
Lexicografia românească contemporană, de la 
1880 încoace, se caracterizează prin contribuțiile 
unor personalități proeminente, lingviști de profesie, 
ca B. P. Hasdeu, A. Philippide, L. Șăineanu, H. Tik- 
tin, S. Puşcariu, Ovid Densusianu, I. A. Candrea și 
A. Scriban, pentru a nu cita decît înaintași. 

Încă din ultimele decenii ale secolului trecut în- 
cepe să se ridice pe primul plan lexicografia ex- 
plicativă unilingvă, chiar dacă din punct de vedere 
cantitativ şi calitativ lexicografia bilingvă face în 
continuare mari progrese. În interiorul lexicografiei 
explicative unilingve se manifestă tendința de adîn- 
cire a analizei materialului lexical, de organizare a 
lui cu mijloace științifice stricte. Amatorismul lexi- 
cografic a dispărut, domeniul fiind preluat de profe- 
sioniști. Datorită cerințelor noi, mereu sporite, munca 
de elaborare a dicționarelor devine tot mai mult 
o activitate colectivă, un efort conjugat. 

Diversificarea științelor, apariția şi consolidarea 
terminologiilor speciale, au dus la necesitatea ela- 
borării unor dicționare explicative şi bilingve pe 
domenii de activitate şi chiar pe ramificații ale 
științelor. Interesul pentru graiurile dacoromâne s-a 
manifestat, între altele, prin culegerea și publicarea 
unui bogat material lexical, în așa-numitele glosare 
regionale. 

Dar cea mai importantă bătălie se duce, în con- 
tinuare, pînă în zilele noastre, la marele dicţionar 
al Academiei. Volumul de faţă începe cu analiza is- 
torică a acestei bătălii, care leagă activitatea lui 
Laurian şi Massim de aceea a succesorilor săi, în- 
cepind cu Hasdeu. 


A. LEXICOGRAFIA UNILINGVĂ 


I. DICȚIONARELE EXPLICATIVE GENERALE ACADEMICE 


1. Activitatea lexicografică a lui B. P. Hasdeu 


Există şi astăzi, mai ales printre nespecialiști, o părere 
în general excepţională asupra celebrului Etymologicum 
magnum Romaniae. Prestigiul aproape popular al lui 
Hasdeu pare a se întemeia în primul rînd pe opera sa 
lexicografică. Ea a impresionat atît de profund pe con- 
temporani încît s-a creat de la început în jurul lucrării 
un fel de admiraţie pioasă, nemărginită. În anul 1889, 
cînd lingvistul german Gustav. Weigand ne străbătea 
țara în scopuri ştiinţifice, un localnic simplu dintr-un ` 
sat avea să-i spună: „Avem pe un Hasdeu, nu ne mai 
trebuie nemţi“!. Această afirmaţie arată în mod preg- 
nant că Hasdeu era „singurul dintre toți academicienii 
care ajunsese popular“, iar opera sa lingvistică era con- 
siderată incomparabilă, în sensul cel mai propriu al cu- 
vîntului. În cazul dicționarului, avem a face într-adevăr 
cu o lucrare fără precedent prin amploare, şi care de- 
monstrează la fiecare pas valorificarea unui volum ui- 
mitor de cunoştinţe. Faptele, datele, demonstrațiile sînt 
expuse cu o asemenea bogăţie şi seriozitate, încît trans- 
mit cititorului o impresie copleșitoare. 

Savantul a început elaborarea Etymologicului în apo- 
geul activităţii sale ştiinţifice, la vîrsta de 46 de ani, 
după ce publicase toate operele sale importante din do- 
meniul lingvisticii, filologiei, istoriei şi literaturii bele- 
tristice. 

Este cunoscut faptul că primul dicţionar academic al 
limbii române, aparţinînd lui A. T. Laurian și I. Massim, 
cu toate meritele sale parţiale, a constituit în mod global 
o nereuşită prin viciul fundamental cunoscut, orientarea 

' G. Weigand, Hasdeu ca filolog, în Convorbiri literare, 


XLI (1907), p. 1169. 
2 Ibidem. 


latinistă. Încă înainte de terminarea lucrării, forul aca- 
demic, eliberat în sfîrșit de latinism, preconiza începe- 
rea unei noi opere lexicografice de mare amploare care, 
de astă dată, să oglindească starea reală, obiectivă a le- 
xicului limbii române, să satisfacă cu adevărat cerin- 
tele științifice, culturale şi naţionale românești. Pînă la 
moartea autorilor versiunii iniţiale acest deziderat nu şi-a 
găsit însă traducerea în viaţă. Abia la sesiunea acade- 
mică din anul 1884 se hotărăște începerea efectivă a 
reelaborării lucrării, sarcina fiind încredințată unei sin- 
gure persoane, lui Hasdeu, şi eșalonată pe o perioadă 
de maximum. 6 ani’. 

La acea dată Hasdeu era într-adevăr persoana -cea 
mai -autorizată să realizeze ampla operă lexicografică, 
lingvistul cu cel mai mare prestigiu din forul academic. 


Savantul avusese de altfel, pînă la 1884, şi o vie acti- 


vitate lexicografică. Pe la jumătatea secolului al XIX-lea 
el elaborase, mai mult pentru nevoi personale, un mic 
vocabular româno-rus? ; începînd din 1873 Hasdeu inau- 
gura, în coloanele revistei Columna lui Traian, lunga se- 


rie de etimologii dace, din care au apărut și două volume ` 


separate? ; apoi, la 1878, în primul volum al Cuventelor 
den bătrinit, lingvistul semnalase şi studiase cel dintii 
vechile glosare slavo-române. Activitatea de etimologist 
a continuât şi după începerea elaborării dicționarului’, 

„Primind sarcina redactării noului dicționar academic, 
B. P. Hasdeu întocmește un plan general de elaborare. 
În acest plan de concepţie destul de sumar, şi pe alocuri 
insuficient de explicit, publicat în fruntea primelor două 
volume ale lucrării, Hasdeu arată că opera ar rezulta „din 
starea actuală a științei limbii“$, deși dicționarul româ- 


vi Etymologicum magnum „Romaniae, tomul I, Bucureşti, 1886 
p. ; i 
_* Vezi Mircea Seche, Schiţă de istorie a lezicografiei ro- 
mâne, vol 11, București, 1966, p. 61—62. - i 
3 B. P. Hasdeu, Fragmente pentru istoria limbei române. 
Elementele dacice, I—II, Bucureşti, 1876. ý - 
4 p. 259 şi urm. 


5 Vezi B. P. Fasdeu, Sur les éléments turcs dans la langue 
roumaine, Bucarest, 1886. : 


¢ Etymologicum..., cit., tomul II, f. a. p. X. 

nesc nu seamănă cu nici unul dintre numeroasele dic- 
ționare străine pe care le citează autorul. Din aceleași pre- 
feţe aflăm că dicţionarul „nu va avea în vedere ahume 
limba română literară de astăzi, ci mai ales limba. cea 
veche şi graiul actual al poporului“i, hotărîre, după cum 
vom vedea, plină de consecințe importante pentru în- 
treaga fizionomie a lucrării. 

Primele roade concrete ale muncii de redactare se 
înregistrează la începutul anului 1885: la sesiunea aea- 
demică din februarie-martie Hasdeu anunță că „volu- 
mul I este gata și se poate începe îndată tipărirea“, ci- 
tind apoi „ca specimene articolele privitoare la cuvin- 
tele alun şi așa?. În același an, în numărul pe iulie, 
revista Convorbiri literare face loc „cu plăcere“ în. coloa- 
nele sale articolului așa. Dar volumul apare abia peste 
2 ani: la 5 martie 1887 Hasdeu comunică Academiei că 
„broșura a 4-a a Marelui etimologic, cu care se termină 
volumul I, se va putea comunica membrilor în săptămîna 
viitoare“, Prin urmare, data reală a apariţiei 
primului tom din dicţionar trebuie 
fixată în 1887, adică cu un an mai tîrziu față de 
aceea care apare pe foaia de titlu. 

„Primele aprecieri asupra tomului au fost mai mult 
decît favorabile ; ele au semnalat totodată, cu satisfac- 
ție, că lucrarea depășește limitele unui dicţionar lingvis- 
tic. Secretarul general al Academiei, D. A. Sturdza, ex- 
primînd punctul de vedere al instituţiei, arăta că „acest 
dicționar este o enciclopedie naţională“ în care „fiecare 
cuvînt formează o monografie“. Elaborarea tomului al 
doilea, cuprinzîind a doua jumătate a literei A şi litera 
Ă, s-a efectuat relativ repede, la mai puţin de doi ani 
distanță de tomul I5. A urmat o lungă pauză, explicabilă 
prin durerea profundă a tatălui care își pierduse fiica. 
Abia la 15 martie 1894 aflăm de tipărirea primelor două 


1 Etymologicum..., cit., tomul I, p. VI. 

> Convorbiri literare, 1885. nr. 1 p. 94. 

3 Analele Academiei Române, seria II, tomul IX, București, 
1887, p. 94; v. şi p. 18, 72, 101. i i 

4 Etymologicum..., cit., tomul TI, p. VI. 

5 'Tomul s-a tipărit cu foaia de.titlu nedatată. 

fascicule ale tomului al III-lea!, iar la 28 februarie 1895 
de apariţia celei de a treia.? În şedinţa Academiei din 20 
martie 1895 Hasdeu citeşte cîteva articole din această 
fasciculă care apare,. încheind cel de al III-lea tom, în 
cursul aceluiaşi an. Se impune așadar o nouă rectificare 
de datare: data reală a apariţiei tomului 
al Il-lea trebuie fixată în 1895, cu doi 
ani mai tirziu decît ne arată foaia de titlu tipărită. Re- 
zultă, întocmai ca în cazul dicționarului lui Laurian și 
Massim, că datele tipărite în fruntea tomurilor Etymo- 
logicului reprezintă anii apariției primei fascicule din 
fiecare tom şi nu a celei din urmă, cum ar fi fost norma]. 

Există păreri contradictorii în legătură cu numărul 
total al volumelor care alcătuiesc dicționarul lui Hasdeu. 
În discursul de recepţie ţinut la Academie de Nicolaie 
Gane, succesorul lui Hasdeu, şi închinat, conform tradi- 
tiei, înaintașului său, se afirmă, spre stupoarea noastră, 
că lucrarea numără „două [s. n.] mari tomuri“3. Mult 
mai frecventă, pînă astăzi, este părerea că opera ar avea 
patru volumet. În realitate tomul al IV-lea, apărut în 
1898, cuprinde exclusiv studiul istoric închinat lui Negru 
Vodă, prin urmare el nu poate fi considerat operă lexi- 
cografică. Lucrarea are deci numai trei tomuri i se 
opreşte, după cum bine se știe, la cuvîntul bărbat. Înce- 
tinirea ritmului de elaborare a lucrării duce la hotărîrea 
Academiei de a o „curma“, retrăgînd în 1898 lui Hasdeu 
calitatea de redactor’. Încă înainte de data amintită, fo- 
rul ştiinţific încredinţase această sarcină lui A. Philip- 
pidef. În acest fel se încheie a doua încercare a Acade- 


1 Analele Academiei Române, seria II, tomul XVI, Bucureşti 
1894, p. 167. i 
Analele Academiei Române, seria II, tomul XVII, București, 
1895, p. 85. 
R Ni poate Gane, Bogdan Petriceicu Hasdeu, Bucureşti, 

„p. 8. 

Vezi de exemplu Hașdeu, Etymologicum magnum Ro- 
maniae, ediție îngrijită de D. Murărașu, București, 1945, în prefață ; 
George Munteanu, B. P. Hasdeu, (Bucureşti), 1963, p. 43. 

5 Haşdeu, Etymologicum magnum Romaniae, ediţie îngrijită 
de D. Murărașu, cit., prefaţă. 

6 Vezi Dicţionarul limbii române publicat de S. Puşcariu, 
tomul I (A-B), Bucureşti, 1913, p. I. 

a aia 


miei de a realiza dicționarul general al limbii române ; 
munca va fi luată de la început. 

Deşi neterminată — sau, mai exact spus, deşi abia în- 
cepută, deci cu o valoare practică extrem de redusă —, 
opera lexicografică a lui Hasdeu a produs, cum am mai 
arătat, o profundă impresie asupra contemporanilor săi. 
Ea oglindea, din multe puncte de vedere, sumumul uimi- 
toarelor cunoştinţe ale savantului. În 1894, Consiliul 
general al instrucţiunii publice introducea în programa 
şcolilor secundare, drept manual de lectură, o cule- 
gere din Magnum etymologicum Romaniae!, din care în 
acelaşi an aveau să apară şase ediții succesive. Un contem- 
poran mai tînăr sublinia, cam în aceeași vreme, că „gran- 
dioasa“ lucrare „face dată... în întreaga noastră miş- 
care intelectuală?, iar Enciclopedia română (tomul II, 
Sibiu, 1900, p. 661) afirma că ea „se ridică la noi deasupra 
a tot ce s-a făcut în literatura ştiinţifică“. 

Admiraţia faţă de lucrare nu a scăzut prea mult în 
timp ; chiar unele critici care i-au fost aduse în secolul 
nostru au un caracter fugitiv, superficial şi sînt timid 
exprimate, fiind de obicei anulate de mulțimea laude- 
lor. Ne simțim însă datori să precizăm că nici criticile 
şi, mai ales, nici laudele, care fac din această operă o 
piramidă a științei româneşti, nu se întemeiază pe vreo 
analiză generală prealabilă a dicționarului. Numai după o 
astfel de cercetare cuprinzătoare, făcută de pe poziţii 
obiective, nepreconcepute, se pot stabili meritele reale 
ale lucrării şi totodată limitele ei. Conștienți de greuta- 
tea întreprinderii, ne-am luat totuşi sarcina de a face 
această analiză, în paginile care urmează. 


* $ 


Limitele cantitative ale dicționarului (lista de cuvinte). 

Este curentă impresia că dicționarul elaborat de Has- 
deu se distinge printr-o bogăție de cuvinte fără prece- 
dent. Analiza atentă a lucrării confirmă doar parțial 


| Analele Academiei Române, seria II, tomul XVI, cit., p. 198. 
? N. Petrașcu, Scriitori români contimporani, vol. IV, 
Bucureşti, 1898, p. 34. i 

această impresie. Datorită faptului, deja amintit, că auto- 
rul n-a avut în vedere limba română literară din vremea 
sa, lista de cuvinte a Etymologicului conţine deosebiri 
fundamentale în comparaţie cu aceea din primul dicţio- 
nar academic, al lui Laurian şi Massim. În acesta din 
urmă bogăţia lexicală, enormă şi adesea chiar abuzivă, 
provenea din sectorul neologistic și satisfăcea dorinţa au- 
torilor de a completa sistematic, „ideal“, vocabularul 
limbii române. Dimpotrivă, Hasdeu a ignorat, cu puţine 
excepţii, aportul neologistic masiv din veacul al XIX-lea, 
acordînd în schimb o excepţională atenţie limbii române 
vechi, limbii populare şi graiurilor regionale de pe teri- 
toriul dacoromân. Această preferință se încadra într-un 
curent mai general de la sfîrşitul secolului trecut, în 
esență o reacţie antilatinistă, de a căuta în limba veche 
și populară izvoarele autentice ale limbii române. Pe 
de altă parte, întoarcerea spre aspectele lexicale vechi și 
populare corespundea preocupărilor lingvistice âle lui 
Hasdeu, autor de remarcabile studii în ambele direcții. 
Consecința ignorării lexicului neologistic ne apare cu 
evidenţă : cu toată bogăţia, în general impresionantă, de 
termeni vechi, populari și regionali, dicţionarul are, glo- 
bal, o listă săracă de cuvinte. Cinci sondaje comparative 


făcute în lucrare ne arată, de exemplu, absenţa unor îm- 


prumuturi noi ca amuza, amuzament, amuzant, anabap- 
tism şi anabaptist, anacolut, anacronism, anaglifă, ana- 
gramă, anahoret, anal, analecte, analfabet, analist, ana- 
liza, analiză, analogic, analogie, ananas, anarhic, anarhie, 
anarhism și anarhist, anatemiza, anatomic etc. etc. (toate, 
înregistrate în DA). Chiar și dintre cuvintele vechi, re- 
gionale sau populare constatăm unele lipsuri nejustificate 
(amușina şi amuţa, amvon şi anaforniță, analog subst. 
şi ananghie, antipat şi arădui etc.), totuși puţine la nu- 
măr. Pentru a putea face aprecieri cantitative mai exacte 
“asupra listei de cuvinte din Etymologicum, am compa- 
rat-o cu aceea aflată în Dicţionarul Academiei (DA) ela- 
borat sub conducerea lui Sextil Pușcariu. În cel dintii, 
pe o porţiune însumînd 1097 de pagini, cuprinzînd litera 
A în întregime, sînt înregistrate 2757 de articole-titlu ; 

aceeaşi literă. ocupă în DA un număr de 396 de pagini, 
cu 4244 de articole-titlu (inclusiv trimiterile). Dacă avem 
în vedere că DA și-a impus la rîndul său unele restric- 
ţii privitoare la înregistrarea neologismelor, conchidem, 
din  comparaţia. făcută, relativa sărăcie a listei de cu- 
vinte din Etymologicum, precum şi spaţiul mare acordat 
în acesta cuvintelor acceptate! pă 

În realitate, lista de cuvinte a Etymologicului este 
mai redusă chiar decît rezultă din statistica dată mai sus. 
Mergînd pe linie enciclopedică, autorul a încărcat lista 
de termeni comuni cu elemente care depășesc profilul 
unui dicţionar lingvistic explicativ. El a inclus, de exem- 
plu, în lucrare numeroase nume proprii (de persoane 
și locuri) românești (Ana, Anastasie, Anca, Ancuţa, An- 
dreiaș, Andreiu, Andronic, Anghel, Anghelina, Anghe- 
lușa, Anica, Aninoasa,  Aniţa, Antioh, Antipa, Anton, 
Anușca, Apadia, Arap Alb etc. etc.) şi a extins astfel li- 
mitele dicționarului explicativ obişnuit şi la unul ono- 
mastico-toponomastic. Prin acest procedeu, Etymologicul 


„continuă şi lărgește mult vecHea tradiție din lexicogra- 


fia naţională potrivit căreia în dicționarele lingvistice 
explicative figurau şi nume proprii. Pe aceeași linie en- 
ciclopedică, Hasdeu înregistrează ca articole-titlu în 
opera sa numeroase elemente derivative (prefixe, sufixe, 
elemente de compunere), cărora le consacră adevărate 
studii de sinteză privitoare la aspecte ale formării cu- 
vintelor în limba română (de exemplu, -dn, -andru, -ar, 
-are, arhi-, -aș). Lista de termeni ne apare mai bogată 
decit este în realitate și datorită procedeului de a secționa 
și izola sub articole-titlu independente mai fiecare va- 
loare morfologică a cuvintelor polisemantice cu valori 
morfologice multiple, ba chiar și fiecare sens mai înde- 
părtat al unor cuvinte unice. Consecința acestui princi- 
piu a dus: la înmulţirea artificială a omonimelor : lucra- 
rea înregistrează ca omonime adjectivul și adverbul 
apoi, adjectivul și adverbul:' aprig, adverbul: și substanti- 
vul aproape ; face două articole din cele două sensuri 


i t In Etymologicum avem o medie de peste 2,5 cuvinte pe pa- 
gină, iar în DA de aproape 11 cuvinte pe pagină. E 

ale cuvintelor apostol, apucătură, arnăut, armurar, trei 
din fiecare sens al cuvintelor arete şi arșiţă, șase din cu- 
vîntul apă (ape), şapte din cuvîntul arici etc. ; chiar 
unele unităţi frazeologice dependente (apă-vie, apă- 
moartă etc.) au fost deplasate în lucrare ca articole 
independente. Dacă într-un dicţionar explicativ sincronic 
procedeul ruperii cuvintelor unice poate fi, din necesi- 
tăţi strict practice, acceptabil, el ni se pare de neconce- 
put: într-un dicţionar istoric, în care sarcina fundamen- 
tală a lexicografului este tocmai aceea de a stringe lao- 
laltă sensurile și valorile gramaticale ale cuvintelor unice, 
spre a putea stabili filiaţiile istorice şi raporturile seman- 
tice exacte. Principiul antiistoric aplicat de Hasdeu cons- 
tituie una dintre marile erori ale dicționarului său, cu 
grave repercusiuni asupra organizării generale a mate- 
rialului lexical. 

In sfîrşit, surprinde sărăcia variantelor lexicale fn- 
tr-un dicţionar general bazat pe o mare bogăţie de texte. 
Hasdeu a subestimat rolul variantelor ca verigi de legă- 
tură între etapele succesive prin care au trecut formele 
cuvintelor, şi care ne pot arăta adesea filiera prin care 
cuvintele au pătruns în limba română, legile la care s-au 
supus. El a simplificat așadar în mod nejustificat reali- 
tatea lingvistică, literarizînd numeroase forme lexicale. 

Nu trebuie să rezulte totuși din cele semnalate mai 
sus că dicţionarul ar fi lipsit de merite din punctul de 
vedere al listei de cuvinte. Sub acest raport, meritul 
fundamental al lucrării constă în bogăţia cu adevărat 
excepțională a materialului lexical vechi, popular şi re- 
gional, fără precedent în istoria lexicografiei românești. 
Chiar DA, apărut în secolul nostru, înregistrează puține 
progrese în aceste domenii în comparaţie cu dicţionarul 
lui Hasdeu. A doua însușire care trebuie subliniată este 
aceea că lucrarea conţine o listă de cuvinte integral 
reală, extrasă din texte, rupînd astfel cu tradiția de a 
include în operele lexicografice termeni transportați di- 
rect din dicționarele străine. În sfîrşit, autorul a acordat 


de obicei volumul cuvenit termenilor din fondul lexical 
principal. i 

Din toate cele spuse mai sus rezultă, sperăm, că me- 
ritele lucrării în privinţa listei de cuvinte sînt tot atit 
de mari ca şi defectele ei. 


+ 


Structura generală a dicționarului. Am arătat cu alt 
prilej! intenţia latiniştilor A. T. Laurian și I. Massim de a 
ne oferi, în primul dicţionar academic, „biografia conştiin- 
cioasă și cît se poate de completă“ a fiecărui cuvînt în- 
registrat. În dicţionarul academic al lui B. P. Hasdeu 
intenţia înaintaşilor este lărgită și împinsă, adesea, pînă 
la ultimele ei consecinţe. Cu o pasiune de natură roman- 
tică, savantul a îngrămădit în opera sa fapte de limbă 
și de filologie, de istorie și istorie literară, de folclor, de 
etnografie şi sociologie, de geografie şi de cultură gene- 
rală, prezentate în chipul cel mai liber. Este totuşi de- 
parte de adevăr părerea că „fiecare“ articol din lucrare 
ar constitui o monografie. Constatăm, dimpotrivă, că nu- 
meroase cuvinte sînt tratate extrem de sumar, în timp 
ce altele, de același tip, conțin mari dezvoltări, cuprin- 
zînd toate rezultatele activității de cercetare specială a 
autorului. Dacă termenii din fondul lexical principal 
ocupă în general, așa cum am spus, un spațiu corespunză- 
tor în lucrare, în schimb ei apar adesea serios concurâţi, 
sub raportul întinderii, de cuvinte minore, de la perife- 
ria vocabularului românesc, asupra cărora s-a îndreptat 
atenția lui Hasdeu. S-au creat astfel false egalități în ex- 
punerea unor cuvinte de valori diferite?, precum şi mari 
inegalităţi în tratarea unor cuvinte minore de valori 
egale.’ 

Dar nu proporțiile, neobișnuit de mari şi nejudicios 
repartizate, sînt criticabile în primul rînd în lucrare, ci 
depăşirea obiectului de studiu, a limitelor lexicografice. 


1 Mi rcea Seche, Schiţă de istorie a lexicografiei române, 
vol. I, București, 1966, p. 161. 
2 Arap, de exemplu, ocupă un spaţiu cam tot atît de mare ca 


- apăsa; arbănaş, arcanaua, arţibur sînt egale, în volumul de tra- 


tare, cu arbore sau asupri. 

3 Alivenci „horă“ se întinde pe un spaţiu de două ori. mai mare 
decît alivanta, de patru ori mai mare decît alestîncă şi de şase 
ori mai mare decît alaș, aceră etc. 

Lacuna fundamentală de organizare a dicționarului ni se 


pare a fi aceea că faptele de limbă sînt sufocate de da- 
tele extralingvistice ; mai mult decît atît: adesea fap- 
tele de limbă ne apar sărace, incomplete pentru o operă 
de asemenea amploare sau comprimate în mod surprin- 
zător, cu „sacrificarea unor principii lexicografice de 
bază, în timp ce acelea extralingvistice sînt expuse în 
modul cel mai amplu, fără economie. 


+ 


„În organizarea foarte liberă a materialului din Ety- 
mologicum distingem cîteva secţiuni ferme, asupra cărora 
ne vom opri în paginile următoare. Aceste secțiuni sînt: 
cuvîntul-titlu, variantele lui lexicale şi formele lui gra- 
maticale ; traducerea în limba franceză a sensurilor cu- 
vîntului-titlu ; indicaţii asupra circulaţiei cuvîntului (în 
timp, în spaţiu sau în stilurile limbii); definiţia ; izvoa- 
rele ; unităţile frazeologice ; în sfîrșit, etimologia. 

Merite evidente are autorul în privința alegerii for- 
mei cuvintelor-titlu şi, în general, a scrierii formei cuvin- 
telor din dicționar. Spre deosebire de predecesorii săi 
imediaţi, Hasdeu a restituit termenilor înregistraţi forma 
lor reală, haina lor fonetică, cu puţine reminiscenţe eti- 
mologice din ortografia oficială a epocii. Aceste reminis- 
cenţe sînt neînsemnate în comparaţie cu cele care apar 
în alte opere patronate, în aceeași vreme, de forul aca- 
demic!, ceea ce demonstrează sănătoasa orientare antila- 
tinistă a autorului în privinţa ortografiei. Alături de cu- 
vîntul-titlu considerat principal se indică şi unele din- 
tre variantele sale lexicale ori fonetice (de exemplu : 
angarea și angărie, la angara ; arin, la anin; armur, la 
arm; atunce, la atunci; băcal, la băcan etc.), mult mai 
puţine decit ne-am aştepta, dacă avem în vedere bogăţia 
și varietatea izvoarelor de limbă din care s-a cules ma- 
terialul. Mai constatăm că uneori sub același cuvînt-titlu 
au fost grupate forme care în realitate sînt cuvinte in- 
dependente (de exemplu, batjocoros şi batijocoricios). Ver- 
bele apar înregistrate sub forma persoanei întîi a indica- 


r Vezi Operele principelui Demetriu Cantemir, tomul VI : Isto- 
ria ieroglifică, Bucureşti, 1883. 

tivului prezent, procedeu adoptat ulterior şi în alte 
dicționare explicative româneşti. În sfîrşit, cuvintele fle- 
xionare sînt însoțite de indicații morfologice sistematice 
(pluralul, la substantive ; participiul şi infinitivul lung, 
la verbe etc.). -i 

Urmează traducerea în limba franceză a sensurilor cu- 
vântului românesc. Lucrarea face aşadar parte din cate- 
goria dicționarelor în acelaşi timp explicative și bilingve, 
continuînd o veche tradiție, inclusiv pe aceea din primul 
dicționar academic. De altfel, din acest punct de vedere, 
procedeul Etymologicului va fi însuşit întocmai şi de 
Sextil Puşcariu, în Dicţionarul limbii române al Acade- 
miei. Evident, principalul scop urmărit de autor prin 
includerea corespondentelor franceze a fost acela de a 
da lucrării sale o circulaţie şi o utilitate internaţionale, 
ceea ce a şi reuşit, printr-o traducere în general exem- 
plară.! Corespondentele se dau înaintea secţiunii explica- 
tive românești și sînt grupate pe sensuri (numerotate) la 
cuvintele polisemantice, ceea ce conferă articolelor mai 
întinse o imagine semantică sintetică preliminară. Dar, 
din păcate, sistemul devine adesea un scop în sine căci 
înlocuieşte cu totul, cum vom vedea, definiţia româ- 


'nească și duce la situaţia, de neconceput, ca importante 


cuvinte înregistrate să fie lipsite, integral sau parţial, 
de partea explicativă. 

Extrem de preţioase sînt numeroasele indicații pe care 
opera lexicografică ni le oferă cu privire la situația cu- 
vintelor în raport cu limba literară a epocii. Hasdeu a 
stabilit această situaţie cu o precizie de obicei remarca- 
bilă, explicabilă prin cunoașterea profundă a limbii ro- 
mâne vechi, a istoriei limbii române, a graiurilor popu- 
lare. Amușuluiesc, de exemplu, este „provincialism din 
părțile Transilvaniei“ ; andesine, „un arhaism“ ; angiș, 
„cuvînt pe care-l cunoaştem numai din Dobrogea“ ; aori 
e „despărut astăzi din limba literară“, iar aprod, în sen- 
sul de „paj“, „ne întîmpină numai în vechile texturi“; 


1 Articolul lui Gh. Gheorghiu, Partea franceză din Ety- 
mologicum magnum Romaniae de d-l B. P. Hasdeu, publicat în 
Convorbiri literare, XXX (1896), p. 952-972, care încearcă să facă 
acestor traduceri o aspră critică răuvoitoare, este neconvingător. 

arhon a intrat „din epoca fanariotă“; armadie „a fost 
cunoscut oarecînd în Moldova ca și-n Țara Românească, 
întrebuinţindu-se pînă astăzi în Banat și-n Ardeal“; 
artofor e termen eclesiastic“ ; arț, „cuvînt bănăţenesc“ ; 
babac „se aude numai în Moldova printre orășeni“, iar 
balimez e „de demult dispărut din grai“ etc. etc. Faţă 
de predecesori, Hasdeu a înregistrat, din acest punct de 
vedere, un salt calitativ imens; Dicţionarul Academiei 
elaborat sub conducerea lui Sextil Pușcariu va adopta şi 
va dezvolta această linie, fără a depăși de prea multe ori 
indicaţiile stabilite de Etymologicum! în partea lor 
comună. l 


x 


Ceea ce determină în primul rînd structura şi nive- 
lul ştiinţific al unui dicţionar explicativ istoric este 
organizarea sa semantică, adică definiția și filiația 
sensurilor. Explicarea exactă a tuturor cuvintelor, sensu- 
rilor şi unităţilor frazeologice (inclusiv a unor rarităţi 
lexicale, arhaisme, regionalisme, creaţii personale), pre- 
cum și orînduirea istorică a sensurilor în interiorul cu- 


vintelor polisemantice implică, mai ales într-un dicţio-: 


nar general şi istoric, informări şi cercetări speciale, care 


depășesc cu mult obiectul propriu-zis al lingvisticii. Din. 


punctul de vedere al organizării semantice, Etymologicul 
lui Hasdeu are unele lipsuri fundamentale şi nu consti- 
tuie, ca rezultat global, un progres evident faţă de pri- 
mul dicţionar academic aparţinînd lui Laurian și Massim. 

Nefixîndu-și principii de lucru unitare și ferme, au- 
torul şi-a permis, după cum am mai amintit, mari liber- 
tăţi în secţiunea explicativă a cuvintelor înregistrate. 


. Cuvintele sînt prezentate de obicei în dicţionar fără a se 


ține seamă de sistemul lexical, ca niște entităţi nelegate 
în nici un fel între ele; numai așa ne putem explica 
faptul că termeni întru totul similari ai sistemului ca- 
pătă, sub pana nestăvilită sau prea zgîrcită a savantu- 
lui, profiluri și volume cu totul diferite, iar termeni din 


1 Cf. Dicţionarul limbii române, tomul I, partea 1, Bucureşti, 
1913, la cuvinte ca andesine, aniș, aprod, arhon, armadie, care re- 
produc întocmai indicaţiile din Etymologicum. 

serii lexicale valoric foarte diferite au în lucrare egală 
îndreptăţire. Dacă ne-am conduce după spaţiul acordat 
în dicţionar cuvîntului basm, de exemplu, ar trebui să 
conchidem că acesta este cel mai important element 
al lexicului limbii române. Dar în cele peste 56 de co- 
loane consacrate termenului autorul nu face lexicogra- 
fie, ci folclor : el analizează pe larg, într-un capitol spe- 
cial, tematica basmelor, sprijinindu-se pe Schopenhauer, 
Alfred Maury, Pott, Hahn ș. a., și enumeriîndu-ne cele 28 
de prototipuri posibile ale speciei ; înregistrează, într-un 
alt capitol, problema „deceurilor“ (a basmelor „menite 
să dea soluțiunea unei probleme“); ne informează despre 
basmele francezilor și ale... zulușilor, după care, într-o 
schemă finală, ne oferă... arborele genealogic al acestei 
specii literare care descinde (potrivit părerii lui Hasdeu) 
din vis şi coboară în mitologie. Întreaga desfășurare de 
forţe se face .cu o seriozitate nemărginită, ca un asalt 
excepţional pregătit, dar rezultatul eforturilor nu-și avea. 
în orice caz locul în dicţionar, materialul manevrat de- 
păşind flagrant limitele unei opere de acest gen. Mai 
mult decît atît: în cele 56 de coloane nici nu găsim o de- 
finiţie lingvistică a cuvîntului, dacă exceptăm discutarea 
unor așa-zise sinonime (fabulă şi poveste) şi indicarea 
corespondentelor din limba franceză. Așadar, în această 
amplă demonstraţie lipsește tocmai elementul esenţial 
unui dicţionar explicativ : explicarea propriu-zisă a cuvîn- 
tului înregistrat. Din păcate, concentrarea excesivă şi 
chiar anularea părţii explicative nu apare ca o excepţie 
în lucrare. Numeroase sondaje, mereu înmulţite, între- 
prinse de noi în dicţionar, ne-au condus la o concluzie 
care ar putea să pară multora surprinzătoare, dar care, 
statistic, este de necombătut : nici jumătate din cuvintele 
înregistrate de Etymologicum nu au definiţii propriu-zise, 
formulate explicativ de autor. Astfel, pentru a da un sin- 
gur exemplu mai elocvent, pe o porţiune de 153 de co- 
loane (1917—2069), în care înregistrăm 100 de cuvinte 
„pline“ semantic, doar 36 au primit din partea autorului 
definiţii proprii, explicative ; în opt cazuri ni se oferă 
doar unele indicaţii semantice disparate, dipersate în 
cuprinsul articolelor (asudul-calului, asupra, așezare, a- 

șezat adj., așezămiînt, așiși, atîrnat adj. şi atîrnătură); 
la 14 cuvinte secţiunea explicativă este redusă doar la 
sinonimie sau antonimie (asud, asuda, asudat adj., asu- 
preală, asuprelnic, asupriciune, asuprit, aṣău, aşteptat 
subst., așternătură, atac „năvală“, atătuț, atins subst., 
atocma)! ; de zece ori definiția se rezolvă prin reprodu- 
cerea, între ghilimele, a explicațiilor date de unul sau 
mai multe izvoare lexicografice anterioare, de obicei stîn- 
gace, neclare, contradictorii, fără intervenţia punctului de 
vedere semantic al autorului care, cel mult, adaugă si- 
nonime (astupuș, asupri, asupritor, așcă, așchia, aşterne, 
at, atingere, atîrnătoare, atît); în sfîrşit, circa o treime 
din termenii înregistrați sînt lipsiți de orice indicație 
semantică, adesea chiar și de corespondentul francez 
(astupătură, astupeală, asudare, asudat subst., asudător, 
asudătură, asudeală, asuprălare, asupraveni asuprinţă, 
asupritură, asurzire, asurzit, asvîrlire, așa adv., așa adj., 
așezat subst., așezător, așteamăt, așteptăciune, așteptătură, 
așternut adj., atac „ftizie“, ataca „a năvăli“, atacat „in- 
sultat“, atacat „ftizic“, ataman, atingătură, atins adj., a- 
tinsură, atmiscea, atocmare). 

Pentru motive greu de înțeles, unele derivate sînt 
lucrate în dicționar ca articole independente, iar altele 
ca simple trimiteri către cuvintele-bază (arendășiţă v. 
arendaș, argăsit v. argăsi, asprire v. aspri), unde, adesea, 
nici nu sînt în vreun fel pomenite. Alteori, cuvinte de 
sine stătătoare, împrumutate .ca atare, apar înregistrate 
tot ca trimiteri, către sinonime considerate principale 
(arhiepiscop v. mitropolit, arhipăstor v. vlădică, aristarh 
v. hrisoscoleu, armată v. oaste etc.), sacrificîndu-se, prin 
aceasta, izvoarele lor istorice și orice analiză ori preci- 
zare semantică, adică viața lor însăși. 


! Explicaţia prin sinonimie nu se justifică de obicei prin ie- 
rarhia stabilită de autor între cuvintele literare și cele neliterare, 
sau între cuvintele-bază şi cele dependente, derivate, căci în 
multe cazuri cuvintele neliterare ori derivate au fost înzestrate 
cu definiţii explicative propriu-zise, iar cele literare și de bază, nu. 
Pe de altă parte, sistemul duce la un mare cerc vicios, căci ob- 
servăm, în măsura în care acest lucru poate fi verificat la o 
operă abia începută, că de obicei nu apare definiţie explicativă 
nici la sinonimul prin care se defineste un anumit cuvînt. 

Importanța redusă acordată explicaţiei lingvistice a 
cuvintelor este agravată, în dicţionar, de tendința auto- 
rului de a se simplifica radical situaţia cuvintelor poli- 
semantice, filiaţia lor semantică. Simplificarea are loc 
prin reducerea mai multor sensuri de sine stătătoare la 
unul cît mai general. Este semnificativă în această pri- 
vinţă atitudinea exprimată de Hasdeu la verbul arăta: 
criticînd pe Cihac care (în dicţionarul său neexplicativ !) 
considera că acest cuvînt are „patrusprezece semnifica- 
ţiuni“, Hasdeu susţine că, de fapt, toate se reduc la unui 
singur, „faire voir“, din care se desface o nuanţă la dia- 
teza reflexivă, „apparaître“. Consecința la care duce ten- 
dința simplificatoare a lexicografului este, bineînţeles, 
catastrofală pentru istoria sensurilor cuvîntului căci, con- 
trar spaţiului întins pe care îl ocupă cuvintele în dicţionar, 
filiaţia lor este de obicei redusă aproape la zero, înghe- 
suită în una sau cîteva nuanţe semantice. O comparaţie 
a Etymologicului cu DA, evident mai redus ca proporţii, 
scoate şi mai bine în relief viciul dicționarului elaborat 
de Hasdeu. lată numai cîteva exemple comparative : 


Etymologicum DA 


APROPIA „Approcher“. 4 sensuri principale și nume- 
roase alte nuanţe subsumate 
ARDE „Cînd ceva se aprinde, 
apoi arde [?!] pînă se mis- 
tuie sau pînă ce... se stinge“, 
cu o nuanţă „a păli“ şi o 11 sensuri principale și nume- 
folosire figurată, nedefinită  roase altele subordonate. 
(„despre o mare suferinţă 
fizică sau morală“). 
ASCULTA 1. „Trag cu urechea“. 
2. „lau aminte, mă învoiesc, 6 sensuri principale. 
mă supun“. 
ATINGE „Ajung pînă la ceva, 6 sensuri principale. 
astfel că-l pipăiesc în trea- 
căt sau îl lovesc încetişor, 
îl mișc puţin“, explicaţie 
secționată apoi în două de 
valoarea tranzitivă și de cea 
reflexivă a verbului, şi de 

sfera „materială“ sau „mo- 
~ rală“ la care el se referă 

(dar fără definiţii suplimen- 
tare). 

AȘEZA 7 subîmpărţiri seman- 19 sensuri principale. 
tice (unele, fără definiţie). | 

AȘTEPTA 1. „A sta pînă ce 5 sensuri principale. 
vine cineva sau se întîm- 
plă ceva, privind acolo cu 
ochii sau cu gîndul“. 2. „A 
răbda“, 

AUZI „A simţi sonurile, a primi 5 sensuri principale. 
întipăriri prin organul ure- í 
chilor“. 


Lărgirea comparației, la cuvintele abstracte, duce si- 
gur la aceleaşi constatări. În schimb, se acordă în lucrare 
o deosebită importanță aspectelor sintactice şi morfolo- 
gice, fărîmițîndu-se unul şi acelaşi sens pe valori grama- 
ticale şi pe construcţii. Verbul asculta, de exemplu, apare 
secționat după cum determinările sale sînt introduse cu 
prepoziţiile de sau la, după cum e tranzitiv sau reflexiv ; 
arăta, arunca, conform opoziţiei tranzitiv-reflexiv ; apro- 
pia, potrivit construcţiilor cu acuzativul, cu dativul, cu 
prepoziţia de sau la, cu prepoziţia către sau spre etc. ; 
așeza apare secţionat în felii de fiecare determinare în 
parte : în scaun, pe scaun, la scaun, pe la, pe lîngă, lîngă, 
pe un loc, la o treabă, pe cineva, gîndurile, pacea etc. Pe 
aceeaşi linie, cuvinte unice cu valori morfologice multiple 
se rup, după cum am arătat mai sus, în cuvinte indepen- 
dente. . | 
Ignorarea primordialităţii criteriului istoric în ana- 
liza materialului se manifestă şi în felul cum sînt izo- 
late, în cadrul articolelor, unităţile frazeologice. În mod 
cu totul surprinzător, căci procedeul este antiistoric, 
Hasdeu grupează unităţile frazeologice la sfîrşitul tutu- 
ror sensurilor cuvintelor polisemantice ; din această ca- 
uză, nu se mai poate urmări felul în care diversele sen- 
suri ale cuvîntului au dezvoltat diverse unităţi frazeolo- 
gice : potrivit sisjemului adoptat, oricare dintre sensuri 
a putut da naștere oricăreia dintre unităţile frazeolo- 

gice, Deşi autorul are o concepție foarte largă asupra 
acestor unităţi, căci include în ele şi multe îmbinări de 
cuvinte la care nu s-au produs deplasări semantice reale, 
numărul lor este sub așteptări, în orice caz evident mai 
redus în comparaţie cu acela înregistrat de DA!. Re- 
gretabil este şi faptul că multe dintre îmbinările unitare 
de cuvinte? care apar în Etymologicum sînt lipsite de 
orice glosare. 

Concluzia care se impune din cercetarea aspectului 
semantic al lucrării lui Hasdeu este aceea că ea nu în- 
deplineşte condiţia de dicționar cu profil istoric, deoarece, 
cum s-a văzut, istoria sensurilor cuvintelor este prea 
adesea sacrificată în favoarea concentrării semantice ex- 
cesive şi a organizării sincronice. 


+ 


Ceea ce impresionează și astăzi în primul rînd la par- 
curgerea dicționarului lui Hasdeu este imensa cantitate 
de izvoare pe care se sprijină autorul pentru a demonstra 
existenţa istorică a cuvintelor înregistrate. Din punctul 
de vedere al izvoarelor folosite, lucrarea nu are prece- 
dent în istoria lexicografiei române, şi numai marile dic- 
ționare academice ulterioare o concurează şi, pe alocuri, 
o întrec. Nu avem, din păcate, bibliografia acestor izvoare, 
care urma să apară abia la sfîrşitul întregii opere ; nu 
dispunem nici de fișierul lucrării care, printr-o împre- 
jurare pe care nu ne-o putem explica în mod satisfăcă- 
tor, n-a fost folosit la elaborarea următorului dicţionar 
academic general. Oricum, simpla răsfoire a Etymolo- 


1 La verbul arunca, de exemplu, lipsesc din Etymologicum 
expresii cunoscute ca a arunca o vorbă, a-i arunca cuiva sare 
(Sau praf) în ochi, a-i arunca (cuiva ceva) în spinare etc. (pre- 
zente în DA); la arăta, nu figurează a-și arăta colții (sau dinţii), 
a arăta pe cineva cu degetul, a arăta cuiva uşa, ai se arăta cuiva 
etc. 

2 Numite de savant „idiotismi“, tocmai pentru a sublinia 
Sspecificitatea lor în limba română. 

3 V. Arhiva, XVI (1905), p. 555 și Dicționarul limbii române, 
tomul I partea 1, cit, pp. X-XI. Aflăm însă din memoriile lui 
Sextil Puşcariu că Fasdeu nici n-ar fi dispus de un asemenea 
fişier, căci iată ce ne relatează lingvistul clujean ; „Un amănunt 
interesant mi l-a povestit I. Bianu, care a fost elevul lui Hasdeu... 
Voind să-i vadă materialul în baza căruia își clădea opera, Has- 

gicului vădeşte grija excepţională a autorului de a sus- 
ține cuvintele cu izvoare, acumularea de izvoare fiind 
rodul unor eforturi aproape de neînchipuit. 

În prefața dicționarului găsim unele indicaţii preți- 
oase asupra concepţiei care a călăuzit pe lexicograf la 
adunarea materialului lexical. Pornind de la ideea evi- 
denţierii cu precădere a cuvintelor arhaice precum și a 
celor „din graiul actual al poporului“, Hasdeu a avut în 
vedere două mari categorii de izvoare: din prima au 
făcut parte vechi tipărituri şi manuscrise, vechi acte și 
documente, dicţionare şi glosare de la începuturile le- 
xicografiei române, precum. și texte străine vechi care 
conţineau cuvinte românești ; din a doua categorie, tex- 
tele scriitorilor moderni „foarte populari“, dicționarele 
din secolul al XIX-lea („cernute prin excluderea neolo- 
gismelor'), mai toate colecţiile de texte populare apărute 
la acea dată, în sfîrşit materialul lexical rezultat din an- 
cheta întreprinsă pentru depistarea arhaismelor, regio- 
nalismelor şi a „terminologiei tehnice „vulgare“. Este 
demn de subliniat faptul că textele alese în bibliografie 
sînt de primă importanţă, autorul demonstrînd un deo- 
sebit discernămiînt în selectarea lor. 

Pentru culegerea de pe teren a materialului lexical 
a fost folosit celebrul chestionar cu 206 întrebări, adre- 
sat intelectualilor de la sate. Desigur, numărul întrebă- 
rilor era extrem de modest, dar formularea lor cuprinză- 
toare! a dus la obţinerea unui volum imens de material, 
grupat de autor în 18 tomuri manuscrise, aflate astăzi 
în fondul Bibliotecii Academiei. Avem a face cu prima 
operă lexicografică românească în care se fructifică în 
mod sistematic, la numeroase cuvinte, rezultatele unei 
anchete dialectale. 

Citatele ilustrative folosite trimit exact la izvoare, 
procedeu care dă lucrării o înaltă ţinută ştiinţifică. Iz- 


deu îi arătă un număr mic de însemnări cu niște notițe privi- 
toare numai la cuvinte începătoare cu literele A și B. Alt mate- 
rial nu avea“ (S. Pușcariu, Călare pe două veacuri, Bucureşti, 
1968, p. 338). 

1 De exemplu: „Cari sînt pe acolo... numirile diferitelor bu- 
ruieni, ierburi și flòri?“ (întrebarea 64); „Cum se numesc, una 
cîte una, deosebitele părţi ale căruţței ?* (întrebarea 105). 

voarele sînt folosite nu numai spre a demonstra exis- 
tența cuvintelor şi a sensurilor lor, ci și la formularea 
definiţiilor înseși.. Astfel, la numeroși termeni „tehnici“ 
(în sensul cel mai larg) definițiile se construiesc pe baza 
unor izvoare de specialitate (v. exemple de nume de 
plante și animale ca arumă, babiţă etc.). De asemenea, 
la termeni regionali și populari la care se constată pe 
teren diferenţe semantice între o regiune şi alta, autorul 
defineşte cuvintele pe baza comunicărilor locale, cu in- 
dicarea exactă a fiecărui punct geografic. Astfel, aflăm 
că în fostul judeţ Vaslui (în comuna Ivăneşti) anteriul 
este identificat cu minteanul, că într-o comună din Pra-. 
hova el e considerat o zeghe cu găitane, că pe lîngă 
Tulcea i se mai spune îlic, că prin Rîmnicu Sărat e si- 
nonimul zăbunului etc. Etymologicul trebuie considerat 
cel dintîi izvor lexicografic în care localizarea cuvintelor 
regionale merge pînă la indicarea comunei în care 
ele au fost înregistrate. Lucrarea ţine seamă și de în- 
treaga tradiţie lexicografică românească, folosind din 
plin experienţa antecesorilor. Izvoarele ocupă în dicţi- 
onar mai bine de jumătate din volumul total al artico- 
lelor înregistrate. Deschizind lucrarea aproape la întîm- 
plare consemnăm, de exemplu, pe o porţiune de numai 
9 pagini (coloanele 1505—1514), printre autorii și textele 
citate, pe Coresi, Varlaam, Gr. Ureche, Pravila Moldovei, 
Dosoftei, Cantemir, Neculce, N. Costin, Muste, pe 
Zilot, Beldiman, Pann, Alecu Văcărescu, Alecsandri, 
Ghica, Baronzi, Bolliac, scriitori imediat contemporani 
ca Vlahuţă, Delavrancea, numeroase texte populare din 
periodice, din colecţiile Alecsandri, G. D. Teodorescu, 
Jarnik-Bîrseanu, Marian etc. etc. Multe dintre izvoarele 
vechi (Codicele voroneţean, Psaltirea scheiană, texte a- 
parținînd lui Coresi, lui Cantemir etc.) sînt reproduse 
direct de pe manuscrise, în lipsa unor ediţii tipărite la 
acea dată. 

Puţini știu totuşi astăzi că, în cursul elaborării dicţio- 
narului, Hasdeu n-a ostenit singur la căutarea materia- 
lului lexical din izvoare. Dintr-o mărturie prețioasă a 
unui contemporan mai tînăr aflăm că savantul era „Se- 
cundat“ de cîțiva discipoli entuziaști care „căutau exem- 


27 


i 
l: 
j 


ple de întrebuințarea cuvîntului în colecțiile folcloristice, 
în autorii şi texturile vechi, în autorii populari mo- 
derni... ca niște lucrători de mină, săpînd fiecare la carie- 
ra sa, iar rezultatele cercetărilor lor veneau sub mîna 
maestrului, care. alegea ce avea de ales“. Munca pasi- 
onată a acestor tineri a rămas anonimă, căci ea a trecut, 
cum e şi firesc, în contul marelui savant. 

Dacă comparăm izvoarele Etymologicului cu acelea 
date în următorul dicţionar academic (DA), constatăm că 
în puţine cazuri DA a putut împinge în urmă atestarea 
cronologică a cuvintelor : de obicei acesta pornește de 
la același izvor şi chiar de la același context citat de 
dicţionarul lui Hasdeu. Este, de exemplu, cazul unor 
termeni ca anapoda (Zilot), angara (document din 1629), 
anghiră (Codicele voroneţean), anin (Neculce), aniniș -(do- 
cumente din 1646 şi 1699), anocato (Alecsandri), anterlic 
(document din 1761), antifon (Dosoftei), antimis (document 
din 1588), aoleu (Neculce), aoli (Dosoftei), aori adv. (Moxa), 
apărie (Creangă), apătos (Dosoftei), apelpisie (Cantemir), 
apăra (Codicele voroneţean), apărare (Coresi), apărat (Co- 
resi), apărător” (Psaltirea scheiană), apărătură (Coresi), apă- 
sa (Varlaam), apipăi (Dosoftei), apleca (Pravila Moldovei), 
aprod (Anonimus Caransebesiensis), baccevan (lenache 
Kogălniceanu), baci (document slav din sec. al XIII-lea), 
bagatelă (document din 1794), baie (Coresi) etc. etc. A- 
ceastă situație demonstrează o dată în plus cunoașterea 
excepţională a textelor românești de către B. P. Hasdeu. 

Marile merite ale savantului în privinţa izvoarelor 
sînt, din păcate, estompate de cîteva defecte în organi- 
zarea și folosirea lor. Autorul nu dovedeşte o grijă con- 
secventă în orînduirea cronologică a izvoarelor folosite : 
adesea ordinea lor este aproape întîmplătoare. Astfel, 
la asuda, un citat din opera lui A. Pann e urmat de 
unul din D. Cantemir ; la auzi, un text din 1651 urmează 
după unul din Gr. Alexandrescu ; la asemăna, citate din 
operele lui Dosoftei, Varlaam, respectiv Moxa urmează 
(în această ordine!) după citate aparținînd lui D. Go- 
lescu și C. Negruzzi etc. Procedeul se încadrează în acea 


1 N. Petrașcu, Scriitori români contimporani, cit., p. 34. 

tendinţă mai generală de neglijare a istoriei cuvintelor, 
despre care am vorbit mai sus. Pe de altă parte, contex- 
tele citate sînt de multe ori prea lungi, depăşind scopul 
esenţial pe care trebuiau să-l aibă într-un dicționar, 
acela de a dovedi existenţa cuvîntului în sensul definit ; 
folosirea izvoarelor devine pe alocuri un scop în sine, 
ajungîndu-se la publicarea unor mici poveşti şi a unor 
poezii întregi, la- reproducerea în întregime a unor 
acte şi documente etc. În sfîrșit, semnalăm că de prea 
multe ori izvoarele reproduse ca definiţii substituie cu 
totul definițiile autorului dicționarului. 

Prin izvoarele sale Etymologicul rămîne totuși pînă 
astăzi unul dintre cele mai impresionante rezultate ştiin- 
țifice obţinute de B. P. Hasdeu ; izvoarele determină în 
cel mai înalt grad aspectul monumental al lucrării, pres- 
tigiul ei încă viu. 

* 


Titlul însuşi al dicționarului început de Hasdeu arată 
clar intenţia autorului de a acorda părţii etimologice o 
mare importanţă. Într-adevăr, secţiunea etimologică (sau 
„filiaţiunea“, cum o numeşte savantul), fără a avea un loc 
stabil în cuprinsul articolelor, ocupă în dicţionar un volum 
considerabil, neatins pînă astăzi de nici o altă operă 
lexicografică românească. Autorul cunoaște, parcurge și 
discută, cu citarea exactă a izvoarelor, mai toate părerile 
anterioare privitoare la originea cuvintelor înregistrate. 
Manifestînd o probitate ştiinţifică de-a dreptul impre- 
sionantă, el citează pe autorii etimologiilor acceptate în 
dicționarul său ; astfel, se arată că indicaţiile etimolo- 
gice date la cuvinte ca anagnost, anerisi, anost, aprig, 
ara, arcan, argăsi, argint etc. aparţin lui Cihac, că cele 
alese la anason, antep, arar, arcă, arcaliu, arșic sînt preluate 
de la L. Şăineanu, că aceea de la aripă este luată după 
Lexiconul budan. Ample demonstraţii adună argumen- 
tele pentru care o explicaţie etimologică este respinsă 
lar alta acceptată. Hasdeu a avut un orizont mai larg 
decît Cihac în privinţa cunoaşterii condiţiilor pe care 
trebuie să le îndeplinească o etimologie spre a putea fi 

considerată valabilă : el susţinea că la stabilirea unui eti- 
mon este absolut necesar să se compare între ele dialectele 
limbii, precum şi limbile „congenere“ ; că în același scop 
trebuie cunoscute legile fonetice care acţionează în fiecare 
limbă în parte, precum şi la trecerea unui cuvînt dintr-o 
limbă în alta ; că trecerea unui cuvînt prin împrumut în- 
tr-o limbă dată este supusă altor legi decît acelea care gu- 
vernează cuvintele moștenite, dar aproape tot atît de 
stricte ; că orice schimbare sporadică ori mai puţin evi- 
dentă trebuie explicată prin cazuri perfect analoge, de 
preferință din aceeași limbă ; că atunci cînd un cuvînt 
există în mai multe limbi „eterogene“, nu se poate de- 
cide aprioric cine de la cine se va fi împrumutat, ci este 
necesar să se analizeze istoric debitorul şi creditorul 
lingvistic ; că la cuvintele polisemantice, genealogia sen- 
surilor depinde în mod hotărîtor de etimologia cu- 
vîntului etc. etc. ! Din aceste importante principii derivă, 
între altele, comparaţia permanentă pe care autorul o 
face între limba română și celelalte limbi romanice, pe 
de-o parte, şi între limba română şi limbile slave, bal- 
canice şi maghiară, pe de alta?. Plecînd de la aceleași 
principii, şi depășindu-l net pe Cihac, B. P. Hasdeu pune 
din plin la contribuţie dialectele româneşti sud-dună- 
rene, confirmînd sau infirmînd cu ajutorul lor diverse 
ipoteze etimologice 5. 

S-a reproșat totuși savantului faptul că între princi- 
piile sale privitoare la stabilirea etimologiilor și modul 
lor de aplicare există unele contraziceri fundamentale. 
A. Philippide arăta, la 1895, că nerespectîndu-şi propriile 
precepte etimologice, Hasdeu „întilnește numai din în- 


1 Columna lui Traian, 1876, p. 18-19; vezi și A. Philippide, 
D-l Hasdeu şi istoria limbii române, în Convorbiri literare, XXIX 
(1895), p. 851-852. 

2 La cuvinte ca apă, apoi, aproape, apropia, ara, arbore, de 
exemplu, etimoanele latine sînt sprijinite cu numeroase forme 
similare din diverse limbi şi dialecte romanice. 

3 La apune, etimonul latinesc este susținut şi de existența cu- 
vîntului în aromână ; la aripă se amintesc formele din aromână 
și istroromână etc. 

timplare adevărul acolo unde îl întîlneşte“i, Dar această 
apreciere nimicitoare nu are în vedere Etymologicul 
apărut la data respectivă, ci doar activitatea anterioară 
a e siroRe tului, perioada contribuţiilor dace în care, cu 
a evărat, imaginaţia autorului depășea realitatea faptelor 
e limbă. G. Weigand considera însă că şi Etymologicul 
ar avea „multe greşeli etimologice“?, lansînd o părere 
Sa ma sau alta, stăruie pină astăzi, consti- 
> Stepa i 
E r obiecții ferme ce se aduc dic- 
Pentru a ajunge la o apreciere cît i obiectivă 
pra valorii secțiunii A d tau din Sr tea air 
eee pe o porţiune de peste 300 de pagini (coloanele 
17—1743), cu porţiunea corespunzătoare a DA, izvor 
etimologic de primă importanță. Au fost: antrenate în 
comparație 150 de. cuvinte-bază (moștenite sau împru - 
mutate), de provenienţe foarte diferite. Rezultatele son- 
dajului comparativ ne oferă, în esenţă, următoarele date : 
din cele 150 de cuvinte-bază comune în cele două opere 
lexicografice, la 110 găsim exact aceeași explicaţie eti- 
mologică* sau explicaţii foarte asemănătoare. Pentru 
cei 40 de termeni-bază la care explicaţia etimologică diferă 
în cele două dicţionare, am apelat la un al treilea izvor 


i Phili ; EA SR 
5 aa hilippide, D-l Hasdeu şi istoria limbii române, cit., 


A A W eiganda, Hasdeu ca filolog, cit., p. 1172. 
aa e a an (adv.), anadol, anaforá, anaforă, 
Si dis a i, anerisi, aniș, anocato, anost, antep, an- 
is j > mis, antonică, anţerț, apăsa, apelpisi, apelpisie, 

p » apios, apoi, aporie, apos, aprilie, aprod, aproape, apro- 
m e aramă, arar, arbiu, arbure, arc, arca (subst), 
At: A , arcan, arde, argăsi, argımagzar, argint, argintar, 
rranghel, arhon, arhontologie, arie »„loC...“, arină, arindeaua 
bai pod pa ati pt arminden, arnăut, arneu, arpacaş, arsură, 
pda » arşin „unitate...“, arşin „jurubiţe...*. 
EVEN sea A (subst.), anason, anatemă, androc, angara, an- 
ai : ul ire AE amın, anina, antal, aoce apalt, apă, 
op A y , apos ol, aprinde, apuca, apust, arap, arapină, ar- 
maş, arc it, arel, arăta, arendă, arete, argat, argea, argos, arhi- 
diacon, arhiereu, arhimandrit, arhondar, arie „melodie“, arici, 


aripă, ariu, armadă, a tură 
z ; à A 
pii, ; » armar, armătură, armie, armonie, aromi, ar- 

de comparaţie, Dicţionarul enciclopedic ilustrat al limbii 
române (partea elaborată de I. A. Candrea, București, 
1931). Constatăm, din această nouă confruntare, că I. A. 
Candrea adoptă în 10 cazuri, şi nu fără temei, soluţiile 
din Etymologicumi, iar în alte şapte dă explicaţii etimo- 
logice proprii. Din cele arătate mai sus, precum şi din 
alte cîteva sondaje întreprinse în lucrare, rezultă că pro- 
porţia de etimologii valabile la cuvintele-bază este, în 
Etymologicum, de circa 80%/0, procent remarcabil, care în- 
trece global pe acela din dicţionarul lui Cihac. Predece- 
_sorul este depășit mai ales la cuvintele de origine greacă, 
maghiară şi slavă. Hasdeu deosebește cu mai multă preci- 
zie decît Cihac filierele grecești indirecte de cele directe, 
considerînd în mod just de origine slavă o serie de îm- 
prumuturi greceşti intrate în română prin intermediu 
slav. De asemenea, spre deosebire de predecesor, Hasdeu 
a încercat (şi de obicei a izbutit) să identifice în cuvintele 
de origine greacă căruia dintre cele trei straturi de in- 
fluență aparţin. El a redus la proporţii mai exacte vo- 
lumul împrumuturilor române din limbile slave și din 
maghiară şi, iarăși spre deosebire de Cihac, a renunţat 
la ideea de a considera limbile slave drept o unitate indi- 
vizibilă şi nediferenţiată ; în consecinţă, Etymologicul in- 
dică limba slavă concretă din care au putut proveni cu- 
vintele româneşti de origine slavă. Hasdeu renunţă şi la 
procedeul predecesorului de a da explicaţii (sau ipoteze) 
etimologice pretutindeni şi cu orice preţ : destule cuvinte 
din lucrarea sa au rămas cu etimologia necunoscută (v. 
angîș, anghelică, arhondărie, armean, arnică etc.), lipsă 
mai puţin gravă decît aceea de a le fi legat neapărat de 
un anumit etimon. 

Valoarea cea mai evidentă a părţii etimologice din lu- 
crare o constituie faptul că ea a fost folosită de toate 
dicționarele românești ulterioare interesate în indicarea 
originii cuvintelor ; DA, pentru a nu cita decît un exemplu 


de mare valoare, profită din plin de materialul furnizat de ` 


Etymologicum., În multe cazuri în care Hasdeu se desparte 


1 La anagnost, anatemisi, anghiră, anume, apar, aprînz, ară- 
tură. arhierie, armurar, aromat (subst.). 

de predecesori şi propune noi soluţii etimologice, acestea 
sînt acceptate ca atare ori măcar menţionate de DAL. ` 

Dacă la cele de mai sus adăugăm faptul că explicaţiile 
etimologice date de Hasdeu la cuvintele derivate sînt a- 
proape fără cusur, putem conchide că meritele lexicogra- 
fului sînt incontestabile, iar lucrarea sa poate fi consul- 
tată şi astăzi cu folos pentru secțiunea etimologică. 


x 


Ajunși la capătul expunerii noastre, cîteva concluzii 
se impun. Activitatea lui B. P. Hasdeu la cea mai impor- 
tantă operă lexicografică a sa ni se arată astăzi plină de 
contradicții. Remarcabilă prin numeroase aspecte, cum 
sînt bogăţia arhaismelor și a regionalismelor înregistrate, 
indicaţiile asupra situaţiei cuvintelor față de limba lite- 
rară, volumul și calitatea izvoarelor folosite, aparatul știin- 
tific, precum şi prin partea etimologică, lucrarea repre- 
zintă o răscruce în istoria lexicografiei române ; dar, pe 
de altă parte, această răscruce este mai puțin grandioasă 
decît s-a crezut, datorită unor mari scăderi în organi- 
zarea semantică şi istorică a materialului lexical, a unor 
date și fapte extralingvistice care sufocă interpretarea 
lingvistică, a libertăţilor manifestate în tratarea cuvinte- 
lor, a absenței neologismelor din lucrare. Cea mai evi- 
dentă lacună a operei este însă aceea de a fi rămas abia 
începută, fapt care, practic, o face aproape inutilizabilă. 
inînd seamă de toate aceste aspecte și împrejurări cre- 
dem, ca şi Gustav Weigand?, că nu Etymologicul trebuie 
considerat opera capitală elaborată de Hasdeu. Etymo- 
logicul se dovedește, în cele din urmă, doar cea mai 
spectaculoasă demonstraţie a cunoștințelor savantului, 


1 De exemplu, DA acceptă în esenţă părerea lui Hasdeu că 
moldovenii „n-au luat pe antal d-a dreptul de la unguri“, cum 
Susținuse Cihac, „ci prin poloni“; că ardei nu provine din lati- 
nescul ardivus, ci e derivat pe teren românesc al verbului arde ; 
ca aripă nu este împrumutat din greacă, așa cum credea Roesler, 
ŞI nici din maghiară, cum afirma Cihac, ci trebuie legat de limba 
latină ; că armaş este derivat în interiorul limbii române (din 
armă), și nu cuvînt moștenit, cum susținuse Cihac etc. etc. Vezi 
de asemenea DA la cuvinte ca antonică, araci, arminden, unde 
Hasdeu este citat ca autor al etimologiilor acceptate. 

? Gustav Weigand, Hasdeu ca filolog, cit., p. 1172. 

de una dintre celelalte 'opere ştiinţifice ale savantului, 
de Cuventele den bătrîni. 


2. Activitatea lexicografică a lui A. Philippide 


La circa un an după ce încredinţase lui B. P. Hasdeu 
dificila sarcină de a elabora dicţionarul limbii române, 
îorul academic se vede pus în faţa unor oferte întru- 
cîtva similare. Astfel, în 1885 filologul ceh Jan Urban 
Jarnik solicită Academiei Române „să-l însărcineze cu 
facerea unui dicţionar în care să se cuprindă toate cu- 
vintele adunate din literatura poporală română“!. Baza 
unui dicţionar al creaţiei folclorice fusese pusă de Jarnik 
în culegerea Doine și strigături din Ardeal, publicată, 
împreună cu Andrei Bîrseanu, în 1885, sub patronajul 
Academiei, căci la ea filologul adăugase un enorm glosar 
al colecţiei, remarcabil conceput și realizat 2. Forul aca- 
demic respinge însă oferta, găsind-o inoportună, întrucît 
materialul lexical popular intra cu precădere și în vede- 
rile autorului Etymologicului. A doua propunere, de ase- 
menea respinsă, „ţintea la facerea unui. dicţionar care 
să servească de dreptariul limbei, în forma dicționarului 
Academiei Franceze“. Autorii acestor oferte n-au per- 
severat în intenţiile lor și în consecinţă nu le-au mai 
tradus în viaţă. 

După retragerea împuternicirii acordate lui Hasdeu, 
Academia Română face cea de-a treia încercare pentru 
realizarea dicționarului general. Ea apelează pentru prima 
oară la un specialist din afara instituţiei, la profesorul 


1. Convorbiri literare, 1885, nr. 1, p. 94. 

2 În numele Academiei, Em. Bacaloglu aprecia astfel lucrarea 
lui Jarnik : „Acest glosar sistematic este de mare preț... prin bo- 
găția materialului pentru studiul limbei române“ (Analele Acade- 
miei Române, seria II, tomul VII, 1884-1885, Secţiunea I, 1885, 
p. 46). 

3 Convorbiri literare, 1885, nr. 1, p. 94. Iniţiativa aparţine lui 
N. Ionescu şi apoi lui G. Sion (v. Analele Academiei Române, 
seria II, tomul VII, cit., p. 74 şi 149). 

dar ca rezultat global el este în orice caz depășit cel puţin 


ieşean Alexandru Philippide. Pe atunci în vîrstă de 38 
de ani, cu o pregătire istorică şi lingvistică strălucită, 
Philippide publicase deja trei opere lingvistice de sin- 
teză!, devenind un nume de prestigiu. 

În noiembrie 1897 lingvistul ieșean preia sarcina re- 
dactării, de la început, a dicționarului academic, primind 
ca ajutoare pentru strîngerea materialului lexical pe Si- 
mion Florea Marian, Jan Urban Jarnik și patru dintre 
foștii săi studenţi, G. Ibrăileanu, C. Botez, I. Botez şi 
I. N. Popovici. A. Philippide eşalonează lucrarea pe două 
etape : prima, redusă la numai doi ani, cuprinde peri- 
oada strîngerii materialului lexical? ; a doua este consa- 
crată elaborării propriu-zise. 

Împreună cu mica sa echipă, profesorul ieșean excerp- 
tează în termenul propus, după o muncă istovitoare, 199 
de izvoare din epoci diferite şi de tipuri variate, obți- 
nînd un bogat material lexical. Există păreri contradic- 
torii în privința volumului total de fişe excerptat de co- 
lectiv. G. Pascu, elevul lui A. Philippide, considera că 
rodul ar fi ajuns la „aproape un milion de citaţii“5, pe 
cînd Sextil Pușcariu, succesorul la conducerea dicţiona- . 
rului, aprecia numărul „extraselor“ la „vreo cîteva sute 
de mii“, estimare vagă dar care, cum vom vedea mai 
tîrziu, ni se pare totuşi mai aproape de realitate. 

Curînd după începerea muncii la dicţionar, în 1898, 
Alexandru Philippide trece în rîndul membrilor cores- 
pondenţi ai Academiei, pentru ca în 1900 să devină membru 
titular al instituţiei. 

În preajma anului 1900 lingvistul ieșean începe, sin- 
gur, munca de redactare a dicționarului. Progresele can- 
titative sînt, în comparaţie cu acelea înregistrate de 
Hasdeu, de-a dreptul remarcabile, căci în mai puţin de 6 
ani noul redactor elaborează peste un sfert din lucrare, 


1 Este vorba de Introducere în istoria limbii şi literaturii ro- 
mâne (1888), Principii -de istoria limbii (1894) și Gramatica ele- 
mentară a limbii române (1897). 

2 După cum se știe, fișierul lui B. P. Hasdeu n-a fost pus 
la contribuţie în următoarele dicţionare academice, 

3 G. Pascu, Limba comună în dicţionarul nostru, în Arhiva, 
XVI (1905), p. 555. 

4 Dicţionarul limbii române, tomul I, partea 1, cit., p. X. 

de la începutul alfabetului și pînă la prepoziţia de. Dar 
presiunile forului academic, care adesea ascund adversita- 
tea unor membri ai ei față de lexicograf, devin tot mai 
insistente :: se pretinde autorului să termine lucrarea cît 
mai repede şi cu orice preţi. Nu ni se pare exactă afir- 
maţia că, în acest scop, s-ar fi cerut redactorului doar 
„cîteva prescurtări la planul de lucrare“2. Bătălia între 
aşa-zisa „comisiune a Dicţionarului“ (compusă din I. Ka- 
linderu, T. Maiorescu, N. Quintescu, D. Sturdza, Gr. To- 
cilescu) şi autorul operei, ajunsă la apogeu în ședința A- 
cademiei de la 1 aprilie 1905, s-a dus în realitate în jurul 
unui principiu fundamental, acela al limitelor listei de 
cuvinte. Alexandru Philippide pornise la lucru cu ideea 
că dicţionarul academic trebuie să fie „un inventar al 
limbii în orice manifestare a ei, cît de accidentală“, în- 
cercînd deci să alcătuiască „un catalog complet“ al lexi- 
cului ei, în care intrau şi toate neologismele3. Comisia 
Dicţionarului este însă de altă părere : ea obligă pe autor 
să facă operă de selectare și să izgonească din opera le- 
xicografică majoritatea împrumuturilor recentet. Ale- 
xandru Philippide refuză să satisfacă această cerere. De 
asemenea, el respinge propunerea comisiei de a „diminua 
numărul de citaţii“5, mai ales că, în comparație cu dicți- 
onarul academic anterior, restrîngerea izvoarelor fusese 
deja făcută. i 

Conflictul devine insolubil ; în primăvara anului 1905 
Philippide se vede nevoit să restituie Academiei întregul 
fişier lexical, dar este totodată hotărît să continue lu- 
crarea în afara instituției oficiale. Numeroşi partizani 
voluntari ai acțiunii se strîng în jurul lexicografului și 
reîncep sub conducerea acestuia operaţia de strîngere a 
materialului, de la de înainte. Lucrarea preliminară este 
prevăzută pe o perioadă de circa doi ani şi în 1907 aflăm că 


1lorgulordan, Învățaţii noştri. Al. Philippide, [1937], p. 9. 

2 Dicţionarul limbii române, tomul I, partea 1, cit., p. IL. 

3 G. Pascu, Limba comună în dicţionarul nostru, cit., p. 548 
şi 553. 

4 Ibidem, p. 553 şi 554. 

5 Ibidem, p. 555. 

încă „se lucrează asiduu“ la acest dicţionar particulari. 
Dar apariţia, în 1907, a primelor două fascicule din noul 
dicţionar academic, preluat de Sextil Puşcariu, a redus în 
mod hotărîtor elanul autorului versiunii anterioare şi l-a 
determinat în cele din urmă să renunţe cu totul la între- 
prinderea sa. Rămîne astfel pentru totdeauna nevalorificat 
un imens material lexical gata redactat?, din care n-au 
văzut lumina tiparului decît două mici extrase de probă, 
de la începutul secolului nostru. 


* 


Dicţionarul academic conceput şi în parte elaborat de 
Alexandru Philippide are o structură în multe privinţe 
foarte diferită de aceea a Etymologicului. Organizarea 
strictă, exemplară a materialului lexical rezultă din apli- 
carea unor principii ferme de lucru. Volumul articolelor 
este mult mai restrîns în comparaţie cu acela din opera 
lexicografică a antecesorului, în primul rînd prin elimina- 
rea tuturor datelor enciclopedice, lucrarea devenind astfel 
prin excelenţă un dicţionar al limbii, al explicării cuvinte- 
lor, nu a noţiunilor. Lista de cuvinte este de asemenea 
deosebită în cele două dicţionare căci, așa cum am arătat, 
Philippide a deschis în opera sa porţile tuturor neolo- 
„gismelor și chiar tuturor barbarismelor, înregistrînd în 
ca absolut tot ce i-au oferit, din acest punct de vedere, 
izvoarele parcurse’. Efortul înregistrării exhaustive este 


1 A. Scriban, Alt dicționar al limbii româneşti, în Arhiva, 
XVIII (1907), p. 483. E i 

2 Manuscrisul lucrării, care număra 12000 de pagini (vezi 
Grammaticus, Dicționarul limbii române şi d. Philippide, în 
Viaţa românească, I, 1906, p. 427), nu se găseşte, spre regretul 
nostru, la fiul lingvistului, poetul Al. A. Philippide, cum crede 
G. Ivănescu, întemeiat pe o informație mai veche (vezi G. Ivă- 
nescu, Alexandru Philippide — 1859-1933 —, în Orizont, 1965, 
nr. 4, p. 57). Maestrul Al. A. Philippide ne-a comunicat că opera 
se va fi pierdut probabil în timpul celui de-al doilea război mon- 
dial, cînd o parte din lucrurile lingvistului ieşean au fost trans- 
portate la București. R 

3 Față de DA, de exemplu, dicționarul lui Alexandru Philip- 
pide are în plus cuvinte ca abalgibaş, abandona, abaroca, abatesă, 
abă, abăluță, abdal, abdes, abdicație, abece, abețedă, abietinee, 
abima, abiturient, abject, abjura, abjurare, aboa, aboare, abolire. 
abominabil, abonarisi etc. 

evident, dar el n-a putut fi dus pînă la capăt, autorul 
scăpînd din vedere termeni ca abac, abătător, aberant, a- 
biuţa, ablaţiune, ablegat, abluțiune, abnega etc., exis- 
tenți în textele din epocă (și, de altfel, înregistraţi de DA, 
în 1907). i 

Prin caracterele tipografice folosite la înregistrarea cu- 
vintelor-titlu, autorul a încercat să stabilească o ierarhi- 
zare în trei trepte a materialului lexical : pe prima treaptă 
de sus stau termenii considerați fundamentali şi tipăriți, 
ca atare, cu caractere majuscule aldine (de exemplu, 
ABATE vb., ABDOMEN subst., ABIA adv.); pe treapta 
a doua se află termenii de importanță mijlocie, înregis- 
trați cu caractere minuscule aldine (Abator, Abdica) ; în 
sfîrșit, rarităţile şi curiozităţile lexicale apar în dicţionar cu 
caractere minuscule cursive (abă, abnormitate etc.). 


Teoretic interesantă, încercarea de ierarhizare a lexicului . 


limbii române este în practică neconvingătoare, căci limi- 
tele dintre categorii sînt adesea greu de trasat. Nu rezultă 
clar, de exemplu, pe baza căror criterii sînt plasate în 
categoria fundamentală cuvinte ca aba interj., abagerie, 
aberaciune, abligeană, aboa sau abonament, iar în a doua 
termeni de felul lui abdica, abecedar, aboli ete. Pe de altă 
parte, sistemul are un evident inconvenient practic : da- 
torită caracterelor tipografice cu care sînt înregistrate, 
multe cuvinte-titlu se pierd în masa paginii tipărite. 

Autorul a folosit în lucrarea sa un sistem de semne 
convenţionale cu ajutorul cărora stabilește situaţia cu- 
viritelor faţă de limba literară a epocii : o cruciuliță care 
precedă cuvîntul-titlu identifică termenii consideraţi înve- 
chiți ori ieşiţi din uz (de exemplu, țabai, tablas) ; o steluță, 
termenii regionali (*abaldă, *abărlău), iar două steluțe, cei 
puţin întrebuinţaţi (“*abaroca, *abitaţiune) ; cu un semn de 
exclamaţie se notează neologismele ( ! abdica, ! ablativ), iar 
cu unul de întrebare cuvintele suspecte ( ?abageresc, ? a- 
balgibaş). Adesea, aceste semne sînt asociate între ele spre 
aindica situații complexe : neologisme rare (! **abate subst.) 
sau neologisme învechite (t! abețe, f ! abețedă), cuvinte 
învechite şi rare (f#*abdal) etc. Unele dintre semnele con- 
venționale întrebuințate de Philippide vor fi preluate de 
lexicografii contemporani. Procedeul, deşi mai puțin ana- 

litic şi explicit decît acela folosit în Etymologicum, are 
totuşi avantajul de a crea economie de spațiu. R 
La fiecare cuvînt-titlu se adaugă, într-o paranteză, ac- 
centul normativ şi transcrierea fonetică 1 procedeu pati 
sea superfluu, de vreme ce ortografia limbii române este 
i celență fonetică. Ă . 
P Dupa aa categoriei morfologice, autorul e 
gistrează numeroase forme gramaticale ale cuvîntului- 
titlu : infinitivul scurt?, perfectul simplu, participiul, ge- 
runziul, la ei Brel la SAIRE desinenţa 
inină şi pluralele, la adjective etc. IF) 
iar ri A explicativă, care urmează, diferă darea 
a Etymologicului prin două trăsături fundamenta e: în 
dicționarul lui Philippide nu există cuvînt, cît de A 
semnat, care să fie lipsit de definiție ; în al a e 
explicaţiile date sînt aproape fără excepție si seva E 
dicționarului de tip lingvistic, explicite dar re za i 
trăsăturile semantice strict necesare, cu eliminarea note or 
enciclopedice“. Nuanţele semantice la „cuvintele polise- 
mantice sînt net delimitate, prin diverse mijloace tehnice 
Explicaţia în limba română este urmată de enumera- 
rea corespondentelor s semantice din latină şi î 
Așadar, lingvistul a cumulat aici procedeul adoptat de 
Laurian şi Massim cu acela folosit de Hasdeu, pentru mo- 
tive care nu ne sînt cunoscute și a căror rațiune ni se 
are cam ciudată. | 
i După secţiunea explicativă urmează imediat aceea 
etimologică, iarăși diferită, ca proporții, în comparaţie 


1 ABUR (Abur), ABAGERIE (abageriie), Abstracţiune (apsirac- 
ji t A . . . 
paid Căci verbele au fost incluse in dicționar sub forma-titlu 
indicativului prezent, ca în Etymologicum. f APR 
d a pal neregulate se dă întreaga serie a conjugării, la 
toate persoanele. dare NORS 
4 Aburca : „a) tr. Ridic cam greu... b) refl. Mă ridic, mă sui“ ; 
aburi : „a) tr. l. Afuma. Expun pe cineva la aburii unui lucru. 2. 
Exala. Fac să iasă din mine, produc. 3. Fac să asude (să prindă 
ceață) un lucru suflînd asupra lui; acopăr cu vapori... 4. Răcoresc, 
hodinesc. b) 1. vb. intr. Dau din mine (exalez, produc) apuri 
2. A sufla lin. Despre vînt“; ac: „instrument pentru det 
acadea : „un fel de zaharicale, de bomboane făcute de zahăr 
topit“ etc. 


39 


cu a Etymologicului. Precizarea etimologică apare la ab- 


solut toate cuvintele înregistrate (moștenite, împrumu- 
tate sau derivate în interiorul limbii române). La cuvin- 


tele cu origine necunoscută un semn de întrebare arată | 


neputinţa fixării apartenenţei. Cu rare excepţii, etimologia 
este concentrată la maximum, reducîndu-se la indicarea 
limbii și formei de origine sau, la derivate, a cuvîntului- 
bază românesc!. În unele cazuri discuţiile nu sînt totuși 
evitate, dar şi atunci ele sînt formulate cu o mare economie 
de cuvinte, fără a fi lipsite de aparatul ştiinţific necesar?, 
Deși nu putem trage concluzii categorice asupra acestei 
secţiuni din cauza insuficienţei materialului publicat, 
după care ne-am condus, ni se pare că ne aflăm în fața 


unei opere de o valoare excepțională, în care aproape : 


toate explicaţiile etimologice au rămas și astăzi valabile. 

La sfîrșitul articolelor se dau, în ordine cronologică, 
izvoare care ilustrează în context sensurile cuvîntului-ti- 
tlu. În cazul cînd cuvîntul analizat este polisemantic, con- 
textele din izvoare sînt grupate și ele în mod corespun- 
zător, pe sensuri numerotate și izolate ca atare 3. Volumul 
și numărul citatelor sînt evident mai reduse în compara- 
ție cu dicţionarul academic anterior, şi adesea diferite, dar 
de obicei ele nu împing în urmă datele primelor atestări 
din Etymologicum. La neologisme izvoarele sînt relativ 
sărace, în primul rînd din cauză că bibliografia excerp- 
tată conţine puţine texte contemporane autorului, accen- 
tul fiind pus pe izvoarele din epoci mai vechi. 

Ca proporţii globale, dicţionarul început de Alexan- 
dru Philippide este de circa două ori mai redus în compa- 
raţie cu Etymologicul, dar cu aproape o treime mai întins 
față de versiunea elaborată ulterior sub conducerea lui 
Sextil Pușcariu. Diferenţa de volum față de succesor nu 


1 Abdominal: „— Et: fr. abdominal“ ; ablas: „— Et.: 2 
accelerare : „ — Et. : infinitivul lui accelerez“ ; accelerat : „ — Et, : 
Participiul lui accelerez“ etc. 

2 Abia: „— Et.: Dezvoltat din vix în acelaşi fel ca aşa din 


sic, CIPARIU, GRAMATICĂ, I 126. Tot astfel MIKLOSICH, 
BEITRÄGE, vol. I, 30, 32, CONS., II 35“. 

3 Acolisitor : „... 1. Care acolisește, boclucaș. 2. Molipsitor... 
1. [Citate din Pravila de la 1814, Alecu Beldiman, Eterie etc.] 
„.. 2. [Citat din colecţia de documente Uricariul]. 

se explică atît prin mărirea profilului articolelor, cît prin 
lista mai bogată de cuvinte, rezultată, cum am spus, din 
intenţia exhaustivă a lexicografului ieșean. 

În timp, autorul a operat în lucrarea sa o serie de mo- 
dificări, mai ales de organizare şi volum, care i-au ri- 
dicat în mod sensibil valoarea. Pe baza analizei unor ex- 
trase din dicţionar publicate de Philippide în broşura 
Specialistul român (lași, 1907), constatăm că el a renun- 
țat la ierarhizarea cuvintelor-titlu cu ajutorul caracte- 
relor tipografice, adoptînd un unic sistem de transcriere, 
cu majuscule ; că a înlocuit numeroase abrevieri inacce- 
sibile prin altele explicite; că a strîns toate variantele 
lexicale imediat după forma-titlu principală 1 ; că citatele, 
pînă acum izolate de definiţie, la sfîrşitul articolului, au 
fost deplasate imediat după definiţia pe care o ilustrează 2 ; 
că a fost lărgită enorm secţiunea „izolărilor“, adică a uni- 
tăţilor frazeologice (proverbe, locuţiuni, expresii şi sin- 
tagme neutre), lucrarea devenind, din acest punct de ve- 
dere, una dintre cele mai bogate din istoria lexicografiei 
naţionale? ; în sfîrșit, că secţiunea fundamentală a dic- 
ționarului, filiația și explicația semantică, au fost su- 
puse unei analize şi mai amănunțite faţă de prima ver- 
siune £. i 

Lucrarea elaborată în parte de Alexandru Philippide 
promitea să devină o remarcabilă operă lexicografică şi 
ni se pare regretabil faptul că autorul a fost împiedicat 
să o continue ; și din punct de vedere cantitativ erau spe- 
ranţe ca ea să înregistreze mari progrese, dovedite în 
cei șase ani de muncă efectivă a lingvistului. Datorită 
unor vicisitudini nemeritate, dicționarul lui Philippide 
nu s-a publicat şi în consecinţă el este astăzi abia cunos- 
cut, mai mult din cele relatate de Sextil Pușcariu în pre- 


t În prima versiune, variantele lexicale figurau numai la 
locul lor alfabetic. 

> Constatăm totodată că numărul maxim de citate folosite 
pentru fiecare cuvînt sau sens a fost redus la trei. 

5 La verbul a bate, de exemplu, au fost înregistrate 135 
de asemenea unităţi frazeologice. 

1 Același verb a bate, pomenit mai sus, numără în această 
ultimă versiune 72 de sensuri definite, excelent delimitate şi 
înlănţuite. 

fața următorului dicţionar academic al limbii române. Am 
considerat de aceea un act de dreptate să pomenim aici, 
fie şi pe scurt, aportul plin de sacrificii al lingvis- 
tului ieșean la marile eforturi pentru realizarea dic- 
ţionarului Academiei Române. 


3. Activitatea lexicografică a lui Sextil Puşcariu 


A rămas aproape necunoscut faptul că, după înlătu- 
rarea lui Alexandru Philippide, conducerea dicționarului 
academic a fost încredințată lui Sextil Puşcariu și Ovid 
Densusianu. Cei doi (pe atunci) tineri lingviști convin să-și 
împartă lucrarea în două părţi egale, dar iniţiativa nu iz- 
buteşte ; Ovid Densusianu se retrage curînd din echipă, în 
urma refuzului Academiei de a-l accepta pe I. A. Candrea 
drept colaborator suplimentar al săul. Densusianu va cola- 
bora ulterior cu I. A. Candrea la elaborarea a două opere 
lexicografice în afara forului academic, Dicţionarul gene- 
ral al limbii române din trecut şi de astăzi şi Dicţionarul 
etimologic al limbii române (Elementele latine), ambele, ci: 
păcate, neterminate. Dar despre acestea vom scrie în altă 
parte a lucrării de faţă. | 

Rămiîne deci să considerăm că cea de-a patra încercare 
efectivă de realizare a dicționarului academic al limbii 
române aparţine lui Sextil Puşcariu. Desfăşurîndu-se pe 
o perioadă de circa 40 de ani, aproape pînă în zilele noas- 
tre, această încercare este în general bine cunoscută, 
chiar publicului larg, cel puţin prin rezultatele concrete 
la care ea a dus. Dacă numele lui Hasdeu este legat, în con- 
ştiinţa maselor, în primul rînd de Etymologicum mognum 
Romaniae, se poate spune că prestigiul lui Sextil Puşcariu 
a devenit în egală măsură naţional prin Dicţionarul limbii 
române. Dintre toate încercările făcute pînă astăzi de a 
elabora un dicţionar academic de tip general, doar aceasta 


1 Vezi Sextil Pușcariu, Călare pe două veacuri, București, 
1968, p. 345, 347, 348, care infirmă părerea lui A. Scriban (Dic- 
ționarul limbii române, în Arhiva, XLIV, 1937, p. 122-123) că 
dicţionarul ar fi fost încredinţat iniţial numai lui Ovid Densusianu. 

din urmă a rămas recunoscută sub numele de Dicţionarul 
Academiei (DA), iar adesea și sub acela, mai puţin pro- 
priu dar semnificativ pentru. autoritatea responsabilului 
ei, de Dicţionarul lui Pușcariu. Într-adevăr, din punctul 
de vedere al rezultatelor ştiinţifice lucrarea depăşeşte 
toate variantele academice anterioare, servind și în pre- 
zent ca etalon suprem de comparaţie, şi cel mai mare re- 
gret ce se poate exprima astăzi în legătură cu ea este că 
nu a putut fi terminată. 

La 1 ianuarie 1906, cînd Academia Română i-a în- 
credințat misiunea de a relua dicționarul, Sextil Puşcariu 
avea abia 29 de ani și era de un an membru corespondent 
al înaltului for de cultură. Cel mai tînăr responsabil din 
istoria lucrării academice exersase încă de la începutul 
secolului nostru în domeniul lexicografiei, publicînd stu- 
dii de formare a cuvintelor şi unele note etimologice ro- 
mâneşti. În 1905 el dăduse prima dovadă hotăritoare a 
posibilităților sale în acest domeniu, tipărind, la Heidel- 
berg, în limba germană, acel cunoscut dicționar etimo- 
logic al elementelor latine din limba română!, asupra că- 
ruia vom avea prilejul să revenim. 

Pentru prima oară în istoria dicționarului academic 
se hotărăște ca munca de elaborare propriu-zisă a lucrării 
să fie încredinţată unui colectiv mai larg, în scopul ob- 
tinerii unor rapide progrese cantitative. În acest scop, 
autorul principal a pornit la lucru cu două echipe de re- 
dactare, care aveau să elaboreze în mod paralel porţiuni 
diferite ale dicționarului. Folosindu-se fișierul preluat 
de la A. Philippide, precum și mai multe zeci de mii de 
fişe extrase anterior de Puşcariu, s-a trecut de la început 
la redactarea propriu-zisă, urmînd ca îmbogățirea mate- 
rialului lexical să se facă „în mers“, paralel cu operaţia 
de redactare. Dar astăzi cele două echipe de redactare ne 
apar constituite mai mult simbolic, căci, în practică, în 
fiecare dintre ele cîte un singur lexicograf a elaborat 
aproape întreaga porțiune repartizată echipei. În primul 
nucleu, un aport cu totul excepțional a adus profesorul 
e—a 


s Etymologisches Wörterbuch der rumänischen Sprache. I: 
Lateinisches Element. 

C. Lacea, care, vreme de trei decenii şi jumătate, între | 
1906 şi 1940, cu un devotament nemărginit, a redactat 
aproape în întregime articolele primelor trei litere ale dic- , 
ționarului ; în cea de-a două echipă, Th. Capidan a rea-. 


lizat o performanţă similară, elaborînd aproape singur, 
între anii 1910 şi 1944, articolele începătoare cu literele 
F, G, H, I, Î, J şi cea mai mare parte a literei L (pînă la 


“cuvîntul lojniţă). Un aport sporadic la munca de primă 


redactare au adus lingviști ori filologi ca C. Diculescu, 
N. Drăganu, D. Evolceanu, Iorgu Iordan, T. Naum, Şt. 
Pașca ş. a. În organizarea muncii colectivului a mai fost 
prevăzută traducerea franceză a cuvintelor românești (H. 
Lolliot și, apoi, Yves Auger), o revizie „formală“ (adică 
tehnică şi stilistică) a materialului (efectuată de I. A. Ră- 


dulescu-Pogoneanu, T. Naum și D. Evolceanu) şi, în sfîr- ; 


şit, revizia responsabilului lucrării, care a citit, a comple- 
tat și adesea a modificat în întregime articolele redactate. 
Izbeşte, totuşi, în această organizare numărul redus de 
redactori permanenţi, și astăzi ni se pare uimitor că el 
n-a putut fi mărit aproape numai din cauza lipsei fon- 
durilor materiale ; pentru ca elaborarea unei asemenea 


lucrări de interes naţional să nu fie cu totul întreruptă 
au fost necesare colecte publice şi acte filantropice umili- 


toare 1. 

Faptul că autorii lucrării trebuiau, fără nici o ex- 
cepţie, să-şi împartă timpul între munca lexicografică și 
numeroase alte activități a lungit de asemenea în mod 
simţitor termenele de realizare. Nu este de mirare, în 
condiţiile arătate, că elaborarea dicționarului n-a putut 
progresa în ritmul dorit : vreme de 38 de ani, de la 1906 
și pînă în 1944, în cele 2956 de pagini tipărite (însumînd 
literele A-C, F-K şi cea mai mare parte din litera L), 
fusese realizată mai puţin de jumătate din lucrare, cu o 
medie de apariţie de abia 77 de pagini pe an. După opt ani 
relativ productivi, între 1906 şi 1914, cînd au apărut 


1 Din revista Dacoromania, V (1927—1928), p. 827, aflăm, de 


exemplu, de „constituirea unei asociaţii pentru... ajutorarea Dic- ; 


ţionarului“ care a strîns din obol public „fondul de un milion, 
ce asigură tipărirea de noi fascicule“ ; pe de altă parte, condu- 
cerea ziarului Universul se obliga să tipărească gratuit, dar cu 
mare publicitate, o bună parte din lucrare. 

1260 de pagini din dicționar, au urmat lungi perioade de 
muncă sporadică, mai ales în timpul şi după primul război 
mondial. La sfîrşitul celui de al doilea război mondial 
munca la acest dicţionar va înceta definitiv ; a rămas, în 
ultimă fază de tipar, începutul literei D, iar în formă ma- 
nuscrisă, nerevizuită de redactorul responsabil, o bună 
parte din restul lucrării. Lucrările vor fi reluate într-o 
nouă formulă, începînd din 1949, după reorganizarea Aca- 
demiei Române. 


x 


Activitatea de elaborare a dicționarului a fost însoţită 
de o vie activitate lexicologică, susținută și stimulată în 
primul rînd de responsabilul lucrării. În coloanele. re- 
vistei Dacoromania sau în broșuri separate, Sextil Puș- 
cariu studiază, sub titlul semnificativ Din perspectiva 
Dicţionarului 1, numeroase aspecte teoretice legate de 
redactarea operei, rezultate prin generalizarea experien- 
tei practice la dicţionar. El discută problema definiției 
în dicționarele explicative, raporturile semantice dintre 
cuvintele-bază și derivate, analizează cauzele deplasărilor 
semantice, relaţiile în cadrul „seriilor“ semantice, repar- 
tizarea sensurilor cuvintelor polisemantice în spaţiu, ra- 
porturile dintre lexic şi gramatică şi dintre lexic şi 
stilistică, problema onomatopeelor etc. Datorită lui Puş- 
cariu, revista Dacoromania devine tribuna de la care 
se discută mii de etimologii încă controversate sau ne- 
discutate, furnizînd astfel dicționarului în curs de re- 
dactare un material excepțional de bogat. Pentru întiia 
oară în istoria lexicografiei naţionale munca de redac- 
tare propriu-zisă este dublată de o activitate lexico- 
logică permanentă, foarte utilă pentru continua perfec- 
tționare a dicționarului, pentru orientarea sa de ansamblu. 

Şi introducerea semnată de Sextil Puşcariu la primul 
tom al Dicţionarului limbii române constituie una dintre 
cele mai cuprinzătoare expuneri de motive din istoria 
lexicografiei române. Ea trebuie analizată cu atenţie și 


1 Vezi  Dacoromania, I (1920—1921), p. 73 și urm,, II 
(1921—1922), p. 19 și urm., precum şi Din perspectiva Dicţiona-= 
rului, Bucureşti, 1922 (în volum separat). 

în strinsă legătură cu rezultatele concrete ale muncii la 
acest dicţionar, lucru pe care vom încerca să-l facem în 
paginile următoare. 


* 


Un spaţiu amplu din această introducere este consa- 
crat de autor principiilor de alcătuire a listei de cuvinte. 
Puşcariu părăsește, din acest punct de vedere, atît linia 
exhaustivităţii lexicale, preconizată de A. Philippide, cît 
şi linia ignorării aportului lexical neologistic, evidentă 
la Hasdeu. Recunoscînd că dacă lucrarea s-ar face „numai 
pentru filologi“ ea „ar trebui să înregistreze tot materialul 
adunat“, căci „din punct de vedere lingvistic, orice cuvînt 
întrebuințat o dată în scris sau în vorbire e de însemnă- 
tate“!, lexicograful consideră că un asemenea scop ar fi 
totuși unilateral ; de vreme ce dicționarul ţinteşte să ser- 
vească tuturor celor interesaţi de limba română, autorul 
lui are dreptul şi chiar datoria de a face selecție în lista po- 
sibilă de cuvinte. Această selecţie trebuie să fie mai rigu- 
roasă sau mai puțin riguroasă, după natura izvoarelor şia 
cuvintelor. Prima sursă de la care pleacă Puşcariu în al- 
cătuirea listei de cuvinte sînt dicționarele anterioare ; 
dar, pe bună dreptate, el recomandă multă prudență în 
folosirea acestei moșteniri care, de obicei, datorită unor 
împrejurări pe care le-am analizat şi noi cu alt prilej 2, 
nu reflectă în mod fidel fizionomia lexicală reală a limbii 
române din epoca în care au fost alcătuite. A doua — şi, 
desigur, cea mai importantă — sursă lexicală o consti- 
tuie extrasele din literatură, aparținînd unor texte cît 
mai variate din epoci diverse. O dată colectate aceste ma- 
teriale lexicale, dat fiind că opera lexicografică nu tre- 
buie să fie exhaustivă, se ridică întrebarea : „care e cri- 
teriul după care se poate spune lămurit : acest cuvînt 
trebuie primit, acela nu ?“ „Un astfel de criteriu“, crede 
Puşcariu, „nu există“3. Totuşi, cîteva jaloane orientative 
sint trasate cu destulă fermitate. Este respins mai întîi 


1 Dicţionarul limbii române, tomul I, partea 1, Bucureşti, 
1913, p. XI. i 


2 Vezi Mircea Seche, Schiţă de istorie a lezicografiei ro- 
mâne, vol. I, București, 1966, p. 188. 
3 Dicționarul limbii române, tomul I, partea 1, cit, p. XV. 

criteriul 'lexicografiei franceze potrivit căruia uzul ar 


trebui să fie supremul arbitru în acceptarea sau elimi- 
narea cuvintelor. Dicţionarul lui Puşcariu este, în conse- 
cinţă, din punctul de vedere al listei de cuvinte, tot- 
odată mai larg și mai restrîns decit dicționarele franceze 
(care în alte privinţe i-au servit ca model). Ca dicţionar 
istoric şi general, el este foarte primitor de cuvinte Nu 
populare şi regionale, acceptînd chiar şi ice lada ni 
sens precizat de acest tip. Cît despre neologisme, au ein 
îşi ia inițial un angajament de natură puristă : acela e 
a nu admite în lista de cuvinte decît împrumuturile re- 
cente „care exprimă o idee sau nuanța unei idei pentru 
care limba noastră nu are un termin neechivoc . Mai 
mult decît atîta : el hotărăşte să definească împrumutu- 
rile recente, ori de cîte ori va putea, exclusiv prin sino- 
nime româneşti mai vechi, spre a contribui astfel „la 
stîrpirea neologismelor nefolositoare“ şi a face ca, în cele 
din urmă, ... medicii să numească bolile cu vechii termeni 
populari, iar mecanicul de locomotivă să înlocuiască nu- 
mele „franţuzești“ ale părţilor ei componente prin nume 
corespondente ale ... părţilor carului. țărănesc, cu e 
se aseamănă în multe privinţe ?. Atitudinea lui Sexti 
Pușcariu faţă de neologisme este compensată (şi în P 
infirmată) de hotărîrea ca lucrarea să înregistreze „fără 
rezervă“ împrumuturile aparținînd terminologiilor știin- 
țifice, „căci ele completează limba“ 3. De altfel, în timp, 
pe măsura integrării neologismelor în vocabularul limbii 
române, autorul își schimbă structural concepţia asupra 
selectării lor în dicţionar. În anul, 1926 el afirma, de 
pildă, că „neologismul e azi pe cale de a pătrunde n po- 
por, deci de a cîștiga toate drepturile de cetăţean e iar 
cîțiva ani mai tîrziu recunoștea că trebuie să facă „un 
loc din ce în ce mai mare neologismului“ în dicţionară, 


1 Ibidem, p. XX. 

2 Ibidem, p. XXII. 

é Ibidem, p. XX. SIE NORSE 

4 Vezi broşura lui Sextil Puşcariu intitulată Dicționa- 
rul Academiei, București, 1926, p. 13. 

5 Dicţionarul limbii române, tomul II, București, 1934, Pre- 
faţă, p. 1. Ă 

apropiindu-se astfel foarte mult de părerile antecesoru- 
lui imediat, A. Philippide, pe care cîndva le combătuse. 

Foarte bogat, așadar, în privinţa cuvintelor vechi, 
populare şi regionale (fără a mai pune la socoteală ter- 
menii de uz comun), dicţionarul realizat sub conducerea 
lui Sextil Puşcariu este mai puţin reprezentativ în pri- 
vința neologismelor ; cu toate concesiile făcute de-a lun- 
gul anilor, lista de cuvinte rămîne lipsită de termeni 
(mulţi ştiinţifici) ca abrupt, acerb, acidula, adjunct, ad- 
versitate, agil, austeritate,  bacă, balerin, bariu, calvar, 
fabulaţie, fecundaţie, felin, feroce, fertilitate, fisură, fluent, 
formidabil, genera, germina, îmobiliza, imortaliza, impalpa- 
bil etc. etc., pe care îi întîlnim, fără excepţie, în izvoare 
din secolul trecut, și care au devenit bunuri lexicale co- 
munet, 

Totuşi, dacă exceptăm lucrarea lui A. Philippide, din 
care, practic vorbind, n-a apărut nimic, dicționarul aca- 
demic condus de Sextil Puşcariu ar fi devenit, la apariția 
integrală, cea mai bogată operă lexico- 
grafică din istoria lingvisticii româ- 
neşti, pînă la versiunea academică actuală. Un sondaj 
comparativ arată că lista sa de cuvinte întrece de două 
ori numărul de cuvinte româneşti reale din dicționarul 
lui Laurian şi Massim, este cu circa 600% mai bogată 
decît aceea din Etymologicum, întrece de aproape două 
ori și jumătate numărul de cuvinte care figurează în 
remarcabilul dicţionar al lui I. A. Candrea. Autorul a 
întreprins el însuși, în anul 1931, o evaluare comparativă 
a listei de cuvinte din dicţionarul său cu aceea care 
exista în cea mai importantă operă lexicografică din epocă, 
Dicţionarul  român-german elaborat de H. 'Tiktin. 


1 Atitudinea lui Puşcariu față de asemenea neologisme nu 
trebuie să mire însă prea mult; este mai mult decît probabil 
că acestea vor fi avut, în urmă cu o jumătate de secol, o circu- 
laţie mult mai redusă decît ni se pare nouă astăzi. Chiar 
G. Pascu, adeptul exhaustivităţii lexicale în dicţionarul acade- 
mic, ca elev al lui A. Philippide, considera, în 1905, spre sur- 
prinderea vorbitorilor limbii române de astăzi, că „sînt pe cale 
de a dispărea“ din vocabularul românesc împrumuturi „efemere“ 
ca abandona, avansa, baston, deces, deja, depăşi, erija, incintă, 
maladie, matineu, obscen, obscur, serată, sesiza, sol, speranţă 
etc. etc., pe care timpul, dimpotrivă, le-a consacrat (G. Pascu, 
Limba comună în dicţionarul nostru, cit., p. 554). 


48 


La patru litere, medii ca întindere (A, B, F şi G), el a 
numărat 15 444 de cuvinte în dicţionarul academic şi 
numai 6 438 de termeni în acela aparţinînd lui Tiktin +. 
Din aceeași statistică rezultă şi constatarea, extrem de 
semnificativă, că dicţionarul lui Sextil Pușcariu este ceva 
mai bogat în cuvinte româneşti decît este în cele fran- 
ceze celebrul dicționar al limbii franceze aparținînd lui 
M. E. Littré şi considerat în epocă un etalon absolut 
de bogăție lexicală. Aşadar, în pofida lipsurilor neolo- 
gistice, împuținate pe parcursul muncii de redactare, 
dicționarul realizat sub conducerea lui Puşcariu trebuie 
considerat prin lista sa de cuvinte o operă fundamentală, 
comparabilă cu cele mai bune dicționare similare din 
lume. El ar fi putut ajunge să înregistreze un număr de 
cel puțin 100 000 de cuvinte. l 


x 
Sextil Puşcariu afirma în prefața lucrării că s-a stră- 


duit să asigure dicționarului „o unitate desăvîrşită“2. De- 
parte de a fi izbutit pe deplin, de vreme ce a modificat 


chiar în cursul elaborării unele principii de bază în or- - 


ganizarea materialului, lexicograful a dat totuşi artico- 
lelor un profil cu mult mai ferm decît o făcuse Hasdeu 
În dicţionarul său elementele componente ale fiecărui 
articol au un loc stabil și sînt în general armonios pro- 
porţionate între ele; după cuvîntul-titlu şi indicarea 
categoriei lui morfologice urmează, în ordine : precizarea 
domeniului căruia îi aparţine cuvîntul (cînd este cazul), 
traducerea sensurilor termenului românesc în limba 
franceză, indicaţii asupra situaţiei sale istorice sau stilis- 
tice ori asupra răspîndirii în spaţiu, definiţia, izvoarele 
ei, unităţile frazeologice (cu izvoarele lor), formele gra- 
maticale, variantele lexicale, în sfîrșit, etimologia. 


x 


Alegerea cuvîntului-titlu ridică unele probleme „deo- 
sebite. Înregistrînd din izvoare o excepțională bogăție de 
variante lexicale, autorul a fost mereu solicitat (îndeo- 


1 Academia Română, Anale [Dezbateri], tomul LI (1930—1931), 


Bucureşti, 1931, p. 203. $ 
2 Dichionariul limbii române, tomul II, cit., Prefaţă, p. 1. 

sebi la termenii arhaici, regionali şi, într-o oarecare mă- 
sură, la cei neologistici) să aleagă una sau alta dintre | 


forme, spre a face din ea formă-titlu, cu putere oarecum 
normativă. Astfel, forma-titlu la cuvinte ca ciocîltău sau 
ciobotă a fost aleasă dintre 5 variante lexicale, cea de 
la cîoinac din 6, cea de la comanda din 13. În această 
operație de ierarhizare Puşcariu s-a condus, în mod just, 
după criteriul uzului, iar nu după cel etimologic ; cu alte 
cuvinte, a fost de obicei aleasă ca formă-titlu (din motive 


practice lesne de înţeles) varianta lexicală cea mai cunos-: 


cută, chiar dacă ea nu reprezenta forma cea mai apro- 
piată de etimon. 

Din păcate, principiul este în mai multe feluri încăl- 
cat. În unele cazuri, de exemplu, au fost înregistrate ca 
forme-titlu cu egală îndreptăţire două sau mai multe 
variante lexicale (blajene şi blajenie, buburuz și bubu- 
ruză, carete şi cărete, carliţă şi cîrliţă, halucinație și halu- 
cinațiune, harbagic şi harbagică) ; în altele, mai numeroase, 
s-au grupat în unul și același articol forme lexicale care 
constituie, în realitate, fiecare în parte, cuvinte de sine 
stătătoare ; astfel, s-a considerat, în mod greșit, că apro- 


bălui ar fi varianta lui aproba, buhăi a lui bufni, căsă- : 


tornic al lui căsătoresc (adj.), căscări a lui căsca, ciolnav 
a lui ciolac, hîrban a lui harbuz, hoanghină şi hoașcă ale 
lui hoancă etc. Asemenea concentrări lexicale contravin 


caracterului etimologic al dicționarului, care obliga, dim- 
potrivă, la izolarea termenilor sub articole independente, | 


pe baza provenienţei lor diferite. 

De pe la mijlocul literei B înainte concentrarea lexi- 
cală excesivă se agravează și prin schimbarea modului 
general de organizare a materialului. Pentru a doua 
oară într-o variantă a dicționarului academic se adoptă 


metoda „cuiburilor“ lexicalet, potrivit căreia derivatele | 


sînt subsumate cuvîntului-matcă, figurînd în același 
articol cu acesta. Prin aplicarea noului principiu, deri- 
vate ca bubuliţă, bubuţă, buboi, bubuios apar în cadrul 
articolului bubă, iar crescînd, crescut, crescător, crescă- 


torie, creștere, în articolul crește. Adesea termenii subsu- 


1 Ea apăruse mai întîi în Glosarul dicționarului lui Laurian 
și Massim. 

maţi nici nu mai sînt semnalaţi la locul lor alfabetic, ca 
trimiteri spre cuvîntul unde se află subsumaţi. Proce- . 
deul, de altfel inconsecvent folosit, a fost dictat de nevoia 
economisirii spaţiului tipografic, dar el îngreuiază se- 
rios consultarea dicționarului. i 

Organizarea în „cuiburi“ lexicale ar fi putut avea un 
singur avantaj evident, acela de a ne oferi imaginea pro- 
ductivităţii cuvintelor-mamă, a raporturilor existente în- 
tre aceste cuvinte și derivatele lor. Am spus „ar fi putut“, 
căci, în realitate, datorită lărgirii sistemului dincolo de 
limitele îngăduite într-un dicţionar care este și etimo- 
logic, acest unic avantaj se anulează ; autorul a subsu- 
mat adesea într-un articol unic nu numai derivatele 
reale ale cuvîntului-titlu, ci și împrumuturi indepen- 
dente de acesta. Astfel, structura „cuiburilor“ lexicale 
devine eterogenă, ca și în Glosarul lui Laurian și Mas- 
sim: lui compeţi, de exemplu, îi sînt subordonate, în 
același articol, competitor şi competiție; lui compila —, 
comțilator şi compilaţie ; lui complet -—, completa ; lui 
complica —, complicaţie ; lui colora —, coloraţie, colorist, 
colorant și coloratură ; lui imperiu —, imperialism și îm- 
perialist, cuvinte în realitate independente de matca la 
care au fost ataşate !. S-a ajuns astfel pînă la urmă la o 
organizare enciclopedică și care va avea, după cum vom 
arăta, serioase repercusiuni asupra rezolvării semantice 
a cuvintelor subsumate. 


x 


Imdicarea categoriei gramaticale a cuvintelor înre- 
gistrate nu ridică probleme ; ea se face în spirit tradi- 
tional, ca la predecesori, remarcîndu-se pe alocuri chiar 
0 tendinţă simplificatoare. În schimb, Pușcariu foloseşte 
în noua variantă a dicționarului într-o măsură mult 
mai mare decît antecesorii așa-numitele precizări - de 
domeniu, care fixează apartenenţa cuvîntului sau a sen- 
Sului la o anumită variantă a limbajului tehnico-știin- 
a 


1 Semnalăm faptul, paradoxal, într-un fel, că în: timp ce 
asemenea cuvinte independente au fost silnic subsumate altora, 


numeroase derivate reale au rămas în dicţionar articole inde- 
pendente, 

tific. Asemenea precizări, care urmează imediat după cu- 
vîntul-titlu, capătă un adevărat rol definitoriu, plasînd 
de la început termenul (sau sensul) în sfera lui seman- 
tică specifică. Aflăm, astfel, chiar înainte de a lua con- 
tact cu definiţia propriu-zisă, că andantino e un cuvînt din 
terminologia muzicală, că anelida aparţine zoologiei, 
iar ananasul botanicii, că anestezia este specific medi- 
cinei, iar anaplastia chirurgiei, că anatocismul face parte 
din terminologia juridică, iar anemograful meteorologiei 
etc. etc. După cum rezultă și din exemplele date, ase- 
menea indicaţii apar cu precădere la neologisme, care 
formează grosul terminologiilor speciale fiind, totodată, 
mai puţin cunoscute la nivelul comunităţii lingvistice. 

Urmează traducerea sintetică în limba franceză a sen- 
surilor cuvîntului românesc, care precedă definiţia pro- 
priu-zisă, în limba română. Sistemul de traducere este 
preluat întocmai de la Hasdeu şi are ca scop aceeași „în- 
lesnire a streinilor“ care ar vrea să consulte lucrarea. 
Este adevărat că dicţionarul a putut fi astfel mai ușor 
folosit peste hotare, mai ales printre romaniști, deși era 
de presupus că, în secolul nostru, specialiştii străini in- 
teresaţi de limba română posedau acel minimum de cu- 
noştințe care să le permită consultarea unui dicţionar 
unilingv al limbii noastre. Vizînd probabil exagerările 
care decurgeau, la Hasdeu, din introducerea corespon- 
dentelor franceze, devenite adesea un scop în sine, Puș- 
cariu atrage atenţia că scopul său „nu e a scrie un dic- 
ționar român-francez, ci numai un dicţionar al limbii 
române“!. Totuşi, așa cum se va vedea, şi în dicţionarul 
său sensurile de bază ale unor cuvinte uzuale (ac, alb, 
albină, fericit etc.) apar fără explicaţie, doar cu tradu- 
cerea în limba franceză. Substituirea explicaţiei româ- 
nești prin corespondentele franceze este însă cu totul ac- 
cidentală și procedeul este, în timp, din ce în ce mai rar 
folosit de autor. 

Adoptînd şi dezvoltînd linia predecesorilor, Sextil Puş- 
cariu a introdus în dicţionarul său numeroase indicații cu 
privire la situația cuvintelor în raport cu limba literară. 
Efortul impresionant al lexicografului de a identifica 


1 Dicționarul limbii române, tomul I, partea 1, cit, p. XXXII. 

poziţia fiecărui cuvînt şi sens, în timp și spaţiu, faţă de 
varianta literară actuală a limbii, rezultă din convinge- 
rea că lexicul trebuie privit sub cele patru laturi ale 
sale, „cea istorică, cea sociologică, cea stilistică și cea geo- 
grafică“, ce „dau împreună aspectul complet“ al lui şi 
fac „ca o lucrare lexicografică să devină cu adevărat 
ştiinţifică“ 1. Sistemul de identificare a diverselor nivele 
lexicale, adoptat de Pușcariu, constituie cea mai completă 
țesătură din istoria lexicografiei naţionale de pînă atunci 
și se dovedeşte de un mare folos practic pentru cine con- 
sultă astăzi lucrarea. Astfel, cuvinte ca arcîș, arel, fo- 
șălui sînt localizate în Bucovina, bădiu şi contoman în 
Moldova, botcă în Moldova și Bucovina, coșarcă prin 
Transilvania și Bucovina, cosac prin Oltenia şi ciligaie 
în Vîlcea, cotoarbă în Oltenia şi Banat, bădaniță în Ba- 
nat, iar foroame în Transilvania ; arcos, cinescu, cineși, 
gîrbă şi gîrbi, hînsar, sînt notaţi ca termeni învechiţi; 
cosie, drept o probabilă creaţie personală aparţinînd lui 
Şincai ; arcuitor e dat ca rar, cofterie şi geanfes, turcisme, 
cos, rusism din graiul pescarilor dunăreni, cosalău, 
maghiarism din Maramureş, iar continenţă, franţuzism ; 
arbănaș este un arhaism care s-a păstrat în poezia popu- 
lară, în timp ce cînsățel aparţine poeziei populare cu ca- 
racter mistic ; conțipist are sens peiorativ, hojmalău se 
foloseşte ca „termen de batjocură“, iar cocoșneaţă atît ca 
termen de batiocură cît și ca epitet „de dispreţ sau de 
ură“. Asemenea exemple, care ar putea fi cu uşurinţă 
înmulţite, vor să demonstreze enorma diversitate a in- 
dicaţiilor folosite în dicţionar pentru stabilirea identi- 
tăţii cuvintelor în raport cu limba literară. Chiar dacă 
ulterior, prin îmbogățirea materialului lexical, unele din- 
tre aceste indicaţii au devenit pasibile de rectificări, me- 
ritele lucrării rămîn, ca rezultat global, excepţionale. 


* 


În jurul definiției, redactorul responsabil al lucrării 
a emis numeroase considerații generale. Cele mai multe 
se leagă de problema necesității explicației. Mai întîi în 


si Broşura: S. Puşcariu, Dicționarul Academiei, cit, 
p. 20—21. ; 

prefața dicționarului el afirma că, în principiu, „pe 
lîngă traducerea franceză e necesar a se da definiţia ro- 
mânească a înţelesului cuvintelor“t. Afirmația e firească, 
ba chiar banală pentru un dicționar prin excelenţă expli- 
cativ ; dar ea este urmată imediat de altele, cu caracter 
amendativ surprinzător : autorul hotărăște, anume, ca 
acolo unde explicaţia este „greu“ sau „imposibil de dat“, 
unde ea s-ar dovedi „nefolositoare“, precum şi la cuvin- 
tele „înţelese de oricine“, lucrarea să se dispenseze de 
orice definiție românească, traducerea franceză fiind, 
singură, suficientă 2. Această soluţie iniţială, foarte apro- 
piată de aceea din Etymologicum, nu l-a satisfăcut totuşi 
pe lexicograf ; ulterior el s-a simţit dator s-o reexamineze, 
în mai multe rînduri, și s-o rezolve într-un chip nou. 
Astfel, în 1922 Pușcariu afirma hotărît că izvoarele şi 
citatele, oricît ar fi de bogate și de explicite, nu pot dez- 
vălui prin ele-însele „toate nuanțele sensului unui cu- 
vînt“ și, în consecinţă, rămîne obligaţia lexicografului 
de a formula explicit aceste sensuri și nuanțe’. „Definiţia 
e întotdeauna |s. n.] necesară“, scria el în 19264, iar în- 
tr-un dicţionar care este şi istoric ea devine indispensa- 
bilă „pentru a înțelege evoluţia sensului cuvîntului“5. 
Rezultă așadar pînă la urmă angajamentul de a explica 
toate cuvintele înregistrate, şi rămîne să vedem în ce 
măsură el va fi tradus în practică. 

Cît despre tipul de definiţie adoptat, el ar trebui să 
rezulte din afirmaţia netă a autorului că „n-a voit să 
aibă o operă enciclopedică, ci [una] lingvistică“, și de 
aceea a încercat să lase de-o parte „tot ce nu intră în 
cadrele stricte“ ale disciplinei. Din păcate și această 
afirmaţie, la prima vedere foarte deosebită de principiile 
Etymologicului, este imediat limitată de altele opuse: 
lexicograful se grăbeşte să precizeze că delimitarea 


1 Dicţionarul limbii române, tomul I, partea 1, cit., p. XXXIII. 

2 Ibidem, p. XXXIV. 

3S. Pușcariu, Etudes de linguistique roumaine, Cluj- 
București, 1937 [articolul datează din 1922], p. 353. 

4 Sextil Puşcariu, [broşura] Dicţionarul Academiei, 
cit., p. 26. 

5 Sextil Pușcariu, Etudes de linguistique roumaine, 
cit., p. 353. 

6 Dicționarul limbii române, tomul I, partea 1, cit, p. XXV. 

lingvisticii de istorie, istoria culturii şi folclor este adesea 
dificilă și că, de aceea, a fost obligat uneori să facă „di- 
gresiuni“ extralingvistice în intereiorul părţii explica- 
tivet. 

În sfîrşit, amintim din introducerea dicționarului in- 
tenția lexicografului de a explica derivatele prin defini- 
ții-tip, legate de cuvîntul-matcă?. Dar aşa cum sînt con- 
cepute, aceste definiții-tip par mai degrabă niște indi- 
cații etimologico-gramaticale decît explicaţii semantice ; 
astfel, la derivatele verbale se adoptă asemenea formule : 
„Infinitivul lui cumpăra, devenit abstract verbal“ (la cum- 
părare); „participiul [sic!] lui cumpăra devenit ab- 
stract verbal“ (la cumpărat s. n.); „participiul lui cum- 
păra, devenit adjectiv“ (la cumpărat adj.) ; „adjectivul 
verbal al lui cumpăra (derivat prin suf. -ător)“ (la cum- 
părător). Explicații similare se preconizează la deriva- 
tele cu sufixele -ime, -ie etc. i 

În practică, autorul n-a respectat neabătut principiile 
expuse în introducerea dicționarului sau în lucrări ulte- 
rioare, iar între teorie şi practică se ivesc pe alocuri 
chiar contraziceri flagrante. 

Este adevărat că Puşcariu a redus la minimum, pe 
parcursul elaborării lucrării, numărul  cuvintelor-titlu 
fără definiţie ; chiar verbe ca a fi ori a face, cu un conți- 
nut semantic difuz, şi la care lexicograful considerase 
inițial drept „nefolositoare“ explicațiile semantice’, vor 


. fi, pînă la urmă, definite. În schimb, prin concentrarea 


(nu totdeauna consecventă a) cuvintelor pe familii le- 
xicale (reale sau false), în amintitele „cuiburi“ lexicale, 
numeroase cuvinte subsumate unui termen principal apar 
lipsite de orice indicație semantică sau cu explicații su- 
mare, insuficiente. Schimbarea sistemului de organizare 
a materialului lexical a avut deci serioase repercusiuni 
asupra modului cum a fost rezolvată situația semantică 
a derivatelor ; această reorganizare a mărit, în realitate, 
numărul tipurilor de cuvinte inițial lipsite de definiție, 
obligînd pe cititori să-și stabilească singuri sensurile, 


! Ibidem, 
, Ibidem, p. XXXIV. 
Ibidem, p. XXXIII. 

pe baza confruntării cuvintelor subsumate cu termenii- 


matcă sub care au fost plasate. N-au primit, de exemplu, 
nici o indicație semantică cuvinte subsumate ca: biciu- 
ire, biciuit, binecuvîntare,  binecuvîntător,  blajinătate, 
blazare, blănăreasă, blegoșa, blegi, boierească, boltire, 


boltitură, bombardare, bombăneală, chinuire, chinuitor, 
chiorăială, chiotit, cincizecilea, cinstitor, compilator, com- ` 


plinitor, comportare, computaţție, concediere, concentrat, 
croncănit, croncănitură, crucitură, fragilitate, fragmenta, 


fragmentar,. frământat, gașperiţă, genial, genialitate, geo- i 


metric, gilgîitură, împădurit, împăiat, încălcare etc. etc. 


La asemenea exemple, alese mai mult după criteriul di- 


versităţii, trebuie adăugate altele, mai numeroase, la care 
indicația semantică apare concentrată în mod excesiv 


datorită aceluiaşi motiv, subsumarea termenului la un i 


cuvînt-titlu considerat principal. În comparaţie cu Ety- 
mologicul lui Hasdeu, în noul dicționar numărul cuvin- 


telor înregistrate fără definiţie este totuşi cu mult mai re- < 


dus, reprezentînd sub 10% din totalul listei de cuvinte. 


Este vizibilă strădania autorului principal de a face, 
prin modul de explicare a termenilor, o operă lexico- . 


grafică lingvistică şi nu una enciclopedică. Faţă de ace- 
lași Hasdeu, progresele în direcția lingvistică ne apar 
remarcabile. Prezentarea pe mai multe zeci de pagini a 
cuvîntului basm, așa cum apărea ea la Hasdeu, este re- 
dusă, în lucrarea lui Pușcariu, la o explicaţie de cîteva 
rînduri. În comparaţie cu lucrarea lui A. Philippide, pre- 
decesorul imediat, la Pușcariu concesiile enciclopedice 
rămîn totuşi încă flagrante. Sextil Pușcariu nu a renun- 
ţat cu totul la expunerea narativă a sensurilor unor cu- 
vinte vechi și populare. „În timpurile vechi — ni se 
arată la începutul explicației cuvîntului caș —, caș era 
și la noi, ca astăzi la aromâni, megleniţi și istroromâni, 
termenul generic pentru orice fel de brînzeturi... Mai 
tîrziu, sensul s-a specializat. Dacă în unele regiuni din 
Ardeal — la orașe — subt brînză se înţelege numai brînza 
sărată... iară cu caș se numesc toate  brînzeturile 
streine...“ etc. etc. Definiţia hînsarilor constituie un mic 
paragraf de istorie naţională (— „la origine, hînsarii par 
a fi fost un fel de haiduci slobozi şi se pot constata în 
sec. XV în Țara Românească. Cînd Vlad Dracul impută 

braşovenilor, pe la 1431—1433, că adăpostesc ...“), iar cea 
a cuvîntului bade începe, la rîndul ei, cu analiza unei 
ipoteze sociologice (— „cuvîntul bade era odinioară, cînd 
românii trăiau în comunități mai mici şi, prin urmare, 
cei ce se întîlneau zilnic se și cunoşteau, termenul gene- 
ral prin care cineva se adresa unui bărbat mai în vîrstă... 
de cîte ori, nefiindu-i rudă ...“)!. 

Alteori definiţia lingvistică propriu-zisă este urmată 
sau precedată de elemente ale lanţului asociaţional, ex- 
terioare cuvîntului de definit, dar care ar forma, după 
Pușcariu, „atmosfera cuvîntului“?. Astfel, despre cal ni 
se spune că „nechează (ninchează), rînchează, (s)forăie 
(fornăie), miho(eşt)e (mihoteşte)“, că are „mai multe um- 
blete : la pas, în trăncăneală (trăncălău) sau la ţăcă- 
neală, în trepegior, în treapăd“, că „după fire, tempera- 
ment, constituţie etc. se zice că e : aprig, ager, iute, sirep, 
trăgaci, sumeț, fără splină, moale, leneș“ etc. etc. ; lacrimile 
sînt niște secreţii care „umplu, podidesc sau îneacă pe cel 
ce nu le stăpîneşte“ şi care „ies, pornesc, pică, ciuruiesc 
sau curg din ochi“ ; în sfîrșit, jurământul „se face, se dă, 
se depune, se prestează, se deferă, se ia cuiva“, iar „cel 
ce nu-şi ţine jurămîntul fără să fie dezlegat de el îşi 
calcă jurămîntul“ etc. În unele cazuri, definiţia a fost 
înlocuită cu totul prin asemenea elemente tangente, aso- 
ciaţionale. De exemplu, primul sens al cuvîntului foc a 
primit această unică precizare „explicativă“ : „focul se 
aprinde sau se încinge, arde (... cu pară, cu flacără, cu 
vilvătaie sau înăbușit, mocnit) şi se stinge...“, care, desi- 
gur, nu poate fi considerată definiţie. 

Nici definiţiile-tip preconizate de autor, în introducerea 
dicționarului, la numeroase cuvinte derivate, despre care 
am amintit mai sus, n-au fost în general folosite în prac- 
tică, de data aceasta spre lauda lexicografului ; formulele 
etimologico-gramaticale au fost adesea înlocuite cu defi- 
niții propriu-zise, explicative. La boierime, de exemplu, 


1 Vezi şi I. Coteanu, Probleme și soluții lexicale în Dic- 
ționarul limbii române, în Limba română, XV (1966), nr. 5. 
p. 480—482. 

2 Sextil Pușcariu, [broşura] Dicţionarul Academiei, cit., 
p. 26. 

după formula-tip „colectivul lui boier, derivat prin suf. 
-ime“, s-a adăugat adevărata explicaţie : „boierii, clasa 
boierească, aristocrația, nobilimea“ ; la cumpărător, înăl- 
time etc. (prevăzute iniţial a fi rezolvate semantic prin 
formule-tip) întîlnim numai definiţii propriu-zise. 

Autorul se arătase sceptic în privinţa utilizării sino- 
nimiei, considerînd că „numai foarte rar“ sinonimele 
„Sînt desăvîrșite“1, dar precizase că „limba literară are cu 
mult mai multe sinonime decît dialectele, căci ea pri- 
mește cuvinte din toate regiunile“?. În consecință el 
adună, mai ales la termenii literari, o mare bogăţie sino- 
nimică, neîntrecută pînă astăzi în istoria lexicografiei 
române : 46 de sinonime regionale apar, de exemplu, la 
cuvîntul cartof, şi 16 sinonime regionale la chibrit. Se 
constată chiar, contrar precauţiunilor iniţiale, unele abu- 
zuri în selectarea cuvintelor sinonime, considerîndu-se 
ca atare și unii termeni ale căror limite semantice 
coincid numai parţial. 

Cu rezervele arătate, secţiunea explicativă rămîne în 
general remarcabilă, putînd fi consultată şi astăzi cu 
mult folos. Impresionează în mod deosebit efortul de a 
identifica în materialul lexical cît mai multe nuanţe se- 
mantice reale, neînregistrate în alte opere lexicografice. 
Există şi tendinţa, într-un fel firească, de a favoriza ana- 
liza semantică a cuvintelor vechi, populare şi regionale, 
în dauna neologismelor, care sînt tratate mult mai sumar. 
Pentru cele dintii, lucrarea rămîne un izvor de infor- 
mare și un instrument de lucru fundamental. Pentru 
prima oară se arată, într-o operă lexicografică, că unele 
definiţii consemnate pot să nu corespundă „ultimelor re- 
zultate științifice“, întrucît lucrarea a înregistrat în mod 
obiectiv situaţia semantică a cuvintelor așa cum rezultă 
ea din toate izvoarele; în sfîrşit, vizîndu-l probabil pe 
Hasdeu, la care se manifestase tendința de a reduce as- 
pectele variate ale cuvintelor polisemantice la un as- 
pect semantic unic, Pușcariu se arată mereu adeptul 


T Dicţionarul limbii române, tomul I, partea 1, cit., p. XXXVI. 
2 Ibidem, 


3 Sextil Puşcariu, [broşura] Dicţionarul Academiei, cit., 
p.27. î 

ideii că de obicei un cuvînt nu reprezintă o idee unică, 
ci un ansamblu de idei!, care trebuie consemnate în 
dicţionar. 


* 


Problema „clasificării înțelesurilor“, a filiației seman- 
tice, cum spunem noi astăzi, l-a preocupat în mod deose- 
bit pe Sextil Puşcariu. El considera că orînduirea sen- 
surilor în interiorul cuvintelor polisemantice trebuie să 
constituie neapărat „grija de căpetenie a lexicografului“ 
şi că aceasta nu poate fi făcută după criterii formale sau 
întîmplătoare ?. Într-un dicționar cu caracter istoric, cum 
este şi acela pe care îl discutăm aici, criteriul de bază, 
singurul îndreptățit în clasificarea accepțiunilor, este 
cel etimologic. Aşadar, nu uzul, ci vechimea sensului va 
prima în organizarea accepţiunilor : „nu vom înșira la 
locul întîi [accepțiunea]... cea mai răspîndită..., ci vom 
așeza în frunte sensul cel mai vechi“, scrie Pușcariu? 
Astfel formulat, criteriul istoric în organizarea materia- 
lului lexical nu este nou, căci el mai fusese expus, chiar 
mai explicit, în dicţionarul lui Laurian și Massim. Puș- 
cariu aduce însă o completare originală acestui principiu 
cunoscut, completare legată și de situația specifică a 
limbii române : el sugerează că nu este obligatoriu ca 
cel mai vechi sens atestat să fie în mod real și primul 
sens al cuvîntului românesc; uneori sensul etimologic 
„se păstrează... într-un exemplu modern“ 4. Într-adevăr, 
limba română avînd o tradiţie a scrisului relativ redusă, 
textele nu pot constitui mijlocul unic pe baza căruia să 
se stabilească vechimea unui sens; faptul că o anumită 
accepţiune apare în texte tirzii nu probează neapărat 
ulterioritatea ei față de alte  accepţiuni, căci ea a putut 
exista în mod real, ca sens etimologic, cu mult înaintea 
textelor scrise şi n-a apărut din întîmplare în textele 
cele mai vechi. Aşadar, pentru prima oară în istoria lexi- 
cografiei noastre se arată (deşi nu suficient de clar) că 


1 Sextil Pușcariu, Etudes de linguistique roumaine, 
cit, p. 353. ` 
2 Dicţionarul limbii române, tomul I, partea 1, cit., p. XXIX. 
3 Ibidem, p. XXXI. 
4 Ibidem. » 

indicele de vechime a atestării se subordonează indi- 


celui semantic etimologic. 
Deși foarte important, principiul nu poate fi totuși re- 


dus la această recomandare generală, cum a făcut Pug-: 


cariu, căci regula are numeroase excepţii; în cazul 
cuvintelor cu etimologie necunoscută ori nesigură, al 
formațiilor  onomatopeice, al împrumuturilor recente, 
criteriul de filiație semantică amintit este în realitate ne- 
recomandabil sau inaplicabil. Viaţa împrumuturilor re- 
cente, de exemplu, poate fi urmărită în textele limbii de- 
bitoare încă din momentul împrumutării, și, prin urmare, 


pentr ele vechimea atestării are o importanţă hotărî- < 


toare în clasificarea înţelesurilor: cel mai vechi sens 


atestat trebuie să fie primul sens al neologismului poli- ! 


semantic. Aplicînd neologismelor aceleași criterii de fi- 
liaţie ca şi cuvintelor vechi (în mare parte din cauza lip- 
sei unui material mai bogat din izvoare), responsabilul 
dicționarului a transpus în limba română succesiunea 
semantică din limba de origine, inventînd verigi inexis- 
tente ori inversînd verigi semantice reale. Cinism, de 
exemplu, este înregistrat în dicţionar mai întîi cu sensul 


de „doctrină a şcoalei filosofice cinice“, neatestat și de | 


fapt inexistent în limba română, care a împrumutat doar 
sensul derivat, de „atitudine, faptă, vorbă etc. de om 
cinic“ (de altfel, singurul atestat) ; chintesență începe de 
asemenea cu un sens filozofic neatestat şi neexistent în 
limba română („substanţă eterată, considerată ca al cin- 
cilea şi cel mai subtil element...“), fiind urmat de altul, 
real („partea cea mai de seamă, cea mai preţioasă...“); 
primul sens înregistrat la clientelă („totalitate a clien- 
ţilor unui patron ori patrician“, la romani), susţinut de un 
izvor din secolul nostru, e urmat de un al treilea („,ocro- 
tire, sprijin, apărare...“), atestat la Şincai şi Bălcescu ; 
în sfîrşit, figură începe cu o accepțiune („formă vizibilă 
a unui corp“) pentru care nu s-au putut da izvoare, şi 
continuă cu una („forma obrazului, expresia feţei“) avînd 
izvoare încă de la Dosoftei. 

Şi concentrarea cuvintelor în „cuiburi“ lexicale a avut 
unele consecințe negative asupra  filiaţiei semantice: 
aceasta a fost simplificată în mod excesiv la termenii 


subsumaţi. Substantivul clocitură, subordonat verbului 

cloci, a primit, de exemplu, o asemenea definiţie : „acţiu- 
nea de a cloci, clocire, clocit, cloceală ; timpul clocitului ; 
rezultatul clocirei ; spec. oul clocit, cuibarul lăsat...; că- 
țel (de insecte); apă stătută...; vin rău...; mîncare rea, 
stricată... ; aer stătut și închis ; pepene copt mai mult la 
soare...; om leneș, trîndav..., slab, gălbinicios, palid“. 
Nu mai puţin de 11 sensuri diferite au fost concentrate 
aici sub o enumerare unică. 

În ciuda acestor limite, lucrarea elaborată sub redacția 
lui Sextil Puşcariu rămîne cel mai remarcabil dicţionar 
istoric din lexicografia românească. Faţă de Etymologi- 
cum, care, așa cum am arătat, mergea pe linia generală 
a contopirii sub un singur sens a mai multor nuanţe se- 
mantice, cu sacrificarea filiaţiei însăşi, în noul dicționar 
ne întîmpină o interpretare semantică de o mare bogăţie 
şi fineţe, cu o organizare de obicei excepţională. Sensu- 
rile au fost despărțite în numeroase ramificații, cu cele 
mai diverse sisteme de izolare (cifre romane şi arabe, 
litere mari şi mici, bare duble și simple etc.), împru- 
mutate, în mare parte, din lexicografia franceză. Pentru 
prima dată în istoria lexicografiei noastre, organizarea 
semantică a materialului se face în mod sistematic pe 
două linii principale : prin coordonare şi subordonare. 
Potrivit acestui: principiu de organizare, sensurile de 
egală importanţă au fost izolate, ca sensuri principale pe 
același plan, după cifre, iar cele secundare, dependente, 
ramificate din sensurile- principale, au fost subsumate 
acestora. Lui Puşcariu îi datorăm așadar noţiunea de sub- 
sens. La verbul așeza, de exemplu, în cadrul celor 19 
sensuri principale (grupate sub cifre), sînt înregistrate 33 
de subsensuri, de accepţiuni dependente, cu definițiile 
de rigoare. A fost întreprinsă în lucrare o remarcabilă 
operaţie de ierarhizare a sensurilor în cadrul filiației 
semantice, care ne oferă o bogăţie semantică diferen- 
ţiată, indicîndu-ni-se nucleele principale în jurul cărora 
s-au grupat accepţiunile secundare, în ordinea lor isto- 
rică. 37 de sensuri principale și secundare la căuta, 7 la 
cerbice, 22 la verbul învechit și regional cure, 21 la că- 
pătîi (dintre care 12 subsumate), 23 la față, 7 la făgădui, 
17 la intra, toate remarcabil organizate, iată doar citeva 
exemple care demonstrează bogăţia semantică a artico- 

lelor şi care constituie una dintre principalele calităţi ale. 
lucrării, cel puţin pentru cuvintele de uz comun, înve-. 


chite, populare și regionale. Rareori, la aceste cuvinte, 


cititorul obişnuit sau cercetătorul pretenţios vor consulta ` 


fără folos dicţionarul. 
x 


Redactorul responsabil al lucrării îşi exprima re- 
gretul, la începerea elaborării dicționarului, că materia- 
lul lexical pe care el se baza era, cantitativ și calitativ, 
insuficient. Se semnala absenţa din bibliografie a unor 
texte vechi capitale ca Palia de la Orăștie, Noul testa- 


ment de la Bălgrad, Pravila de la Govora, a unor serii- ; 


tori moderni ca I. Budai-Deleanu, Heliade sau Bolinti- 
neanu, dar mai ales lipsa unui material satisfăcător cules 


din limba vorbită pe popor. Presiunea de a realiza, chiar 


în aceste condiţii, dicţionarul l-au obhgat să pornească 
totuşi la lucru, pentru a nu prelungi termenele de apa- 
riţie. Multe dintre golurile bibliografice au fost ulterior 
umplute. Preluînd fișierul lui A. Philippide, Sextil Puş- 
cariu a iniţiat în „mers“, în cursul muncii de redactare, 
o serioasă campanie de îmbogăţire a materialului lexical, 
triplînd, pînă la urmă, numărul titlurilor bibliografice 
folosite iniţial. Astfel, la încheierea literei B lista celor 
199 de izvoare, preluată de la A. Philippide, a fost mă- 
rită la 370 de titluri ; la încheierea literei 7 bibliografia 
cuprindea 493 -de titluri, iar la apariţia literei C (elabo- 
rată după 1) ea număra 553 de titluri. Pe la jumătatea 
muncii de redactare, în 1926, Puşcariu arăta că „Prin 
extrasele făcute de la 1906 încoace... numărul fișelor în- 
trece astăzi milionul“ 1, iar în 1931 el adăuga informaţia 
că „materialul cules de învățatul profesor de la laşi“ 
a fost „augmentat la mai mult de dublu'2. Cu toate 
progresele cantitative înregistrate, materialul lexical, ne- 
depășind cu mult cifra de un milion de extrase, a rămas 
insuficient pentru a realiza, în cele mai bune condiţii, 


1 Sextil Pușcariu, [broșura] Dicţionarul Academiei, 
cit., p. 10. 


2 Academia Română, Anale [Dezbateri], tomul LI, cit., p. 202 

istoria unui vocabular românesc estimat la peste 100 000 
de cuvinte. Heliade-Rădulescu, Gh. Asachi, Gh. Lazăr 
au rămas absenţi pînă la urmă din fişierul lucrării ; n-au 
intrat în el nici periodicele din secolul al XIX-lea, atit 
de reprezentative pentru perioada de înflorire a limbii 
române literare, şi nici suficiente opere ştiinţifice (în 
sens larg), fapt care face ca viaţa neologismelor să în- 
ceapă, în mod fals, aproape invariabil, cu unul și acelaşi 
izvor, opera lui Titu Maiorescu; secolul al XVIII-lea, 
mai ales a doua sa jumătate, este cu deosebire slab re- 
prezentat în dicţionar. 

Sextil Puşcariu voia să dea izvoarelor un rol extrem 
de important și complex în cadrul lucrării. Cu ajutorul 
lor autorul nu urmărea doar să demonstreze în context 
existența sensurilor înregistrate ; ele trebuiau să. înfă- 
țișeze cuvintele şi sensurile „în evoluţia lor istorică“ : 
pe de altă parte, prin numărul de izvoare folosite, pro- 
porțional cu acela aflat în fişierul lucrării, dicţionarul 
trebuia să ofere „o imagine despre frecvența cuvintelor 
în limbă“ 2. Tot prin citate urma să se arate. „vechimea“ 
și „extensiunea geografică“ a cuvintelor înregistrate, 
precum și stilurile în care ele apar?. Urmărirea evoluţiei 
istorice a cuvintelor prin izvoare îl apropie pe Sextil 
Puşcariu de Hasdeu, iar îndicarea frecvenţei lor, de Lau- 
rian şi Massim, care recunoscuseră, pentru prima oară 
în lexicografia română, dar numai teoretic, utilitatea 
metodei statistice în dicționarele istorice 4. 

Prin modul de folosire a izvoarelor, noul dicţionar 
academic se deosebeşte, adesea radical, de versiunile 
anterioare. Faţă de predecesorul imediat, care limitase 
la trei numărul maxim de citate ilustrative pentru fie- 
care cuvînt ori sens, în lucrarea condusă de Puşcariu 
numărul izvoarelor se poate ridica, potrivit unor nece- 


1 Ibidem, p. 203. au 
? Sextil Puşcariu, [broşura] Dicţionarul Academiei, 
cit., p. 26. 
3 Dicționarul limbii române, tomul I,. partea 1, œit., 
p. XXIII—XXIV. , a 
4 Mircea Seche, Schită de istorie a lexicografiei ro- 
mâne, vol. I, cit, p. 135. 

sităţi diferenţiate, pînă la cîteva zeci, în așa fel ca fie- 
care segment dintr-o epocă istorică să fie reprezentat 
prin texte: 10 izvoare ilustrative apar, de exemplu, la 
unul dintre sensurile cuvîntului cislă, 13 la primul sens 
al lui ciolpan, 15 la cel de-al doilea sens al lui chef, 25 
la cîte unul dintre sensurile cuvintelor chinui şi cort, 
28 la primul sens al lui coasă etc. Faţă de Etymologicum, 
în noul dicţionar academic contextele ilustrative sînt re- 
duse la volumul strict necesar pentru înţelegerea sensu- 
lui cuvintelor, iar izvoarele folosite sînt în mai mare 
măsură organizate cronologic, începînd de la textele culte 
vechi spre cele moderne şi terminînd cu izvoarele popu-- 
lare. Dicţionarul a putut rareori să împingă în urmă, 
în timp, atestările care apar în Etymologicum (în porți- 
unea lor comună), dar în schimb a realizat, prin com- 
pletarea izvoarelor, un mai mare echilibru între diver- 
sele epoci din istoria limbii române. Ca volum global 
de izvoare, lucrarea nu are precedent în istoria lexico- 
grafiei naţionale, întrecînd deci Etymologicul lui Hasdeu 
și constituind pînă astăzi principala sursă de informaţie 
pentru toţi aceia care se interesează de istoria lexicului 
limbii române. 

Insuficienţa materialului lexical rămîne însă evidentă la 
împrumuturile recente. Autorul a acordat o mai mică 
importanță neologismelor în ansamblul lucrării, fapt jus- 
tificat, teoretic vorbind, prin „tinereţea“ acestor elemente 
lexicale, prin existenţa lor recentă în limba română. 
Dar această realitate obiectivă a fost transformată în 
una subiectivă : s-a renunțat aproape cu totul la ideea 
de a se mai urmări existenţa istorică a neologismelor, 
care adesea au fost ilustrate cu izvoare întîmplătoare. 
Faptul poate să surprindă întrucît, în cazul neologismelor, 
exista posibilitatea reală de urmărire istorică, încă din 
momentul actului împrumutării. Neexploatîndu-se această 
posibilitate, dicţionarul ne prezintă  neologismele cu 
izvoare mult ulterioare datei cînd au fost împrumu- 
tate. Iată, în acest sens, cîteva exemple semnificative de la 
litera F, alese aproape la întîmplare : facial (înregistrat 
fără izvoare ; apare în texte începînd din 1843, cf. N. A. 
Ursu, Formarea terminologiei științifice româneşti, 

Bucureşti, 1962, p. 204 și urm. ; toate indicaţiile de datare 
care urmează sînt extrase din aceeaşi lucrare); factor 
(DA : 1896 ; apare în texte încă din 1777); facultate (DA : 
la T. Maiorescu ; în realitate, există de la Şincai) ; falangă, 
fanerogamă, farmacie (toate trei, fără izvoare în DA ; apar 
în texte din 1843, respectiv 1841 şi 1830); fază (DA :la T. 
Maiorescu ; apare din 1834) ; febră şi fecunda (înregistrate 
fără izvoare în DA ; apar din 1842, respectiv din 1844); 
fecunditate (DA : la Iorga; în realitate, e înregistrat în 
1838) ; femur şi fermenta (fără izvoare în DA ; există în 
texte din 1843, respectiv din 1816); fermentație (în DA, 
la Poni, în 1891 ; există din 1813) ; fertil (DA : la T. Maio- 
rescu ; apare din 1842) ; fibră, filtra, filtru (în DA, fără iz- 
voare ; există în texte din 1830, respectiv 1845 şi 1834); 
fiolă (în DA : M. Eminescu ; în realitate, apare de la Șincai) 
etc. etc. Rezultă că lucrarea nu satisface în privinţa izvoa- 
relor folosite la neologisme, cu toate că ea înregistrează, 
chiar şi aici, importante progrese în comparaţie cu dic- 
ționarele românești anterioare. 
* 


Mari merite au autorii noii versiuni a dicționarului 
academic în privința unităților frazeologice. Încă în va- 
rianta elaborată de A. Philippide se renunţase la proce- 
deul antiistoric (folosit în Etymologicum) de a izola toate 
unitățile frazeologice la sfîrşitul cuvîntului polisemantic ; 
lingvistul ieșean integrase aceste îmbinări lexicale în fi- 
liația semantică a articolului, subordonîndu-le, pe fie- 
care, direct sensurilor din care ele se dezvoltaseră, iar, 


pe de altă parte, dăduse acestei secțiuni o mai mare ex- . 


tensiune. În dicționarul condus de Puşcariu este con- 
tinuată linia predecesorului imediat ; materialul lexical 
a fost îmbogățit într-o asemenea măsură încît lucrarea 
a devenit, și din acest punct de vedere, cea mai completă 
operă lexicografică românească. Au fost înregistrate, de 
exemplu, 50 de unități frazeologice la cuvîntul față (lo- 
cuțiuni, proverbe, sintagme „neutre“, expresii şi com- 
puse), 63 la verbul băga, 112 la substantivul coadă, 224 la 
iarbă ete. Adesea volumul ocupat de unitățile frazeologice 

în cadrul articolelor întrece pe acela al tuturor celorlalte 
secţiuni luate laolaltă, căci, faţă de versiunea lui Philip- 
pide, în cea următoare secțiunea are două însuşiri su- 
plimentare, care îi sporesc considerabil volumul și valoa- 
rea : pe de o parte, s-a urmărit nu numai înregistrarea 
unui mare număr de unităţi frazeologice, ci şi a tuturor 
variantelor sub care circulă acestea, cu un cuvînt sur- 
prinderea diversităţii în unitate, ţinîndu-se seamă de 
fiecare izvor în parte ; pe de alta, s-a încercat, întocmai 
ca la sensurile propriu-zise ale cuvintelor, să se ilustreze 
aceste unităţi cu cît mai multe izvoare, spre a se stabili 
în amănunt existența lor istorică. La cuvintul ban 
(„monedă“), spre exemplu, sintagma bani gata este înso- 
țită de toate variantele găsite în texte (bani gheaţă, 
~ buni, ~ peşin, ~ naht, ~ numărați, ~ numărătoare) ; 
expresia cît ai bate din palme (v. sub cît) apare cu nouă 
varjante sinonime (cît ai bate în palme, cît ai scăpăra din 
amnar, cît te-ai șterge la ochi, cît ai clipi din ochi, cît cli- 
peula ochiului, cît ai zice pis, cât cioara în par, cît trece 
cioara peste gard, cît ai potcovi puricele), a bate podurile 
z sub bate) cu cinci variante, a face cuiva pe chef (v. sub 
ace), cu zece. O altă expresie, (a trage, a privi, a se uita 
cu) coada ochiului, este urmărită în vechile texte biseri- 
cești şi istorice, la scriitorii moderni și contemporani, în 
creația populară (v. sub coadă) ; a intra în urechile (cuiva) 
apare atestată încă din Psaltirea scheiană și Codicele 
voronețean (v. sub intra), iar a-și aprinde paie în cap 
(v. sub aprinde), cu izvoare tîrzii, este explicată prin 
texte proprii din veacul al XVIII-lea, din care rezultă 
că expresia s-a născut din obiceiul oamenilor de a-și 
aprinde pe cap paie sau rogojini, în timpul procesiunilor 
domnești, spre a atrage atenţia asupra lor și a putea în- 
mîna domnului jalbe. Unităţile frazeologice sînt siste- 
matic și bine definite, uneori cu adaosuri de tip enciclo- 
pedic. Ceea ce s-ar putea obiecta autorilor este îndeosebi 
faptul de a nu fi ales întotdeauna cuvîntul „cheie“, cel 
mai semnificativ, la care să înregistreze aceste unităţi 1, 


1 Compusele, de exemplu, care, din punct de vedere seman- 
tic, au valoarea unui cuvînt unic, n-au fost grupate fără excep- 
ție la primul element component. 

sau de a le fi înregistrat în mai multe locuri, adesea în 
formulări și cu definiţii diferitel. PI 
Oricum, impresia pe care o lasă lucrarea prin bogăția 
şi diversitatea unităţilor frazeologice, prin explicaţiile 
insistente și exacte ce le însoțesc, precum și prin vo- 
lumul izvoarelor folosite, este în mod global covîrșitoare. 


x 


Indicaţiile asupra formelor gramaticale, desi relativ 
numeroase, sînt în general nesistematice şi rezultă din 
aplicarea, de altfel inconsecventă, a unui principiu recu- 
noscut chiar de Pușcariu ca „destul de arbitrar“2. Au- 
torul a admis existența unei declinări și conjugări re- 
gulate în limba română și, în consecinţă, şi-a propus să 
înregistreze în lucrare doar formele-tip neregulate, pre- 
cum și cazurile de dublete (de plural, prezent indicativ 
etc.). Astfel, apar notate, ca neregulate, pluralele unor 
substantive ca hram (hramuri), hrean (hreanuri), coerede 
(coerezi), cof (cofuri), prezentul indicativ al unui verb ca 
așeza (așez), precum și dublete (ori triplete etc.) de plu- 
ral sau de prezent indicativ la cuvinte ca așezământ (pl. 
așezăminte, -mânturi), cofă (pl. cofe, cofi), cotoroi (prez. 
ind. pers. 3 cotoroie și cotoroiește), crivală (pl. -vale, 
-vele, -văli), împărţi (prez, ind. împart şi împărțesc), ade- 
sea arătîndu-se care dintre formele paralele existente 
este cea mai cunoscută. Dar cum limita dintre „neregu- 
lat“ şi „regulat“ este greu de stabilit la nivelul întregului 
lexic, principiul selectiv aplicat în alegerea și consemna- 
rea formelor gramaticale-tip ne apare de multe ori su- 
biectiv. De exemplu, la numeroase verbe de conjugarea I 
care nu au prezentul indicativ „regulat“, adică terminat 
în -ez, el nu este totuși consemnat (v. consista, consuma, 
conturba) ; la unele substantive cu plural regulat (ex. 
consistoriu, conte) acesta se indică, iar la altele, cu dublu 
plural (ex. convoi), nu apare nici o indicație în acest 
sens. În privinţa formelor gramaticale, deci, noua versi- 


1 De comparat, în acest sens, bani gheață, înregistrat la ban 
și la gheaţă. 
2 Dicţionarul limbii române, tomul I, partea 1, cit., p. XXVII. 

une a dicționarului academic este mai săracă și mai in- 


consecventă în comparaţie cu lucrarea predecesorului 5 


imediat. 
x 


Analiza noastră a ajuns, în sfîrșit, la ultima secţiune 
a articolelor din dicţionar : îndicația etimologică. Redac- 
torul responsabil al lucrării a acordat o mare importanţă 
cunoaşterii originii cuvintelor înregistrate, considerînd 
identificarea etimologică drept „temelia oricărei cer- 
cetări filologice“ 1. Totodată el aprecia, cu un spirit 
autocritic exagerat, că, datorită insuficientei dezvoltări 
a disciplinei, „partea etimologică va fi cea mai nede- 
plină“ din lucrare 2. S-a luat hotărîrea de a se reţine în 
dicţionar „numai achiziţiile sigure ale științei“ 3. N-au 
putut fi ocolite totuşi unele etimologii probabile, la care 
s-au indicat şi izvoarele unde ele se găsesc explicate. 
Cît despre cuvintele cu etimologie controversată, la 
acestea autorul și-a îngăduit să facă ample expuneri de 
motive, potrivit principiului că „motivarea unei etimo- 
logii care nu e evidentă e necesară precum e necesar a 
arăta şi cari sînt greutăţile cari fac îndoielnice alte eti- 
mologii“5. Mai reținem, din prefața lucrării, intenţia au-/ 
torului de a da indicaţii laconice la neologisme, precum 
și recunoașterea, deși cam unilaterală, a existenţei eti- 
mologiei multiple la numeroase împrumuturi recente. 
Pușcariu subliniază undeva „neputinţa“ de „a distinge..., 
în cele mai multe cazuri,... dacă neologismul e un împru- 
mut din latinește sau din franţuzește“8. 
$ Ca proporții, secțiunea etimologică a dicționarului 
păstrează o cale de mijloc între versiunea lui Hasdeu și 
aceea a lui A. Philippide, fiind mai concentrată faţă de 
Etymologicum, dar evident mai amplă în comparaţie cu 
dicționarul lui Philippide. Dar nu volumul, ci valoarea 
acestei secţiuni interesează, desigur, în primul rînd. 


1 Ibidem, p. XXXVII. 
2 Ibidem. 
3 Ibidem. 
4 Ibidem, 
5 Ibidem, p. XXXVIII. 
î Ibidem. 

4 


Ca realizare globală, dicţionarul nu are precedent 
nici din acest punct de vedere în lexicografia româ- 
nească, şi faptul că este folosit în mod curent ca etalon 
de comparaţie în analiza valorii etimologice a tuturor 
celorlalte dicţionare arată clar nivelul său ştiinţific ex- 
cepțional. Care sînt, în esenţă, caracteristicile acestei 
secţiuni ? 

La termenii moşteniţi din limba latină, lucrarea dez- 
voltă linia antecesorilor şi este de o siguranță remar- 
cabilă. Compararea cu alte limbi romanice și cu dialec- 
tele române sud-dunărene se face mai ales la etimoanele 
reconstituite, mult mai numeroase față de dicționarele an- 
terioare, precum şi la etimologiile probabile. 

În aparenţă, partea cea mai „nedeplină“ a dicţiona- 
rului o constituie etimologia termenilor regionali, căci 
pentru ei s-a manifestat o prudenţă deosebită și, în con- 
secinţă, numeroase cuvinte regionale înregistrate sînt 
lipsite de indicația originii. Astfel, pentru a nu 
oferi decît un exemplu semnificativ, pe primele 31 de 
pagini ale literei H, foarte bogată în regionalisme, 59 de 
cuvinte nu au nici o indicație etimologică, iar 54 au doar 
indicaţii etimologice probabile ori simple sugestii. Totuși, 
unul dintre cele mai mari merite ale lucrării constă în 
faptul că mii de termeni regionali, unii pentru prima 
oară înregistraţi într-o operă lexicografică, au primit, 
aici, etimologia lor exactă. Activitatea efervescentă din 
paginile revistei Dacoromania a furnizat dicționarului 
un imens material etimologic, cu date adesea sigure, fo- 
losite ca atare. Cine răsfoiește astăzi revista citată ob- 
servă că eforturile cercetătorilor au fost canalizate de 
Pușcariu în primul rînd spre stabilirea originii cuvin- 
telor regionale şi că aceste eforturi s-au soldat cu suc- 
cese evidente ; trecute în dicţionar, rezultatele apar pînă 
astăzi foarte solide. 

Se mai observă că principiul etimologiei multiple nu 
se aplică în dicţionar doar la cuvintele recent împrumu- 
tate, cum ar putea să rezulte din prefața lucrării, ci şi la 
numeroase cuvinte vechi, populare şi regionale pătrunse 
în limba română, în diverse regiuni ale ţării sau în di- 
verse epoci, din limbi diferite. Cîrciumă şi covaci sînt, 

de exemplu, explicate din slavă și maghiară ; coțcă, din : 


sîrbă si maghiară ; cergă, din turcă şi maghiară ; cîrcioc, 
din rusa și ucraineană ; cardaș, din turcă și sîrbă ; catran, 
din turcă, bulgară, sîrbă, rusă si maghiară etc. Pe aceeaşi 


3 


linie, autorul folosește în dicţionar ceea ce am putea numi- 


„alternativa etimologică“, potrivit căreia unele cuvinte 
au intrat în limba română pe o singură cale, dar aceasta 
trebuie aleasă dintre mai multe alternative posibile : 
cantă ar putea fi de origine sîrbă sau maghiară ; cârtiţă, 
colibă, colnic pot proveni din bulgară ori din sîrbă: 
furculiță ar putea fi un derivat intern (din furcă) sau 
un vechi cuvînt românesc de provenienţă balcanică (în- 
trucît se regăseşte în albaneză, greacă şi bulgară). Este 
pentru întiia dată cînd un dicţionar românesc folosește 
în mod sistematic metoda alternativelor în indicaţiile 
etimologice, de obicei justificată. 

Ori de cîte ori sensul etimonului nu corespunde cu 
sensul cuvîntului românesc, el se indică, după preciza- 
rea formei etimologice: aflăm astfel că boată („bîtă 
mare“) are în sîrbă sensul de „baston“, că bufariu ( carte 
bisericească“) însemna în slavă „abecedar“ etc. Pe li- 
nia lui Hasdeu, se foloseşte și aici procedeul de a cita 
pe primii autori ai unor etimologii, acceptate ca atare în 
dicţionar : la cataroi, de exemplu, e citat ca autor al 
etimologiei Cihac ; la caterisi și cernușcă, Tiktin ; la cer- 
viş, Cihac și L. Şăineanu etc. i 

Conform intențiilor exprimate în prefața lucrării, la 
cuvintele cu etimologie controversată discutarea originii 
este amplă, cu invocarea tuturor izvoarelor implicate : 
14 rînduri sînt consacrate analizei etimologice la adînc, 
cite 26 la baie și colac, 29 la ciumpav, 37 la comanac, 123 
la copil („cuvînt de origine obscură“). 
| Pentru prima oară în lexicografia românească se in- 
dică sistematic, la alineatul etimologic, dubletele lexi- 
cale : botă, la bită; colurie, la colir; comanda, la co- 
minda; comision, la comisie ; Cumineca, la comunica ; 
cumpăra, la compara etc. 

La cuvintele împrumutate se constată numeroase 
concesii enciclopedice ; autorii au indicat adesea nu nu- 
mal sursele directe din care acestea au fost preluate, ci şi 

sursele primare: la aeronaut, împrumutat din limba 
franceză, se arată și elementele grecești din care cu- 
vîntul a fost format în franceză; bufon şi cantalup sînt 
explicate tot din franceză, dar se adaugă proveniența lor 
italienească în franceză ; cositor şi har au etimoane slave 
vechi, dar şi formele greceşti care au stat la baza celor 
slave ; halima, luat prin limba neogreacă, are înregistrat 
și etimonul turcesc al cuvîntului neogrec. 

Modul de rezolvare a etimologiei derivatelor ridică 
unele probleme speciale. Iniţial, iar pe alocuri și mai 
tîrziu, lucrarea a încercat să indice etimologia multor 
tipuri de derivate prin intermediul definiţiei: adop- 
tînd, la abstractele verbale, participiile adjectivale, nu- 
mele de agent, la diminutive şi augmentative, precum 
și la alte formaţii interne, definiţii mai mult etimologice 
decît explicative, cum am mai arătat!, acestea au putut 
substitui cu totul indicaţia etimologică propriu-zisă. 
Autorul a înlocuit încetul cu încetul asemenea formule 
cu explicaţii semantice şi a delimitat astfel mai net par- 
tea explicativă de aceea etimologică, pe aceasta depla- 
sînd-o consecvent la finalul articolelor. Schimbarea de 
concepţie amintită a fost, din păcate, serios limitată de 
o alta cu consecinţe contrare: prin reorganizarea arti- 
colelor pe „cuiburi“ lexicale, termenii derivați subsumaţi 
n-au mai primit de obicei nici o indicație etimologică; 
dintre derivatele subsumate combatere, combătut, com- 
bativ, combinare, combinat, custurar, cuvîntător, cuvin- 
tăreţ, de exemplu, doar combativ a fost înregistrat cu 
etimologie. Procedeul ar părea mai puţin nerecomanda- 
bil dacă în unul şi același „cuib“ lexical n-ar fi concen- 
trate, laolaltă cu derivatele propriu-zise, și multe împru- 
muturi lexicale independente (combatant, combativitate, 
combinaţie, combinezon etc.?) ; această grupare eterogenă 
impunea, credem, introducerea etimologiei la toate cu- 
vintele subsumate. 

Cu toate aceste obiecţii, conchidem că lucrarea are 
mari merite în secțiunea etimologică, fiind pînă astăzi 


1 Vezi mai sus, p. 55. 
2 Împrumuturile au de obicei indicaţia etimologică. 

ză 


izvorul fundamental de informare în cercetarea ştiinți- 


fică, și cel mai- plin de sugestii dintre dicționarele ro- -; 


mânești. 
+ 


i Dicţionarul academic elaborat sub conducerea lui 
Sextil Pușcariu reprezintă una dintre culmile lexicogra- 
fiei naţionale. Lucrarea oglindește personalitatea multi- 
laterală .a autorului, orizontul său larg, preocupările 
sale lexicologice profunde şi statornice ; cu riscul de a 
îi inconsecvent, Pușcariu şi-a schimbat „în mers“ impor- 
tante priñcipii de lucru, în scopul îmbogățirii şi îmbu- 
nătățirii operei lexicografice. Deşi neterminat, dicţiona- 
rul poate fi considerat opera sa capitală. Ea ne oferă o 


foarte bogată listă de cuvinte şi de variante lexicale, o. 


interpretare semantică a izvoarelor de o neobișnuită fi- 
neţe, o organizare a materialului suficient de riguroasă 
de tip istoric, un mare număr de contexte ilustrative, 
din toate epocile și stilurile, cea mai amplă listă de uni- 
tăți frazeologice şi cele mai sigure indicaţii etimologice 
din istoria lexicografiei românești. Calitățile lucrării 
covirşesc limitele ei și fac din ea o operă fundamentală 
a lingvisticii române şi romanice. 


4. Scria nouă a Dicţionarului academic general 


După transformarea vechii Academii Române în 
Academia Republicii Populare Române, în 1948, una' 
dintre principalele sarcini ale lingvisticii naționale a 
rămas continuarea elaborării Dicţionarului academic ge- 
neral. Între anii 1949 şi 1952, un colectiv relativ nume- 
ros condus de academicianul Iorgu Iordan, și concentrat 
în Institutul de lingvistică din București, a efectuat re- 
vizia părții tipărite de Puşcariu, precum şi o primă 
redactare a porțiunilor încă neelaborate din lucrare. 

Între timp, conducerea forului academic „a conside- 
rat mai urgentă și mai utilă, pentru satisfacerea nece- 
sităților de ordin cultural ale unui public larg şi mereu 

în creştere de intelectuali... elaborarea unui dicționar 
corespunzător acestor necesități“ !. De aceea, munca la 
marele dicționar a fost întreruptă timp de mai mulți ani, 
pînă în 1959, în favoarea Dicționarului limbii române 
literare contemporane (4 volume, 1955—1957) şi a Dicţio- 
narului limbii române moderne (1958), opere lexicogra- 
fice de limbă literară curentă, absolut şi urgent necesare. 

O dată îndeplinite aceste obligații imediate, revenea 
pe primul plan problema realizării dicționarului acade- 
mic general. Dificultatea prealabilă cea mai serioasă care 
se ridica cu acest prilej ar putea fi rezumată în între- 
barea : este necesar și posibil ca dicționarul început sub 
conducerea lui Sextil Puşcariu să fie continuat ca atare, 
sau lucrările trebuie luate de la început ? În noile con- 
diții, foarte diferite față de acelea în care fusese început 
dicționarul, acesta nu putea fi continuat fără numeroase 
modificări esențiale ; oricît de valoroasă, lucrarea ante- 
rioară era depăşită de progresele științei, nu numai ca 
orientare generală, ci chiar ca organizare și bogăţie de 
ansamblu. În cazul continuării ei, erau deci necesare 
schimbări principiale în metoda de lucru, ceea ce, în prac- 
tică, ducea la efectuarea unei opere independente. Pe 
de altă parte, însă, a lua de la început munca depusă timp 
de patru decenii de antecesorii imediaţi însemna a amîna 
cu mulți ani elaborarea celei de a doua părţi a dicţio- 
narului, încă neexistentă, și a dubla, în schimb, chiar 
dacă în condiţii superioare, partea primă, de mult tipărită, 
a lucrării. De aceea, s-a considerat mai util ca noua ver- 
siune a operei lexicografice, fără a fi propriu-zis o con- 
tinuare a celei anterioare, să înceapă de la litera M, cam 
de acolo de unde fusese întreruptă de Pușcariu, urmînd 
ca ulterior, după terminarea porțiunii pînă la Z, să fie 
elaborată, pe aceleași baze, întreaga porţiune de la A la 
L, inclusiv literele care nu apăruseră în versiunea lui 
Pușcariu. Drumul urmat în prezent de autorii dicţiona- 
rului academic este din multe puncte de vedere atît de 
diferit de acela al antecesorilor, încît ni se pare necesar 


1 jJorgu Iordan, Dicţionarul limbii române, în Limba 
română, XIII (1964) nr. 4, p. 301. 

să facem unele precizări în acest sens. În paginile urmăă 
toare ne propunem să relevăm trăsăturile mai importante 
care deosebesc cele două mari opere lexicografice. 


x 


Mai întîi, noul dicţionar academic se deosebește ra 
dical de acela imediat anterior prin condiţiile, aşa-zicîndi 
„externe“, în care este elaborat: trei echipe largi, la 
Bucureşti, Cluj și Iaşi, lucrează paralel la redactarea dic- 
ționarului. La Bucureşti se efectuează, sub conducereal 
lui Iorgu Iordan, Alexandru Graur şi Ion Coteanu, revi- 
zia finală a materialului, în vederea predării lui eșalonate: 
la tipar. Rezultatele cantitative obţinute de aceste echipei 
vorbesc mai convingător decît oricare argumente în pri- 
vința progreselor lucrării : în circa 6 ani de muncă efec- 
tivă, au fost predate în întregime la tipar (pe fas-! 
cicule ori în tomuri) literele M, N şi O, însumînd circa 
2000 de pagini tipărite ; în aceeași perioadă au fost re-i 
dactate, în întregime sau în parte, alte trei litere, P, R și 
$, care vor trece la revizia finală. În mai puţin de un de- 
ceniu va putea vedea lumina tiparului o cantitate de circa | 
4 000 de pagini. Noul colectiv se dovedeşte astfel de 7 
ori mai productiv în comparaţie cu antecesorii imediaţi. 
Pentru întîia oară, în aceşti ani, lexicografia a devenit 
profesiune ştiinţifică permanentă, îmbrăţişată de nume- | 
'roşi cercetători. | 

Noul dicționar academic se deosebeşte de versiunea į 
anterioară- și printr-o altă condiţie „externă“ capitală, 4 
din care decurg numeroase consecinţe practice : prin 
ceea ce Sextil Pușcariu numea „materialul lexical“. Pre- 
luînd materialul lexical existent, colectivul noului Dic- 
ționar al limbii române l-a augmentat în mod radical. În | 
etapa de față a muncii sale, colectivul dispune de aproape ` 
trei milioane de extrase din izvoare, dar acest volum se 
află încă în continuă creștere. Numai la litera M, care. 
începe noua versiune, s-a folosit o bibliografie cu 1627 
de titluri, de aproape trei ori mai bogată în comparaţie 
cu cea mai bogat atestată dintre literele versiunii ante- 
rioare. Litera P, care s-a redactat de către colectivul 
lexicografic din București, a avut la dispoziţie circa 
360 000 de extrase, peste jumătate din cantitatea avută | 

de Puşcariu pentru întregul dicționar, la începerea lu- 
crărilor. Izvoarele nou introduse încearcă să reprezinte 
cît mai armonios şi mai complet toate epocile scrisului 
românesc, toate stilurile limbii și toate regiunile. Este de 
la sine înţeles că în aceste condiții, mereu îmbunătăţite, 
multe dintre lipsurile semnalate în vechiul dicționar au 
fost înlăturate ori măcar diminuate : volumul articolelor 
apare acum şi mai bogat, iar numărul de articole-titlu 
și de variante lexicale poate fi evaluat la cel puţin 
150 000.1. 

Ca dicţionar general, noua versiune înregistrează 
toate cuvintele atestate în limba literară generală și în 
limbajul literaturii artistice, în vorbirea populară şi re- 
gională, în textele vechi, dar încetează de a mai fi 
exhaustivă, ca și versiunea anterioară, la cuvintele apar- 
ținînd terminologiei tehnico-ştiințifice. În privința se- 
lectării acestora, între cele două opere lexicografice 
există însă nete deosebiri de concepție : Puşcariu nega, 
cum am văzut, existența vreunui criteriu pe baza căruia 
s-ar putea stabili acceptarea ori respingerea neologisme- 
lor, considerînd operaţiă de selectare un moment subiec- 
tiv; dimpotrivă, în noua versiune se aplică un criteriu 
de selectare ştiinţific : au dreptul să figureze în dicțio- 
nar acei termeni ai limbajelor tehnico-ştiințifice „care 
au pătruns sau manifestă tendința evidentă de a pătrunde 
în limba literară generală, în limbajul literar artistic 
sau în cel popular“ ; în mod practic, „dacă aceştia apar 
„în cel puţin două stiluri diferite ale limbii“, existenţă 
verificată prin izvoare, „introducerea lor în dicţionar este 
justificată“2, . 

1 Se realizează astfel însăşi dorința lui Puşcariu care, în 
anul 1906, afirma cu oarecare amărăciune: „După experiența 
pe care o vom fi făcut cu această ediție dintîi, va trebui să adu- 
năm un material nou din operele literare... și mai ales din 
limba vorbită de românii de pretutindeni. Cu ajutorul lui vom 
putea preciza mai lesne şi vechimea şi extensiunea geografică 
a cuvintelor, vom putea descoperi mai ușor evoluţia schimbărilor 
de sens, vom găsi adeseori zalele pierdute ale lanţului“ (Dicţio- 
norul limbii române, tomul I, partea 1, cit, p. XL). 

2 Dicţionarul limbii române (DLR), serie nouă, tomul VI, 
București, 1965, p. VI. 

Am arătat că intenţia lui Pușcariu de a asigura lucră- | 
rii sale „o unitate desăvirșită“ n-a izbutit pe deplin, cu ; 
toate că materialul fusese elaborat de numai cîţiva re- | 


dactori şi revizuit de o persoană unică. La începerea 


noii versiuni, problema unităţii de lucru se ridica în 
mod acut, în primul rînd datorită faptului că dicţionarul | 


urma să fie redactat prin aportul unui mare număr de 
persoane, în orașe diferite și în echipe independente. 
De aceea, operaţia de redactare a trebuit să fie prece- 
dată de o lungă perioadă de îndrumare unitară. Îndru- 


marea s-a făcut pe baza unui amplu corp de norme de j 


lucru alcătuit în acest scop, prin ședințe de lucru consa- 
crate tuturor aspectelor teoretice şi practice ale redactă- 
rii, prin elaborări de probă, discutate în colectiv şi în 
forul academic, prin schimb de experienţă între redac- 
tori şi între echipe etc. S-au realizat astfel premisele pen- 
tru un dicţionar unitar. 

În noua versiune, sistemul de concentrare a termeni- 
lor în „cuiburi“ lexicale a fost părăsit: fiecare cuvint, 
cît de neînsemnat, apare înregistrat ca articol indepen- 
dent. Cu excepţia cuvintelor avînd sensul încă nepreci- 
zat, toţi termenii înregistrați au primit definiţia de ri- 
goare, redusă la elementele lingvistice explicative stricte. 
Așadar, intenţia predecesorului de a limita enciclopedis- 
mul Etymologicului este dusă, în noul dicţionar, pînă la 
ultimele ei consecinţe, prin eliminarea totală a digre- 
siunilor extralingvistice. În acest fel a fost creat un mai 
mare echilibru în organizarea semantică a articolelor, 
căci, după cum s-a văzut, în versiunea anterioară lăr- 
girea excesivă a definiţiei, în sens enciclopedic, pe de-o 
parte, și comprimarea ori suprimarea ei, pe de alta, du- 
sese la unele contradicții interne flagrante. Pentru cu- 
vintele din aceeași „serie“ semantică (deexemplu, numele 
de plante şi de animale, de zile, luni, epoci, ere, de grade 
și ranguri sociale, de unităţi de măsură etc.), precum şi 
pentru cele care aparţin aceluiași tip morfologic (de 
exemplu, -diminutivele şi augmentativele, abstractele 
verbale devenite substantive şi  participiile-adjective, 
numeralele şi instrumentele gramaticale etc.) au fost 
stabilite scheme de tratare unitare şi obligatorii. În sfîr- 
şit, pentru definiţii autorii s-au servit de numeroase iz- 

voare documentare speciale, care oglindesc progresele 
treptate ale cunoașterii; înregistrînd din izvoare şi 
accepțiunile care contrazic astăzi adevărul ştiinţific, dar 
care au circulat în mod real, lucrarea încearcă totodată 
să nu piardă în orice caz din vedere nici acest adevăr, 
consemnat la locul cuvenit. 

„Există unele deosebiri nete între cele două dicționare 
academice şi în privinţa filiaţiei semantice. Acceptînd 
punctul de vedere al predecesorului că înlănţuirea se- 
mantică în interiorul cuvîntului polisemantic trebuie 
făcută pe principiul indicelui etimologic, nu al uzului, 
noua versiune n-a preluat și ideea acestuia potrivit că- 
reia indicele de vechime a atestării se subordonează fără 
excepţie indicelui etimologic. În cazul cuvintelor cu eti- 
mologie necunoscută sau nesigură, al formațiilor ono- 
matopeice, dar mai ales la împrumuturile recente, noua 


„versiune a dicționarului a început în general filiaţia de 


la sensul cel mai vechi atestat, chiar dacă această orîn- 
duire contrazice (la neologisme) filiația semantică a lim- 
bii de origine. Astfel, manual, înregistrat în limba ro- 
mână mai întîi ca substantiv, la 1829, iar ca adjectiv 
abia în 1851, apare în dicţionar cu această ordine seman- 
tică, chiar dacă ea nu coincide cu aceea a limbii de ori- 
gine. Primatul vechimii atestării a fost aplicat chiar și 
la unele cuvinte vechi ori foarte vechi, atunci cînd s-a 
constatat că sensurile lor etimologice reprezintă recon- 
stituiri ulterioare, pe teren românesc. Verbul a mește, 
de exemplu, se deschide cu sensul „a pregăti (o băutură) 
pentru a servi, a oferi de băut“, înregistrat în textele 
vechi, şi nu cu „a amesteca“, sens etimologic reconsti- 
tuit de latiniști, în secolul al XIX-lea. 

Cele două opere lexicografice se deosebesc între ele 
şi prin modul de folosire a izvoarelor. Deosebirea cea 
mai evidentă rezultă din volumul diferit de extrase de 
care a dispus fiecare dintre cele două lucrări. În prima 
versiune, insuficiența materialului lexical i-a obligat pe 
autori, contrar promisiunilor, să renunţe în practică la 
ilustrarea prin izvoare a continuității, extensiunii şi 
frecvenţei cuvintelor înregistrate ; pe de altă parte, ex- 
trasele au fost despărțite la cuvinte în mod arbitrar, ca 
„izvoare ale definiției“ și „izvoare ilustrative“, în dublă 

ordine cronologică. Fără a folosi întregul material adu: 
nat, autorii noului dicţionar s-au străduit totuși să re 


bil, datorită înmulţirii considerabile a acestor izvoare, 
S-a remediat îndeosebi situaţia neologismelor 


) 


Am amintit faptul că în dicţionarul elaborat sub con- 


ducerea lui Sextil Puşcariu a fost inclusă traducerea în: 
limba franceză a sensurilor cuvîntului românesc. Proce- 
deul fusese justificat, ca şi la Etymologicum, drept o; 


înlesnire făcută străinilor interesaţi de limba română. În 


noua versiune s-a renunţat cu totul la acest procedeu ; 


care, justificat ori nu, a dus la rezultate hibride, la con- ` 
centrarea într-o singură operă lexicografică a două dic-! 


ționare de tipuri diferite, cel bilingv devenind uneori un 
scop în sine și substituind cu totul explicația românească. 

Pentru a încheia confruntarea întreprinsă, amintim că 
în actualul dicţionar academic alineatul final al artico- 
lelor, cuprinzînd etimologia, este mai redus decit în 


versiunea anterioară. Concentrarea se justifică prin două ` 


împrejurări generale : în primul rînd, faptul că nume- 
roase etimologii controversate au fost rezolvate în timp 
duce acum în mod firesc la înlocuirea explicaţiei amă- 
nunţțite cu una sumară precisă ; în al doilea rînd, multe 
explicaţii de amănunt care ar fi putut fi reținute în noua 
lucrare au fost lăsate pe seama Dicţionarului etimologie 
al limbii române, care se elaborează în prezent, de către 


aceiași autori. 
x 


Faptele prezentate ni se par suficiente pentru a de- 
monstra că Dicţionarul limbii române care se realizează 
în acești ani, sub egida Academiei Republicii Socialiste 
România, încearcă să corespundă cît mai deplin exigen- 
telor actuale ale disciplinei. Orientarea şi structura noii 
opere lexicografice arată clar acest lucru. Pornind de 
la experienţa înaintaşilor, "dar îmbogăţind-o radical Şi 

eliminînd din ea tot ce nu mai corespunde Do 
ştiinţei, colectivul de autori este totodată conştient aa 
crarea pe care o elaborează nu va fi nici ea perfectă. Și 
punînd eforturi sporite, autorii speră totuşi să răsplă- 
tească cum se cuvine așteptarea de un secol a generaţiilor 
de cititori. De la apariţia primelor fascicule, „lucrarea a 
fost întîmpinată cu căldură de specialiştii români și ra 
ini. Lingvistul spaniol Jesus Cantera a numit-o „un e a 
ment de bază al lexicografiei române și un monument al 
filologiei romanice“!, apreciere care ne umple de mîndric, 
dar care ne și obligă. 


1 Jesús Gantera, în Filologia moderna, Madrid, tomul 
23—24, aprilie-august 1966, p. 360—361. 

II. DICŢIONARELE EXPLICATIVE GENERALE DE UZ CURE 


S-a văzut, din cele scrise pînă aici, că dicţionarul lui: 
Laurian și Massim avea să rămînă singurul dicţionar 


academic general al limbii române în întregime termi- 
nat. Eforturile succesorilor de a relua opera pe baze noi, 


în primul rînd prin eliminarea exagerărilor latiniste, au. 


dat remarcabile rezultate calitative, dar nu au izbutit să 
ducă la bun sfîrşit dicţionarul. Progresele cantitative in- 
suficiente ale lucrării, pe de-o parte, caracterul ei mai 


puţin accesibil publicului larg, pe de alta, au dat naştere, | 


încă de la sfîrșitul secolului al XIX-lea, unor iniţiative 


particulare, care încercau să satisfacă mai operativ şi pe | 
o cale mai simplă nevoile reale crescînde ale acestui pu- ; 


blic. Pe rînd şi-au încercat puterile, în afara forului aca- 
demic, lingviști și filologi (cei mai mulţi, de prestigiu) 
ca Lazăr Şăineanu, I. A. Candrea cu Ovid Densusianu, 


Al. Resmeriţă, I. A. Candrea cu Gh. Adamescu, August. | 


Scriban. Numărul acestor inițiative, duse în general pînă 
la capăt, este totuşi surprinzător de mic, dar el este me- 


reu completat, pînă în zilele noastre, de numeroase dic- i 


tionare explicative unilingve de tip special, în primul 
rind pe terminologii. 

De valori și cu structuri diferite, dicționarele expli- 
cative unilingve generale românești elaborate în afara fo- 
rului academic, de la sfîrşitul secolului al XIX-lea în- 
coace; au totuşi unele trăsături comune izbitoare : cele 
mai multe fac numeroase concesii enciclopedismului, 
incluzînd în lista de cuvinte și nume proprii, apelînd la 
ilustrații ori indicînd etimologiile originare ; acordă im- 
portanța cuvenită neologismelor, recunoscînd astfel valoa- 
rea lor reală în vocabularul limbii române ; adoptă o orga- 
nizare semantică în general istorică, dar mult simplificată 
pentru publicul larg ; încearcă să ilustreze cu citate din 

autori sau cu exemple redacționale sensurile înregis- 
trate ; sînt concentrate în limitele unui singur volum. 
Primul, în ordine cronologică, din această serie este 
faimosul dicționar al lui Lazăr Şăineanu, cea mai popu- 
lară operă lexicografică din istoria lingvisticii românești. 
pînă după jumătatea secolului nostru. i 


1. Activitatea lexicografică a lui Lazăr Şăineanu 


Ideea întocmirii unui dicţionar al limbii române i-a 
venit lui Șăineanu încă în perioada studiilor universi- 
tare, puţin după anul 1880. Lectura unui mare număr de 
texte vechi şi populare, făcută cu pasiune, şi dublată de 
căutarea termenilor specifici în dicționarele existente, 
l-au dus pe autor la constatarea regretabilă că din. aceste 
dicţionare lipsesc numeroşi termeni arhaici și populari. 
Intercalînd între filele Dicţionarului român-francez al 
lui R. de Pontbriant (din 1862) file albe, el avea să com- 
pleteze mereu lista de cuvinte a lexicografului predece- 
sor, pînă la îmbogățirea ei substanţială ; Șăineanu a ob- 
ținut astfel o listă lexicală care, după cum declară el 
însuşi, îi va servi în toate lucrările ulterioare privitoare 


“la limba românăt. O puternică impresie i-a produs și 


dicționarul etimologic al lui Alexandru Cihac, din care a 
copiat de mînă, în întregime, în lipsa unui exemplar per- 
sonal, lista de cuvinte şi indicaţiile etimologice funda- 
mentale?. ; 

Activitatea lexicografică a autorului nu începe însă 
cu dicționarul limbii române, ci cu o serie de exerciţii 
preliminare tangente, unele de mare întindere. Astfel, 
Șăineanu publică în 1885 lucrarea despre Elementele 
turcești în limba română, mult folosită de Hasdeu în Ety- 
mologicum, întocmeşte apoi un cuprinzător glosar al Cro- 
nicii lui Miron Costin (inclus în ediţia lui V. A. Urechia, 

1 Luca Vornea, Lazăr Șăineanu, București, [1928], p. 14. 

? C. Şăineanu, Lazăr Șăineanu, 1859-1934, Bucureşti, 1935, 
p. 6, și D. Macrea, Studii de istorie a limbii şi a lingvisticii 
române, Bucureşti, 1965, p. 139. 

din 1886—1888), în sfirşit tipărește două dicționare bi- 
lingve, unul german-român (în 1887) şi celălalt român. 


german (în 1889), căutate în epocă, de vreme ce vor apă- ł 


rea și într-o a doua ediție (1901—1905). 


Elaborarea propriu-zisă a dicționarului a durat circa ` 


un deceniul, intensificîndu-se între anii 1890—1896. În 
1896 vedea lumina tiparului, la Craiova, Dicţionarul uni- 


versal al limbei române, de Lazăr Şăineanu, cuprinziînd : 


— Cum se arată în subtitlu —: „1. Vocabularul complet 
al limbei vorbite și literare, arhaismele culturale, expre- 
siunile idiomatice, neologismele uzuale, accepțiunile cu- 
vintelor în ordinea logică a evoluţiunii lor, cu exemple 
din viul grai şi cu citaţiuni din cei mai buni scriitori ro- 
mâni ; 2. terminologia științifică, artistică şi industrială ; 
3. nomenclatura mitologică şi folclorică ; 4. [un] vocabu- 
lar general biografic, geografic şi istoric cu privire specială 
la România și la ţările locuite de români“. Am reprodus în 
întregime acest subtitlu, deoarece el arată clar, cu unele 
exagerări editoriale de ordin comercial, intenţiile autoru- 
lui. La apariţie, lucrarea a stîrnit printre intelectuali re- 
acţii foarte diferite ; unele laude călduroase au fost înă- 
buşite de critici adesea violente, al căror substrat îl aflăm 
de obicei în afara științei, urmărind, de pe poziţii naţio- 
naliste, să discrediteze pe autor, evreu de origine. 
Importanţa istorică a dicționarului ne apare incon- 
testabilă : fără a fi la acea dată „unica lucrare completă 
asupra vocabularului limbei române“, cum afirma unul 
dintre monografii savantului?, ea reprezintă în orice caz 
prima operă lexicografică românească 
pentru mase, în primul rînd pentru  arzătoa- 
rele nevoi didactice. Adresa precisă, profilul adecvat în 
mod excelent acestor nevoi, preţul accesibil, explică ma- 
rele și îndelungatul succes de librărie al lucrării, fără 
precedent în istoria lexicografiei naţionale și constituind 
un adevărat fenomen cultural. Într-o perioadă de peste 
patru decenii, pînă după moartea autorului, au apărut din 
dicţionar nouă ediții succesive. Unele dintre aceste edi- 


1D. Macrea, Studii de istorie a limbii şi lingvisticii 
române, cit., p. 139. 
? Luca Vornea, Lazăr Șăineanu, cit., p. 54. 

ţii ridică serioase probleme de datare, întrucît, din ra- 
- țiuni comerciale, editura n-a indicat la toate anul publi- 
cării, iar prefețele lor, precum şi monografii lingvistului 
(printre care însuși fratele său, Constantin Șăineanu), ne 
oferă multe date care se dovedesc inexacte. Fără a dis- 
cuta aici în amănunt erorile bibliografice existente, pu- 
tem indica mai jos ca date certe de apariţie (fixate pe 


. baza unor izvoare complementare, în primul rînd pe baza 


periodicelor epocii, care semnalează ediţiile) : anul 1896, 
pentru prima ediţie ; 1908, pentru a doua; 1914, pentru 
a treia; 1922, pentru a patra; 1925, pentru a cincea; 
1929, pentru a șasea (ediţie jubiliară, apărută la a şap- 
tezecea aniversare a naşterii autorului); 1939, pentru a 
opta ; 1943, pentru a noua ; în sfîrşit, ediţia a șaptea n-a 
putut fi datată în mod exact. A 

Aportul autorului la îmbunătăţirea edițiilor succesive 
a fost, din păcate, redus. Părăsind definitiv ţara în 1901, 
în urma refuzului autorităţilor de a-i acorda cetăţenia 
română, Lazăr Șăineanu n-a putut supraveghea îndea- 
proape fiecare nouă ediţie, grija aceasta lăsînd-o în seama 
lui C. Şăineanu și a lui M. Stăureanu. De aceea, cu toate 
asigurările editurii, dicţionarul înregistrează în timp pu- 
ţine progrese, devenind în cele din urmă un obiect de co- 
merţ în sine. Modificări mai însemnate, chiar structurale, 
asupra cărora vom insista în altă parte a lucrării, s-au 
produs numai la a doua ediţie a dicționarului, lexicogra- 
ful operînd în ea tot ceea ce a considerat îndreptăţit din 
numeroasele recenzii publicate cu prilejul apariţiei pri- 
mei ediţii!. 

Așa cum am arătat deja în treacăt, intenţia lui Lazăr 
Șăineanu a fost aceea de a realiza un „dicţionar elemen- 
tar“ destinat cu precădere „pentru şcoalele noastre“? și 
conceput ca o expresie a „uzului contemporan“... De 


1 Cît despre afirmaţia editorilor din prefața celei de-a șasea 
ediții, după care „autorul însuși și-a revizuit lucrarea de la un 
capăt la altul, ... sporind în mod simţitor [s. n.] materialul lexi- 
cal“, ea nu se confirmă la confruntarea atentă cu ediţiile ante- 
Tioare. sa 

2 L. Şăineanu, În jurul unui dicţionar, în Noua revistă 
română, III (1901), nr. 28, p. 160. , Ead A 

3 L.Şăineanu, Dicţionar universal al limbii române, Cra- 
iova, [1896], p. V. 

aceea, surprinde altă afirmaţie a sa, potrivit căreia mode-; 
lul urmat în acest scop ar fi fost celebrul dicţionar ali 
limbii franceze elaborat de M. Emile Littre!, operă lexi- | 
cografică de mari proporţii și cu o structură foarte di-. 


ferită de a dicționarului românesc. Cel puţin de la a 


doua sa ediţie, dicţionarul lui Şăineanu vădeşte în orga-. 


nizarea (şi chiar în tratarea) materialului sensibile înru- 


diri cu un alt model francez ilustru, cu una din edi-j 
ale dicționarului lui Pierre Larousse 
(devenit abia în 1906 Micul Larousse, în structura sa ac-: 


tiile mai vechi 


tuală). i 


Epitetul „universal“ inclus în titlul lucrării este jus- ! 


tificat de autor prin caracterul enciclopedic al dicţiona- 
rului (în primul rînd, prin prezența numelor proprii în 
lista de cuvinte)?, precum şi prin argumentul că în opera 
lexicografică figurează întregul material lexical „uzual“ 


comun din limba română, termenul „universal“ echiva- 


lînd, de fapt, în acest din urmă caz, cu „general“. 


Expunerea de motive asupra limitelor impuse în lista | 
de cuvinte se face atît în prefața dicționarului cît şi în! 


unele studii speciale. Şăineanu are o concepţie clară şi 
convingătoare în privința profilului cantitativ al lucrării. 
Ideea sa de bază este aceea că lucrarea trebuie să devină 
„un vocabular cît mai complet al limbei literare şi uzuale, 
omiţind în principiu orice termen ieşit din uz și orice 
vorbă de valoare locală“4. Se fac totuşi numeroase ex- 
cepţii justificate cu așa-numitele „cuvinte istorice“ (sau 
de cultură), de exemplu cu numele de demnități, de mo- 
nede, de măsuri etc. din trecut (unde, de fapt, nu cuvin- 
tele au dispărut, ci realitatea denumită cu ele), precum 


şi cu regionalismele folosite de marii scriitori. Ambele 


excepţii se întemeiază și pe caracterul predominant di- 
dactic al operei. Ca dicţionar al limbii uzuale, lucrarea 


1 L. Şăineanu, În jurul unui dicționar, cit. p. 161. 

2 Vezi prefața la a doua ediţie, p. XI. 

3 L. Şăineanu, În jurul unui dicţionar, cit., p. 161. 

4 Ibidem. 

5 Limitele impuse în lista de cuvinte echivalează însă cu 
mari renunțări faţă de dorința inițială, din perioada premer- 


gătoare elaborării lucrării, căci pe atunci Şăineanu considera ' 
drept cea mai mare lipsă a dicţionarelor apărute tocmai ab- 3 

acordă o deosebită importanță achiziţiilor lexicale noi 
din toate domeniile vieţii sociale : științe și arte, mese- 
rii, industrie și comerț. Această augmentare este înso- 
țită de o măsură opusă: în afara cuvintelor arhaice şi 
regionale excluse, lucrarea renunţă să preia de la lexi- 
cografii înaintaşi numeroase cuvinte fără existență reală 
în vocabularul românesc (dar păstrate prin tradiţie în 
dicţionare) și lasă neînregistrate derivatele verbale care 
nu reprezintă un spor semantic faţă de cuvîntul-bază. 
În sfîrșit, la alegerea numelor proprii s-a avut în vedere 
reprezentarea cu precădere a realităţilor românești. 
Dat fiind profilul elementar al dicționarului, 'rezulta- 
tele lui cantitative nu impresionează,  ridicîndu-se, la 
prima ediţie, la circa 30 000 de cuvinte-titlu, dintre care 
circa 7 000 sînt nume propriii. Comparată cu alte dic- 
ționare românești într-un volum, lista de cuvinte co- 
mune a lucrării 'ne apare astăzi destul de săracă, mai să- 
racă chiar decît aceea aflată în dicţionarul lui R. de Pont- 
briant, de la care Şăineanu pornise. Literele A şi B, de 
exemplu, numără împreună cam 3000 de cuvinte comune, 
tot atitea cîte are numai litera A în cunoscutul dicționar 
elaborat de I. A. Candrea şi Gh. Adamescu. Dacă ne-am 
lua după unele indicaţii din ediţiile succesive, ar trebui 
să credem că această listă a fost completată fundamental 
de autor în cursul timpului?. Compararea edițiilor ne dez- 
văluie însă mari surprize din acest punct de vedere : cu- 
vinte ca abac, abdicațiune, abductor, abitațiune, abitu- 
rient, abjurațiune, ablaţiune, aboli, aboliționist, abracada- 
bra, abreviativ, abreviator, abreviatură, abscisă, absolu- 
toriu, absorbant, abstenţionist, abstergent, acalefe, acan- 
topterigieni,  acceleraţiune,  accesiune, aceea, acetos, 
aciditate, acomodabil, acrobatic, acromatism, acropole, 
acroter, actinot, actuar, acupunctură, acurat, adamantin, 


sența din ele a cuvintelor arhaice și populare; or, după cum 
constatăm, el însuși închide porţile arhaismelor şi chiar multor 
cuvinte populare (considerate regionale). 

1 Vezi V. Săghinescu, Vocabular românesc de vro cî- 
teva mii de cuvinte..., lași, 1901, p. 39; L. Şăineanu, în 
jurul unui dicționar, cit., p. 164. 

? Vezi de exemplu a doua ediție, considerată „cu totul pre- 
lucrată şi adăugită“. 

adiacent (aproape toate neologisme), prezente în prima 


ediţie, lipsesc. din cele următoare, în care se adaugă un! 
număr de cuvinte net inferior celor eliminate (de exem- í 


plu, a prep., a art., aba interj., abandon, abdicare, abju- 


rare, abracadabrant, absidă, absolvire, absorbire, abţinere, ! 
abulie, aburire, acarniță, acătare, accelerare, ac-de-mare, ` 
acetilenă, acomodare, adăpostire, adică mai ales abstracte ! 
verbale). Aşadar, în ediţiile succesive numărul eliminări- + 
lor lexicale fiind mai mare decît acela al adaosurilor, lista | 


de cuvinte regresează cantitativ în timp; prima ediţie 
este în orice caz mai bogată în cuvinte comune decît ori- 


care dintre ediţiile următoare. Este adevărat că o bună: 
parte a eliminărilor se justifică prin „îmbătrinirea“ în | 


lexic a unor neologisme sau prin raritatea lor, dar cauza 


principală a noii selectări lexicale (operată în esenţă la ; 


ediţia a II-a) o constituie reacţia în general defavorabilă 
a recenzenţilor, care au reproșat autorului că îneacă ter- 
menii fundamentali în masa celor puţini importanţi, recent 
împrumutaţi.  Reţinînd această  obiecţie, Şăineanu se 
arată dispus să cumpănească cu mai multă severitate drep- 
tul de intrare a neologismelor în dicţionari, și refuză 


adesea chiar propunerile binevenite de completare. Ast- ` 


fel, reproşindu-i-se de a fi înregistrat pe isomer dar de a 
fi omis pe polimer, termen corelativ de egală importanţă? 


lexicograful procedează, de la ediţia a Il-a, prin redu- . 


cere, eliminînd din lucrare pe îsomer. Eliminarea neo- 
logismelor este oarecum compensată de introducerea a 
noi cuvinte regionale întîlnite la marii scriitori. Reţinînd, 


de exemplu, semnalarea lui J. Urban-Jarnik că din prima | 
ediţie a dicționarului lipsesc cuvinte ca bichiri, chiclaz, ; 


chilimboţ, crancalic, răcădui etc.ă, toate existente în opera 
lui Creangă, Şăineanu le introduce, fără excepţie, înce- 
pînd din a doua ediţie. Aşadar, structura listei de cuvinte 
se schimbă  întrucîtva, în timp, în favoarea lexicului re- 
gional; așa cum am mai spus, din punct de vedere glo- 


bal modificările operate în lista de cuvinte rămîn însă | 


1 L. Şăineanu, În jurul unui dicţionar, cit., p. 169. 

2 Biron, Un „Dicţionar al limbii române“, în Convorbiri 
literare, XXX (1896), nr. 12, p. 600. 

3J. Urban-Jarnik, Dicționarul universal al limbei ro- 
mâne. Dare de seamă, Brașov, 1897, p. 11. 

puţin însemnate. Totuși, această listă a servit bine pe ci- 
titorii mai multor generaţii, care au găsit în lucrare atît 
vocabularul fundamental al limbii române cît şi nume- 
roşi alți termeni populari, regionali, ştiinţifici ori de cul- 
tură generală întilniți în textele citite. Ni se pare în orice 
caz foarte nedreaptă critica furibundă a lui V. Săghi- 
nescu, celebră în epocă, în privinţa lipsurilor cantitative 
ale dicționarului aici în discuţie. În două broșuri special 
consacrate dicţionaruluii, pornind cu rea-credinţă de la 
o premisă falsă, aceea că Şăineanu și-ar fi propus înre- 
gistrarea exhaustivă a vocabularului românesc, Săghi- 
nescu reproșează autorului absenţa din lucrare a circa 
700 de termeni „fundamentali“ ca... acana, acrișor, adă- 
văsi, adetiu, afanisi, ahotă, arfonistă, argalic, baib, bă- 
rătui, blagă, bontălui etc., care, cum se vede, nici nu in- 
trau în general în profilul dicționarului. i 

În privinţa organizării listei de cuvinte semnalăm, în 
sfîrșit, că (ţinînd seamă de unele obiecţii ce i s-au făcut 
la apariţia dicționarului) Șăineanu desparte de la ediţia 
a doua numele proprii de cele comune?, grupîndu-le în 
două secţiuni independente. În acest fel structura dicţio- 
narului se apropie în mod evident de aceea a Micului 
Larousse (apărut cu doi ani înainte). 

Care este, pe scurt, organizarea lucrării în partea de 
cuvinte comune ? 

Datorită caracterului ei elementar, autorul este obli- 
gat să opteze (cu rare abateri) pentru o singură formă le- 
xicală dintre mai multe existente, simplificînd deci rea- 
litatea lingvistică. Mai curios ni se pare principiul, near- 
gumentat undeva, după care el s-a condus în indicarea 
accentului la cuvintele-titlu : cu excepţia verbelor, la 
care accentul se indică în mod sistematic?, la celelalte 
cuvinte această indicație apare rareori, la elemente mai 
puţin cunoscute (ex. râtoș, peruzeă,  paceă), dar fără o 


1 Scrutare Dicționarului universal al limbei române de 
L. Șăineanu, Iaşi, 1898, şi Vocabular românesc de vro citeva mii 
de cuvinte..., cit. 

2 Cu unele excepţii de personaje de folclor, de titluri de 
opere etc., menținute în continuare în lista de cuvinte comune. 

š Dar nu de la primele ediţii, în care verbele sînt înregis- 
trate cu forma-titlu de prezent indicativ, nu de infinitiv. 

consecvență clară. Modul de identificare a situaţiei cu- 4 
vintelor înregistrate, în raport cu limba literară, a su- ` 
ferit în lucrare modificări de concepție importante de la ` 
prima ediție la cele următoare. Astfel, „circulațiunea te- ` 
ritorială a cuvintelor“ și chiar situația lor istorică a fost ` 


stabilită, la prima ediţie, doar pe baza cîte unui citat 
„corespunzător“, urmînd ca precizări mai amănunțite 
in această privinţă să fie indicate într-un Supliment spe- 
cialt, care n-a mai apărut. Începînd de la ediţia a doua 
constatăm însă preocuparea insistentă de a stabili limi- 
tele de circulaţie, „pe cît o permit cunoștințele actuale“2, 
Astfel, cuvinte ca măzdri, pidosnic, ratoș, rîtan sînt lo- 
calizate în Moldova, sinic în Oltenia, răt, tenchiu şi vi- 
nars în Transilvania. Se atrage atenţia că termenii „fără 
notaţiune geografică aparțin limbei comune sau graiu- 
lui muntean, care reprezintă... limba literară propriu- 
zisă“3. În ciuda puţinătăţii izvoarelor pe care s-a bazat, 
autorul a dat preţioase indicaţii asupra situaţiei cuvin- 
telor neliterare, confirmate în mare parte de operele le- 
xicografice posterioare. Tot de la a doua ediţie înainte se 
înmulţesc în mod considerabil indicaţiile stilistice, mai 
ales acelea care arată apartenenţa la o anumită termino- 
logie științifică. ` 

Cum este şi firesc într-un dicționar prin excelență ex- 
plicativ, Şăineanu a acordat o deosebită atenție definiției. 
Analizînd din acest punct de vedere dicționarele exis- 
tente, și în primul rînd Etymologicul lui Hasdeu, lexico- 
graful remarcă faptul că prea adesea acesta a trădat 
„definițiunea verbală“ (adică explicativă),  înlocuind-o 
prin echivalentul francez şi transformînd astfel dicţiona- 
rul unilingv într-unul bilingvt. Șăineanu se angajează 
să definească toţi termenii, cît mai „simplu și clar“ (v. 
prefața la prima ediţie). Pentru realizarea economiei de 
spaţiu, la cuvintele sinonime explicaţia analitică este de 
regulă deplasată la unul singur dintre sinonime, cel popu- 
lar sau mai cunoscut, în timp ce sinonimele consi- 


1 Vezi prefața la prima ediţie, p. IX. 
2 Vezi prefața la a doua ediţie, p. IX. 
3 Ibidem, p. X. 


1L. Şăineanu, În jurul unui dicţionar, cit., p. 160. 

` derate secundare se definesc doar prin sinonimul-bază. 


Din păcate, sinonimia şi antonimia fiind înţelese într-un 
sens prea larg, autorul le foloseşte cu mari exagerări, 


legînd termeni între care nu se pot stabili, în realitate, 


relaţii de identitate sau de opoziţie semantică. Astfel, 
au fost considerate sinonime botniţă şi căpăstru, cleve- 
tesc și clefăiesc, conchid şi indic, mazăre şi bob, mohor, 
costrei şi bursoacă, nădragi şi tîrlici, olog și șchiop etc. 
Criticat pe bună dreptate pentru asemenea abuzuri, 
L. Şăineanu trece de la ediţia a doua în cealaltă extremă, 
reducînd în mod exagerat proporţiile sinonimiei şi re- 
nunţind cu totul la antonimii. ; 

Prima ediție a lucrării conține şi surprinzător de 
multe erori în conținutul explicației,- în primul rînd la 
termenii aparţinînd diverselor ştiinţe. Sînt de-a dreptul 
comice unele semnalări ale recenzenţilor V. Săghinescu, 
Biron (deja citați) şi Gh. Licherdopol (în Precuvîntare 
la Nomenclator merciologic și tehnologic, 1896): baraca 
a fost considerată, de exemplu, „colibă ce-și fac soldaţii 
în drum“, catapiteasma o „perdea de la altar“, balerina 
„dănțuitoare la comedia italiană“, hreanul o „rîdiche 
de mare“ (traducînd, probabil, pe francezul gros radis !), 
straiul o „pătură de învălit noaptea“, prăseaua „chingă 
de sabie“ etc. etc. Erorile flagrante au fost în general 
eliminate la a doua ediţie, în care constatăm că autorul 
a procedat și la simplificarea definiţiilor. În orice caz, 
efortul lexicografului de a da definiţii scurte şi expli- 
cite este încununat în mare parte de rezultate remarca-. 
bile. Pe alocuri nu lipsesc totuși unele elemente enci- 
clopedice : la abdicare ni se indică cele mai răsunătoare 
renunţări la tron din istorie ; la lanternă se dă anul in- 
venţiei şi numele inventatorului ; la nas se explică, pe 
baza legilor vechi, originea expresiei a tăia nasul; în 
sfîrşit, la vraci se arată cum sînt alungate bolile prin des- 
cîntece, în credinţele populare. Ca rezultat global, sec- ' 
țiunea explicativă a dicționarului lui Şăineanu reprezintă 
un progres evident în istoria lexicografiei române de la 
începutul secolului nostru, constituind un prețios in- 
strument de informare rapidă ; deși depășită net şi prac- 
tic scoasă din circulaţie de lucrarea, similară întruciîtva, 
a lui I. A. Candrea si Gh. Adamescu, la începutul dece- 

niului al patrulea, ea ne apare şi astăzi plină de sugestii 
ȘI ar putea constitui oricînd o bază pentru elaborarea ` 


unui nou dicționar elementar, cu caracter didactic. 

| Sensurile cuvintelor polisemantice sînt grupate după 
cifre şi bare (acestea din urmă, folosite atunci cînd ter- 
menul își schimbă categoria morfologică sau cînd dez- 
voltă sensuri foarte diferite). Bogăția semantică este re- 
marcabilă pentru o lucrare cu caracter elementar (11 sen- 
suri, la negru; opt, la pasiune ; șapte, la îneca și plan ; 
cîte cinci, la mazil și piept; cîte patru, la nas și splină 


etc.). Dacă, așa cum am spus, lista de cuvinte a dicţio- 


narului nu se dovedește mai bogată de la o ediţie la alta 
iar definițiile sînt simplificate, în schimb adaosul de sen- 
suri pare a fi simţitor în timp. De la a doua ediție a 
dicționarului s-au adăugat, de exemplu, noi accepţiuni 
la cuvinte ca acățătoare („verigă de agăţat hainele“), 
afos („fig. ţanţoş“), bucă (a șezutului), capră („unealtă 
pe care se taie lemnele cu ferăstrăul“), clește („unealtă de 
luat cărbuni aprinși din sobă“), livră („măsură de greu- 
tate...“*), mădular („membru al corpului“) etc. etc. Ordi- 
nea sensurilor este de regulă istorică, dar autorul, dat 
fiind caracterul lucrării, se abate de la acest principiu 
în cazul cînd uzul a consacrat în limba română un sens 
neetimologic, şi deschide cu el cuvîntul polisemantic 
peria astfel în mai mare măsură pe cititorul fără pre- 
enții. 

Numeroase definiții sînt urmate de exemple contex- 
tuale, personale ori citate după marii scriitori. Aceste 
exemple sînt extrem de concise și nu mai multe decît 
unul pentru fiecare sens; ele au rolul principal de a 
explicita definiţia, de a dovedi existenţa accepţiunii de- 
finite. Citatele din autori mai îndeplinesc, în prima edi- 
ție, şi rolul de identificare a regiunii căreia îi aparţine 
cuvîntul regional (în lipsa indicaţiei directe). Autorul 
evaluează la peste 100 000 exemplele personale și cita- 
tele!, dar dintre aceste două categorii de izvoare exem- 
plele personale covîrșesc pe cele citate din texte : la 233 
de cuvinte — multe polisemantice — aflate în porţiunea 
l-leafă, doar 47 de exemple sînt luate din texte. Oricum, 


1 Ibidem, p. 162—164. 

efortul făcut şi pe această linie este întru totul lăudabil, 
iar procedeul ca atare îndeplinește în lucrare o funcție 
organică, constituind o completare necesară a definiţiei. 

Numărul de unităţi frazeologice (locuţiuni, sintagme, 
proverbe, expresii) este în general redus, restrîngerea 
secţiunii fiind determinată iarăși de profilul elementar 
al lucrării. 

La prima sa ediţie, Dicţionarul universal al limbei ro- 
mâne era lipsit de indicaţii etimologice („cercetarea ori- 
ginii cuvintelor a fost în principiu omisă — se afirmă în 
prefaţă —, etimologia fiind rezervată unui supliment spe- 
cial“, care n-a mai apărut). Bineînţeles că absenţa din lu- 
crare a acestei secţiuni a fost întîmpinată cu vii repro- 
șuri, iar autorul obligat să o introducă, la a doua ediţie. 
Secţiunea etimologică prezintă două aspecte generale 
diferite, diametral opuse : aspectul cantitativ şi cel ca- 
litativ. Din punct de vedere cantitativ, lucrarea ne întîm- 
pină cu mari lipsuri, întrucît indicaţiile etimologice, sis- 
tematic prezente la cuvintele moștenite și la împrumutu- 
rile vechi, apar doar sporadic la împrumuturile mai re- 
cente și lipsesc aproape cu  desăvirșire la derivate. De 
aceea, privind lucrurile statistic, nici jumătate din cuvin- 
tele înregistrate nu au indicație etimologică, chiar dacă 
valoarea termenilor la care etimologia a fost dată este in- 
comparabil mai mare, în ansamblul vocabularului. Sub 
raport calitativ, opera lexicografică are însă merite deo- 
sebite la secţiunea etimologică: indicațiile etimologice 
care s-au dat sînt în general foarte precise și pot fi so- 
cotite pînă astăzi valabile. Confruntarea lucrării cu Dic- 
ționarul limbii române care se elaborează, în prezent, în 
cadrul Academiei, ne îndreaptă către o concluzie de-a 
dreptul surprinzătoare în privinţa valorii secţiunii etimo- 
logice : circa 900/ dintre soluțiile date de Șăineanu în 
dicționarul său se regăsesc ca atare și în actualul dicţio- 
nar academic. Dacă ele s-ar fi inclus în lucrare mult 
mai sistematic, am fi avut a face cu una dintre cele mai 
remarcabile opere lexicografice etimologice ; numai lip- 
surile cantitative ne împiedică s-o putem califica astfel. 
Au primit, de exemplu, etimologie (integral ori parţial) 
exactă, de la începutul literei M, cuvinte ca mac (s. m.), 
macaragiu, macara, macat, macaz, mâchetă, macru, ma- 

damă, madea, madem, madepolon, maestru, magazie, ma- 
grun, magopaţă, makal, mahala, mahalagiu,  mahmudea, 


mahmur, mahon, mahorcă, mai adv., mai s. m. („lună“), 


mai s. n. („măciucă“), mai s. n. („ficat“), maia, maică, 
maidan, maimuţă, maioneză, maior, majă, mal, mala, mal- 
dac, malotea, malt, mamă, mazăre, mazdrac, mazil, mă- 
car, măcăi, măcăleandru, măcelar, măcina, măciucă, 
măciulie, mădular, măgar, măguli, măgură etc. ete. 
Doar la cinci cuvinte din porțiunile citate etimologia 
diferă în cele două izvoare, dar totodată ea lipseşte cu 
desăvîrșire la alte cîteva mii de cuvinte în dicționarul 
lui Șăineanu. Cum este şi firesc la un specialist în orien- 
talistică, autorul dovedeşte o mare siguranță în identi- 
ficarea termenilor românești de origine turcă. Ceea ce îl 
deosebește pe Șăineanu de majoritatea etimologilor pre- 
cedenţi, în primul rînd de Cihac, este însă mai ales fap- 
tul că el a stăpînit în mod egal diversele surse etimolo- 
gice, chiar şi slavistica, nedovedind lacune evidente 
pentru nici una dintre acestea. Puţine modificări a operat 
autorul, în timp, în secţiunea etimologică, de la o ediţie 
la alta!, atitudine care i se poate imputa, mai ales după 
apariţia primelor litere ale dicționarului academic con- 
dus de Pușcariu. 

Manifestînd o prudenţă exagerată în stabilirea orig“. 
nii cuvintelor înregistrate, Șăineanu a apelat prea des la 
indicaţia de „origine necunoscută“ și a încărcat astfel 
lista termenilor fără etimologie propriu-zisă. 

Regretînd așadar lipsurile cantitative din lucrare, 
conchidem că, atîtea cîte se găsesc, etimologiile indicate 
de Șăineanu sînt aproape fără excepţie exacte şi vădesc 
marile calități ale autorului în acest domeniu, confirmate 
și în lucrări ulterioare. 


* 


Am arătat că, de la a doua ediție, autorul izolează în- 
tr-o secțiune independentă a dicționarului numele pro- 


| 1 La maior, explicat în a doua ediţie exclusiv din germană, 
intervine în cele următoare şi posibilitatea, îndreptăţită, a fi- 
lierei ruseşti; mazu, iniţial lipsit de etimologie, capătă apoi una 
rusească, exactă; măcăleandru, înregistrat mai întîi cu „origine 
necunoscută“, este trimis într-o ediţie ulterioară la un etimon 
ucrainean etc. 

prii. Nu vom insista asupra acestei secţiuni, dar citeva 
precizări sînt totuși: necesare. Se știe să procedeul de a 
include în lista de cuvinte comune numele proprii (sau, 
eventual, de a le adăuga la ea) este frecvent în lexicogra- 
fia românească mai veche, dar acest adaos ne apare mai 
mult întîmplător, nesistematic, incomplet, și cuprinde 
în mod obișnuit realităţi străine, luate din izvoare ex- 
terne. Situația expusă, precum și lipsa unei enciclopedii 
românești complete la data apariţiei primei ediţii, au fă- 
cut din această secţiune o operă extrem de utilă. Cele 
circa '7 000 de nume proprii înregistrate, axate în mare 
parte pe realităţile românești, constituie un izvor de in- 
formare rapidă și accesibilă, oferind date elementare fun- 
damentale, îndeosebi din domeniul geografiei și al isto- 
riei. Apariţia între timp a Enciclopediei române (Sibiu, 
3 volume, 1898—1904), elaborată sub conducerea lui 
C. Diaconovich, nu a scăzut prea mult interesul publi- 
cului pentru partea enciclopedică a dicționarului lui Şăi- 
neanu, deoarece lucrarea ardelenească, vastă şi deci mai 
pretențioasă, depășea scopurile didactice imediate și ne- 
cesităţile de informare elementară. Așadar, opera lexico- 
grafică elaborată de Lazăr Şăineanu a îndeplinit o func- 
ție practică efectivă și prin această secțiune, fiind multă 
vreme cel mai consultat izvor enciclopedic românesc. 


+ 


La apariţia dicționarului, I. L. Caragiale sublinia 
cu căldură „munca îndelungată și conștiincioasă“ a autoru- 
lui „spre a înzestra școala și societatea noastră cu o carte 
atît de indispensabilă“t, iar Panait Istrati, mai tîrziu, nu- 
mea acest dicţionar „cartea sfîntă a adolescenței mele“, 

Folosită și apreciată de mai multe generaţii de citi- 
tori, lucrarea lui Lazăr Şăineanu a constituit, cu toate li- 
mitele sale, un important instrument de pătrundere a 
culturii în mase. Ne întrebăm chiar dacă, într-un viitor 
cît mai apropiat, nu ar fi binevenită realizarea unui dic- 
ționar cu profil similar, la nivelul lexicografiei actuale. 


j -4 
1I. L. Caragiale, Opere, tomul al IV-lea, București, 
1938, p. 427. 
2 C. Șăineanu, Lazăr Şăineanu, cit., p. 21. 

2. Colaborarea lui O. Densusianu cu I. A. Candrea la Dictionarul 
general ai limbii române 


Am arătat altundeva (v. p. 42) cum Academia Română 
i-a solicitat pe O. Densusianu şi S. Pușcariu să preia con- 


ducerea dicționarului academic, după tentativa pe nedrept- 


întreruptă a lui Alexandru Philippide. Cum Densusianu 
n-a obținut consimţămîntul societăţii de a-l folosi drept co- 
laborator pe 1. A. Candrea, el a renunţat curînd la înves- 
titură şi, împreună cu I. A. Candrea, a încercat să realizeze 
în afara înaltului for un Dicţionar general al limbii române 
din trecut și de astăzi, din care, în 1909, avea să apară o 
primă (și ultimă) fasciculă, cuprinzînd litera A în între- 
gime. 

Hotărirea de a realiza un nou dicționar explicativ al 
limbii române, după acela al lui Șăineanu, își are izvorul 
în însăși opera acestuia, care nu i-a satisfăcut pe cei doi 
lingviști. Un an după apariţia primei ediţii a dicţionaru- 
lui lui Lazăr Șăineanu, Densusianu afirma despre autor 
că „îi lipsesc calităţile necesare unui adevărat lexico- 
graf“, adăugînd aprecierea că „materialul [din lucrare] 
este rău întocmit“, iar „lipsa de sistem se vede la fie- 
care pas“!. Ceea ce pare a-i fi nemulțumit în primul rînd 
pe I. A. Candrea și O. Densusianu în opera lexicogra- 
fică a lui Șăineanu este criteriul restrictiv aplicat de au- 
tor în selectarea listei de cuvinte, şi soldat cu eliminarea 
regionalismelor stricte şi a arhaismelor. Din acest punct 
de vedere, în noul dicţionar principiul ne apare radical 
schimbat : a fost reîmbrăţișat criteriul exhaustivităţii le- 
xicale preconizat în epocă de A. Philippide. Aplicarea 
principiului duce bineînţeles la o listă de cuvinte consi- 
derabilă, aproape dublă în comparație cu aceea a lui Şăi- 
neanu”, și din care fac parte multe rarităţi lexicale. Ati- 
tudinea excesiv primitoare a noului dicţionar a fost chiar 
criticată de recenzenţi?, căci printre cuvintele înregistrate 


1 Revista critică-literară, anul V (1897), nr. 1, p. 21-22. 
Ki ? Litera A, cît a apărut din lucrare, numără 3514 cuvinte- 
itlu, 

3 Vezi Ion A. Rădulescu-Pogoneanu, în Convorbiri 
literare, XLIII (1909), p. 203. 

în el apar într-adevăr și barbarisme efemere ca agrația, 
ambarda, ambeta, ambosa, amfiguric etc. Pentru obține- 
rea unei liste mari de cuvinte autorii au plecat de la o 
bibliografie evident mai întinsă (în timp, spațiu ṣi nu- 
meric), pe care aveau intenția s-o îmbogăţească mereu, și, 
în consecință, şi-au alcătuit un fişier extrem de bogat. 

Şi proporția articolelor este, în noul dicționar, cu mult 
mai extinsă în comparație cu lucrarea lui Şăineanu. La 
un format aproximativ egal, litera A ocupă, în opera 
lexicografică a lui I. A. Candrea şi O. Densusianu, un vo- 
lum de peste patru ori mai mare decît în dicţionarul lui 
Șăineanu. Diferenţa de volum între cele două opere se 
explică și prin diferenţele existente în lista de cuvinte, 
dar în egală măsură prin spaţiul acordat articolelor în 
noua lucrare. Îndeosebi cuvintele de circulaţie, din fon- 
dul lexical principal, au căpătat acum, prin comparaţie, 
o extindere surprinzătoare : verbul apăra, de exemplu, 
care ocupa 8 rînduri în lucrarea lui Şăineanu, are 64 la 
Candrea-Densusianu ; asemăna, cu 3 rînduri la Şăineanu, 
are 37 la Candrea-Densusianu, iar așeza, cu 10 rîn- 
duri la Șăineanu, ajunge la 158 de rînduri în noul dic- 
ţionar. 

Se dă o mai mare atenţie și variantelor lexicale, înre- 
gistrîndu-se, la locul alfabetic corespunzător, nu numai 
formele literare concurente, ci şi acelea învechite sau 
regionale. 

Printr-un sistem de semne convenţionale, clar inspi- 
rat de la A. Philippide, autorii notează neologismele (*), 
regionalismele (**), arhaismele conservate regional (f) 
şi cele dispărute (ft), în sfîrşit formele improprii (-). 
La cuvintele regionale, semnul convenţional este dublat 
de indicaţia ariei concrete de circulaţie (mergînd pînă la 
judeţ). Se folosesc, de asemenea, numeroase indicaţii de 
domeniu la cuvintele care aparţin diverselor terminolo- 
gii ştiinţifice. 

Spre deosebire de dicţionarul lui Șăineanu, în opera 
lexicografică a lui Candrea și Densusianu sînt înregis- 
trate în mod sistematic formele gramaticale-tip ale ver- 
belor și substantivelor (indicativul prezent şi, respectiv, 
Pluralul). 

Autorii urmează destul de aproape pe antecesorul:f 
imediat în privinţa tipului de definiţie: ei folosesc în ge- i 
neral definiții explicative concise, reducînd mai mult pro- : 
porțiile concesiilor enciclopedice din această secțiune. În ` 
privința analizei şi delimitărilor semantice, între cele | 
două opere există însă deosebiri netet. În noul dicționar : 
ne întîmpină ramificații semantice cu mult mai bogate, |! 


fapt care explică în mare parte spațiul extins pe care îl 


ocupă articolele în lucrare : am numărat, astfel, 8 sensuri ; 
la aluneca (față de 2, la Şăineanu), 7 la amăgi (la Şăi- ; 
neanu, 2), 15 la apăra (la Şăineanu, 4), 7 la asigura (faţă `i 


de 3, la Şăineanu), 9 la azvirli (la Șăineanu, 1). Avem 


a face cu o analiză semantică atît de minuțioasă încît, pe | 
alocuri, lucrarea se apropie în această privință de Dic- i 


ționarul Academiei (din care, la acea dată, apăruseră 
deja primele fascicule). Dar bogăţia semantică se arată 


uneori excesivă, deoarece autorii au luat în consideraţie, 


la despicarea sensurilor, nu numai criteriile semantice, 
ci și cele gramaticale. Astfel, verbele cu mai multe valori 
morfologice (tranzitiv, intranzitiv, reflexiv) sînt împăr- 
tite în primul rînd pe aceste valori, unul și același sens 
putînd astfel apărea la fiecare valoare în parte (v. asimila, 
atașa). Diversele sensuri ale cuvintelor polisemantice 
sînt grupate după duble bare transversale (simple sau al- 
dine), inspirate din lexicografia franceză. Sistemul are mari 


dezavantaje, ducînd la imposibilitatea unei ierarhizări . 


semantice reale : numeroase sensuri principale au fost 
astfel subsumate pe nedrept unui alt sens principal, ca şi 
sensurile propriu-zis subordonate. În principiu filiația 
semantică este istorică, dar principiul este serios viciat, 
după cum am mai arătat, la cuvintele cu valori grama- 
ticale multiple, de primatul organizării gramaticale asu- 
pra celei semantice. 

Numărul de unități  frazeologice înregistrate este 
foarte bogat, întrecînd net pe acela din lucrarea lui Şăi- 
neanu ; în parte, diferenţa cantitativă este firească, dacă 
ținem seamă că noul dicţionar are în vedere și sectorul 
lexical arhaic și regional. La substantivul apă, de exem- 


1 Explicabile în primul rînd prin profilul deosebit al dic- 
ționarelor. 

plu, apar 77 de sintagme, locuţiuni, proverbe și expresii 
definite (faţă de 11, la Şăineanu). A 
Si în privinţa citatelor îlustrative există deosebiri sen- 
sibile între cele două opere lexicografice. Avînd la dis- 
poziţie un fişier mai bogat, I. A. Candrea și O. Densu- 
sianu şi-au putut permite să reducă, pe de o parte, la 
maximum numărul de exemple personale, spre a le înlo- 
cui cu altele din autori, iar pe de alta să folosească la 
unul și acelaşi cuvînt și la unul și același sens mai multe 
contexte ilustrative : amețitor și anina, de exemplu, sint 
ilustrate la cîte un sens cu 3 citate din izvoare, iar uni- 
cul sens al lui amănunt, cu 10 citate. Spre deosebire de 
lucrarea predecesorului, în noul dicționar se reproduc 
contexte mult mai largi, excelent alese. Din păcate, iz- 
voarele nu sînt organizate în ordine istorică. | 
Pentru prima dată în istoria lexi- 
cografiei româneşti un dicționar ex- 
plicativ cu caracter lingvistic este 
înzestrat cu ilustrații şi tabele. Acestea 
însoțesc definițiile cuvintelor concrete, le explicitează și 
reprezintă o concesie evidentă făcută principiului enci- 
clopedic. Ilustraţiile sînt în general modeste și puţine, iar 
procedeul ca atare aplicat cam inegal. , ne 
În sfîrşit, constatăm că indicațiile etimologice se dau 
în principiu la toate cuvintele înregistrate, iarăși spre 
deosebire de lucrarea lui Şăineanu. .Foarte adesea (dar 
mai ales la împrumuturile recente) autorii indică și etimo- 
nul etimonului, adică etimologia originară, ca în dicţio- 
narele enciclopedice. În general, etimologiile directe în- 
registrate sînt excelente, cu excepţia celor de la _neolo- 
gisme, adesea incomplete, căci la ele nu se acceptă posi- 
bilitatea originii multiple. | 
Prezentarea de față a lucrării lui I. A. Candrea și O. 
Densusianu nu s-a extins la mai multe amănunte din 
două motive : primul, într-un fel secundar, îl constituie 
împrejurarea că dicţionarul n-a trecut de prima fasci- 
culă, rămînînd în istoria lexicografiei doar ca o încercare 
abia începută; al doilea, se întemeiază pe faptul că, 
după aproape două decenii, opera lexicografică prezen- 
tată aici va fi reîncepută, și în cele din urmă terminată, 
de I. A. Candrea, care, păstrînd în mare parte neatinsă 

structura iniţială a lucrării, îi va adăuga, prin noul său - 


colaborator, Gh. Adamescu, o secţiune de nume proprii. 
Ne-am propus, de aceea, să reluăm şi să extindem pe a- 
locuri analiza de faţă într-un capitol următor, consacrat 
noului dicţionar. 


3. Dicţionarul „etimologico-semantic“ al limbii române elaborat 
de Alexandru Resmeriţă 


Vechi profesor de desen la Turnu Severin, Alexandru 
Resmeriţă a fost, prin urmare, un filolog diletant. În 
domeniul lexicografiei el a dovedit o mare pasiune, ne- 
egalată decît de cusururile nespecialistului cu veleităţi 
care a susţinut, o viaţă, convins şi neabătut, unele idei 
derizorii. Deşi din multe puncte de vedere asemănător 
cu opera lexicografică a lui Lazăr Șăineanu, dicționarul 
lui Resmeriţă constituie, de fapt, rezultatul concret al 
unui protest împotriva lui Şăineanu, acuzat cu violenţă 
de a fi introdus în lucrarea sa părerile etimologice ciha- 
chiene și de a fi prezentat, astfel, vocabularul limbii ro- 
mâne drept un conglomerat de elemente, un ansamblu ete- 
rogen, cu precădere slav t, De aici pornește hotărîrea de a 
elabora „noul şi adevăratul dicţionar... al limbei române“2, 
în care își propune să demonstreze că de fapt vocabularul 
românesc este, şi din punct de vedere statistic, prin ex- 
celenţă latin şi daco-grec (?!), că elementul slav ocupă în 
ansamblu un procent de numai 3—40, cel turcesc fiind de 
20/, cel unguresc sub 20/, ete.2 

Așadar, noul lexicograf nu este un filolog amator 
oarecare din secolul nostru, ci, mai grav, unul latinist 


1 [A]. Resmeriță], Rectificarea unor erori academice..., 
Turnu Severin, 1923, p. 11. 
2 Ibidem, p. 28. 


3? „Limba românească — scrie Resmeriță — are un fond 
de aproximativ 60%, cuvinte latine; 15% cuvinte de origine 
daco-greacă antică ; 15% cuvinte noi, tot cu fond latin sau grec 
antic ; 4% cuvinte adevărat slave... ; 3079 grece bisericeşti şi grece 
moderne ; 20/, turcești...“ (Ibidem, p. 29). în prefața dicționaru- 


lui (p. 13), procentul cuvintelor slave din vocabularul românese 
este redus la „nici 3%", 

d 


şi purist, legat de o epocă de mult depăşită. Cum anume 
este făcută demonstrația originilor lexicului limbii ro- 
mâne, vom arăta la locul cuvenit. Ni 

Redactarea propriu-zisă a dicționarului i-a cerut au- 
torului 6 ani încheiaţi, fiind precedată de o lungă peri- 
oadă în care el şi-a adunat materialul 1. Lucrarea a văzut 
lumina tiparului la Craiova, în anul 1924, deci într-o pe- 
rioadă cînd, în acelaşi oraș, continuau să apară noi ediții 
ale dicționarului lui Lazăr Şăineanu. Concepută, ca şi 
acesta, în două secţiuni, a numelor comune și a celor 
proprii, noua operă lexicografică este evident mai întinsă 
în partea de cuvinte comune?, dar mult mai săracă în 
aceea de nume proprii, redusă în fapt la liste de numiri 
geografice și onomastice româneşti, lipsite de E 
propriu-zise şi însoțite de etimon. Dicționarul se des- 
chide cu un studiu plin de enormități despre „Formarea 
limbei române“, urmat de un compendiu de gramatică 
română. i | 

În partea de cuvinte comune, singura care ne inte- 
resează aici în mod special, au fost înregistrate aproape 
35 000 de cuvinte-titlu, cifră impresionantă în compara- 
ție cu aceea din lucrarea lui Șăineanu. Resmeriţă a făcut 
loc în lucrarea sa mult mai multor derivate (de felul lui 
calicesc, calicește, calicire, calicit, căciuleală, căciulire, 
căciuliță, căciuloi) și unui număr sporit de neologisme 
și chiar de barbarisme (de exemplu, ROSIPOM, protocolar, 
proxim, exorta „a ține un discurs de îndemn ; pudibund 
„ruşinos“ etc.); de asemenea, el s-a dovedit mult Ei 
primitor cu termenii arhaici şi regionali (obrici, pergheli, 
prujă, samochiș etc.), fiind totuși, în această din urmă 
privinţă mai ales, încă departe de dicționarul explicativ 
următor, al lui I. A. Candrea. 


1[Al. Resmeriţă], Rectificarea unor erori academice, 


i i ă 923 de pagini 
2 La un format aproximativ egal, ea ocupă 9 „d i 
la Resmeriţă, față de 711 pagini, cît are a VIII-a ediţie a dic- 
i lui lui Şăineanu. ; 2 s 
ai fra regionale ca măcădui, măcău, “măgan, macorteaţă 
etc., sau un arhaism ca madea, prezente în dicționarul lui 
I. A. Candrea, lipsesc din acela al lui Resmeriţă. 

Ca în dicţionarul lui Șăineanu, indicațiile de accen- 
tuare la cuvintele-titlu apar doar în cazuri excepţio- 
nale. Variantele lexicale înregistrate sînt în general rare ; 
ba, uneori, a fost aleasă ca formă unică şi consemnată 
drept cuvînt-titlu o variantă neliterară (de exemplu, 
maslin, maslină, perieliu, săcătui). 

Între cele două opere lexicografice se semnalează, 
cum am mai spus, mari deosebiri în ceea ce privește 
etimologia cuvintelor. Am arătat că Șăineanu acordase 
etimologiei o importanţă secundară în economia artico- 
lelor, subsumînd-o secțiunii explicative şi plasînd-o, în 
consecință, ca o anexă, la sfîrşitul cuvintelor înregistrate. 
Multe cuvinte din opera sa lexicografică sînt cu totul 
lipsite de indicaţia etimologică sau măcar de indicarea 
formei etimonului. Dicţionarul lui Şăineanu este prin ur- 
mare un dicţionar prin excelență explicativ, cu unele in- 
dicaţii etimologice. Dimpotrivă, Alexandru Resmeriţă a 
avut intenţia de a face un dicţionar etimologic cu sufi- 
ciente indicaţii explicative. Această intenţie s-a concre- 
tizat în titlul dat lucrării sale (Dicţionar etimologico-se- 
mantic al limbei române), în aşezarea secțiunii etimolo- 
gice înaintea celei explicative, precum şi în proporţiile 
luate de această secțiune în economia articolelor. Dat 
fiind concepţia sa latinistă și puristă, pe de o parte (ma- 
nifestată mai ales .în căutarea cu orice preţ a explica- 
țiilor etimologice prin latină), pe de alta diletantismul 
său de-a dreptul pueril, rezultatele „Ştiinţifice“ obţinute 
în domeniul etimologiei sînt, bineînțeles, dezastruoase, 
iar epitetul de „monstruozitate lexicografică“! ce s-a dat 
lucrării este în orice caz valabil pentru secţiunea etimo- 
logică. Urmează să vedem pe scurt cum procedează au- 
torul spre a dovedi originea prin excelenţă latină şi daco- 
greacă a vocabularului limbii române. 

El se bazează mai întîi pe ideea că noi n-am împru- 
mutat aproape nimic de la popoarele vecine ; dimpotrivă, 
ca popor cu o civilizaţie superioară, românii sînt cei care 
au furnizat vecinilor mai toate cuvintele pe care astăzi 


1 T. Plapa hagi], în Grai şi suflet, vol. II (1926), p. 414. 

le avem în comuni. Pus în practică, în dicţionar, acest 
principiu „purifică“ într-o măsură enormă „vocabularul 
românesc : abaua şi habarul nu mai sînt cuvinte turceşti 
pătrunse în limba română, ci cuvinte româneşti în limba 
turcă, întrucît noi le-am moștenit din latină (? 1), de la 
habitus, respectiv habere ; maghiarismul „hagimă este, 
după Resmeriţă, românism în maghiară și nu maghia- 
rism în română, căci el e tras dintr-un compus latinesc 
ad + cyma; hulub („porumbel“), considerat o moștenire 
românească din latinul columba, ar fi fost împrumutat 
de români și slavilor. Fără a mai lungi o listă de exem- 
ple care ar putea deveni interminabilă, precizăm doar că 
procedeul etimologic arătat. împînzeşte dicționarul. S-a 
văzut, şi din exemplele date, că autorul nu arată nici un 
scrupul ştiinţific în privinţa legilor fonetice care acţio- 
nează la deplasarea cuvintelor dintr-o limbă într-alta 
ori la cuvintele moştenite : orice sunet poate trece, după 
el, în oricare altul. Latinescul habitus a putut deveni, 
prin urmare, deopotrivă aba şi habotnic, iar compusul 
latinesc a + îto (<ire) a dat cuvintele românești haide 
și haiti; verbul izbuti e dedus din lat. ex + pote, iar 
meremetul din lat. mire (?) şi mittere, fiind furnizat de 
români şi turcilor. Se întîmplă cumva ca etimonul pus 
la baza unui cuvint românesc să nu aibă sensurile aces- 
tuia ? În cazul acesta, lexicograful „fabrică“ la termenul 
românesc un sens convenabil şi astfel dificultatea este 
învinsă : îaloviţă, de exemplu, glosat în toate dicționarele 
prin „vacă grasă“ (și explicat din slavă), are, în lucra- 
rea lui Resmeriță, și sensul de „apă prea multă vărsată 
pe jos“, creat pentru a putea explica cuvîntul dintr-un 
etimon latinesc eluvies ; bineînțeles, în slavă cuvîntul ar 
fi de origine românească. 

Fără a avea intenția să analizăm îndeaproape toate 
aberațiile ştiinţifice comise în această secțiune, vom în- 
cerca doar să enunțăm, în cele ce urmează, alte erori 
generale prezente în ea : autorul nu face nici o distinc- 
ție între cuvintele latinești moştenite și cele împrumu- 


1 [A]. Resmeriţă], Rectificarea unor erori academice, 
cit. p. 13, 17, 20 şi idem, Discuţii privitoare la limba română, 
București, f. a., p. 6—8. 

tate ; extrem de multe neologisme provenite în română 
din limbi romanice sînt explicate în dicţionar exclusiv 
prin latină; indicaţiile etimologice directe sînt adesea 
înlocuite cu cele originare, ca în dicționarele enciclopedice 
(de exemplu, pentru asasin se trimite în primul rînd la 
un etimon arab, iar metalografie este explicat exclusiv 
din elemente grecești); lucrarea respinge orice posibi- 
litate de etimologie multiplă ; fără nici un temei, nume- 
roase cuvinte românești moștenite ori împrumutate sînt 
deduse prin compunerea, pe teren românesc, a unor cu- 
vinte străine de sine stătătoare (cartomanţie ar proveni, 
astfel, din fr. carte și gr. manteia); indicaţia de etimo- 
logie daco-greacă, frecvent folosită în dicţionar (și spri- 
jinită pe ideea că dacii vorbeau curent limba greacă, pe 
care au adus-o şi în formarea limbii române 1), consti- 
tuie desigur o absurditate filologică ; în sfîrșit, pentru 
lexicograf nu există cuvînt românesc de origine necunos- 
cută, totul poate fi şi trebuie explicat. Patronată de a- 
semenea concepții, secțiunea etimologică a dicționarului 
lui Al. Resmeriţă se dovedește deci cu adevărat o mon- 
struozitate. 


x 


Partea explicativă a lucrării prezintă însă unele ca- 
lităţi ştiinţifice incontestabile. Ca la Șăineanu, se indică 
în mod sistematic domeniile cărora aparţin cuvintele ori 
sensurile înregistrate (de exemplu, liter., jurid., medic., 
ist.) și, în mai mică măsură, aria lor de circulaţie. Unele 
definiții sînt inspirate direct din opera predecesorului 
(v. prun, puciocnă, sacagiu, sameș), dar cele mai multe 
aparțin autorului şi rezultă dintr-o muncă de informare 
personală adesea foarte serioasă. Faţă de Şăineanu, con- 
statăm diferențe evidente în modul cum a fost concepută 
această secţiune. Definiţiile lui Resmeriţă sînt de obicei 
mai analitice, mai bogate în explicaţii, în amănunte, pe- 
rifraza primînd asupra 'sinonimelor. Această tendinţă 
a dus de altfel și la mat multe concesii enciclopedice 
propriu-zise. Formularea explicaţiilor este în general ex- 


1 Al. Resm eriţă, Discuţii privitoare la limba română, 
cit., p. 5. 


102 


plicită şi sobră, dar pe alocuri afectată de aspecte ar- 
haice (de exemplu, izbitor apare definit prin „cu putere 
lovitor“, iar izolarea prin „stare singur, singurătate“ ). 
Șăineanu apare net depăşit în prezentarea polisemantis- 
mului cuvintelor, îndeosebi în consemnarea nuanţelor 
tehnice şi figurate. O confruntare a celor două opere le- 
xicografice ne arată diferențe cantitative apreciabile în 
prezentarea ramificațiilor semantice, în favoarea dicți- 
onarului lui Resmeriță. Iată doar cîteva exemple, alese 
aproape la întîmplare : 


ŞAINEANU (ediţia a VIII-a) 


cinematograf : „aparat destinat  „1) Aparat cu care se fotogra- 
a proiecta pe o suprafață fiază orișice mișcări pe o bandă 
albă vederi pline de viață.“ (peliculă) care apoi, rulată prin 
fața unei lămpi electrice, se 
proiectează pe o pînză albă... 
2) Meșteşugul sau arta de a com- 
bina şi fotografia astfel scene 
şi vederi. 3) Locul unde se pre- 
zintă vederi sau scene cu cine- 
matograful.* 
icoană: „chip, mai ales de  „1) Chipul zugrăvit, ce repre- 
sfînt.* zintă sfinţi... 2) Imagine, tablou. 
3) Fig. Închipuiri din imaginaţia 
poeţilor. 4) Reprezentare, înfăţi- 
șare.“ 


RESMERIȚA 


împietri : „1. A (se) schimba în 
piatră. 2. Fig. A se face tare 
ca piatra.“ 


„1) A preface în piatră; a (se) 
întări ca piatra. 2) A fixa, a face 
să nu se mai şteargă (coloarea 


unei stofe sau  lîne văpsite). 
3) Fig. A rămîne uimit și în 
nemișcare. 4) A se îndărătnici, 
înrăi (inima). 5) A deveni nesim- 
titor.“ 


Deşi uneori analiza şi despicarea semantică se dove- 
desc excesive în dicţionarul lui Resmeriţă, iar unele sen- 
suri sînt, așa cum am arătat, de-a dreptul inventate 
(spre a susține etimonul dorit), meritele autorului în pri- 

vința prezentării semantice cît mai complete covirşesc 
abuzurile şi erorile sale. 

În noul dicţionar s-a renunţat la procedeul predece- 
sorului de a ilustra cuvintele și sensurile cu texte din au- 
tori, iar numărul de citate personale, foarte ridicat la 
Șăineanu, a fost redus la cazuri excepţionale. În privinţa 
unităților  frazeologice (sintagme, locuţiuni, expresii, 
compuse), opera lui Resmeriţă concurează și de obicei 
întrece, ca bogăţie de material, dicţionarul lui Șăineanu t, 
iar explicarea lor este făcută exact şi cu mare economie 
de spaţiu. 

Putem conchide că valoarea părții explicative a dic- 
ționarului lui Al. Resmeriţă este aproape învers propor- 
țională față de secţiunea etimologică; pe nedrept, aşa- 
dar, lucrarea a fost integral condamnată, fiind astăzi a- 
proape uitată. Cercetată cu circumspecţie, prin ignorarea 
etimologiei și prin confruntarea lucrării cu alte dicţi- 
onare explicative, opera lexicografică a lui Resmeriţă 
se poate dovedi și astăzi utilă. Victimă a unor concepții 
filologice de mult perimate, profesorul de dexterităţi 
din Turnu Severin a trezit printre contemporanii săi o 
reacție nimicitoare, care a făcut din el un personaj ri- 
dicol. 


4. Dicţionaru! enciclopedic ilustrat „Cartea românească“ 


La începutul veacului nostru, casa editorială Socec 
inițiase realizarea unui Dicţionar general al limbii ro- 
mâne, mobilizînd, în acest scop, pe doi reputați lingviști, 
Ovid Densusianu și I. A. Candrea. În 1909 a apărut o 
primă fasciculă a lucrării, plină de promisiuni, dar neur- 
mată de altele. Am prezentat, pe scurt, într-un capitol ante- 
rior (v. p. 94 și urm.), acest început de dicţionar remarcabil, 
abandonat în mod surprinzător, în împrejurări pe care 
nu le cunoaştemexact. Credeam totuși că pînă la urmă prin- 


ł De comparat cele două lucrări la cuvinte ca iarbă, lua, 
nas, ochi. 

cipala cauză care a determinat abandonarea proiectului va 
fi fost distrugerea întregului fişier lexical al lucrării de 
către trupele germane ce ocupaseră Bucureştiul, în tim- 
pul primului război mondial 1. 

Curînd după încheierea primului război mondial, în 
1919, ia ființă casa editorială Cartea românească, insti- 
tuţie care își înscrie în planul de realizări, ca un fel de 
veleitate supremă, „editarea unui Dicţionar enciclopedic 
al limbii române care să poată fi la îndemîna oricui“ 2. 
Proiectul general propus (sau, mai degrabă, impus) al 
conducerii editurii se inspiră cu evidenţă după Micul 
Larousse ilustrat ; ca și acesta, lucrarea românească este 
înzestrată cu. două mari părţi, independente prin conți- 
nut, și una anexă intercalată: prima secțiune (şi toto- 
dată cea mai întinsă), un dicţionar lingvistic explicativ ; 
ultima, unul enciclopedic, cuprinzînd .exclusiv nume 
proprii ; în sfîrşit, între acestea, o sumară listă de locu- 
țiuni, maxime şi proverbe celebre. 

Pentru aducerea la îndeplinire a planului editurii au 
fost solicitați I. A. Candrea şi Gh. Adamescu. Colabo- 
rarea celor doi autori este numai aparentă, căci în rea- 
litate fiecare dintre ei a elaborat, singur, cîte o parte 
absolut independentă a lucrării. Lui Candrea i-a revenit 
sarcina de a redacta dicţionarul lingvistic explicativ, în 
timp ce Gh. Adamescu și-a asumat-o pe aceea a numelor 
proprii. Observăm, așadar, că nu s-a mai apelat la Ovid 
Densusianu, hotărîre de care acesta își va aduce toată 
viața aminte, cu o mihnire abia stăpînită3. 

Erau cei doi autori amintiţi pe deplin chemaţi să ducă 
la îndeplinire o asemenea lucrare ? La această întrebare 
nu putem răspunde decît pozitiv. Multiplele preocupări 
anterioare ale lui I. A. Candrea — de etimolog, filolog, 
dialectolog, folclorist, gramatic, și chiar de autor de dic- 
ționare — ne fac să credem că avem în persoana lui un 
lexicograf ideal; pînă și remarcabilul său talent de de- 
senator a putut fi exploatat la noua lucrare, în care peste 


1 Vezi Dicţionarul enciclopedic ilustrat „Cartea românească“, 
(București, 1931]. Prefaţă, p. X. 

2 Ibidem, Prefaţa editurii, p. VII. 

3 Vezi Grai şi suflet, vol. VI (1934), p. 360—361. 

500 de ilustraţii sînt realizate de propria lui mînă!. La ` 
rîndul său, Gheorghe Adamescu avusese preocupări de | 


istoric şi istoric literar, de filolog, de pedagog, folclo- 
rist și îndeosebi de bibliograf, toate strîns legate de ma- 
terialul ce trebuia colectat şi organizat în secţiunea nu- 
melor proprii a noului dicționar. 

Adunarea materialului pentru ambele secţiuni a con- 
stituit o dificilă operaţie preliminară, mult mai difi- 


cilă totuşi în partea ce revenea lui Candrea, datorită ` 


intenției acestuia de a depăși cantitativ toate operele 


similare anterioare. Ajutat de soția sa, I. A. Candrea 


și-a alcătuit un fișier incomparabil mai bogat decit an- 
tecesorii, format din peste 450 000 de extrase, cifră de-a 


dreptul uimitoare ca rezultat al muncii individuale, căci | 


ea egala aproape numărul de extrase cu care Sextil 


Pușcariu pornise la elaborarea marelui dicţionar aca- | 


demic. ; 


Lucrările de tipărire, pentru care editura a folosit ! 
litere special comandate şi numeroase forțe tehnice, au : 
durat aproape 6 ani, din 1926 pînă în 19312, În 1931 a. 
apărut deci această foarte cunoscută operă lexicografică. | 
Fără îndoială, avem a face cu cea mai deplină re-. 


alizare lexicografică românească apă- 
rută în afara forului academic, ca rod al 


muncii individuale. Între cele două principale părţi ale | 


dicționarului există însă nete deosebiri calitative, în fa- 


voarea secţiunii numelor comune, elaborată de I. A. Can- | 


drea. De aceea, analiza noastră va urmări cu precădere 
evaluarea acestei secţiuni. 


* 


Ceea ce impresionează mai întîi în întreprinderea 
realizată de I. A. Candrea sînt proporţiile ei, pe drept 
cuvînt impresionante : secțiunea lui întrece de peste două 
ori, ca volum, pe aceea similară a lui L. Şăineanu şi 


este, de asemenea, considerabil mai întinsă decît aceea | 


din dicţionarul lui Resmeriţă. 


1 Vezi Dicţionarul enciclopedic ilustrat, cit., p. XIV. 
2 Ibidem, p. VII. 

Amploarea lucrării rezultă în bună parte din lista de 
cuvinte. Titlul însuși al secţiunii (Dicţionarul limbii ro- 
mâne din trecut și de astăzi) arată clar intenţia autorului 
dea consemna „repertoriul aproape complet al cu- 
vintelor dispărute din grai“, precum și mai toate cuvin- 
tele „care se întrebuinţează astăzi“!. Realist, Candrea nu 
își propune să obţină rezultate exhaustive și, pe de altă 
parte, el își fixează unele criterii diferenţiate de selec- 
tare. Pe alocuri, amendamentele sale restrictive amintesc 
de acelea formulate de Sextil Puşcariu pentru marele 
dicționar academic. Astfel, el respinge din limba veche 
slavonismele şi turcismele neintegrate, prezente ici-colo 
în cîte un document ori o traducere românească, și, de a- 
semenea, unele creaţii lexicale personale (numeroase la 
cărturari ca Dosoftei, Cantemir ș. a.). Pentru limba ac- 
tuală, Candrea stabileşte patru mari categorii de cuvinte, 
în raport cu care diferă criteriile de selectare și de tra- 
tare : în prima intră cuvintele literare și populare „co- 
mune mai tuturor românilor de dincoace de Dunăre“2, 
primite fără excepţie în dicţionar, tratate în mod amă- 
nunțit (pe alocuri chiar cu note enciclopedice) şi ilus- 
trate cu izvoare mai bogate; din a doua categorie fac 
parte cuvintele regionale (sau „provincialismele“, cum le 
numeşte Candrea), acceptate în mare număr în dicţionar 
(fiind adesea luate de autor de prin glosarele publicate, 
sau culese cu propriile sale mijloace), dar prezentate 
mai sumar şi ilustrate mai sărac; urmează neologismele 
curente, la care lexicograful operează o selectare, în 
intenţia sa, mai riguroasă?, şi pe care le tratează de o- 
bicei sumar, angajindu-se chiar să le rezolve, semantic, de 
cite ori va fi posibil, „prin cuvintele curat românești 
care le corespund“i, iaee foarte înrudită cu aceea pre- 
conizată de Sextil Puşcariu, la începutul veacului nos- 
tru ; în sfîrșit, din terminologia tehnică neologistică s-a 
reținut în dicționar „numai o parte relativ restrînsă““, 


1 Ibidem, p. X. 
2 Ibidem, 
__% „M-am ferit — scrie autorul — de a introduce în dic- 
ționar acele formaţiuni de cuvinte recente, cum sînt, de ex. 
a conferenţia, a concerta“ (Ibidem, p. XII). 
4 Ibidem, p. XII. 

adică acele cuvinte „pe care cititorul le poate întîlni cî- 


teodată în lecturile curente, iar nu în scrierile speciale“ 1, - 


Necesităţi legate de economia de spaţiu l-au obligat pe 


autor să elimine din dicţionar multe derivate verbale ; 
care nu reprezintă sporuri semantice față de cuvintele- ' 


bază corespunzătoare (de tipul infinitivelor lungi deve- 
nite substantive abstracte). Structura listei de cuvinte 
a dicționarului este deci foarte diferită de aceea a lui 


Șăineanu, dar se apropie, din cele mai multe puncte de ! 
vedere, de lucrarea lui Resmeriţă, prezentată mai sus, ` 


și chiar de marele dicţionar academic. Comparat cu ver- 
siunea anterioară, din 1909, începută în colaborare cu 


Ovid Densusianu, noul dicționar se dovedește însă mai | 


sărac : constatăm că s-a renunţat nu numai la multe ab- 
stracte verbale (abandonare, abonare, abordare, abruti- 
zare, abrutizat etc.) ori la variante lexicale (abaciu, abar, 
abor, absentism), ci şi la unele cuvinte regionale (abager, 
abageresc, abagiubă, abăluță, abrac) sau învechite (abai, 
abăioară) stricte.  Confruntînd, de exemplu, primele 
patru pagini ale celor două versiuni, observăm că aceea 
din 1909 are în plus 27 de cuvinte şi variante lextcale. 


Faţă de 3514 cuvinte-titlu (fără variante şi trimiteri), ` 


cîte numără litera A în prima versiune, în noul dicţionar 
se găsesc numai 3 029 de articole-titlu, ceea ce, pe întreg 
volumul, ar fi dus la apreciabile diferenţe cantitative. 
Din statistica întreprinsă de D. Macrea?, rezultă că sec- 


țiunea elaborată de I. A. Candrea numără „43 269 cu- ` 
vinte“ 5. La prima vedere, această evaluare cantitativă ` 


pare a intra într-o oarecare contradicție cu aceea făcută 
de Candrea însuși. Se știe că pe spaţiile marginale ale 
secţiunii apare tipărită, din 500 în 500 de cuvinte, in- 
dicaţia statistică cumulativă ; potrivit acestei statisticist, 
dicționarul explicativ ar număra 38 629 de cuvinte, cu 


aproape 5 000 mai puţine decît rezultă din evaluarea lui ! 


D. Macrea. Deoarece Candrea nu a inclus în statistica 


1 Ibidem. 


2 Vezi, mai recent, D. Macrea, Studii de istorie a limbii |] 


şi a lingvisticii române, Bucureşti, 1965, p. 161. 
3 Ibidem. 


4 Sistemul este preluat întocmai din versiunea anterioară. ` 

sa variantele şi dubletele lexicale, sintem obligaţi ' să 
considerăm exactă numărătoarea lui D. Macrea. 

Puţine dicţionare explicative într-un singur volum 
se pot lăuda cu o asemenea listă de cuvinte. Recenzenţii 
au salutat în general cu căldură migala cu care au fost 
depistate și incluse în opera lexicografică arhaismele şi 
regionalismele, precum și grija deosebită acordată cuvin- 
telor de mare circulaţie, dar au criticat fără excepţie 
așa-zisul surplus de termeni neologistici reţinut în eat, S-a 
afirmat chiar, din acest punct de vedere, că „folosindu-se 
de dicţionare franţuzești“, lexicograful „a transpus pur 
şi simplu toate [s. n.] cuvintele pe care le-a găsit a- 
colo“2. Această obiecţie, astăzi cvasigenerală, ni se pare 
puţin întemeiată, întrucît autorul, vrînd să facă şi un 
dicționar al limbii actuale, a trebuit să includă în el nu- 
meroasele şi rapidele achiziţii din primele decenii ale se- 
colului nostru (mai ales din domeniul ştiinţelor), adică 
să facă un dicţionar de neologisme în interiorul dicţi- 
onarului explicativ general. Întoarcerea autorului cu faţa 


la prezent constituie în general o noutate şi, dat fiind! 


scopul dicționarului său, ea trebuie mai degrabă lăudată, 
cu toate abuzurile ce a generat. În orice caz, nu se poate 
în nici un fel demonstra că lexicograful ar fi transpus 
în dicţionar listele de cuvinte ale modelelor franțuzești, 
iar dintre abuzurile ce i-au fost imputate de recenzenţi 
observăm că foarte multe (de exemplu, clasament, abs- 
cisă, acuminat, alidadă, altern?) s-au consacrat în limba 
română, de la apariţia dicționarului și pînă astăzi. Com- 
parată cu recentul Dicţionar de neologisme al lui Florin 
Marcu şi Constant Maneca (ediţia a II-a, Bucureşti, 1966), 
opera lexicografică a lui I. A. Candrea se dovedeşte pe 
alocuri destul de săracă din acest punct de vedere ; ceea 


1 Vezi Ilie Bărbulescu, în Arhiva, XXXIX (1932), 
nr. 1—3, p. 9%; S. Puşcariu, în Dacoromania, VII (1931—1933), 
p. 483; O. Densusianu, în Grai şi suflet, VI (1934), p. 361; 
Iorgu Iordan, Limba română contemporană, [Bucureşti], 
1954, p. 134; Al. Graur, Incercare asupra fondului principa! 
lexical al limbii române, [București], 1954, p. 36; D. Macrea, 
Studii de istorie a limbii şi a lingvisticii române, cit.. p. 161. 

2 Al. Graur, Incercare asupra fondului principal lexica! 
al limbii române, cit., p. 36. 

3 Vezi I. Bărbulescu, în Arhiva, cit., p. 96. 

ce se poate obiecta mai degrabă lucrării este faptul de. 
a fi reţinut unele neologisme rare în dauna altora, mai. 
cunoscute, care n-au fost acceptate: de exemplu, figu- 
rează în lista de neologisme cedent, cloazon, îremisibil,: 
dar lipsesc din ea ireal, ireverenţios, sadic, conferenţia sau | 


concerta, 


Întocmindu-și lista de cuvinte pe baza unui fişier bo-: 


gat, adică pornind de la numeroase texte, I. A. Candrea 
ne-a putut oferi o lucrare amplă, în care prezenţa ele- 
mentelor neviabile este cu totul secundară în întregul 
ansamblu, și care satisface pînă astăzi pe cititori. 


Autorul a grupat variantele (lexicale și de pronunțare) 


imediat alături de cuvîntul-titlu, dar cu alte caractere ti- 
pografice, pentru a realiza astfel şi vizual o ierarhie 
între forma-bază şi formele considerate secundare. Nu- 


mărul de variante înregistrate depăşeşte pe acela din. 
toate lucrările similare anterioare (cu excepţia versiunii. 


neterminate, din 1909), fiind totuși mai redus decît ne-am 
aştepta, dacă ţinem seamă de volumul materialului le- 
xical pe care s-a construit lucrarea ; şi din necesităţi prac- 
tice (publicului larg căruia îi este adresat dicționarul), 
I. A. Candrea a simplificat realitatea, reţinînd doar va- 
riantele principale ale cuvintelor, adică acelea de cir- 
culaţie mai mare. Mai gravă ni se pare însă nu această 
selectare cît faptul că, pe alocuri, sub același cuvînt-titlu 
au fost grupate forme care, în realitate, sînt cuvinte in- 
dependente : astfel, la acomodare (derivat verbal româ- 
nesc) se află subsumate acomodaţie şi acomodaţiune (îm- 


prumuturi neologistice) ; la corpacă (împrumut) figurează ` 


și corpănică (derivat în interiorul limbii române) etc. etc. 
Sistemul amintit (care ţine seamă de criteriul identităţii 
semantice, nu etimologice) continuă întocmai pe acela 
inaugurat în versiunea anterioară, dar el ni se pare inac- 
ceptabil într-un dicţionar care este şi etimologic. De alt- 
fel, în asemenea situaţii autorul a sacrificat cu totul in- 
dicația etimologică pentru cuvintele subsumate, ca şi cum 
ele ar avea origine comună cu a formelor principale. 

Noul dicţionar se deosebște în mod sensibil de versi- 


unea anterioară la îndicarea domeniilor cărora le apar- 


țin cuvintele. Indicaţiile abreviate de domeniu au fost 


înlocuite printr-un mare număr de simboluri conven- ` 

ționale (în total, 85). Unii recenzenţi (printre ei, A. Phi- 
lippide şi O. Densusianu) au criticat sistemul, conside- 
rîndu-l greoi şi inexplicit; dimpotrivă, alții (ca S. 
Pușcariu) l-au socotit potrivit, ba chiar „ingenios“. Perso- 
nal ni se pare că procedeul ales este foarte potrivit cu na- 
tura dicționarului. Semnele convenţionale folosite sînt 
extrem de plastice, de pregnante, sugerînd precis do- 
meniul respectiv : o notă muzicală, de exemplu, indică 
termenii sau sensurile aparţinînd muzicii ; corpul unei 
nave identifică termenii din domeniul marinei, iar un 
plic terminologia poştală. Sistemul, aplicat îndeosebi la 
neologisme, își demonstrează utilitatea şi în alte două 
direcţii : pe de-o parte, el a adus unele economii de spa- 
țiu, folosite la lărgirea secţiunii explicative ; pe de alta, 
prin pregnanţa sa, el facilitează aflarea sensului căutat 
în interiorul cuvîntului polisemantic. Autorul pare a fi 
folosit ca model, din acest punct de vedere, celebrul dic- 
ţionar Sachs-Villatte, cu care prezintă în orice caz ase- 
mănări certe. 

Tot prin semne convenţionale (acestea păstrate, cele 
mai multe, din versiunea anterioară) ne este arătată și 
situaţia cuvintelor în raport cu limba literară : un cere 
gol care precedă cuvîntul-titlu ori varianta indică regio- 
nalismele, o cruce simplă ori dublă arhaismele, un aste- 
risc neologismele etc. Ca în versiunea din 1909, lexi- 
cograful adaugă, la cuvintele regionale, numeroase 
precizări spaţiale concrete asupra ariei, a extensiunii lor. 
Autorul arată în prefața dicționarului (p. XI) că, dato- 
Tită absenței unor mijloace sigure de control (în primul 
rind a unui atlas lingvistic), asemenea precizări s-ar putea 
dovedi cîteodată arbitrare. În pofida acestei rezerve, uti- 
litatea lor, ca izvor de informaţie, se arată și astăzi ex- 
trem de mare. Chiar Sextil Puşcariu declara că „în 
general... informaţiile“ date de I. A. Candrea „asupra ex- 
tensiunii și circulaţiei cuvintelor sînt exacte și mult mai 
complete decît la lexicografii anteriori“ 1. 

Bogăția semantică a articolelor din dicționar este de- 
terminată în primul rînd de o remarcabilă bogăție a bi- 
bliografiei folosite, în dublu sens : cantitativ și calitativ. 


— 


1! S. Puşcariu, în Dacoromania, cit., p. 484. 

Cele 450 000 de extrase din izvoare, pe care s-a construit. ! 


în principal lucrarea, aparţin la 258 de titluri de opere, 


de toate tipurile şi din toate timpurile: texte populare. 
şi culte, texte bisericeşti, beletristice şi ştiinţifice, glo-. 


sare şi reviste etc. Spre a demonstra în mod mai convin- | 


gător valoarea cantitativă a izvoarelor, ni se pare suficient 


să amintim faptul că A. Philippide începuse elaborarea į 


marelui dicţionar academic cu o bibliografie de 199 de 


titluri (însumînd tot sub o jumătate de milion de extrase) į 
şi că versiunea anterioară, din 1909, începută cu Ovid; 
Densusianu, era înzestrată cu numai 151 de titluri. Sporul. 


bibliografic evident adus de I. A. Candrea în noul dic- 
ționar este reprezentat îndeosebi de scriitorii contem- 


porani şi de culegerile folclorice ; astfel, dintre scriitorii ` 
români contemporani au fost introduși D. Zamfirescu, ` 
Em. Gîrleanu, C. Sandu-Aldea, I. A. Bassarabescu, I. Al. ; 


Brătescu-Voineșşti, M. Sadoveanu, V. Demetrius, iar din- 


tre folcloriști apar nume noi ca T. Bud, V. Păcală, N. 
Păsculescu, S. Liuba și A. Iana, D. Furtună, P. Biîrlea, } 


G. F. Ciaușşanu. 
Interpretarea semantică a izvoarelor şi în general 
secțiunea explicativă constituie, după părerea noastră, 


partea cea mai solidă a dicționarului. Ea a fost de altfel | 


apreciată favorabil de aproape toți lingviştii români. 


Sextil Puşcariu afirma, de exemplu, că „un mare merit al: 
dicționarului lui Candrea îl formează definițiile“! ; Ovid 


Densusianu remarca sobrietatea și limpezimea acestora?, 
iar Iorgu Iordan exactitatea lor3. Propunîndu-și să ia 
în consideraţie (precum arată și titlul lucrării) vocabularul 
„limbii române din .trecut și de astăzi“, autorul a fost 


obligat, în consecinţă, să dea materialului lexical o orga-, 
nizare istorică; așadar, la cuvintele polisemantice el! 
stabilește că va porni „de la sensul cel mai vechi, din: 


care s-au dezvoltat treptat celelalte“, iar nu de la „înţe- 


î 


lesul cel mai comun“ (prefața, p. XII). Structura generală | 
a părţii explicative reprezintă însă, de fapt, o preluare: 


1 Ibidem. 
? O. Densusianu, în Grai şi Suflet, cit., p. 362. 


a sistemului din versiunea de la 1909, începută cu Ovid! 


3 Iorgu Iordan, Limba română contemporană, cit.: 


p. 134. 

Densusianu : găsim în ea aceleaşi bogate ramificații se- 
mantice, mergînd adesea pînă la înregistrarea unor sen- 
suri regionale ori arhaice rarisime, bazate pe un singur 
izvor ; aceleaşi definiții explicite, sobre, exacte ; din pă- 
cate, chiar şi aceleaşi defecte, dintre care cel mai grav 
ni se pare a fi acela de a continua despicarea semantică 
a cuvintelor pe criterii predominant gramaticale, fapt 
ce conduce la înmulţirea excesivă a sensurilor şi la or- 
ganizarea lor neistoricăL. 

Noul dicţionar se deosebeşte totuşi de versiunea an- 
terioară, în secţiunea explicativă, prin două fericite ino- 
vaţii. Mai întîi, Candrea a adăugat la barele transversale 
ce despărțeau, în prima versiune, sensurile cuvîntului 
polisemantic, numere de sens; în acest fel, numeroase 
sensuri fals subordonate unui sens primordial au ieșit 
de sub tutela lui și figurează în lucrare ca sensuri in- 
dependente, cu egală îndreptăţire față de acela primor- 
dial?. În al doilea rînd, autorul are meritul de a fi îm- 
bogăţit enorm sinonimia, aşa cum fusese ea concepută 
în versiunea anterioară ; îndeosebi sinonimia folosită la 
numele de plante și de animale ne apare de o bogăţie 
excepţională. Faptul acesta are nevoie de unele explicaţii. 
Este cu totul necunoscută împrejurarea că I. A. Candrea 
a proiectat și a lucrat mulţi ani la mai multe studii ample 
de terminologie populară, rămase (neterminate) în ma- 
nuscris?. Manuscrisele sale vădesc o impresionantă per- 
severenţă în adunarea și organizarea unui imens material 
lexical privind terminologia botanică și zoologică. În 
această lumină, nu mai pare surprinzător faptul că toc- 
mai numele de plante şi animale au căpătat în dicţionar 


1 La ameliora, de exemplu, valoarea tranzitivă a verbului 
a fost izolată de cea reflexivă, sub alt sens, dar cu o definiţie 
aproape identică ; la mort, toate sensurile adjectivului au fost 
izolate de toate cele ale substantivului, deși, în realitate, mai 
fiecare sens aparţinind unei categorii morfologice se întrepă- 
frunde cu un sens aparținînd celeilalte categorii. 

2 Aplicat exhaustiv, criteriul exclusiv al numerotării gene- 
rează, e adevărat, o eroare opusă, deși mai puţin gravă: elimi- 
narea totală a sensurilor real subordonate din interiorul cu- 
vîntului polisemantic. 

3 Se găsesc la Biblioteca de lingvistică a Facultăţii de limbă 
și literatură română din Bucureşti. 

o mare extensiune în ceea ce priveşte sinonimia, şi o tra- | 


tare de o siguranţă fără precedent. 
În privinţa bogăției semantice, dicţionarul lui I. A. 


Candrea rivalizează. în multe cazuri cu cel academic, ela- . 
borat sub conducerea lui Sextil Pușcariu. lată doar cîteva < 


exemple semnificative, culese aproape la întîmplare! : 
Dicţionarul Academiei 


CLAPĂ 6 sensuri 8 sensuri 
CLAR 8 sensuri 6 sensuri 
CLARITATE 3 sensuri 3 sensuri 
CLASA 2 sensuri principale 2 sensuri 
CLASĂ 6 sensuri principale 7 sensuri 
CLASIG 3 sensuri principale 6 sensuri 
GLĂTI 21 sensuri principale 9 
GLĂTINA 10 sensuri princi- 
pale 7 sensuri 


Ca și în versiunea anterioară, definițiile unor cuvinte 
(concrete) sînt însoţite de ilustrații. În noul dicționar nu- 
mărul ilustraţiilor este însă cu mult mai mare?, iar, pe de 
altă parte, ele reprezintă un evident progres din punct de 
vedere al realizării științifice şi artistice. Ilustraţiile ser- 
vesc în mod efectiv şi sistematic la precizarea sau la com- 
pletarea definiţiei, și justifică epitetul de „enciclopedic“ 
ce s-a dat dicționarului. 

Definiţiile sînt în multe cazuri urmate de citate. În 


comparaţie cu lucrarea lui Şăineanu, în noul dicționar con- - 


statăm o serioasă creștere a numărului de citate, dar mai 
ales o creștere a ponderii citatelor din texte față de cele 
personale. Dimpotrivă, față de versiunea din 1909 se ob- 
servă o scădere a numărului de citate, precum și o redu- 
cere a volumului fiecăruia în parte. De fapt, această re- 
ducere globală ni se pare într-un fel justificată, de vreme 
ce în nici una dintre cele două versiuni autorii nu și-au 
propus să urmărească și să ilustreze prin izvoare istoria 


Si Am ales totuși pentru confruntare o fasciculă din DA apă- 
rută în 1931, anul apariţiei dicționarului lui I. A. Candrea, spre 
a avea materiale perfect contemporane. 

? La litera A, de exemplu, se găsesc 281 de ilustraţii, faţă 
de 131, în versiunea din 1909. În întreaga secţiune a lui I. A. Can- 
drea apar 5383 de ilustraţii în text. 

Dicționarul lui I. A. Candrea ; 


cuvintelor și a sensurilor înregistrate. Izvoarele citate au 
în dicționar rolul exclusiv, pe care şi-l îndeplinesc în mod 
excelent, de a dovedi existenţa sensurilor definite, adesea 
completind-o. A crescut calitatea citatelor alese din texte, 
în comparaţie cu lucrările similare anterioare, lexicograful 
manifestînd o deosebită grijă în operaţia de selectare: 
s-au folosit citate limpezi, caracteristice, frumoase. Așa 
cum am arătat în treacăt și mai sus, numărul citatelor, 
acceptarea sau excluderea lor depind într-o mare măsură 
de locul ocupat de cuvinte în ansamblul vocabularului : 
ele sînt mai frecvente la cuvintele polisemantice (ajutînd 
la delimitarea mai clară a sensurilor) și, în general, la cu- 
vintele din fondul principal lexical, și mai rare la neolo- 
gisme (în primul rînd la termenii ştiinţifici), unde adesea 
au fost substituite prin exemple redacţionale, “personale. 
Notăm faptul că citatele redacţionale, de obicei foarte 
scurte, indică îmbinările de cuvinte mai frecvente în care 
apare cuvîntul-titlu (de exemplu, la un sens al lui echipa, 
~ soldaţii ; la sensul economic al lui echilibru, ~ l bu- 
getului ; la echidistant, două drepte paralele sînt — e etc.). 
În sfîrșit, amintim că lexicogratul a indicat pe autorii ci- 
tatelor din izvoare, dar fără a trimite exact la text, ediţie 
și pagină. 

Lucrarea elaborată de I. A. Candrea este bogat înzes- 
trată cu unități frazeologice (proverbe, sintagme, locuţi- 
uni, expresii). Faţă de versiunea anterioară, lucrarea re- 
prezintă totuși un regres cantitativ : obligat de economia 
lucrării, autorul a eliminat unele îmbinări stabile de cu- 
vinte care i s-au părut mai puţin cunoscute. Definirea 
unităţilor frazeologice înregistrate este în general remar- 
cabilă, concentrată dar explicită, şi de obicei urmată de 
fericite contexte ilustrative din izvoare. Surprind însă 
unele inconsecvenţe în organizarea semantică a acestui 
amplu material lexical : Jocul ocupat de unităţile frazeo- 
logice în interiorul articolului nu se bazează întotdeauna 
pe principiul ferm al gradului de înrudire semantică între 
acestea şi un sens general din care ele s-au dezvoltat ; 
dacă, de exemplu, la un cuvînt ca aghios („cîntare biseri- 
cească...“), izolarea sub sens independent a expresiei u 
trage la aghioase pare întru totul justificată, datorită evo- 
luţiei semantice a expresiei, ea ne apare neconvingătoare, 

ba chiar forţată, la cuvinte ca aparenţă sau arestare, în- ; 


trucît unităţile frazeologice în aparență, a salva aparen- 
fele, mandat de arestare, înregistrate aici sub diviziuni 
numerice aparte, reprezintă în realitate deplasări seman- 
tice minore faţă de sensul general al cuvintelor respective, 


care impuneau subsumarea lor în cadrul sensului general. 4 
În orice caz, rămîne dominantă în această secțiune bo- ; 
găţia materialului şi explicarea lui exactă. Din ambele - 
puncte de vedere, lucrarea rămîne pînă astăzi extrem de | 
utilă, nefiind depășită decît de marile dicţionare acade- i 


mice din secolul nostru. i 
Fiecare articol din dicționarul lui I. A. Candrea cu- 
prinde şi o secțiune etimologică. Autorul arată în prefața 


lucrării că a dat numai indicațiile etimologice „sigure“ ° 


(p. XII). Absența lor la unele cuvinte arată, iarăși după 
propria mărturisire a lexicografului (ibidem), originea ne- 


cunoscută sau dubioasă a acestora. Din fericire, delimita- 
rea netă propusă nu a fost întru totul respectată, astfel! 


că lucrarea conţine totuşi numeroase sugestii etimologice 


„acolo unde nu s-a putut stabili o soluţie certă. Autorul a 
fixat trei tipuri principale de indicaţii etimologice : la cu- ` 


vintele vechi (moştenite sau împrumutate), s-a arătat de 


obicei atît limba de origine cît şi forma etimonului ; la. 


împrumuturile mai recente (prin excelență la neologisme), 
indicaţia limbii de origine nu este urmată de aceea a for- 


mei etimonului decît atunci cînd se consideră (pe drept ; 
ori nu) că acesta ar avea o formă prea diferită de a cu- 
vîntului românesc ; în sfîrşit, la derivatele pe teren ro- | 
mânesc se arată (la sfîrșitul definiţiei sau chiar în corpul 
ei, cu caractere spaţiate) cuvîntul-bază din care acestea . 


provin, nu şi afixele derivative. Sistemul adoptat de I. A. 


Candrea în secţiunea etimologică diferă în mod sensibil į 


de acela din versiunea anterioară, în care ea avea fără 


excepţie un loc stabil ( la sfîrșitul articolelor) şi în care | 
se indica întotdeauna atît limba de origine cît și forma ! 


etimonului. 
Secţiunea etimologică a dicționarului elaborat de I. A. 


Candrea a stîrnit, printre specialiştii din epocă, reacții. 
contradictorii. Unii recenzenţi, printre care O. Densusianu, . 
deși propun unele completări și rectificări la explicaţiile 
date, consideră că în general „partea etimologică dă esen- | 

țialul după cercetările de pînă acum“! ; alţii (de exemplu, 
S. Pușcariu, I. Bărbulescu, A. Scriban) reproșează, dim- 
potrivă, autorului tocmai faptul că nu a luat în consideraţie 
toate contribuţiile disciplinei de pînă la data apariţiei dic- 
ționarului. Dar astăzi autorul pare compromis ca etimolog 
în primul rînd datorită părerii, am zice unanim acceptate, 
potrivit căreia el ar fi acordat filierei franceze un credit 
atit de nelimitat încît a trecut în dicţionarul său „ca fran- 
țuzești fel de fel de cuvinte de altă origine“2. Sînt oare 
atit de mari abuzurile lexicografului înaintaș la stabili- 
rea etimologiei neologismelor ? Un prim fapt preliminar ` 
ar putea să demonstreze contrariul: dacă apelăm la sta- 
tistica lexicală comparativă pe origini întocmită de D. 
Macrea, pe baza dicționarului lui I. A. Candrea şi a Dic- 
fionarului limbii române moderne (București, 1958), con- 
statăm că în cel dintîi se află explicate prin franceză nu- 
mai 29,69/, din cuvintele înregistrate, iar în cel de-al 
doilea, 38,420/3. Desigur, serioasa diferență procentuală 
între cele două dicţionare este explicabilă, măcar în cea 
mai mare parte, prin eliminarea din cel din urmă a multor 
arhaisme și regionalisme existente în cel dintii, precum și 
prin înregistrarea, în cel de-al doilea dicţionar, a nume- 
roase achiziţii neologistice pătrunse ori consacrate în lim- 
ba română abia în ultimul sfert de secol, mai toate de 
origine franceză. Comparaţia arată în orice caz în mod 
clar că proporţiile influenţei franceze asupra vocabula- 
rului limbii române sînt pur şi simplu impresionante şi 
că acest fapt obiectiv nu poate fi contestat şi nici subeva- 
luat. Se poate aduce, desigur, drept contraargument la 
demonstraţia de mai sus faptul că izvorul lexicografic 
ales pentru confruntare de D. Macrea, în speţă Dicţionarul 
limbii române moderne, ar exagera el însuși, în secțiunea 
etimologică, filiera franceză. Spre a preîntîmpina o ase- 
menea obiecţie, ne-am propus să completăm datele sta- 
tistice citate cu acelea pe care ni le oferă recentul Dicţio- 
nar al limbii române (tomul VI, serie nouă, București, 


1 O. Densusianu, în Grai şi suflet, cit., p. 362. 

2 Al. Graur, Incercare asupra fondului principal lexical 
al limbii române, cit.. p. 35. 

3 D. Macrea, Probleme de lingvistică română, București, 
1961, p. 31—32. 

1965 ș. u.), lucrare monumentală care reprezintă în cel 
mai înalt grad orientarea ştiinţifică modernă în privința. 


originii neologismelor. Din cele 162 de împrumuturi mai 
recente ale limbii române, înregistrate ca articole-titlu 


în prima fasciculă a acestui dicţionar (porțiunea M-Man- . 


dră), 113 au etimon francez exclusiv, iar 25 indicație eti- 


mologică multiplă în care una dintre limbile considerate ` 


furnizoare este cea franceză. Așadar, circa 85074 dintre 


neologismele românești ale fasciculei apar explicate ex- | 


clusiv (sau și) din franceză, situaţie statistică întru totul 


înrudită cu aceea pe care o găsim în dicţionarul lui I. A. 4 


Candrea. 


Ceea ce se poate reproșa cu adevărat lexicografului ! 


înaintaș, în privința etimologiei neologismelor, este ten- 
dinţa sa de a le explica, aproape fără excepţie, dintr-o fi- 
lieră unică, cel mai adesea franceză. Reducerea etimologiei 
multiple la o etimologie unică, prin urmare valabilă doar 
parţial, iată care ni se pare slăbiciunea principală a lu- 
crării, în secţiunea discutată. Deşi cu această importantă 
eroare de concepţie (la care s-ar putea adăuga și altele, 
secundare, toate rezultate din necesităţi de economisire a 
spațiului), secţiunea etimologică a dicționarului are şi as- 
tăzi, după părerea noastră, o valoare cu totul remarcabilă. 
Cel puţin egală, sub raport calitativ, aceleia realizate de 
Şăineanu, ea o întrece net pe aceasta din punct de vedere 
cantitativ : puţine cuvinte au rămas neexplicate etimolo- 
gic în noua operă lexicografică, iar, pe de altă parte, lista 
ei de cuvinte fiind cu mult mai bogată decît a predece- 
sorului, numărul etimologiilor ne apare, în consecinţă, 
impunător. 

Pentru å putea aprecia și mai exact valoarea secțiunii 
etimologice din dicţionarul lui.I. A. Candrea, am între- 
prins cîteva sondaje comparative cu ajutorul vechiului 
Dicţionar al Academiei, publicat sub conducerea lui Sex- 
til Puşcariu ; confruntarea celor două opere lexicografice 
ne-a furnizat date foarte convingătoare în sprijinul pă- 
rerii noastre. De exemplu, în porțiunea leș-lipi!, din 200 


„4 Am ales în mod special pentru. confruntare o fasciculă a 
dicționarului academic apărută după lucrarea lui I. A. Candrea, 
pentru a elimina orice presupunere de influenţă inversă. 

de cuvinte comune în cele două lucrări, la 180 găsim 
etimologii identice sau asemănătoare (printre cele cu eti- 
mologie identică cităm pe leșie, lesne, lest, letargie, letcă, 
letopiseț, leu, leucă, levant, levent, libadea, libert, libov- 
nic, libuţ, lichea, lichefia, licurici, licurin, ligă, lighean, 
lighioană, lilie, liliom, limbric, limoniu, limpede, limpi, | 
linariță, lindină, linge, lingură, linguşi, liniatură, linoleum, 
linotip, lipcan etc. etc., cuvinte, după cum se vede, de ori- 
gini foarte diverse). Mai mult decît atîta : pentru cei 20 
de termeni în care soluţiile etimologice diferă radical în 
cele două opere, explicaţiile lui Candrea par în cîteva 
cazuri mai convingătoare, fiind chiar preferate de unele 
dicţionare româneşti ulterioaret. Așadar, putem considera 
că peste 90/, din cuvintele înregistrate de I. A. Candrea 
în dicţionarul său au primit o etimologie corectă ori măcar 
acceptabilă. Prin aceasta, lucrarea se dovedește și astăzi 
extrem de utilă. 


* 


În mod global, meritele lucrării copleșesc erorile sale. 
La apariţia dicționarului, Sextil Puşcariu afirma cu toată 
convingerea că „partea lucrată de Candrea este o operă 
de mare valoare [s. n.], cum nici nu era altfel de aştep- 
tat de la eminentul savant și marele muncitor care a 
scris-o“2. La rîndul său, A. Scriban, alt remarcabil lexi- 
cograi, considera că lucrarea i-a produs „o mare impre- 
siune“ şi că ea „reprezintă un progres în ştiinţa 
românească“. Iorgu Iordan recunoaşte că dicţionarul lui 
Candrea „posedă calități remarcabile“4, iar D. Macrea că 
avem a face cu „opera cea mai de seamă a lui I. A. Can- 
drea,... un impresionant exemplu de muncă, răbdare și şti- 
ință“5, De acord cu toți acești preţuitori ai lucrării, cre- 


1 De exemplu, Dicţionarul limbii române moderne, cit., 
adoptă, la cuvinte ca leşina, liceal, lihăi, lin s. n., linie, liotă, 
lipan „plantă“, etimologiile propuse de Candrea, nu de dicțio- 
narul academic. 

? S. Puşcariu, în Dacoromania, cit., p. 486. 

3? A. Scriban, în Arhiva, XLI (1934), nr. 3—4, p. 131. 

t Iorgu Iordan, Limba română contemporană, cit., p. 134. 

5 D. Macrea, Studii de istorie a limbii şi a lingvisticii ro- 
mâne, cit., p. 160. 

dem, repetind o concluzie formulată -mai sus, că I. A.. 
Candrea a dat patrimoniului lingvisticii românești cea mai : 
importantă operă lexicografică îndividuală. i 


x 


Din păcate, așa cum am afirmat deja în treacăt, nu | 
putem trage aceleaşi concluzii favorabile şi asupra părţii ; 
enciclopedice propriu-zise a dicționarului, cea a numelor : 
proprii, elaborată de Gheorghe Adamescu. Mai toţi spe- į 
cialiştii de prestigiu care au studiat sau consultat dicţio- ; 
narul în totalitatea lui au considerat, pe bună dreptate, 
că partea a doua este net inferioară părţii dintii, deşi, cel 
puţin pentru realităţile străine, pretenţiile enciclopedice 
ale lucrării ar fi putut fi satisfăcute cu ușurință, prin | 
compilarea atentă, măsurată a unor bune izvoare exis- | 
tente. | 
Este adevărat, faţă de partea enciclopedică similară din | 
dicţionarul lui Șăineanu contribuţia lui Adamescu re- ! 
prezintă mari progrese cantitative. Aceste progrese se | 
vădesc atît în lista de cuvinte (circa 12 000 de articole- : 
titlu, faţă de circa 7 000, la Șăineanu) cît şi, poate mai 
ales, în volumul sporit acordat cuvintelor înregistrate. | 
Adăugînd la texte numeroase ilustraţii, tabele, planşe į 
ori hărţi, Adamescu a accentuat astfel, în comparaţie cu 
predecesorul citat, caracterul enciclopedic al întreprinderii | 
sale. Spre lauda lui, autorul s-a străduit să dea în lucrare 
o mult mai mare pondere realităţilor româneşti, precum 
și celor străine strîns legate de patria noastră. Spre a nu ? 
da decît un exemplu semnificativ, observăm că în noua 
şi operă lexicografică figurează toate comunele românești 
i cu o populație de peste 2 000 de locuitori. Iarăşi spre deo- : 
sebire de predecesor, Adamescu a deschis porțile lucrării 
şi personalităților în viață, dar pe baza unor criterii prea į 
restrictive și adesea subiective. 4 

Exploatînd calitatea sa predominantă de bibliograf, ; 
autorul a avut veleitatea de a oferi cititorilor lista prin- 
cipalelor opere ale personalităţilor româneşti, aceea a i 
traducerilor românești din operele personalităţilor stră- 
ine şi, în general, date bibliografice bogate. În enormele 
lacune ale acestor date bibliografice informative se con- ` 
i stată însă și un prim mare viciu al lucrării. Să exempli- : 

ficăm afirmația noastră pe baza listei (în intenția auto- 
rului, exhaustivă) a dicfționarelor românești, întocmită de 
Gh. Adamescu la pagina 1608 a lucrării sale : în această 
listă figurează un singur lexicon slavo-român, un singur 
dicţionar de neologisme, din ea lipsesc nume celebre ca 
R. de Pontbriant, H. Tiktin ş. a., dar apar, în schimb, au- 
tori minori etc. etc. Lacunele amintite sînt așadar agra- 
vate şi de împrejurarea că foarte adesea datele și faptele 
esenţiale au fost substituite prin altele fără importanţă. 

Sîntem însă de acord cu S. Pușcariu că nu lipsa da- 
telor esenţiale constituie scăderea cea mai gravă a lucră- 
rii, ci prezenţa multora eronatei. Într-adevăr, se poate 
spune fără exagerare că lucrarea este împînzită de erori 
care, în ultimă instanţă, pun sub semnul întrebării însăși 
valoarea ei generală de izvor informativ. Nu ne referim 
aici la date sau fapte controversate, asupra cărora n-ar 
exista un punct de vedere unanim, ci la unele absolut si- 
gure, chiar contemporane autorului sau la îndemiîna sa, 
dacă le-ar fi consultat sistematic din izvoare. Dacă ne în- 
toarcem iarăși la lista amintită de dicţionare, observăm 
că multe dintre datele de apariţie indicate de autor, pro- 
babil din memorie, trebuie respinse ca inexacte sau in- 
complete. Spre a nu da decît un exemplu revelator, 
arătăm că data apariţiei Dicţionarului etimologic al limbii 
române, elaborat de propriul său colaborator I. A. Can- 
drea împreună cu O. Densusianu, e fixată în 1907, dar: 
aceeași lucrare apare datată, în articolul închinat lui I. A. 
Candrea, între 1910 şi 1914, nefiind în nici un fel datată 
în articolul despre O. Densusianu?. 

O ultimă eroare importantă a lucrării rezultă din 
concepţia autorului de a prezenta faptele, personalităţile, 
operele etc. aşa-zicînd strict „obiectiv“ (v. prefața, p. 
XVI), adică prin renunţarea la analiză, interpretare și 
ierarhizare. Cu o asemenea metodă de lucru, în realitate 
obiectivistă, s-a ajuns la o lucrare strict factologică, în care 
domneşte o aproape deplină uniformizare a materia- 
lului înregistrat. Victor Babeş devine în dicţionar un oare- 
care „medic român“, cu multe studii în străinătate și 


1 S. Puşcariu, în Dacoromania, cit., p. 487. 
2 În realitate, dicţionarul a apărut între anii 1907 şi 1914. 

cu diverse funcții în țară, care a publicat „în reviste stră- 
ine și în buletine speciale rezultatele cercetărilor sale“ ; 
Shakespeare, celebrul Shakespeare, a fost un „actor şi 
autor dramatic englez“ cu o identitate „foarte discutată“ 
şi din opera căruia s-au făcut „traduceri românești nu- 
meroase“, enumerate ca atare (cu lipsuri cantitative și 
cu erori de datare). 

În concluzie, deşi reprezintă un oarecare progres față 
de întreprinderea similară a lui L. Șăineanu, opera enci- 
clopedică a lui Gh. Adamescu nu satisface astăzi și n-a 
putut satisface nici la data apariţiei sale : izvor de in- 
formare nesigur, cu numeroase date eronate, cu absenţa 
altora importante şi cu un mod de prezentare a faptelor 
nediferențiat, strict factologic, lucrarea rămîne net infe- 
rioară atît Enciclopediei române, care apăruse, cu trei de- 
cenii în urmă (1898—1904), la Sibiu, sub conducerea lui 
C. Diaconovich, cît şi enciclopediei Minerva, publicată 
la Cluj, în anul 1929. 


5. Activitatea lexicografică a lui August Scriban 


Profesorul ieşean August Scriban a avut o activitate 
lingvistică şi filologică în general modestă. Autor al unei 
Ortografii româneşti (1912) în care preconiza scrierea fo- 
netică integrală, al unei gramatici incomplete şi puțin 
cunoscute (din 1925), el a rămas cunoscut în istoria dis- 
ciplinei prin numeroasele contribuții etimologice răspîn- 
dite în periodicele vremii (îndeosebi în Arhiva ieșeană), 
dar mai ales prin Dicţionaru limbii românești (Etimologii, 
înțelesuri, exemple, citațiuni, arhaizme, neologizme, pro- 
vincializme), apărut la Iași, în anul 1939. 

Acest dicţionar are o lungă şi sinuoasă istorie. Con- 
cretizarea lui, izbutită în urma unor eforturi de nedescris, 
face din Scriban un exemplu de excepţională perseve- 
renţă şi pasiune. Ideea elaborării unei asemenea opere 
lexicografice a încolţit în mintea autorului încă la sfirși- 
tul secolului trecut, pe cînd era elev al liceului din Ga- 
laţi (v. Precuvîntarea la dicţionar, p. 13). Adîne impre- 

sionat de celebrul Petit Larousse illustré, precum şi de 
Noul dicționar francez ilustrat, publicat de A. Gazier în 
1887 (și din care, în anul următor, aveau să apară nu mai 
puțin decît cinci noi ediţii), Scriban ia hotărîrea de a ini- 
ţia și pentru limba română o întreprindere similară. Pu- 
nerea în practică a acestei hotăriri începe însă abia în 
1903,: după ce autorul obținuse, la Halle, titlul de doctor 
pe baza unei teze de prozodie românească (Hiatus, Elision 
und Synalöphe im rumänischen Vers, Halle a. S., 1903). 

În anul 1907, Scriban comunică publicului intenția 
sa : în revista Arhiva (XVIII, 1907, nr. 11, p. 483—484), 
el demonstrează necesitatea elaborării unui dicționar ex- 
plicativ românesc pentru „marele public“, în esenţă o 
versiune independentă și „ameliorată“ a dicționarului pu- 
blicat de Șăineanu, informează că a ajuns cu redactarea 
unui asemenea dicţionar pînă la jumătatea literei I și 
oferă, în încheiere, cîteva mostre de articole elaborate, 
de la litere diverse. Din aceste mostre ne dăm cu uşu- 
rință seama că autorul avea o concepție de lucru fermă, 
unitară. Față de versiunea tipărită a lucrării, articolele 
de probă publicate în 1907 sînt însă mai sărace, mai pu- 
tin întinse. Pe de altă parte, intenția declarată din 1907 
de a adăuga operei lexicografice şi o secțiune a nume- 
lor proprii, ca în Micul Larousse!, nu s-a realizat în 
versiunea tipărită, rămasă în exclusivitate un dicționar 
al cuvintelor comune. 

În anul 1912 stadiul lucrărilor era foarte avansat : au- 
torul se afla cu redactarea la ultima pătrime a literelor 
S și Ș?; el ne oferă din nou cîteva articole-model, de 
această dată mult mai apropiate în comparaţie cu ver- 
siunea definitivă. Atunci se comunică cititorilor că dic- 
ționarul „va avea figuri (ca Larousse)“ 3, intenţie nereali- 
zată nici ea în lucrarea publicată. 

Prima redactare a dicționarului este terminată în anul 
1913 ; tot atunci Scriban o pune la dispoziția Academiei, 
spre publicare, iar în anul următor o înaintează, în ace- 
laşi scop, Ministerului Instrucțiunii. Referenţii conchid 


1 Ibidem, p. 484. 
2 Arhiva, XXIII (1912), p. 386—387. 
3 Ibidem, p. 386. 

că opera lexicografică e „de foarte mare valoare“ !, dar ! 


instituţia n-o poate tipări, din lipsă de fonduri. 

În aşteptarea unei soluţii care întîrzia, autorul își reia 
lucrarea şi o supune, începînd din 1913, unei serioase - 
vizii şi îmbogăţiri, care avea să dureze, cu cîteva întreru- 
peri, aproape un deceniu. În 1923 el face o nouă şi za- 
darnică încercare de a o publica?. Așa cum am spus, dic- 
ționarul se va tipări abia în anul 1939, la 36 de ani de la 


începerea lui şi la peste un deceniu și jumătate de la de- 


finitivarea redactării iniţiale. La vîrsta de 67 de ani, Au- 
gust Scriban şi-a văzut în sfîrşit încununată munca lexi- 
cografică de o viaţă. | 

Autorul s-a străduit să facă din opera sa „o armă de 
propagandă pentru răspîndirea limbii şi culturii româ- 
nești“ 3. „Scopul meu — afirmă Scriban în Precuvîntarea 
dicționarului — e să dau românului o carte care să-l facă 
mai cult şi să-i dezvolte conștiința naţională, iar numero- 
şilor străini care... vor să înveţe românește să le dau o 
carte care să le arăte adevărata limbă românească“ 
(p. 16). 


* 


Lexicograful şi-a alcătuit lista de cuvinte cu mijloace 
proprii, pe baza materialului adunat de el-însuși, timp de 
decenii, din izvoare extrem de variate : scrise (culte și 
populare, vechi şi noi), orale (informaţii şi comunicări 
obţinute de la elevi și cunoscuţi) sau directe (adică pro- 
venite din propria sa experiență)t. Dacă analizăm biblio- 
grafia lucrării (în care figurează 121 de autori și de co- 
lecţii), observăm că ea este, global, inferioară atît canti- 
tativ cît și calitativ aceleia folosite de I. A. Candrea pen- 
tru dicţionarul său. Mult ameliorată față de opera simi- 
lară a lui L. Şăineanu, bibliografia noului dicţionar n-â 
reținut totuși izvoare de primă importanţă, existente la 
Candrea (de exemplu, Palia de la Orăştie, Biblia de la 


3 Precuvîntarea la dicţionar, cit., p. 16. 

ilorgu Iordan, Dicţionaru limbii româneşti, în Bule- 
tinul Institutului de filologie română „Alexandru Philippide“, 
VII—VIII (1940—1941, p. 350. 

1688, autori ca Antim Ivireanu, I. Ghica, B. P. Hasdeu, 
I. Slavici), sacrificate în favoarea altora minore (I. Chiru- 
Nanov, I. lovescu, Adela Xenopol); culegerile de fol- 
clor şi literatura științifică (în sensul cel mai larg) sînt 
de asemenea insuficient reprezentate. În schimb, colec- 
ţiile de periodice (de tot felul) sînt puse la contribuție 
într-o măsură mult mai mare decît la predecesor, iar in- 
formaţia populară, regională, familiară, argotică — obți- 
nută mai ales pe cale orală, directă — se dovedeşte în ge- 
neral remarcabilă. 

Evaluarea cantitativă a listei de cuvinte din dicționar 
ne arată că Scriban ocupă un loc intermediar între 
L. Şăineanu şi Al. Resmeriţă, pe de o parte, și I. A. Can- 
drea, pe de alta : mai bogată decît dicționarul lui Resme- 
riță și mult mai bogată decît acela al lui Șăineanu, opera 
lexicografului ieșean rămîne destul de serios în urma lui 
Candrea în privința numărului de cuvinte înregistrate. 
Faţă de cele peste 43 000 de cuvinte, aflate în dicţiona- 
rul predecesorului imediat, Scriban n-a putut înregistra 
în lucrarea sa decît circa 38 000 de cuvinte. Numărarea 
exhaustivă a cuvintelor de la primele două litere ale al- 
fabetului, însoţită de numeroase alte sondaje la litere 
diverse, ne-au condus la concluzia de mai sus. Astfel, li- 
terele A și B numără, în dicţionarul lui I. A. Candrea, 5 950 
de cuvinte, iar în acela al lui Scriban, 5 118 cuvinte. Dife- 
rența cantitativă, în defavoarea lui Scriban, se explică mai 
ales pe seama neologismelor. Deși a înregistrat numeroase 
împrumuturi recente și chiar barbarisme (de tipul lui 
abaliena, abalienaţiune, abera, abitual, abominaţiune, 
faga, falcon, falconerie, fanşon, fanșonetă, neexistente la 
Candrea), lista de neologisme a lui Scriban este net infe- 
rioară în comparație cu a predecesorului imediat, şi pe 
alocuri pare surprinzător faptul că autorul a preferat 
unele împrumuturi recente extrem de rare altora curente 
(lipsesc, de exemplu, din dicţionarul lui Scriban, cuvinte 
ca edilitar, educator, eghilet, electrifica, electrolit, elec- 
tron, elicoidal, emotiv, emotivitate, encefalită etc. ete., 
toate înregistrate de Candrea). Mult mai cuprinzătoare 
și mai sigură este atitudinea lui Scriban faţă de vocabu- 
larul popular, regional, familiar, argotic şi chiar față de 

cel arhaic : se vede clar că aici el nu şi-a pus problema 
selectării, ci doar aceea a depistării ; mai tot ce a găsit 
în izvoare sau a aflat în afară de ele din aceste sectoare 
lexicale a fost introdus în dicţionar. Sub acest aspect, 
dicţionarul lui Scriban nu are precedent printre operele 


„lexicografice de același tip. Arhaisme ca blăznie, blendău 


(numai la Cantemir), blidnic (numai la Dosoftei), regio- 
nalisme ca blangoci, blaznic, bleaz, blendina, bleoșteoraie, 
blescote etc. etc., înregistrate de Scriban, lipsesc de la 
Candrea, ba uneori chiar din Dicţionarul Academiei. 
Semnalăm, în sfîrșit, că lexicograful ieșean a inclus în 
lista de cuvinte şi unele elemente de compunere, prefixe 
și sufixe, fapt care constituie o concesie de tip enciclo- 
pedic. 

Cuviîntul-titlu (la care se indică accentul şi chiar du- 
bletele de accentuare) este însoţit de variantele sale lexi- 
cale. Înregistrînd o bogăție excepţională de variante le- 
xicale, dicţionarul lui Scriban nu are egal, din acest punct 
de vedere, printre dicționarele explicative românești în- 
tr-un singur volum. Am putut număra 7 variante la gă- 
lămoz, 6 la fierăstrău, 5 la ghemotoc, cîte 4 la bogasin, 
ghiorlan, hulubej, cîte 3 la bogaz, glugă, hanger, jimblă 
etc. ete. Variantele lexicale nu au un loc stabil în cadrul 
articolelor : după criterii adesea  întîmplătoare, autorul 
le-a grupat cînd la începutul articolului, imediat după 
forma-titlu, cînd la sfîrşitul lui, jar adesea le-a disper- 
sat, în același articol, în ambele locuri arătate. Mai grav 
ni se pare Însă faptul că lexicograful a adunat (ca și 
I. A. Candrea) într-un articol unic forme care, în reali- 
tate, sînt cuvinte independente (apostolic și apostolicesc, 
dumbrăveancă şi dumbrăvioară, farfurioară și farfuriuță, 
îndrăgosti și îndrăguli, fercheteu şi brighidău). Apreciind 
lucrurile global, constatăm că însușirile dicționarului la 
această secțiune covîrşesc scăderile ei. 

Ca și lucrarea, analizată, a lui Al. Resmeriţă (şi în 
realitate înaintea ei, dacă ţinem seama de data cînd Scri- 
ban își terminase dicționarul), noua operă lexicografică 
acordă o deosebită importanță etimologiei. Secţiunea eti- 
mologică a fost plasată înaintea celei explicative și a căpă- 
tat o extensiune neobişnuit de mare. Autorul însuşi recu- 

noştea că a insistat „foarte mult asupra etimologiilor“ 1, 
pe care le-a reluat mereu, pînă la tipărirea dicționarului. 
August Scriban a exploatat din plin, în dicţionar, lunga 
serie de contribuţii etimologice pe care le publicase în 
revistele vremii. Astăzi această secțiune se bucură de a- 
precieri mai mult decît favorabile ?, fiind adesea opusă 
aceleia corespunzătoare din dicționarul lui I. A. Candrea. 
Personal, credem însă că această apreciere este departe 
de a fi întemeiată. În pofida unor calități evidente, în- 
deosebi la termenii regionali, secțiunea etimologică a dic- 
ționarului lui Scriban ne apare astăzi net depășită, utilă 
în ultimă instanță doar ca material informativ brut, care 
trebuie mereu selectat, corectat şi chiar completat. Care 
sînt, pe scurt, principalele trăsături distinctive ale sec- 
țiunii ? În ea apar sistematic atît indicaţia limbii de origine, 
cît şi formele etimonului ; indicaţia etimologică multiplă, 
atit de rară în opera lui Candrea, devine extrem de frec- 
ventă în dicţionarul lui Scriban ; la cuvintele moştenite 
din latină şi la cele împrumutate din vechea slavă, lexi- ` 
cograful apelează des la paralelele din limbile romanice 
şi slave, spre a-și susține etimonul; numărul cuvintelor 
fără etimologie este foarte redus, curajul lexicogratului 
de a explica mai totul dovedindu-se pe alocuri îertil3; 
autorul adaugă la etimon şi traducerea sa, atunci cînd 
sensul termenului românesc nu se suprapune exact peste 
cel etimologic ; adesea a fost dată nu numai etimologia 
directă, ci şi cele indirecte, cercetarea mergînd uneori 
în urmă pînă la veriga iniţială a lanţului etimologict. A- 
jungem astfel la limita dintre însușirile și scăderile lucrării. 

În mod paradoxal, constatăm că numeroase defecte 
ale dicționarului provin din prelungirea excesivă, dincolo 
de limitele necesare sau îngăduite, a unor principii altfel 


1 Precuvîntarea la dicţionar, cit., p. 15. 

2 În Arhiva, XLVI (1939), p. 302 se consideră că partea eti- 
mologică a dicționarului este „deosebit de prețioasă“, iar în 
Dicţionarui enciclopedie român, vol. al IV-lea, Bucuresti, 1966, 
p. 341 se afirmă că dicționarul lui Scriban este „folosit și astăzi, 
mai ales pentru etimologii“ fs. n.). 

3 Iorgu Iordan, Dicţionaru limbii românești, cit., p. 351. 

t La abanos, de exemplu, explicat din limba turcă, se arată 
că termenul turcesc provine din persană și arabă, că în acestea 
el este de origine greacă, iar în greacă de origine ebraică. 

lăudabile în sine. Astfel, principiul etimologiei multiple, 

atît de apreciat la lexicograful ieşean, devine prin apli- j 
care excesivă un viciu al operei sale, în măsura în care ş 
în ea au fost puse pe același plan, într-o enumerare unică, : 


sursele etimologice directe și cele indirecte : substantivul 


abate, de exemplu, apare explicat deopotrivă din italiană, . : 
latină şi greacă veche; faraon, din turcă, arabă, neo- 3 


greacă și sîrbă ; caval, din turcă, albaneză şi bulgară ete 
etc. Nefăcînd o distincție tehnică netă între etimonul pro- 


priu-zis și reflexele sale din diverse limbi străine, autorul `} 
își derutează cititorii, obligîndu-i, dacă pot, să aleagă ei j 
din mulţime acest etimon. Tot exagerată se dovedește şi , 


indicarea paralelor romanice şi slave, căci ea s-a dat a- 


desea în cazuri absolut inutile, adică și atunci cînd eti- 4 
mologia directă era certă și prin urmare nu avea nevoie : 


de justificări suplimentare. Deși numărul cuvintelor care 
n-au primit explicaţie etimologică este extrem de redus, 


surprinde faptul că printre ele apar unele a căror ori- 

gine sigură, ca derivate pe teren românesc sau ca împru- ; 
muturi recente, nu putea da naștere la îndoieli (aboliţi- + 
onist, abonat, abstenționist, abureală, amidă, anacreontic, | 


anafilactic, apus, ebonită, ebraist, ebraizm, electromagnet, 
electromagnetizm,  electrometru, electromotor, fanariot, 
fandoseală etc. etc.). Mult mai gravă ni se pare eroarea 
autorului de a considera drept etimoane directe exclusive 
ale unor cuvinte, verigi etimologice în realitate indirecte. 
Datorită răsturnării. raportului real dintre etimonul direct 
și cel indirect, mase întregi de neologisme apar expli- 
cate, de exemplu, direct și exclusiv din greaca veche, prin 
eliminarea limbii moderne intermediare care ne-a fur- 
nizat de fapt împrumutul (anabaptizm, anabaptist, anaco- 
lut, anacronizm, anadiploză, anaerobiu, anafilaxie, ana- 
glifă, anagogică, analgezie, analitic, emoptizie, emoragie, 
emoroid, emostatic, emplastru, encefal, farmaceutic, far- 
macologie, farmacopee etc. etc.). Tendinţei uneori exce- 
sive de a explica prin franceză, caracteristică lui Candrea, 


Scriban îi opune una cu mult mai netă: supraevaluarea j 


limbii latine ca sursă de împrumut pentru limba română. 


Într-adevăr, lexicograful explică exclusiv prin latina sa- | 


vantă sute de neologisme româneşti (de exemplu, abdomi- 


nal, abductor, egoism, egoist, egotist, fracțiune, fragil, frag- ; 

ment, fratern, fratricid, frigorific, frugal, frustra) care, în 
realitate, provin exclusiv din franceză sau măcar din surse 
multiple avînd în frunte franceza. Uneori, pentru a men- 
ține explicația etimologică latină, Scriban a fost nevoit 
să facă adevărate exhibiții ştiinţifice, absolut neconvin- 
gătoare : egoism, egoist şi egotist, de pildă, ar proveni, 
toate, direct din latinescul ego ; frigorific s-ar fi format 
pe teren românesc din cuvintele latinești frigus şi facere 
etc. Exagerările de mai sus amintesc de latiniștii veacului 
al XIX-lea şi ni se par de neconceput la un etimolog cu 
atîta experiență ca Scriban. În sfirşit, lingvistul ieşean 
manifestă o înclinație, adesea nefericită, de a explica prin 
mijloace interne ceea ce, în realitate, reprezintă împru- 
muturi cu caracter neologistic ; pe această linie, abrevia- 
tiv, absolutist, absolutizm, anacronic, antisepsie, echidis- 
tanță, falsificațiune, fanatizm etc. etc. ar fi, după Scriban, 
derivate pe teren românesc. Unele dificultăți ivite în 
calea explicaţiei interne sînt rezolvate de el în mod sur- 
prinzător, din nou inadmisibil pentru un lexicograf con- 
temporan : astfel, fumivor ar proveni din fum ŞI „VOT, 
electrocop şi electrolitic din electr-și -scop, respectiv-litic. 
Faptele enumerate mai sus apar întărite şi de rezultatele 
sondajelor pe care le-am întreprins, în lucrarea lui Scriban, 
pe porţiuni compacte. Comparînd, în porţiuni diverse, dic- 
ționarul lui Scriban cu acela al vechii Academii (DA), 
am stabilit că numai circa 6004 din explicaţiile etimolo- 
gice date de Scriban se regăsesc (ca atare sau măcar par- 
țial) în dicţionarul academic. Astfel, în porțiunea fabrica- 
faringe sînt identice în cele două opere etimologiile la 
33 de cuvinte, asemănătoare la 28 de cuvinte și integral 
diferite la 39 de cuvinte. Faţă de antecesori, cu excepţia 
lui Resmeriţă, lucrarea reprezintă deci, la secţiunea eti- 
mologică, un regres în istoria lexicografiei române. Aşa 
cum am spus, ea poate fi consultată aici doar pentru ma- 
terialul brut, altfel bogat. , 
Autorul ne oferă în dicționarul său o rețea extrem de 
deasă de informaţii asupra situaţiei cuvintelor în timp şi 
spațiu, în raport cu limba literară actuală. Multe infor- 
maţii privesc domeniul căruia îi aparţine cuvîntul (Gram., 
Geom., Arh., Bot., Med.), altele sînt de natură stilistică 
(barbarism, familiar, figurat, ironic, poetic), dar cele mai 

preţioase ni se par a fi acelea care încearcă să fixeze aria | 


de circulaţie în timp și spaţiu a cuvintelor, a variantelor 
lexicale şi a sensurilor. Deşi nu atît de consecvent ca pre- 


decesorul imediat, Scriban furnizează adesea date mai | 
precise asupra situaţiei istorice și geografice a elemente- | 


lor lexicale, lucrarea sa fiind, din acest punct de vedere, 
un izvor informativ de primă importanţă. La cuvintele, 


variantele și sensurile regionale, de exemplu, lexicograful k 
s-a străduit să delimiteze strîns aria de circulație, mergînd | 
pînă la indicarea județului unde acestea au fost înregis- i 


trate : arcere a fost cules din județul Bacău, caliacră din 
Covurlui, crivitar din Buzău, bambura din Haţeg, iar do- 


log din Bihor. La termenii arhaici, ne întîmpină dese de- | 


limitări temporale : apriat ar fi un arhaism regional din 


veacul trecut, davagilic va fi circulat prin secolele al | 
XVIII-lea și al XIX-lea, dava și davagiul prin al XVIII-lea, 


varianta clup (a lui club) este înregistrată „pe la 1800“. 


Mai mult, unele variante lexicale mai puţin obișnuite i 


apar susţinute de izvoare (v. sub baibarac, îndrăgosti, ji- 
vină etc.). Ca la predecesorul imediat, Scriban notează 
neologismele cu ajutorul unui asterisc preliminar (pro- 


cedeu introdus în lexicografia românească încă de Lau- 


rian și Massim). 


Secţiunea explicativă se distinge prin cîteva însușiri | 


remarcabile. Deşi cu un oarecare iz arhaic (explicabil 


prin aceea că redactarea lucrării fusese începută în primii ` 
ani ai secolului nostru), definițiile sînt în general sobre, ! 


concentrate și clare. Autorul nu se sfiește să recu- 
noască : „Ce-am găsit la alţii și mi-a plăcut mie am luat 


și am turnat aproape neschimbat în dicționaru meu“ (Pre- ` 


cuvîntarea la dicţionar, cit., p. 15). În pofida acestei afir- 
maţii, partea explicativă a dicționarului păstrează o netă 
independenţă față de predecesorii români, o personalitate 
marcată. În schimb, traducînd adesea „cuvînt cu cuvînt“ 
(ibidem) izvorul Larousse la noţiunile științifice, Scriban 
a introdus din acest izvor unele extensiuni enciclopedice, 
pe alocuri mai întinse decît la I. A. Candrea. Astfel, 
despre clor ni se spune că a fost „descoperit de suedezul 
Scheele la 1774 și numit așa de Gay-Lussac“; despre 
ghilotină că „la 1789 medicul Guillotin propuse acest 
aparat cu scop să suprime chinurile condamnaților“ și că 

„alt medic, Louis, o  perfecţionă“; diabetul are cauze 
„ereditare“ (enumerate ca atare), iar „beţia agravează dia- 
betu“ etc. Există prin urmare o oarecare lipsă de unitate 
în modul cum lexicograful tratează noţiunile ştiinţifice, 
în comparaţie cu celelalte elemente ale vocabularului. 

Ordinea sensurilor, la cuvintele polisemantice, este cea 
istorică. O neîntrecută migală a dovedit autorul în înregis- 
trarea tuturor valorilor morfologice ale unui cuvint, ade- 
sea cu definiţii de sine stătătoare ; astfel, a fost notată sis- 
tematic valoarea adverbială a adjectivelor (v. facil, facţios, 
facultativ, fad, faimos, fain, falibil, falnic, familiar), cea sub- 
stantivală a adjectivelor, cea adjectivală a substantivelor. 
O egală atenție a fost acordată în înregistrarea valorilor 
figurate ale cuvintelor, cu rezultate excepţional de bogate 
pentru o lucrare într-un singur volum. La numele de 
plante şi de animale identificarea semantică se face de 
obicei și cu ajutorul numelor lor științifice (v. capră, cap- 
talan, coroi, garoafă). 

Sinonimia, destul de bogată, este mai puțin precisă 
decît în lucrarea lui Candrea. Față de toți predecesorii 
analizați pînă aici (cu excepția dicționarelor academice), 
Scriban se prezintă în secțiunea explicativă cu un element 
nou : cu un adevărat sistem de sinonime parţiale, analogii 
şi asociații. Preluat din lexicografia franceză, sistemul este 
adaptat și îmbogățit în mod original, fiind de un real folos 
pentru toți cei interesați să stabilească relații semantice 
reale între diverse cuvinte etimologic independente. Astfel, 
definiția lui gavanos este urmată de trimiterea cuvîntului 
la bocal şi chisea ; cea a lui colibă este legată de cocioabă, 
hălăciugă şi surlă ; cea a lui cuartet, de duet şi terțet ; la 
coroană se amintesc sinonimele parţiale diademă și mitră 
etc. etc., iar după etimologia aceluiași cuvînt se trimite la 
dubletul lexical cunună. Din păcate, lanţul asociaţional 
este citeodată împins dincolo de limitele acceptabile : in- 
Stinctul, de exemplu, este asociat cu distinct și sting, de- 
magogul cu pedagog (probabil exclusiv din motive for- 
male), cărbunele cu scînteia. În alte cazuri, în sistem au 
fost introduși termeni în realitate sinonimi (caterisi-răs- 
popi, ciulin-colțan, horpăi-clefăi). Cu toate aceste exage- 
rări și erori, aplicarea principiului se dovedește fructuoasă, 
constituind o indiscutabilă bază de sugestii. 

Lexicograful manifestă o grijă evidentă de analiză şi ; 


delimitare semantică în interiorul cuvintelor polisemantice, 


chiar dacă această grijă nu atinge nivelul predecesorului 
imediat. Au fost, de exemplu, înregistrate cîte 4 accepţi- 


uni la boteza şi dărîma, 6 la înțelept, 7 la butuc, 9 la loc, 
10 la linie, 14 la cădea. Scriban repetă eroarea lui Candrea 
de a despica cuvintele în sensuri și pe baza unor criterii 
pur morfologice (valoarea tranzitivă a unor verbe ca însura 
ori limpezi a fost despărțită, astfel, de cea reflexivă, cu de- 
finiţie independentă nejustificată semantic). Lexicogratul 
ieșean n-a găsit o soluţie tehnică adecvată minuţioasei sale 
analize semantice ; în cadrul cuvintelor polisemantice, di- 
versele sensuri apar de regulă într-o enumerare continua- 


tivă, nediferenţiată (droagă : „...Căruţă de transport, mai - 


ales acoperită. Dric, patașcă. Cotigă de dus ciinii prinşi. 
Roabă mai mare...“). Această organizare informă şi ne- 
ierarhizată impietează, la rîndul ei, asupra modului cum 
au fost repartizate în articole unităţile frazeologice : pro- 
verbele, locuţiunile, sintagmele, expresiile și compusele 
apar de obicei înregistrate, ca un fel de secţiune indepen- 
dentă, la sfîrşitul întregii secţiuni explicative şi nu la sen- 
sul din care fiecare s-a născut, rezolvare, după cum am 
mai spus, inacceptabilă într-un dicţionar care se declară 
istoric. Aportul cel mai preţios adus de autor în această 
secţiune rămîne acela de la cuvintele regionale ; el a avut 
de explicat numeroși termeni și multe sensuri înregistrate 
pentru prima dată într-o operă lexicografică (v. jursant, 
hair, haot, harbăd, hardughi, hazain, hăbiîdii etc., care nu 
figurează nici în DA). 

Secţiunea explicativă a dicționarului lui Scriban poate 
fi consultată și astăzi cu folos, în pofida scăderilor semna- 
late. Ea reprezintă rezultatul unor lungi și mari eforturi 
de informare personală, -vizibile la fiecare pas. 

Izvoarele adunate de lexicograf în vederea alcătuirii 
listei de cuvinte au fost în parte folosite și ca exemple 
ilustrative, după definiţie. Economia de spaţiu a jucat, şi 
în cazul lui Scriban, un rol hotărîtor în modul de exploa- 
tare al acestor izvoare, obligînd pe autor să nu le citeze de- 
cît în cazuri speciale, mult mai rare în comparaţie cu ace- 
lea fixate de predecesor. În general, la cuvintele şi sen- 


surile curente Scriban s-a dispensat cu totul de exemplele ; 

din izvoare, pe care le-a înlocuit cu altele personale 
scurte (braţ cărnos şi cireşe cărnoase, la cărnos ; un chip 
de om, la chip; carte postală ilustrată, la ilustrat) ; izvoa- 
rele extrase din texte apar (cum e şi firesc în condiţiile 
unei comprimări serioase) la cuvintele, sensurile, variantele 
și valorile morfologice regionale ori arhaice, trimiţîna 
adesea exact la izvor (v. cărăvei, ciovei, ciurfuială, cîndai 
cîrpător, cârsnic, cîrtog, cîș adj., cât adj., pron. cleanţ, 
cleată). Lucrarea a căpătat astfel o ținută științifică sporită, 
chiar dacă procedeul ca atare nu a fost aplicat cu toată 
consecvența. 

Așa cum am arătat în treacăt mai sus, de obicei după 
ultimul sens al cuvintelor autorul a înregistrat unitățile 
frazeologice. Din punct de vedere cantitativ, lucrarea lui 
Scriban ocupă şi în această privinţă un loc intermediar în- 
tre aceea a lui L. Șăineanu (mai săracă) și cea aparţinînd 
lui I. A. Candrea (în general mai bogată). La Scriban se 
constată cu ușurință două tendinţe opuse : pe de o parte 
tendinţa de selectare a unităţilor frazeologice, prin sacri- 
ficarea acelora mai puțin cunoscute ; pe de alta, tendința 
de înmulțire excesivă a lor, prin trecerea în rîndul unită- 
ților frazeologice a unor îmbinări de cuvinte care, deşi 
au o frecvență mare, nu constituie deplasări semantice 
propriu-zise și prin urmare nu pot fi asimilate locuţiuni- 
lor, sintagmelor, expresiilor sau compuselor. De aceea 
compararea dicționarului cu lucrarea similară a predece- 
sorului imediat ne furnizează date la prima vedere deru- 
tante : cazurile de inferioritate cantitativă sînt întrerupte 
pe alocuri de neașteptate situații opuse. Astfel, Scriban a 
reținut la faţă 10 unităţi frazeologice, iar Candrea 25 ; la 
făină, faţă de 2 proverbe la Scriban întîlnim 5 unităţi fra- 
zeologice la Candrea ; la floare, față de 12 unităţi frazeo- 
logice la Scriban am numărat 40 la Candrea (în majoritate, 
compuse-nume de plante) ; la foc, constatăm raportul 16/23. 
În schimb, la un verb ca a da Candrea a înregistrat doar 
34 de asemenea unităţi, faţă de 69, la Scriban, dar această 
superioritate cantitativă se dovedește aparentă, întrucât 
ea are la bază excesul despre care am vorbit mai sus: 
au fost trecute, de exemplu, în rîndul unităţilor frazeolo- 
8ice construcţii semantic „neutre“ ca dau un copil la 

școală, dau ceva pe foc, dau cep unui butoi, dau bani 


înainte, dau cuiva (bani) de cheltuială, dau de zestre ceva. | 


cuiva etc., în care fiecare element își păstrează sensul de 
sine stătător. Așadar, nu atît eliminarea unor unităţi fra- 
zeologice poate fi imputată lexicografului, cît înregistrarea 


altora false. La acest aspect ar mai trebui adăugat şi - 


acela că organizarea, gruparea unităţilor frazeologice în 
cadrul articolelor se face nu conform gradului de înru- 


dire semantică, ci adesea după criterii întîmplătoare : : 
lume bună şi om de lume, de exemplu, sînt dispersate la . 


începutul, respectiv la sfîrșitul lanţului celor 19 expresii 
înregistrate la lume, între ele intercalîndu-se îmbinări de 
cuvinte cu sensuri radical diferite. Deşi nu reprezintă 


un progres în istoria lexicografiei române, această sec- - 


ţiune rămîne totuși în general utilă şi astăzi, îndeosebi 
prin glosările clare şi exacte. 


x 


Autorul a aplicat în dicţionar ortografia integral fo- 
netică, pe care o justificase teoretic încă din anul 1912 
(v. mai sus, p. 122). Organizînd materialul lexical pe su- 
nete, iar nu pe litere de bază, A. Scriban poate fi consi- 
derat, din acest punct de vedere, un precursor ; astfel, în 
dicţionar litera ă apare independentă de a, iar î, ș și f, inde- 
pendente de îi, s şi t. În alte cazuri însă sistemul deru- 


tează pe cititori, prin unele exagerări evidente (elimi- ; 
narea articolului hotărît masculin, modul de adaptare į 


a neologismelor etc.), şi nu s-a impus. 
* 


Deşi plină de contradicții, opera lexicografică a lui 
A. Scriban rămîne în general valoroasă, distingîndu-se 
îndeosebi prin bogăţia excepţională a materialului lexi- 
cal regional, popular, familiar, arhaic și argotic, prin 
marele număr de variante lexicale înregistrate, prin 


definiţii, prin folosirea izvoarelor. Subscriem de aceea į 
fără rezerve la concluzia pe care Iorgu Iordan o trăgea : 


la apariţia lucrării : „În total — arăta recenzentul — cali- 
tăţile ei întrec, și ca număr şi ca importanţă, defectele“ 1. 


1 Iorgu Iordan, Dicţionaru limbii româneşti, cit., p. 354. 

III. DICȚIONARELE EXPLICATIVE ALE LIMBII ROMÂNE 
LITERARE 


Am arătat pe scurt, într-un alt capitol al volumului 
de faţă (v.p. 72—73), că între anii 1952 și 1959 lucrările la 
marele dicționar academic au fost întrerupte, în favoarea 
altora stringent necesare. Dicţionarele explicative exis- 
tente destinate publicului larg nu mai puteau satisface 
pe deplin, din motive lesne de înţeles. Pe de-o parte, 
aceste dicţionare erau în general prea bogate, deoarece 
înregistrau din vocabularul limbii române nu numai 
cuvintele şi sensurile actuale, curente, ci şi arhaismele ori 
regionalismele stricte, mai puţin utile într-o lucrare de 
uz practic imediat, adresată maselor cu adevărat largi ; 
pe de altă parte, dicționarele existente nu reflectau achi- 
ziţiile lexicale considerabile ale ultimelor decenii, deter- 
minate și de adîncile transformări petrecute în ţara 
noastră după 1944. La cele de mai sus se adăuga, bine- 
înţeles, necesitatea, extrem de importantă, de a inter- 
preta și prezenta lexicul românesc curent în lumina știin- 
țifică a învățăturii marxiste, de a face, cu alte cuvinte, 
din noul dicţionar un instrument popular de informare 
și de propagandă, în cel mai nobil sens al cuvîntului. 

De aceea, echipele de lucru ale marelui dicţionar 
academic, completate cu numeroase cadre tinere de spe- 
cialiști, au primit, în vara anului 1952, din partea Pre- 
zidiului Academiei, sarcina redactării unui dicţionar „ex- 
plicativ și normativ, care să cuprindă vocabularul limbii 
române literare contemporane“! și care să răspundă „ne- 
voilor arzătoare ale societăţii actuale și practicii curente 
a muncii culturale“ 2. La operaţia de elaborare efectivă 
a lucrării au participat, în cadrul înstitutelor de lingvis- 


1 Cuvînt înainte la Dicţionarul limbii române literare con- 
temporane, vol. I, București, 1955, p. VII. 
2 Ibidem. 

tică din Bucureşti și Cluj, şi sub conducerea lui D. Ma- 
crea, 85 de persoane, constituind cel mai mare co- 
lectiv de lexicografi din istoria lingvis- 
ticii române. Mărimea colectivului era strîns le- 
gată de urgenţa îndeplinirii misiunii sale. Datorită 
forţelor impunătoare mobilizate pentru realizarea ei, lu- 
crarea a putut vedea lumina tiparului într-un termen 
scurt, în 4 volume, între anii 1955 şi 1957, sub titlul de 
Dicționarul limbii române literare contemporane. 

Circumscrisă așadar la limba literară con- 
temporană, noua operă lexicografică ridica mai multe 
probleme preliminare specifice fără precedent : delimita- 
rea perioadei istorice, alegerea izvoarelor şi selectarea 
cuvintelor din masa vocabularului, iată cele trei princi- 
pale probleme care își aşteptau rezolvarea, și de rezol- 
varea cărora depindea, în mare măsură, profilul general 
al lucrării. 

În privinţa delimitării perioadei, autorii au un punct 
de vedere explicit, deși nu la fel de convingător : pentru 
ei, limba română literară contemporană ar fi „limba ro- 
mână scrisă și folosită în operele literare [adică beletris- 
tice], ştiinţifice etc. ale secolelor al XIX-lea şi al XX-lea 
și care servește astăzi ca mijloc de comunicare şi schimb 
de idei în toate domeniile vieţii şi activităţii“ 1. Am arătat 
cu alt prilej? că, față de perioada istorică pe care o îm- 
brățișează, dicţionarul se declară în mod greşit al limbii 

` contemporane, fiind, în realitate, un dicţionar al limbii 
moderne ; ni se pare în orice caz exagerat să considerăm 
că limba română literară contemporană îşi va fi avut 
începuturile în urmă cu 150 de ani, așa cum rezultă din 
afirmaţia citată precum și din izvoarele alese. 

Strîngerea materialului s-a limitat la izvoare din 
ultimul secol și jumătate. O bună parte din izvoare au 
fost furnizate lucrării de marele dicţionar academic care, 
la data începerii noului dicționar, se afla elaborat 
aproape în întregime într-o primă formă provizorie. Exis- 
tența fişierului acestui dicționar a permis de altfel înce- 


1 Ibidem, p. IX. 
2 Mircea Seche, Dicţionarul limbii române literare con- 
temporane, în Steaua, IX (1958), nr. 5, p. 92. 

perea imediată a elaborării Dicţionarului limbii român. 
literare contemporane. Dar totodată se dovedea necesară 
completarea serioasă a materialului, întrucît, după cum 
am arătat, dicționarul academic neglijase aspectul strict 
contemporan, neologistic, al lexicului limbii; de aceea, 
s-au depus mari eforturi pentru actualizarea fişierului, 
astfel ca el să ajungă orientat în cele din urmă cu faţa 
spre prezent, să reflecte cît mai fidel lexicul ultimelor 
decenii, în toată complexitatea lui. În acest scop au fost 
introduși în bibliografia lucrării numeroși scriitori, pu- 
blicişti și oameni de știință în plină activitate, ca M. 
Banuș, A. Baranga, M. Băcescu, M. Beniuc, G. Bogza, 
R. Boureanu, N. Cassian, D. Danielopolu, D. Deșliu, 
M. Dragomir, V. Em. Galan, Al. Graur, I. Iordan, A. Mi- 
hale, Şt. S. Nicolau, M. Preda ș. a. 

În ceea ce priveşte selectarea materialului lexical, 
stabilirea listei de cuvinte, ea urma să fie determinată 
de cele două caracteristici principale ale lucrării : acelea 
de dicţionar al limbii române moderne şi literare. În 
principiu, prima dintre însușirile citate excludea intra- 
rea în dicţionar a cuvintelor, accepţiunilor și unităţilor fra- 
zeologice arhaice, pe cînd a doua trebuia să ducă la omi- 
terea cuvintelor, accepţiunilor și unităţilor frazeologice re- 
gionale, a curiozităţilor şi rarităților lexicale, a cuvintelor 
argotice sau de jargon, a formelor corupte. Dimpotrivă, 
lucrarea urmărea să deschidă mai larg porţile neologis- 
melor, conducîndu-se după criteriul uzului, al viabili- 
tăţii imediate. În aceste condiţii noi, lista de cuvinte 
a dicționarului urma să fie. evident deosebită de a pre- 
decesorilor, fiind totuși mai aproape (ca structură, nu ca 
volum) de dicționarul analizat al lui Lazăr Şăineanu. 
În practică, criteriile de selectare au fost însă cu mult 
mai largi, mai elastice, datorită unei împrejurări pe care 
o vom discuta imediat mai jos. În ciuda intenţiei auto- 
rilor, dicţionarul elaborat de ei nu este atît al limbii li- 
terare, cît al limbii literaturii beletristice, de vreme ce 
se întemeiază prin excelenţă pe operele scriitoriceşti ; dar 
cum scriitorii, (inclusiv cei contemporani) folosesc, în 
operele lor, pentru caracterizarea situaţiilor și a perso- 
najelor, numeroase elemente lexicale neliterare, dicţio- 
narul, conceput ca un instrument de utilitate practică 

imediată, a trebuit să înregistreze şi să definească şi 
aceste elemente lexicale (arhaisme, regionalisme, chiar 
elemente de jargon şi argou sau forme corupte). Așa ne 
explicăm pătrunderea în dicţionar a unor regionalisme 
ca hamiș, hașcă, haznă, hărhăti, hărșni, hînteu, hition, 
hliban, hornet, huci, a unor arhaisme ca hadîmb, halea, 
hanimă, hataia, hristoitie, husăș, huzmet, sau a unor creaţii 
lexicale individuale ca hăimăni, hăituşcă etc. De acord cu 
procedeul de selectare, dacă ţinem seamă de rolul cul- 
tural special pe care îl avea de îndeplinit noul dicţionar, 
observăm însă că el depășește titlul circumscris al lucrării 
și face din ea mai degrabă un inventar (selectiv) al cu- 
vintelor existente în textele moderne şi contemporane 
(independent de calitatea lor), decît un tablou fidel al 
limbii actuale curente. 

Cele 4 volume ale dicționarului numără peste 48 000 
de articole-titlu. Pentru o operă lexicografică limitată 
la limba modernă literară (cu toate concesiile arătate), 
cifra ne apare remarcabilă, căci ea întrece lucrările tutu- 
ror predecesorilor din secolul nostru. Această bogăţie are 
însă două principale explicaţii opuse: pe de-o parte, 
avem a face cu un spor lexical real, provenit mai ales 
din terminologia științifică ; pe de alta, cu un spor lexical 
artificial, provenit din ruperea, în articole-titlu indepen- 
dente, pe criterii pur morfologice, a unor cuvinte unice 
din punct de vedere semantic și etimologic 1. Deși sporul 
lexical real este inferior celui artificial, proporţiile listei 
de cuvinte rămîn totuși foarte serioase?. 

Criteriile selective aplicate la cuvinte au fost extinse 
și la accepţiunile acestora : în dicţionar, sensurile neli- 
terare ale cuvintelor polisemantice apar înregistrate nu- 
mai în măsura în care ele se întîlnesc în izvoarele lite- 


! Ca în Etymologicul lui Hasdeu, numeroase cuvinte unice 
cu valori gramaticale multiple au fost secționate ca omonime: 
la termenii-nume de popoare, de exemplu, valoarea de adjectiv 
este în mod sistematic complet izolată de aceea de substantiv 
(v. american, australian, austriac, belgian, bulgar, ceh); suitoare 
(s. f.), suitor (s. m.) şi suitor (adj.) figurează ca trei articole inde- 
pendente, tare (adj.) şi tare (adv.), tehnic (adj.) și tehnică (s. f.), 
sub cîte două etc. etc. 

2 Lipsuri cantitative se înregistrează mai ales în primul din- 
tre cele patru volume ale lucrării. 

rare (mai bine zis, beletristice) culte din ultimul secol 
și jumătate. Renunţind așadar la numeroase accepţiuni, 
potrivit cu profilul dicționarului, autorii n-au mai avut 
astfel toate verigile principale ale filiaţiei semantice şi, 
în consecinţă, au putut schimba principiul însuși al filia- 
tiei, pornind (din raţiuni practice) de la cel mai cunoscut 
sens actual, și nu de la cel mai vechi, și urmărind în 
continuare o filiaţie semantică logică. Procedeul a fost 
aspru criticat, pe temeiul că el ar fi în contradicţie cu 
caracterul istoric al limbii şi chiar cu logica, întrucît în- 
țelesurile actuale provin din altele anterioarel. Obiecţia 
a fost combătută cu exemplul a numeroase dicţionare 
similare străine şi mai ales cu argumentul, de natură 
practică, că într-un dicţionar al limbii contemporane or- 
ganizarea materialului la cuvintele polisemantice trebuie 
bazată pe principiul suprem al circulaţiei semantice?. În 
controversa amintită, ambele poziţii pornesc de la ideea 
ireconciliabilităţii caracterului istoric cu cel sincronic. În 
realitate, credem că între cele două aspecte prăpastia este 
inexistentă : cu foarte rare excepţii (cel puţin în limba 
română), sensurile vechi, etimologice ale cuvintelor sînt 
totodată şi cele astăzi uzuale, curente. Prin urmare, a în- 
cepe filiația semantică cu un sens uzual înseamnă a o 
deschide de obicei cu unul dintre sensurile cronologic 
primordiale. În orice caz, într-un dicţionar destinat uzu- 
lui contemporan, singura filiație acceptabilă, practic utilă, 
ni se pare a rămîne aceea care pleacă de la sensurile cele 
mai cunoscute astăzi. 

În privinţa definirii cuvintelor, autorii au manifestat 
în general o grijă deosebită; explicaţiile sînt precise, 
scurte și clare, fără concesii enciclopedice. Dat fiind pon- 
derea mare de cuvinte și sensuri aparținînd științelor 
(în sensul cel mai larg), la această lucrare a fost luată 
o iniţiativă fără precedent: s-a apelat la con- 
cursul specialiştilor din 42 de domenii 
ale cunoașterii care, revizuind articolele elaborate 
de lexicografi, le-au completat, corectat sau reelaborat. 


t Iorgu Iordan, în Contemporanul din 20 mai 1955. 
2 D. Macrea, Probleme de lingvistică română, Bucuresti, 
1961, p. 129. 

Ținuta ştiinţifică a definiţiilor a fost astfel asigurată la 
nivelul cunoștințelor și cerinţelor actuale. Este adevărat 
însă că viziunea specialiștilor n-a coincis totdeauna cu 
interesul lexicografilor de a oferi definiţii lingvistice ac- 
cesibile pentru un public cît mai larg ; de aceea, pe alocuri 
n-au putut fi reproduse ca atare definițiile propuse de spe- 
cialiști. Cu toate criticile acestora, la apariţia lucrăriil, 
noul dicţionar constituie o remarcabilă operă explicativă 
a achiziţiilor lexicale recente. 

În operaţia de identificare şi delimitare semantică 
a fost aplicat (cu unele adaptări de ordin tehnic) sistemul 
din marele dicţionar academic, folosindu-se variate pro- 
cedee de ierarhizare : literele mari și cifrele romane 
(pentru izolarea grupelor mari de sensuri care alcătuiesc 
unităţi semantice), cifrele arabe (pentru sensurile prin- 
cipale), romburile pline (pentru sensurile dependente) 
și romburile goale (pentru izolarea unităţilor frazeologice, 
a unor construcţii, a unor valori morfologice ori stilistice 
etc.), literele mici. Deşi consacrat unei perioade scurte 


„din istoria vocabularului românesc, Dicţionarul limbii 


române literare contemporane este cel mai analitic dintre 
dicționarele explicative de întindere medie. Din păcate, 
organizarea semantică are de suferit datorită dispersării 
sensurilor unor cuvinte sub articole diferite, procedeu a- 
mintit mai sus şi inacceptabil chiar într-un dicţionar sin- 
cronic, întrucît rupe filiația semantică. Pe de altă parte, 
criteriul semantic folosit în stabilirea filiaţiei este adesea 
sacrificat în favoarea celui gramatical, ca în dicționarele 
predecesorilor. 

Dicţionarul folosește un mare număr de citate din 
texte beletristice (culte şi populare), din opere ştiinţifice, 
din periodice. Aceste citate, luate din izvoare apărute în 
ultimul secol şi jumătate, „ajută și completează defini- 
tiile, deoarece... înfățișează cuvîntul aşa cum este el în- 
trebuințat în limbă“ 2. În comparaţie cu toate dicționarele 
precedente de întindere medie, numărul izvoarelor fo- 
losite este: evident mai mare, reprezentînd peste jumătate 


1 Pentru întreaga problemă, -vezi D. Macrea, Probleme de 
lingvistică română, cit., p. 130 şi urm. 

2? Cuvînt înainte la Dicţionarul limbii române literare contem- 
porane, cit., p. XI. 

din volumul total al lucrării ; putem număra, de exemplu, 
87 de citate ilustrative la verbul avea, 74 la băga, 122 la 
substantivul cap. Literatura beletristică ocupă în ansam- 
blul izvoarelor ponderea cea mai mare, în timp ce li- 
teratura științifică este în general slab reprezentată. Or- 
dinea izvoarelor citate este, în mod surprinzător, invers 
istorică ; această ordine, care încearcă să fie conformă 
cu modul de organizare semantică (deschiderea filiaţiei 
cu accepţiunile uzuale actuale), nu ni se pare accepta- 
bilă : în cadrul perioadei alese, chiar într-un dicţionar 
explicativ sincronic, perspectiva istorică a izvoarelor era 
absolut necesară. Mai observăm că numărul textelor 
strict contemporane reprezentînd traduceri, incluse în 
bibliografia lucrării şi citate ca atare, este exagerat, iar 
procedeul în general nepotrivit pentru perioada strict 
contemporană, cînd limba română dispunea de sufi- 
ciente izvoare originale. Citatele (alese din 385 de titluri 
bibliografice) sînt clare, bine alese (deşi cam lungi), în 
general reprezentative, şi trimit totdeauna exact la izvor, 
fapt care dă operei lexicografice o ţinută științifică certă. 
Lucrarea a înregistrat numeroase unităţi frazeologice 
curente, cu explicaţiile semantice de rigoare și cu citate. 
Prin selectarea cuvintelor și a sensurilor, prin alegerea 
formelor-titlu, prin indicaţiile gramaticale (precizarea 
pluralului, a prezentului indicativ etc. recomandabile), 
prin datele de natură ortografică și ortoepică, dicţionarul 
năzuiește să fie o operă cu caracter normativ. Variantele 
lexicale, dubletele gramaticale, ortografice sau ortoepice 
apar înregistrate (ca forme secundare) numai în măsura 
în care au o circulaţie oarecare în limba română modernă. 
În sfîrşit, dat fiind caracterul sincronic al lucrării, pre- 
cum şi scopul său practic imediat, autorii au crezut că 
e bine să renunţe cu totul la secțiunea etimologică. 
Dicţionarul limbii române literare contemporane în 4 
volume s-a bucurat de o primire în general favorabilă. 
Apariţia lucrării a fost salutată ca „un eveniment de im- 
portanță deosebită“ t, ca „un suces important înregistrat 
de știința noastră lingvistică“?, opera fiind socotită de 


t Iorgu Iordan, în Contemporanul, cit. 
2 C. I. Parhon, în Contemporanul din 1 iulie 1955, 


141 


unii recenzenţi drept „realizarea cea mai completă a 
lingvisticii noastre“, iar acţiunea, dusă la bun sfîrşit, 
drept „o mare faptă de cultură“ 1. Numeroasele critici de 
amănunt aduse lucrării 2 nu știrbesc în mod hotăritor re- 
cunoașterea meritelor ei. 

__ Personal, ni se pare că trebuie totuși să ne întrebăm 
dacă noua operă lexicografică a putut corespunde cu ade- 
vărat scopurilor pentru care fusese concepută. Consta- 
tăm, din păcate, că dicţionarul n-a devenit așteptatul 
instrument de informare la îndemîna maselor, în primul 
rînd datorită proporţiilor sale : avînd materialul lexical îm- 
părţit pe întinderea a patru volume, lucrarea şi-a pierdut 
astfel caracterul popular, de izvor practic curent accesibil, 
ușor de procurat și de manevrat. Pe de altă parte, în 
afara scăderilor deja semnalate, lipsa de unitate ni se 
pare a fi principala lacună de conţinut a dicționarului. 
Elaborîndu-se de un număr mare de autori și în oraşe di- 
ferite, pe baza unor principii de lucru insuficient de amă- 
nunţite, dicţionarul ne apare pe alocuri fisurat de in- 
consecvenţe, clădit din fragmente imperfect sudate, vi- 
zibile în arhitectura lucrării. Cuvinte din aceeași „serie 
semantică“ sau chiar sinonime, care ar fi trebuit să pri- 
mească tratări explicative similare sau identice, au fost 
rezolvate, în lucrare, în chip diferit 3. 


x 


Încă înainte de terminarea elaborării Dicționarului 
limbii române literare contemporane, autorii au consta- 
tat că profilul (dar mai ales proporțiile) lui fuseseră 
greşit apreciate; aşa cum s-a văzut deja, noua operă 
lexicografică nu putea să satisfacă pe deplin masele largi 


1 G. Ivașcu, în Gazeta literară din 9 iunie 1955. 

> Vezi D. Macrea, Probleme de lingvistică română, cit., p. 
129 şi urm. 

3 albanez adj.: „care aparţine albanezilor sau Republicii 
Populare Albania“; australian adj.: „care aparţine Australiei 
sau locuitorilor ei; care provine din Australia“; austriac adj.: 
„care aparține Austriei sau care este originar din Austria“; 
italian adj.: „provenit din Italia; propriu Italiei sau locuito- 
rilor ei“ etc. etc.; bubuit şi bubuitură, arsenal şi armărie etc., 
declarate sinonime „perfecte“, au, în dicţionar, definiţii contra- 
dictorii. 

de cititori. Față de această constatare, un colectiv de 
tineri lexicografi din cadrul Institutului de lingvistică 
din Bucureşti a inițiat, începînd din 1955, sub condu- 
cerea lui D. Macrea, elaborarea unei opere lexicografice 
paralele, reduse la proporţiile unui singur volum, sim- 
plificată și accesibilizată : ea avea să apară în anul 1958 
sub titlul de Dicţionarul limbii române moderne. 

Iniţial, pentru a putea fi repede terminat, Dicţionarul 
limbii române moderne fusese conceput doar ca o sim- 
plă versiune prescurtată a Dicţionarului limbii române 
literare contemporane, mai sus prezentat. Pentru ca 
materialul lexical cuprins în cele patru volume ale aces- 
tuia să poată încăpea în limitele unui singur volum, co- 
lectivul de lucru a adoptat trei hotărîri generale pre- 
liminare : renunţarea la citate (păstrate doar în cazuri 
excepţionale, la instrumentele gramaticale ori la unele 
cuvinte și sensuri învechite, regionale și figurate); re- 
ducerea părţii explicative (prin concentrarea definiţiilor, 
prin contopirea unor sensuri înrudite și prin eliminarea 
altora puţin cunoscute) ; folosirea unui corp de literă mai 
mic. Totodată, față de varianta mare, Dicţionarul limbii 
române moderne într-un volum și-a propus să fie mai 
unitar și să ofere definiții mai accesibile. Mai unitar, în 
primul rînd prin adoptarea unor definiţii-tip obligatorii 
pentru cuvinte care, făcînd parte din aceeași „serie se- 
mantică“, justificau tratamente similare. Astfel, numele 
de zile și de luni, de popoare, de grade militare şi sociale, 
de litere, de numere, abstractele verbale, diminutivele şi 
augmentativele etc. au fost definite după scheme preala- 
bile, unitare. Mai accesibil, în sensul că a încercat să în- 
locuiască definițiile pretenţioase, tehniciste, cu explicaţii 
mai clare, într-un limbaj comun, dar fără sacrificarea sau 
vulgarizarea adevărului ştiinţifici. 

Urmînd după Dicţionarul limbii române literare con- 
temporane — şi avînd în parte aceiași autori — Dicţio- 
narul limbii române moderne a profitat considerabil de 
1 Cuvîntul progesteronă, definit în Dicţionarul limbii ro- 
mâne literare contemporane prin „hormon din corpul galben, 
necesar în procesul de reproducere“, are, în noul dicţionar, de- 


finiţia mai accesibilă de „hormon care se formează în ovare şi 
Care este indispensabil în procesul de reproducere.“ 

experienţa apropiatului său înaintaș. Noua operă lexi- 
cografică a luat în consideraţie nenumărate observaţii, 
sesizări şi propuneri publicate în presă sau comunicate 
direct Institutului de lingvistică cu ocazia apariţiei pri- 
melor volume ale operei amintite. În acest fel, nivelul 
Dicționarului limbii române moderne a fost îmbunătăţit 
în mod simţitor. Pornind de la observaţiile critice făcute 
predecesorului, în noua versiune au fost refăcute defini- 
ţiile unor cuvinte ca abordaj, abțibild, acadea, accent, 
accept, acreditiv, acromegalie, cabestan, cal(-putere), cală, 
calorifer etc., ori s-au adăugat noi sensuri la cuvinte ca 
cahlă, calendar, cameleon, caracatiţă etci. 

Autorii versiunii prescurtate s-au străduit să respecte 
într-o măsură mai mare decît predecesorii imediaţi prin- 
cipiul circulaţiei în alegerea formelor-titlu, a variantelor 
lexicale și gramaticale ; astfel, faţă de cuvinte-titlu ca 
autobus, cerșitor (şi cerșitori, cerșitorie), competință, gali- 
matias, omogeneitate (şi omogeneiza), santinelă sau trolei- 
bus, din Dicţionarul limbii române literare contemporane, 
care reprezentau evidente concesii făcute principiului 
etimologist, Dicţionarul limbii române moderne adoptă 
formele-titlu, mai uzuale, autobuz, cerșetor, competenţă, 
galimatie, omogenitate, troleibuz. | 

Dicţionarul limbii române moderne a fost conceput mi- 
tial cu aceeași listă de cuvinte ca a antecesorului său. În 


cursul elaborării s-a ajuns însă la concluzia că această. 
listă trebuia reanalizată și îmbunătăţită, în ambele sen-: 


suri : prin eliminare și prin adaos. Numărul adaosurilor 
(mai ales de tip neologistic, ca abiotic, abitație, abortiv, 
absenteist, acantacee, accidenta, acropolă, calce, calcedo- 
nie, calcinaţie, calomniere, calţavetă, calvinesc etc.) întrece 
net pe acela al eliminărilor (scăpat, scliviseală, semisumă, 
sforișoară, sublingual, surduţ etc.), ceea ce face ca, în mod 
global, noul dicţionar să fie mai bogat în cuvinte decît 
varianta în patru volume. Titlul noii opere lexicografice 
reflectă mai exact lista sa de cuvinte și de sensuri, limi- 


1 „Revizuirea articolelor... a reprezentat, în general, o îm- 
bunătăţire a acestora, prin realizarea unei clarităţi, precizii și 
concizii superioare“, afirmă Gh. Trandafir în Limba ro- 
mână, VIII (1959), nr. 6, p. 77. 


144 


tele ei; încercînd să îndeplinească în măsură sporită func- 
ţia sa de dicţionar prin excelenţă al limbii literaturii be- 
letristice moderne, lucrarea a inclus în lista de cuvinte 
alte numeroase regionalisme ori arhaisme care apar în 
operele marilor scriitori ; din opera lui M. Sadoveanu au 
trecut, de exemplu, în dicţionar termeni neliterari ca 
aldui, autocartor, bicaş, biţă, bîrnui, botcă, conară etc., 
absenţi în versiunea anterioară. Dicţionarul limbii române 
moderne are, potrivit statisticii întocmite de D. Macrea 1 
49 649 de cuvinte, cu peste 6 000 mai multe decît număra 
lucrarea similară a lui I. A. Candrea și cu circa 1000 în 
plus față de versiunea în patru volume. Avem a face, aşa- 
dar, cu cea mai bogată listă de cuvinte 
pe care ne-a oferit-o vreodatăun dic- 
ționar explicativ român într-un sin- 
gur volum. Dar această listă ne apare iarăşi încărcată 
de unele nejustificate omonimii lexicale : deşi în mult 
mai mică măsură decît o făcuse Dicţionarul limbii române 
literare contemporane, noua operă lexicografică continuă 
să rupă cuvinte unice în articole independente, pe baza 
apartenenţei lor la două sau mai multe părţi de vorbire 
diferite. s 

Conceput, după cum s-a văzut, ca un frate mai mic al 
versiunii în patru volume, Dicționarul limbii române mo- 
derne a devenit pînă la urmă o lucrare cu totul indepen- 
dentă, pri. două inovații principale : introducerea ilus- 
trafiilor și a indicațiilor etimologice. 

Cir 3000 de ilustrații şi mai multe zeci de plange 
îmbogăvesc forma tipărită a Dicţionarului limbii române 
moderne. Ilustraţiile, deşi reprezintă o concesie enciclo- 


' pedică, aduc în lucrare o notă vie, atrăgătoare, îndeplinind 


un scop practic esenţial : ele clarifică, individualizează nu- 
meroase noţiuni care au, în dicţionar, definiţii prin forţa 
împrejurărilor sumare. Să ne gîndim, de pildă, la cuvin- 
tele-nume de plante şi de animale care, chiar pe larg de- 
finite, pot fi rareori identificate exclusiv pe baza explica- 
țiilor. Completarea definiţiei cu ilustraţii s-a dovedit de un 
real folos la noţiunile concrete, mai ales dacă ţinem seama 
că lucrarea se adresează publicului larg. Numărul de ilus- 


1 D. Macrea, Probleme de lingvistică română, cit., p. 31. 

traţii, cu mult.mai redus în comparaţie cu dicţionarul lui 
I. A. Candrea, se explică atît prin structura diferită a lis- 
tei de cuvinte din cele două opere lexicografice, cît și 
prin temperarea exagerărilor lui Candrea, care adăugase 
desene și la noţiuni concrete arhicunoscute, ca scaun, 
masă etc. 

Indicarea etimologiei cuvintelor reprezintă, după pă- 
rerea noastră, principala inovaţie a lucrării față de ver- 
siunea în patru volume. Deoarece Dicţionarul limbii ro- 
mâne moderne este (ca şi lucrările anterioare ale lui 
L. Șăineanu și I. A. Candrea) în primul rînd un dicţionar 
explicativ şi numai în al doilea unul etimologic, datele 
sale etimologice sînt în general sumare. În principiu, s-au 
indicat însă toate etimologiile sigure, precum şi unele 
probabile. Principiul etimologiei multiple,  supraevaluat 
de A. Scriban, minimalizat de I. A. Candrea și ca și ine- 
xistent la L. Şăineanu, este aplicat în noua lucrare cu 
mai multă consecvență. Ca în dicționarul academic de sub 
conducerea lui S. Pușcariu, autorii s-au străduit să no- 
teze modelele latine ale împrumuturilor romanice recente. 
La derivatele .pe teren românesc, mai toţi predecesorii 
sînt depășiți prin procedeul de a indica sistematic nu nu- 
mai cuvintele-bază, ci și elementele derivative (afixe şi 
elemente de compunere). Un progres cert a fost asigurat 
la etimologiile cuvintelor românești de origine slavă. În 
pofida eforturilor făcute, rezultatele globale au fost apre- 
ciate, de majoritatea specialiştilor, drept nesatisfăcătoare. 
Părerea unuia dintre primii recenzenţi, după care „par- 
tea etimologică“ a dicționarului ar fi „singura despre care 
se poate afirma cu certitudine că nu este la înălțimea aş- 
teptărilor“t, a fost nu numai acceptată, de la apariţia lu- 
crării, ci chiar agravată, pînă astăzi, de unele constatări 
negative ulterioare. Fără a respinge cele mai multe din- 
tre observaţiile critice concrete făcute pe marginea indi- 
cațiilor etimologice ale dicționarului, considerăm însă că 
aceste observaţii nu îndreptățesc părerea, extrem de se- 
veră, care tinde spre condamnarea globală a secţiunii. 
Dimpotrivă, din datele obţinute de noi pe ansamblul lu- 
crării rezultă că noua operă lexicografică reprezintă un 


1 'Th. Hristea, în Limba română, VIII (1959), nr. 3, p. 83. 

progres în istoria disciplinei și prin secțiunea sa etimolo- 
gică. Din confruntarea Dicționarului limbii române mo- 
derne cu Dicționarul limbii române, general, istoric şi eti- 
mologic, care se elaborează, în prezent, de către unele din- 
tre cele mai autorizate forțe ale lingvisticii româneşti, re- 
zultă că peste 900% din etimologiile antecesorului într-un 
volum se regăsesc (ca atare sau într-o formă foarte ase- 
mănătoare) la succesorul academic. Astfel, în porţiunea 
m — mahmureală, 94 dintre cele 100 de cuvinte-titlu co- 
mune în cele două lucrări au etimologii identice ori ase- 
mănătoare, iar în porțiunea mergător — metamorfoza, la 
același număr de cuvinte-titlu comune, 97 de indicaţii 
etimologice se suprapun (total sau parţial) în cele două 
dicţionare. Pe baza acestor sondaje comparative, înmul- 
tite cu altele asemănătoare, ni se pare că trebuie infir- 
mată părerea existentă în prezent asupra secțiunii etimo- 
logice a Dicţionarului limbii române moderne ; suscepti- 
bilă încă de numeroase îmbunătăţiri, ea corespunde în 
orice caz în mai mare măsură decît toate operele lexico- 
grafice anterioare de același tip. 

Succesul dicționarului în rîndul maselor a fost 
enorm. Noi și noi tiraje ale lucrării au făcut ca, în mai 
puţin de un deceniu de la apariţie, ea să înregistreze 
aproape 150 000 de exemplare și să devină cea mai 
populară operă lexicografică din isto- 
ria lingvisticii române. Prin proporţiile 
sale, prin organizarea materialului lexical, prin îmbună- 
tăţirile aduse versiunii în patru volume, Dicţionarul limbii 


„române moderne constituie, pe bună dreptate, cum afirma 


un recenzent, „tipul de dicţionar ideal pentru marele pu- 
blic“ 1. Un dicţionar de la care cititorii așteaptă totuși a 
nouă ediţie. 


———— 


1 Th. Hristea, în Limba română, cit., p. 83. 

IV. DICŢȚIONARELE DE NEOLOGISME : 


Am arătat, în primul volum al cărții de față (p. 86—87), 
cum îmbogățirea masivă, prin împrumut, a lexicului limbii 
române din veacul trecut a dus la necesitatea alcătuirii 
unor dicţionare speciale, în care noile „achiziţii să fie 
anume explicate pentru un public tot mai larg. În presă, 
în operele ştiinţifice, în literatura beletristică, cititorii în- 
tilneau mereu cuvinte necunoscute (şi de obicei necesare) 
pe care aveau nevoie să şi le explice cît mai exact şi să 
le utilizeze ei-înşişi în condiţii adecvate. Aceste nevoi 
obiective imperioase constituie principala explicaţie a ma- 
relui succes de care s-au bucurat dicționarele de neolo- 
gisme din secolul al XIX-lea. A Ă 

Bineînţeles că îmbogățirea lexicului limbii române a 
continuat și după anul 1880, ba, în ceea ce priveşte termi- 
nologia tehnico-știinţifică de amănunt, ea s-a intensificat 
chiar într-o oarecare măsură, datorită progreselor şi di- 
versificării științelor, a apariției și dezvoltării unor ra- 


muri noi etc. Prin urmare, este firesc ca perioada contem- : 
porană a culturii naţionale să fi produs, şi ea, în aceleaşi | 


scopuri, mai multe dicţionare de neologisme. Rămi- 
ne poate să ne întrebăm în ce măsură mai erau 
ele cu adevărat necesare în condiţiile în care dicţio- 
narele explicative generale ale secolului nostru (de la 
Şăineanu încoace) cuprindeau ele-însele, în lista lor de 
cuvinte, și majoritatea achiziţiilor recente. Chiar numai 
faptul că dicționarele de neologisme delimitează, din dic- 
ționarele explicative generale, împrumuturile recente (și 
derivatele lor), spre a le concentra și reorganiza într-o lu- 
crare de sine stătătoare, ni se pare suficient pentru a jus- 


tifica oportunitatea lor. Este un adevăr de mult cunoscut ; 
acela că cititorul obișnuit nu caută într-un dicţionar ex- | 
plicativ general în primul rînd cuvintele ori sensurile cu- 

rente și nici cuvintele arhaice sau regionale (prezente în 
măsură mai mare doar în anumite tipuri de texte, de spe- 
cialitate și beletristice) ; cititorul obişnuit are nevoie de 
dicţionare mai ales pentru termenii şi sensurile noi, pen- 
tru explicarea textelor curente şi pentru menţinerea sa în 
actualitate. Dacă, pe de altă parte, se constată că aproape 
jumătate din vocabularul limbii române moderne este for- 
mat din neologisme intrate în limbă în decursul ultimului 
secol şi ceva!, atunci, în cazul limbii noastre, operele lexi- 
cografice care au în vedere explicarea acestor cuvinte sînt 
chiar mai utile decît pentru alte limbi. Cît despre condi- 
tiile pe care dicționarele de neologisme ar trebui să le 
satisfacă spre a-și îndeplini cu adevărat rolul (de exem- 
plu, o listă de cuvinte cît mai cuprinzătoare, explicaţii su- 
ficiente, clare şi accesibile etc.), ele sînt, din păcate, ra- 
reori îndeplinite de lucrările apărute la noi în ultimele 
nouă decenii. 

Dacă luăm în consideraţie numărul dicţionarelor de 
neologisme apărute de la 1880 încoace, constatăm, cu oa- 
recare surprindere, că el este destul de redus, reprezen- 
tînd la prima vedere puţine progrese cantitative în com- 
paraţie cu perioada anterioară. Situaţia se schimbă însă 
în mod sensibil, în favoarea epocii contemporane, dato- 
rită numărului considerabil de ediţii și versiuni pe care îl 
înregistrează dicționarele apărute acum. Aproape fiecare 
dicţionar de neologisme, oricît de mediocru, cunoaște una 
sau mai multe reeditări, ceea ce ne duce la concluzia că 
avem a face cu tipul de operă lexicografică de cel mai 
mare succes dintre cele explicative unilingve. 

Cu o singură excepţie netă, calitatea mediocră și sub- 
mediocră a acestor lucrări este invers proporţională cu 
succesul lor : cu un aparat ştiinţific primitiv, cu un mate- 
rial lexical ce pare adunat mai mult la întîmplare, și de 
aceea cu mari lipsuri cantitative, cu definiţii sumare ade- 
sea aproximative sau greșite, dicționarele de neologisme 
publicate între anii 1880 şi 1961 au astăzi doar o valoare 
documentară. Deși sumare în secțiunea explicativă, ele 
mai păstrează totuși, din lucrările similare ale secolului al 


1D. Macrea, Probleme de lingvistică română, București, 
1961, p. 32. | 

XIX-lea, unele trăsături enciclopedice (cum ar fi înregis- j 
trarea numelor proprii), dar renunţă fără excepţie la in- 4 
dicaţiile etimologice (mai ales pentru motivul că, prin 
dispariția lexicografilor latiniști şi a curentului însuși, aj 
dispărut şi nevoia de a demonstra, prin etimologie, latini- | 
tatea şi romanitatea lexicului limbii române). Caracteris- ; 
tica esenţială a acestor dicţionare este că se folosesc unele. 
pe altele aproape pînă la identitate și, de aceea, putem j 
spune că de obicei n-avem a face cu opere lexicografice 
independente, ci doar cu versiuni concentrate sau ampli- 4 
ficate ale unuia și aceluiași prototip. i 
Primul din serie, în ordine cronologică, este Dicţiona- ! 


„rul român portativ. Culegere de cele mai necesare cuvinte | 


radicale (ediţia a IV-a, Craiova, 1881 ; ediţia a V-a, Cra- 
iova, 1895 1) şi aparţine lui I. Bauman, o mai veche cunoș-j 
tinţă a noastră. Despre cele dintii ediţii ale acestui dic-f 
ționar am vorbit în primul volum al cărții de faţă (p. 86 şi 
urm.), și nu vom reveni aici asupra lor; faţă de primelej 
trei ediţii, ultimele două nu reprezintă nici o schimbare! 
radicală, de aceea modificarea subtitlului celei de a V-aj 
ediţii (Cu un bogat repertor de cuvinte radicale) nu se jus- ; 
tifică decît prin raţiuni comerciale. În ambele ultime edi- 4 
ţii avem a face cu o listă săracă de cuvinte-titlu (sub; 
4 000), în care se află în continuare incluse formații trans- į 
portate direct din dicționarele străine (de exemplu, ables- 
tor, absimil,  acceptilaţiune, adipsie,  ageronte, afesare,! 
ageustie, agripnie, amoliţie, anegraf, eclegmă, eludi, enci-! 
protip etc. etc.); în ambele, cuvintele-titlu (înregistrate. 
fără accent și fără indicarea categoriei morfologice) sînt 
urmate de explicaţii sumare, primitive, în mare măsurăj 
aproximative sau greșite (după acest dicționar, congediuli 
ar însemna „voia pentru a se retrage“, congestiunea o] 
„adunătură la un loc“, crima orice „faptă rea“, iar fla~ 
grante „înflăcărat“) ; în cazul neologismelor polisemantice,j 


Aurora Moţiu-Marcus semnalează și o așa-zisă ediţie a VI-aj 
a lucrării lui Bauman, din 1896 (vezi Bibliografia dicționarelor ro 
mâneşști unilingve tipărite, în Studia bibliologica, vol. II. partes 
1, București, 1967, p. 429); în realitate, avem a face doar cu un 
nou tiraj al ediţiei a V-a. ` 

accepțiunile diferite se notează într-o enumerare unică, 
ce produce nedumeriri (monstrul, de exemplu, este un 
„animal născut afară de regulele firei, orice peste fire, om 
crud“). Ne surprinde cum a putut să ajungă la a cincea 
ediție o asemenea operă lexicografică submediocră. 

De un succes și mai mare s-a bucurat în perioada con- 
temporană Cel mai nou dicţionar de buzunar pentru tăl- 
măcirea cuvintelor radicale și zicerilor streine din limba 
română, elaborat de A. Steinberg şi apărut, în prima sa 
ediţie, la București, în 1886. Pînă în anul 1920 lucrarea 
înregistrase cel puţin șapte ediţii 1, devenind astfel cel 
mai răspîndit dicţionar român de neologisme din prima 
jumătate a secolului nostru. Toţi lexicografii din această 
perioadă îl iau ca model pentru operele de acelaşi tip, şi 
se țin de obicei foarte aproape de el. i 

Departe de a putea fi considerată o operă exemplară, 
un model, noua lucrare întrece totuşi, din mai toate punc- 
tele de vedere, dicționarul predecesorului imediat. Prima 
ediție cuprinde peste 6 000 de cuvinte, iar ultima aproape 
7 000, cifre care, după cum se vede, întrec net pe aceca 
din dicţionarul lui I. Bauman. Selectarea termenilor se 
dovedește și ea mai fericită, autorul renunţind la o serie 
de formaţiuni nereale care apăruseră la Bauman (de exem- 
plu, la afesare, agripnie, albigine, amoliţie). Pentru a ex- 
ploata la maximum spaţiul tipografic, autorul a grupat 
cuvintele pe „cuiburi“ lexicale în care, din păcate, se află 
nu numai cuvinte din aceeaşi familie (degradat și degra- 
dator, la degradare; delator, la delațiune), ci şi unele 
foarte diferite, strînse laolaltă pe baza criteriului unic al 
ordinii alfabetice (astfel, sub articolul carabină figurează 
caracter, carafă, caramel și caravană) ; de la ediţia a doua 
inainte, o bună parte din materialul lexical adunat în 
aceste „cuiburi“ va fi dispersat în articole independente. 


3 ' Ediția a Il-a revăzută, București, 1887; ediţia a IV-a. 

ucureşti, 1897 ; ediţia a V-a, Bucureşti, 189; o „ediţie nouă, cu 
Jotul revăzută şi considerabil adăugită“ a apărut la București, în 

15; în sfîrşit, o ultimă ediție, la Bucureşti în 1920. N-am 
Putut depista a treia ediție a lucrării, deşi nu pare imposibil 
SOA SÄ nici nu fi existat, întrucît, din interese strict comerciale, 
(€ itorii exagerau uneori numărul edițiilor, spre a impune aten- 
tiei cititorilor opera. i 

Ca la predecesor, cuvintele nu poartă indicaţia de 
accent și nici aceea a categoriei morfologice, fiind urmate 
direct de secţiunea explicativă. Definiţiile sînt însă cu 
mult mai exacte, mai clare, mai bine delimitate și ierar- 
ħizate decît la Bauman. Cînd neologismul are un sinonim 
mai cunoscut (și mai vechi), el se defineşte exclusiv prin 
acesta (roză: „trandafir“; masturbaţie : „onanie“), sau, 
eventual, printr-o serie sinonimică (mariaj : „măritiș, că- 
sătorie, însurătoare“) ; ceva mai des apare definiţia prin 
perifrază (menagerie : „loc în care se arată fel de fel de 
animale“ ; menestrel : „lăutar și poet ambulant în evul 
mediu“) sau perifraza urmată ori precedată de sinonime 
(martir : „mucenic, om care sufere chinuri și chiar moar- 
tea pentru credinţa sau ideile lui“). La neologismele poli- 
semantice, diversele accepţiuni sînt izolate prin punct și 
virgulă, procedeu ce depășește iarăși pe amintitul prede- 
cesor (moralitate : „cugetare morală ; înţeles moral; ca- 
racterul moral al unui om“). Autorul introduce, ici și colo, 
în lista de cuvinte, după tradiţia secolului al XIX-lea, nu- 
me proprii uzuale (Confuciu, Mediterana), cu explicaţiile 
de rigoare. Unele dintre ediţiile ulterioare au fost în mod 
simţitor îmbogăţite și îmbunătăţite ; în afara adaosurilor 
propriu-zise de cuvinte, destul de numeroase, Steinberg 
introduce în aceste ediţii sintagme și expresii (cabinet de 
lectură, la cabinet; a trăi din expediente, la expedient), 
precum şi scurte citate ilustrative personale pentru expli- 
citarea definiţiilor (miros cadaveric, la cadaveric). 

În anul 1923, la București, Alexandru Stănceanu pu- 
blica Cel mai nou dicționar de buzunar pentru tălmăcirea 
cuvintelor radicale și zicerilor streine din limba română 
(„ediție nouă cu totul revăzută și considerabil adăugită“). 
Surprinde identitatea absolută a titlului acestei opere le- 
xicografice cu acela al lucrării lui Steinberg şi, la o con- 
fruntare mai stăruitoare, constatăm că noul dicționar nu 
justifică un nou autor, fiind, în realitate, o ediţie puţin 
modificată a dicționarului lui Steinberg. De altfel, auto- 
rul însuși recunoștea, deşi indirect, în subtitlul lucrării, 
de a fi dat doar o ediţie nouă a unei lucrări deja exis- 
tente ; altfel, acest subtitlu devine paradoxal, cîtă vreme 
Stănceanu nu publicase vreodată o altă primă ediţie. Re- 

vizuirea listei de cuvinte a antecesorului a dus la unele 
adaosuri lexicale (abacă, absenteism, absentist), dar mai 
ales la eliminarea unora fără existenţă reală în limba ro- 
mână) abastardare, abhorare, acquerire, adjucţiune, ad- 
juraţie etc.). Cît despre modul de organizare a articolelor 
şi despre definițiile adoptate, ele sînt, cu excepţii de amă- 
nunt, aceleași cu ale predecesorului arătat. În anul 1925 
autorul și-a reeditat, fără nici o modificare, dicţionarul. 
Tot de la modelul Steinberg pleacă Dicţionarul pentru 
explicarea cuvintelor radicale din limba română, apărut 
la Chişinău, puţin după încheierea primului război mon- 
dial (— lucrarea nu a fost datată —), sub îngrijirea unui 
lexicograf anonim. Noua operă n-a putut fi terminată, în- 
trerupîndu-se după tipărirea primelor patru coli (de laa 
pînă la cameră), suficiente spre a o putea încadra în filia- 
ţia istorică a disciplinei. Lista de cuvinte a dicționarului 
lui Steinberg a fost serios modificată, aproape numai prin 
eliminare, şi după criterii adesea subiective, căci printre 
termenii respinși figurează nu numai  rarităţi suspecte 
(ca abad, abastardare), ci şi numeroase împrumuturi cu- 
rente la data elaborării lucrării (ca abator, abatjour, abera- 
ție). Majoritatea explicaţiilor şi organizarea internă a 
noului dicţionar sînt preluate ca atare de la Steinberg. 
Ultima, în ordine cronologică, dintre operele lexico- 
grafice aflate sub tutela lui A. Steinberg este Dicţionarul 
pentru explicarea cuvintelor radicale şi a zicerilor străine 
din limba română, apărut la București, cam în al treilea 
deceniu al secolului nostru, şi avînd un autor necunos- 
cut. Informaţia din introducere că „dicţionarul de față 
este prelucrarea, cu mult adăogită, a unei lucrări mai vechi 
care. a avut mai multe ediţii“ (p. III) se referă în mod 
cert la dicţionarul amintitului înaintaş. Rămîne să vedem 
în ce măsură noua operă o prelucrează şi o îmbogățește pe 
aceea anterioară. O confruntare făcută în acest scop ne 
arată că lista de cuvinte a fost într-adevăr serios revi- 
zuită de lexicograful succesor, dar nu atît în sensul îm- 
bogăţirii (face-â-main, falenă, famelic, familiar, fanariot, 
farniente, fatidic, fatum), cît mai cu seamă în acela al re- 
ducerii ei, pe alocuri surprinzătoare, căci rămîne iarăşi 
nejustificată eliminarea unor neologisme de circulaţie (fa- 

cilitate, factorie, faeton, fagot, failibil, fakir, farmacie, far- 
macist, febră, feculă, feculent, federativ, felcer). Autorul a 
îmbunătăţit în schimb simțitor secţiunea explicativă, mo- 
dernizînd aspectul definiţiilor, lărgindu-le şi explicitîn- 
du-le, înlocuind numeroase explicaţii prin sinonime cu de- 
finiţii prin perifrază (și sinonime), adăugiînd sensuri noi 
la cele existente. Definiţii absolut personale s-au dat, de 
exemplu, la cuvinte ca îdiotism, ignorant, imagine, ima- 
nent, impenetrabilitate, impecabil, imperceptibil, imperia- 
lism, imperialist, impersonal ete. Cu toate că în linii mari 
dicționarul reprezintă un progres în istoria disciplinei, va- 
loarea sa rămîne încă extrem de modestă. 


+ 


Cu toată strădania autorilor lor, dicționarele de neo- 
logisme prezentate pînă aici au o structură șubredă, im- 
provizată ; ele ne apar astăzi ca niște simple liste de cu- 
vinte inegale și incomplete, cu o parte explicativă primi- 
tivă, ce aminteşte pe alocuri de caracterul amatorist al 
lexicografiei din secolele anterioare. 

În întreaga epocă contemporană, un singur dicţionar de 
acest tip a fost conceput la nivelul exigenţelor ştiinţifice 
reale : este vorba de cunoscutul Dicţionar de neologisme 
elaborat de FI. Marcu şi C. Maneca și apărut în prima sa 
ediţie la București, în anul 1961 (ediţia a doua a lucrări, 
„revăzută şi adăugită“, s-a tipărit în 1966). Noul dicţio- 
nar se deosebește radical și din mai toate punctele de ve- 
dere de operele similare anterioare. 

Autorii, filologi de profesie, și-au delimitat cu preci- 
zie domeniul și perioada istorică înainte de a trece la adu- 
narea şi elaborarea materialului lexical : ei și-au propus 
să înregistreze în dicționarul lor numai împrumuturile re- 
cente ale limbii române (şi derivatele pe teren românesc 
ale acestor împrumuturi), adică au luat neologismul în 
înțelesul lui mai restrîns, dar practic singurul absolut ne- 
cesar, iar, pe de altă parte, au considerat, în mod justifi- 
cat, că au statut de neologisme în limba română actuală 
împrumuturile făcute de aceasta de pe la sfîrșitul secolului 
al XVIII-lea încoace. În ceea ce priveşte împrumuturile 
culte. strict contemporane, şi mai ales termenii tehnico- 

ştiinţifici, selectarea lor s-a făcut pe criteriul uzului, din 
masa existentă fiind acceptaţi în dicţionar doar cei folo- 
siți în mod curent în limba literară sau măcar în litera- 
tura de specialitate. În operaţia de selectare, autorii au fost 
în mod considerabil ajutaţi de existenţa Dicţionarului 
limbii române literare contemporane şi a Dicţionarului 
limbii române moderne, apărute chiar în perioada cînd 
noii lexicografi își definitivau lista de cuvinte. Se constată 
limpede că aceștia au efectuat o minuțioasă analiză a ce- 
ior două lucrări, extrăgindu-și din ele întreg eșafodajul 
dicționarului proiectat, adaosurile lexicale personale fiind 
relativ neînsemnate, cel puţin la prima ediţie. Metoda de 
lucru s-a dovedit extrem de fructuoasă, căci a dus la o 
listă ce însumează (în prima ediţie) aproape 20 000 de cu- 
vinte-titiu, cantitate de-a dreptul excepțională, care în- 
trece de mai multe ori cele mai bogate opere similare an- 
terioare. Recenzenţii au semnalat totuși unele lipsuri în 
această listă de cuvinte (de exemplu, anost, hidric, pașa- 
port, susura, veleitate 1), dar cuantumul lor este absolut 
neînsemnat, dacă îl raportăm la cantitatea globală înre- 
gistrată. 

Conceput ca „un instrument practic de lucru“ „la în- 
demîna marelui public“ și „capabil să lămurească sensu- 
rile cuvintelor noi“ (v. prefața Din partea autorilor, p. 11), 
dicționarul, fără a face concesii enciclopedice (spre lauda 
lui), s-a străduit, în consecință, să ofere definiții simple, 
accesibile și de obicei moderat-analitice. Cu unele modifi- 
cări de amănunt (mai mult de ordin tehnic), structura sec- 
tțiunii explicative este preluată după Dicționarul limbii 
române moderne, din nou spre lauda autorilor, care n-au 
ținut să se distanțeze cu orice preț de un model care li 
s-a părut potrivit. Avem a face cu primul dicționar de 
neologisme românesc în care au fost înregistrate siste- 
tematic toate accepțiunile mai cunoscute ale cuvintelor, 
grupate după cifre romane și arabe, după cercuri pline 
și goale, după bare duble şi litere mici, lexicografii sta- 


1 D. Ursu. în Studii şi cercetări științifice (laşi). seria Filo- 
logie. XII (1961), fasc. 2, p. 214; St. Ionică, în Limba ro- 
mână, XI (1962), nr. 5, p. 114. : 

bilind o filiaţie şi ierarhie asemănătoare cu acelea din 
dicționarele explicative generale. Autorii au corectat, au 
completat şi au adăugat numeroase accepţiuni la cuvin- 
tele preluate din Dicţionarul limbii române moderne, pro- 
fitînd de observaţiile şi sugestiile făcute cu prilejul apari- 
ţiei acestuia. Cum era firesc într-o lucrare care își propunea 
să explice conţinutul cuvintelor recente, deci mai puţin cu- 
noscute, definiţia de tip analitic (prin perifrază) covîrșeşte 
pe aceea prin sinonim și serie sinonimică. 

Numeroase indicaţii asupra circulaţiei cuvîntului-titlu, 
asupra domeniului căruia îi aparţin, asupra situației sale 


stilistice, grija pentru alegerea formei-titlu recomandabile, . 


indicarea accentului și, uneori, a pronunțării, fac din lu- 
crarea amintită și un excelent izvor normativ. S-a re- 
proşat însă, pe bună dreptate, autorilor faptul că n-au 
dus pînă la capăt funcţia normativă a lucrării lor, deoa- 
rece au lăsat la o parte indicația pluralului substantive- 
lor, a prezentului indicativ al verbelor, precum şi nume- 
roase indicaţii ortoepice, indispensabile într-un dicţionar 
de neologisme t, 

Iarăşi spre deosebire de toate lucrările similare ante- 
rioare, numărul unităţilor frazeologice înregistrate în noul 
dicţionar poate fi considerat apreciabil, sporind bogăţia 
și utilitatea izvorului, oferind o imagine mai exactă asu- 
pra virtualităţilor semantice multiple ale neologismelor. 

S-a renunţat cu totul la citatele ilustrative (din iz- 
voare sau redacționale), nu numai pentru a se realiza ast- 
fel o evidentă economie de spaţiu, ci și pentru motivul, 
principial, că folosul lor într-un dicţionar sincronic de tip 
special, cu definiţii în general explicite, nu se dovedea 
evident. 

Trăsătura distinctivă cea mai pregnantă a Dicţiona- 
rului de neologisme o constituie secțiunea sa etimologică. 
Prin această secţiune, lucrarea se deosebeşte în mod esen- 
țial de toate operele similare anterioare din perioada con- 
temporană, și destul de net de modelul ei (altfel cel mai 
apropiat), Dicţionarul limbii române moderne. Autorii au 
pornit de la ideea justă că, în mai mare măsură decît ce- 


-1 Şt. Ionică, în Limba română, cit., p. 116. 

lelalte cuvinte ale limbii, neologismele provin (pe rînd 
sau concomitent) din mai multe limbi străine cu care ro- 
mâna s-a aflat în contact, în diverse epoci şi provincii.. 
De aceea, ei au sporit în mod considerabil explicaţiile prin 
etimologie multiplă ; în ciuda aparenţelor, etimologia mul- 
tiplă este mai exactă, căci oglindește situaţia reală în care 
s-a aflat, mai ales în veacul al XIX-lea, limba româna. 
A fost semnalată însă, curînd după apariţia lucrării, con- 
tradicţia între poziţia teoretică şi cea practică a autorilor 
în privinţa indicaţiilor  etimologice!. Necunoscînd exact 
istoria concretă a fiecărui neologism în parte, căile și izvoa- 
rele prin care ele au pătruns în limba română, autorii 
dicționarului au înșirat adesea în mod mecanic etimoane 
suplimentare nejustificate sau, dimpotrivă, au omis unele 
surse reale de împrumut. Datele istorice concrete ne arată, 
de exemplu, că influenţa italiană a fost mai slabă decit 
rezultă din dicţionarul analizat, în care apar etimoane ita- 
liene fără acoperire reală (să se compare pentru aceasta 
etimologia unor cuvinte ca echivala, ecuatorial, eficace 
cu Indicele de cuvinte al lucrării lui N. A. Ursu, Formarea 
terminologiei științifice românești, Bucureşti, 1962); 
aceleași date istorice dovedesc că ramificaţie ori crepuscular 
provin și din franceză, nu numai din italiană, că nomencla- 
tură n-a intrat în limba română din germană, ci din fran. 
ceză şi latină, că teoretic, considerat în dicționar drept 
împrumut din franceză şi germană, provine în primul 
rînd (cel puţin în Transilvania) din latină etc. etc. Ni se 
pare totuși neîndreptăţită critica adusă lexicografilor pen- 
tru faptul că nu au luat în consideraţie, la stabilirea eti- 
mologiei, diversele forme sub care neologismele au intrat 
şi au circulat în limba română, forme ce arată adesea clar 
sursa concretă a împrumutului?. Într-un dicţionar sinceru- 
nic normativ, practic, care a trebuit să opteze în princi- 
piu pentru o singură formă a neologismului, cea mai cu- 
noscută astăzi, etimologia poate fi și chiar trebuie redusă 
la explicarea originii acestei forme și numai a ei. A consi- 
dera, de exemplu, cum s-a făcut, că analiză pro- 

1 D. Ursu, în Studii şi cercetări științifice (laşi), seria Fi- 
lologie, cit., p. 274—275. 

2 Ibidem, p. 275. 

vine în primul rînd din neogreacă și latină, înseamnă 
a nu explica forma de azi a cuvîntului, ci unele anterioare, 
de mult dispărute (analisis, analizis, analis, analiz), proce- 
deu care ni se pare de neconceput. Mai supărătoare sînt 
unele inconsecvenţe ale autorilor, care ne oferă soluţii 
deosebite la cuvinte de același tip etimologic : calificativ, 
receptiv, filtrant, centrifugal, de exemplu, au fost consi- 
derate împrumuturi certe din franceză, în timp ce alter- 
nativ, adsorbant sau stomacal apar doar ca împrumuturi 
probabile din aceeași limbă. Utilitatea secţiunii etimolo- 
gice din lucrare a crescut şi prin indicarea frecventă a 


originii primare a neologismelor, însoţită de traducerea - 


elementelor lexicale originare ; din păcate, datorită unor 
vicii de ordin tehnic, etimologiile directe se confundă ade- 
sea cu cele originare, nefiind ferm delimitate de acestea. 

Ediţia a doua a dicționarului constituie un progres evi- 
dent faţă de prima, ea însăși remarcabilă, cu toate rezer- 
vele făcute. Autorii și-au îmbogăţit lucrarea cu peste 2 000 
de cuvinte-titlu (printre ele, bandieră, baptisteriu, cam- 
panelă, laser, trauler)!, au introdus în ea circa 3000 de 
variante lexicale cunoscute la neologismele deja înregis- 
trate (descorda, direcţiune, dizertaţie etc.), au înmulţit in- 
dicaţiile stilistice, gramaticale și ortoepice (întărind astfel 
caracterul normativ al lucrării), au revăzut secțiunea ex- 
plicativă (adesea actualizind, explicitind şi îmbogă- 
țind definiția), au refăcut pe alocuri chiar orga- 
nizarea materialului lexical, filiația semantică. Secțiunea 
etimologică a profitat şi ea de observaţiile făcute de re- 
cenzenţi pe marginea primei ediţii, prezentînd, la ediţia 


a II-a, numeroase îmbunătăţiri generale şi de amănunt, o 


prudenţă sporită în fixarea etimologiei multiple. 

Pasibil, ca orice operă lexicografică, de noi şi noi ame- 
liorări, cu prilejul apariţiei unor ediţii viitoare, Dicţiona- 
rul de neologisme al lui FI. Marcu şi C. Maneca şi-a atins 


1 Noul criteriu suprem de selectare, acela ca termenul să 
apară „în cel puţin două stiluri ale limbii“ (Prefaţa, p. 10), se 
regăseşte şi în Dicţionarul limbii române, serie nouă, Bucureşti, 
1965 (v. Introducerea, p. VI). i 

de pe acuma țelul propus, acela de a servi în bune con- 
diţii ca instrument de informare curentă pentru un pu- 
blic foarte larg. 


% 


Un loc aparte, prin componenţa listei de cuvinte, îl 
ocupă în istoria lexicografiei române contemporane lucra- 
rea Mic dicţionar, aparţinînd lui E. Hodoș şi avînd un sub- 
titlu care arată destul de clar conţinutul său : Cuprinde 
peste 15 mii de neologisme, cuvinte străine, unele provin- 
cialisme, arhaisme. Noua operă lexicografică, apărută la 
Sibiu, probabil în deceniul al treilea al secolului nostru, 
pare la prima vedere un adevărat hibrid : ea nu îndepli- 
nește nici condiţia de dicţionar explicativ general (căci îi 
lipsesc cuvintele uzuale), nici pe aceea de dicţionar al lim- 
bii literare, dar nu este nici dicționar propriu-zis de neo.- 
logisme, deși împrumuturile recente ocupă în lista ei de 
cuvinte un loc net preponderent, motiv pentru care am şi 
încadrat-o în capitolul de faţă al cărţii noastre. Profilul 
lucrării a fost determinat de constatarea autorului că 
„Știutorii de carte din lumea celor mulţi... întîmpină greu- 
tăţi, mai mari sau mai mici, la citirea scriitorilor nostri, 
vechi și noi, prozatori și poeţi“ (Cătră cititori, p. 3). De 
aceea, el și-a propus să întocmească un glosar al eventua- 
lelor „dificultăţi“ lexicale ce apar în limba literaturii ar- 
tistice, adică să înregistreze și să explice termenii mai pu- 
țin uzuali, mai puţin cunoscuţi din textele beletristice. 
independent de situația lor în ansamblul vocabularului. 
de apartenenţa lor la o categorie sau la alta de cuvinte ; 
dar cum neologismele constituie, prin cantitatea și nou- 
tatea lor, principala „dificultate“ în lectura textelor bele- 
tristice curente, ele figurează cu precădere în noua operă 
lexicografică, seria lor fiind întreruptă doar ici și colo de 
cuvinte regionale și arhaice. í 

Lucrarea este concepută extrem de sumar, după mode- 
lul dicționarelor de neologisme ale epocii : singurele părți 
componente statornice care alcătuiesc articolele sînt cu- 
vîntul-titlu (cu indicația accentului) şi explicația, redusă 
de obicei la unul sau la mai multe sinonime, reale sau 
numai aproximative („abrevia a prescurta“ ; „adolescent 
băiețandru“ ; „adult vîrstnic“ ; „afîna a rări, a înfoia'). În 

acest procedeu explicativ dominant se simte şi dorinţa pu- 
ristului de a reimpune unele corespondente sinonimice 
mai vechi. Cuvintele regionale și cele arhaice sînt iden- 
tificate, pe cît posibil, de autor şi notate cu ajutorul unor 
abrevieri speciale. La cuvintele polisemantice, diversele 
accepţiuni sînt izolate sistematic prin punct şi virgulă 
(balamuc : „casă de nebuni; larmă“; „Lozie : „răchită ; 
nuia“ ; balcon: „pridvor; foişor; galerie“). După mode- 
lul dicționarului de neologisme al lui A. Steinberg, o parte 
a materialului înregistrat a fost grupată în „cuiburi“ le- 
xicale (de ex. macadamiza, la macadam ; macagiu, la ma- 
caz ; machiavelism, la machiavelic etc.). beau 
Ca instrument de utilitate specifică imediată şi fără 
pretenţii, lucrarea a fost ingenios concepută, dar ea nu s-a 
bucurat de succes și prin urmare n-a fost reeditată. 


V. DICŢIONARELE DE TERMINOLOGI SPECIALE 


Oricit de bogate, dicționarele explicative generale sau 
cele ale limbii literare nu îşi pot propune să oglindească 
suma cuvintelor din toate stilurile limbii literare actuale. 
Ele preiau și rețin, din fiecare stil şi substil în parte (cu 
excepţia stilului beletristic şi, poate, a celui publicistic), 
doar termenii actuali care au depăşit — sau măcar tind 
să depășească —, prin valoarea lor de circulaţie, granițele 
stricte ale domeniului. În felul acesta rămîn, în afara listei 
lor de cuvinte, ceea ce în mod curent se cunoaște sub nu- 
mele de „termeni de specialitate“. Din dicționarele expli- 
cative generale şi din cele ale limbii literare lipsesc nu 
numai termenii de îngustă specialitate, ci şi (sau mai ales) 
accepţiunile speciale ale unor cuvinte care, altfel, figu- 
rează în ele, cu sensurile mai cunoscute. Selectarea mate- 
rialului lexical în dicționarele generale pare a se impune 
în orice caz măcar în privința termenilor din domeniul 
tehnico-știinţific. În perioada contemporană, progresele 
ştiinţelor în ansamblu, ale ramurilor și capitolelor diver- 
selor ştiinţe în special, au devenit atît de excepţionale 
încît au produs în interiorul vocabularului acumulări și 
mișcări cu adevărat revoluţionare : aproape fiecare şti- 
ință, ba chiar şi fiecare mare capitol al ei, tinde să-și 
creeze o terminologie specifică, în mare parte proprie, 
folosită de un număr relativ restrîns de membri ai comu- 
nității lingvistice, de profesioniştii domeniului respectiv. 

Pentru aceştia s-au elaborat, în secolul nostru, nume- 
roase opere lexicografice explicative specializate, circum- 
scrise la o terminologie sau la alta. Se poate spune chiar 
că dicționarele explicative pe termino- 
logii speciale formează unul dintre ti- 
purile cele mai caracteristice ale lexi- 
cografiei române contemporane. Aproape 

inexistente în trecut, ele se înmulțesc rapid în secolul 
nostru şi reflectă, cum am spus, excepţionala diversifi- 
care şi autonomizare a diverselor ramuri de activitate. 
Acum apar dicţionare dedicate comerțului, economiei şi 
contabilităţii, dreptului, politicii şi publicisticii, peda- 
gogiei şi filozofiei, folclorului și muzicii, agriculturii, 
botanicii şi zoologiei, medicinii şi farmaciei, matema- 
ticii şi tehnicii, pentru a nu cita decît exemple. 

În multe cazuri aceste dicţionare nu își propun să în- 
registreze numai terminologia de specialitate îngustă, care 
nu se află în dicționarele explicative generale; dimpo- 
trivă, unele se limitează doar la explicarea noţiunilor 
fundamentale ale domeniului, repetînd astfel, în cea mai 
mare parte, secţiunea corespunzătoare de cuvinte și sen- 
suri specializate din dicționarele generale. Delimitarea, 
din dicționarele cu profil general, a terminologiilor spe- 
ciale, în lucrări de sine stătătoare, constituie instrumente 
de lucru elementare utile pentru orientarea și informarea 
generală a specialistului. Ultiiitatea acestor instrumente 
creşte însă pentru specialist în măsura în care ele îm- 
bogăţesc lista de cuvinte şi de sensuri a domeniului, așa 
cim se află ea în dicționarele explicative generale, iar, pe 
de altă parte, și în măsura în care elementele explica- 
tive sînt adincite, extinse, completate, căpătînd adesea 
profil enciclopedic. 

Deși foarte caracteristice istoriei lexicografiei române 
contemporane, dicționarele de terminologii speciale sînt, 
în cea mai mare parte, mediocre, şi nu par să fi cores- 
puns pe deplin, în cele mai multe cazuri, nici chiar la 
data cînd au apărut. Ele ni se înfățișează de obicei sur- 
prinzător de sărace, cu o listă de cuvinte adesea întîmplă- 
toare, care depășește profilul specialității fără a-l epuiza, 
iar unele sînt neterminate. Se intitulează, în această 
epocă, dicţionare de terminologii speciale și lucrări care 
nu sînt în realitate decît nomenclatoare alfabetice ori in- 
dici alfabetici ai unor lucrări de specialitate lipsiţi, în 
parte sau integral, de secţiunea explicativă. Abia în ul- 
timele decenii, și mai ales prin eforturi colective, se poate 
spune că s-a produs un oarecare echilibru între cantita- 
tea şi calitatea dicționarelor de terminologii speciale. 

, În capitolul de față al lucrării noastre ne propunem 
să întreprindem un tur de orizont general asupra lexi- 
cografiei române contemporane de terminologii speciale. 
Grupînd lucrările pe mari tipuri de terminologii, din ne- 
cesităţi strict metodologice, avem intenţia principală de 
a releva bogăţia, varietatea, calitatea și limitele produc- 
tiei din acest vast domeniu. Am inclus în discuție şi dic- 
ționarele enciclopedice speciale întrucît, pînă astăzi, hota- 
rele între dicționarele explicative speciale propriu-zise 
şi cele enciclopedice speciale nu sînt de loc tranșante. 

a) În domeniul economiei, comerțului și contabilităţii 
lexicografia românească este bogată numai în aparenţă. 
De la început trebuie să eliminăm din discuţie o serie de 
opere care se intitulează pe nedrept dicţionare sau lexi- 
coane : este vorba, în ordine cronologică, de Dicţionarul 
mărfurilor al lui N.C. Nica şi Gh. T. Cristea (ediţia I, Bucu- 
rești, 1908 ; ediţia a II-a, București, 1911), de Dicţionarul 
vamal privitor la tarifa generală vamală a României al 
lui D. Bodescu (Galaţi, 1911) şi de Lexiconul vamal, cu- 
prinzind denumirea comercială (uzuală) a mărfurilor, de 
N. C. Nica (București, 1930), opere care conţin, sub formă 
de simple liste alfabetice, terminologia neexplicată a do- 
meniului. Dacă pomenim totuși aici aceste nomenclatoare 
terminologice neexplicative, o facem din motivul că ele 
prezintă oarecare interes pentru istoria lexicografiei, în- 
trucît ne oferă o imagine bogată a terminologiei de 'spe- 
cialitate, eventuale liste de cuvinte pentru dicționarele 
speciale propriu-zise. 

Cea dintîi încercare lexicografică propriu-zisă a do- 
meniului rezultă dintr-o inițiativă colectivă : un grup re- 
lativ numeros de specialiști a hotărît, în al doilea dece- 
niu al secolului nostru, elaborarea” unei Enciclopedii ro- 
mane pentru științele comerciale, economice, financiare 
și de bursă. Din lucrare n-au apărut însă decît primele 
trei fascicule (București, 1919-1920), pînă la cuvîntul 
agrar. Lista de cuvinte se anunţa extrem de bogată, dar 
in multe cazuri depășea profilul dicționarului special, cu- 
Prinzînd şi nume geografice, mitologice etc. Autorii au 
folosit numeroase indicaţii de domeniu și etimologice (cu 
erori specifice filologilor amatori), au grupat pe cifre 
sensurile cuvintelor polisemantice şi au subsumat sensu- 

“rilor principale multe sintagme de specialitate. Ca 


în mai toate dicționarele de tip enciclopedic, secţiunea 


explicativă se compune dintr-o definiţie lingvistică pre- ! 
liminară (în general izbutită), urmată de date privind | 


istoricul noțiunii, speciile sale, condiţiile de aplicare, re- 
laţiile etc. 

Primul dicţionar al domeniului elaborat în întregime 
aparţine lui G. P. Alesseanu, se numește Terminologie 


comercială şi a apărut la București, în anul 1924. Este o - 


lucrare modestă ca proporţii (conținînd abia 530 de ter- 


meni-titlu, doar aproximativ delimitaţi de ai domeniilor 4 


înrudite); ca în mai toate dicționarele de terminologii, 
şi în acesta articolele au cuvîntul-titlu fără indicaţia de 
accent şi neîncadrat în categoria morfologică. Definiţiile, 


aproape fără excepţie prin perifrază, sint în general ex- : 


celente prin exactitatea și claritatea formulării lor (cesi- 
une : „operaţie prin care o persoană, cedantul, transferă 
alteia, cesionar, un drept oarecare“; scont: „dobînda 
efectelor de comerţ, cînd se vînd sau se cumpără“). Ele 
apar adesea însoţite de sinonime și chiar de unele an- 
tonime (aconto s-a dat ca sinonim la arvună, învoială la 
acord, scrisoare de credit la acreditiv, debitorul se indică 
drept antonim al creditorului etc.). Pentru completarea 
şi explicitarea definiţiei, autorul. a folosit numeroase ci- 
tate personale, iar la cuvîntul-titlu au fost subsumate şi 
unele sintagme dependente, definite ca atare. 

Evident mai întins se dovedește Lexiconul economic, 


bancar şi de bursă pentru practica zilnică, al lui E. Borda ` 


şi L. Foris, apărut la Cluj, în 1928. Lucrarea îşi propune 


să ofere „cele mai uzuale noțiuni comerciale“, fiind des- ; 


tinată „în primul rînd pentru cei ce stau în mijlocul vieții 


practice, în vreun raim de activitate economică“ (v. Pre- ; 


fața, p. 3). Autorii sperau ca dicționarul lor să constituie 


doar „sîmburele unui mare lexicon economic,“ pe care îl; 


aveau proiectat dar care n-a putut fi realizat. Lucrarea 
numără aproape 1500 de cuvinte-titlu, cifră în realitate 
inexactă, căci a fost mult încărcată prin procedeul auto- 
rilor de a face din fiecare sens al cuvîntului polisemantic 
şi din fiecare sintagmă articole independente (la asigurare 


înregistrăm, conform acestui procedeu, 17 articole-titlu).; 


Delimitarea domeniului este numai aproximativă (v 

humus, raze X, înscrise în lista de cuvinte). În general 
s-a folosit definiţia de tip lingvistic, prin perifrază ur- 
mată de frecvente completări de ordin enciclopedie. (re- 
feritoare mai ales la realităţile naţionale). Şochează totuşi 
unele glosări aproximative, stîngace ori greşite (absenteis- 
mul ar fi, după autori, „persoanele care petrec un tim 

îndelungat...“, avertismentul apare identificat cu ai 
noștințare“, iar a aclimatiza înseamnă „a deda cu “Climă 
și vegetaţia unei regiuni“), 

În anul 1962 apare, la București, Dicţionarul statistic- 
economic, lucrare colectivă elaborată sub conducerea lui 
M. Biji. Opera cuprinde peste 2000 de cuvinte-titlu pri- 
vitoare la statistică — ca disciplină independentă — 
Și la economie, care constituie conţinutul material al in- 
dicatorilor statistici. Cei aproape 170 de specialiști care 
au elaborat dicționarul se adresează unor categorii va- 
riate de cititori, în primul rînd economiştilor, planifica- 
torilor, contabililor şi statisticienilor, dar și publicului . 
din afara specialităţi interesat să cunoască noţiunile de 
bază ale domeniului. După alcătuirea listei de cuvinte 
(în cadrul a 19 ramuri de specialitate) și definirea ter- 
menilor, autorii au trecut la orînduirea materialului în 
ordinea sa logică, nu în cea alfabetică, în cadrul fiecărei 
ramuri, realizînd astfel un așa-numit „dicţionar de idei“ 
S-a considerat că“ această organizare este mai eficientă și 
mai conformă cu scopurile urmărite de dicţionar, întru- 
cît leagă între ele noțiunile înrudite şi le grupează 
sistematic ; astfel, în cadrul ramurii de statistică matema- 
tică apar, în ordine, articolele statistică matematică pro- 
babilitate, variabile aleatoare, variabile independente 
convergență în probabilitate etc. Secţiunea explicativă 
este alcătuită din două părţi distincte : o scurtă defini- 
ție cu profil lingvistic, urmată de analiza complexă a 
noțiunii, care merge pînă la subîmpărțiri ‘amănunțite 
relații şi aplicații. Un indice alfabetic de cuvinte care 
încheie lucrarea facilitează găsirea în corpul ei a terme-: 
nilor sau a sintagmelor căutate!. 


1 Amintim că în lexico i â ă 

; r î grafia românească de speciali 
auna izvor de informație şi Micul dicționar e e Ra 
me icilor G. A. Kozlov şi S. P, Pervuşin, tradus ṣi tipărit 1 
ucureşti, în 1959. iat RS 

b) Și în domeniul dreptului, administraţiei, vieţii pu- i 
blice, presei și politicii cantitatea de dicționare explicative ; 
propriu-zise este cu mult mai redusă decît pare la prima ; 
vedere. Au primit numele nejustificat de dicţionar o : 


serie de indici alfabetici ai textelor de legi care comen- 
tează articolele, le compară, îndrumă la ele; faptul că 
unii dintre aceşti indici conţin ici și colo definiţii pro- 


priu-zise nu le conferă profil de dicţionar, de aceea trebuie ; 


scoase din discuţia noastră, cu precizarea, făcută și mai 
sus, că ei prezintă interes prin terminologia brută a spe- 


cialităţii înregistrată (v. C. Țicu-Ștefănescu, Mic dicţionar : 


juridic de termene în materie civilă, comercială, penală, 


București, 1902, cu a doua ediţie, „revăzută și sporită“, ; 
Bucureşti, 1907; A. Sterescu, Dicţionar administrativ : 
pentru uzul ofițerilor și agenţilor de poliție, primarilor, : 


medicilor comunali etc., București, 1904; A. A. Botez 
ș. a., Dicţionarul Codului penal Carol al II-lea, București, 


„1938; P. P. Sterescu şi M. Gh. Ionescu, Dicţionarul legii 


contabilităţii publice, Constanţa, 1938; I. Popovici, Dic- 
ționar polițienesc pentru uzul ofițerilor și agenților de 
poliție, magistraţilor, avocaţilor ete., f. l., circa 1939). 


Lucrarea lui C. N. Toneanu, Dicţionar de drept alfa- 


betic... vol. I, București, 1931, se află la limita între indi- 


cele alfabetic şi dicționar. Autorul pleacă și el de la răs- . 
' foirea textelor de lege existente, alcătuieşte pe baza lor 


o. listă alfabetică de termeni specifici, comentînd în ea 


mai ales modul de interpretare şi de aplicare a legii: ? 


dar, față de autorii citați, Toneanu adaugă adesea la 
aceste date definiții propriu-zise (abuz de încredere: 
„deturnarea sau risipa în prejudițiul proprietarilor, po- 


sesori sau deținători de efecte, bani, mărfuri, chitanţe : 
sau orice alte înscrisuri“ ; achiesare : „adeziunea dată de 


o parte la un act, la o cerere sau la o hotăriîre“). 
înrudită cu lucrarea lui Toneanu, dar mai aproape de 


cerinţele lexicografice, se află Dicţionarul Codului penal | 


Carol II, apărut la Constanţa, în 1936, în redactarea lui 
M. D. Stănescu. Şi de data aceasta opera își propune să 
servească în primul rînd drept indicator alfabetic al cu- 
vintelor-cheie aflate în lege, cu arătarea interpretării și 
aplicării prevederilor ei; dar lista de cuvinte, deși săracă 


(sub 400 de cuvinte şi de sintagme-titlu) și doar aproxi- | 

mativ delimitată de terminologia extrajuridică (v. aliena- 
ție mintală, animale, boale venerice, cale ferată etc.), este 
in mai mare măsură însoțită de definiţii, meritos formu- 
late (delapidare : „însușire sau deturnare, de către un 
funcţionar public, a banilor sau a altor lucruri mobile 
ce îi sînt date spre administrare sau păstrare, în virtutea 
tuncțiunii sale“). 

Singurul dicţionar explicativ propriu-zis de termi- 
nologie juridică pe care îl cunoaștem în lexicografia ro- 
mânească din acestă perioadă aparţine lui Mişu Dobrescu 
(Vocabular al cuvintelor ce se întrebuințează mai des în 
jurisprudența noastră română) şi a apărut la Bucureşti, 
în anul 1936. Lucrarea are o listă de cuvinte sumară 
(circa 400 de cuvinte şi sintagme-titlu), cu numeroase 
omisiuni (criminal, proces, procură), dar cu o secţiune 
explicativă în general excelentă, de tip lingvistic (infrac- 
țiune „faptă săvirșită prin călcarea legilor“ ; pupil : 
„minorul supus autorităţii tutorului“ ; uzufruct : „dreptui 
de folosinţă ce are cineva asupra unui lucru al cărui pro- 
prietar este o altă persoană“). Considerînd, pe bună drep- 
tate, că terminologia juridică românească a fost în cea mai 
mare parte împrumutată din limbile franceză şi latină, 
autorul introduce în lucrare corespondentele din cele 
două limbi, urmate, de regulă, de definiții independente 
de aceea românească. În acest fel, opera are caracter de 
dicționar explicativ unilingv şi totodată de dicționar po- 
liglot special. Dorința autorului de a realiza ulterior o 
ediție îmbunătățită şi mai amplă a primei versiuni nu 
s-a putut concretizat. 

Fenomenele complexe ale relaţiilor interstatale din 
lumea contemporană, lărgirea cadrului activităţii diplo- 
matice de la domeniul strict politic la cel de cooperare 
economică, tehnico-ştiinţifică, culturală etc. au înmulțit 
enorm numărul noţiunilor domeniului, terminologia di- 
plomatică. Pentru a „permite celor ce urmăresc eveni- 


1 Cît despre Albumul Corpului avocaţilor din România (f. a. 
f. 1), care conţine biografii unitare excelente ale practicienilor 
domeniului, întrucît materialul nu este organizat alfabetic, ci 
i Criterii, întîmplătoare, nu-l putem considera operă lexico- 
ică. 

mentele şi politica internaţională să-și verifice cunoştin- 
tele, să-și lămurească înţelesul exact al unor termeni sau 
expresii de curentă întrebuințare în documentele de partid 
și de stat, în periodice ori ziare“, termeni aparţinind 
relaţiilor internaţionale și dreptului internaţional, a fost 
elaborată și publicată, la București, în anul 1967, lucra- 
rea colectivă intitulată Mic dicţionar diplomatic român. 
Avem a face cu unul dintre puţinele dicţionare de termi- 
nologii speciale adresate prin excelență publicului larg. 
Lista de cuvinte numără circa 900 de termeni-titlu și 
este formată atît din nume comune (abrogare, abţinere, 
acceptare, acord, acreditar, ad-interim), cît şi din nume- 
roase nume proprii de organizaţii, tratate și documente 
cu caracter internațional și național. Numărul sintagme- 
lor-titlu este foarte mare în raport cu acela al cuvintelor- 
titlu unice. Lucrarea, concepută în mod simplu, are nu- 
mai două secţiuni: cuvîntul-titlu (purtînd indicaţia de 
accent) şi definiţia. Secţiunea explicativă se deschide în- 
totdeauna cu o definiţie sintetică, de tip lingvistic, urmată 
în multe cazuri de completări enciclopedice care conţin 
date istorice, informaţii de tehnică diplomatică, sistema- 
tizări ale noţiunii etc. Elaborat de specialiști în colabo- 
rare cu lexicografii, dicţionarul are o ţinută echilibrată, 
un profil bine conturat, constituind un preţios instru- 
ment de informare elementară t. 

Din domeniul presei trebuie citată lucrarea lui G. Ca- 
liga, Almanahul dicționar al presei din România şi al 
celei românești de pretutindeni (București, 1926). După 
o introducere istorică și un capitol închinat prezentării 
generale a presei contemporane, autorul enumeră, în or- 
dine alfabetică, în patru secţiuni independente, periodi- 
cele din trecut, publiciștii din trecut, periodicele contem- 
porane şi publiciștii contemporani. Conceput așadar 
exclusiv ca dicţionar de nume proprii, Almanahul lui 
Caliga oferă date esențiale preţioase din domeniul abor- 
dat : la periodice el indică. de regulă data apariţiei, perio- 


1 Pentru domeniul politic s-a folosit la noi ca izvor de in- 
formaţie şi Dicţionarul politic sovietic elaborat sub redacţia 
lui B. N. Ponomarev, care s-a tradus în limba română și s-a pu- 
blicat la Bucureşti, în două tiraje, în anii 1958 şi 1959. 

dicitatea, fondatorii şi colaboratorii, orientarea publicaţiei, 
tirajul, uneori şi un scurt istoric; la publiciști, data şi 
locul naşterii, studiile, titlurile și funcţiile, activitatea şi 
operele, periodicele la care colaborează. ia 

Amintim, în sfîrşit, că în 1930 a apărut, la Timișoara, 
în redactarea lui Jenö Damó şi în limba maghiară, un 
Lexicon al vieţii publice din Banat (Ki kicsoda? A Bán- 
sági közélet lexikonja ?) cuprinzînd scurte biografii ale 
personalităţilor din viaţa publică a acestei provincii, în 
ordinea alfabetică a numelor. 

c) Milităria, bine reprezentată în manuale de conver- 
saţie bilingve și poliglote, este abia prezentă în lexicogra- 
fia explicativă unilingvă ; cunoaștem o singură lucrare 
din acest domeniu care poate fi considerată, cu bună- 
voinţă, explicativă. Ea aparţine lui E. Radu, V. Raţiu şi 
I. Vasilescu, se numește A-Z-Infanterie-cavalerie-artile- 
rie-geniu și a apărut la Bălţi, în anul 1933. Conţinînd 
numai 152 de cuvinte (şi de sintagme)-titlu, de altfel bine 
delimitate, opera în discuţie nu a fost concepută atît pen- 
tru a explica termenii înregistraţi, cît ca un îndrumător 
pentru interpretarea și aplicarea regulamentelor militare. 
Cînd însă aceste regulamente oferă definiții propriu-zise 
la cutare sau cutare cuvînt al domeniului, ele sînt re- 
produse ca atare, cu citarea exactă a izvorului (de ex. 
angajarea ar fi „totalitatea acţiunilor preliminare care au 
loc în faza. luării contactului [cu inamicul] și care preced 
și pregătesc faza atacului propriu-zis“, iar asaltul „actul 
decisiv al atacului,... saltul care duce fără oprire pe asal- 
tator la obiectiv“). Numărul definiţiilor propriu-zise din 
acest îndrumător fiind destul de ridicat (ariergardă, atac, 
autoblindat, avangardă, avanpost, baraj, bază de foc, 
bază de plecare, bivuac, camuflaj, cartier, cartiruire etc.), 
lucrarea poate fi totuşi încadrată printre dicționarele 
explicative. 

d) Din sectorul pedagogiei și al filozofiei cunoaştem 
trei dicționare explicative româneşti demne de a fi sem- 
nalate, în general bine concepute și cu profil enciclo- 
pedic. 

Primul din serie, în ordine cronologică, este Dicţio- 
narul pedagogic enciclopedic elaborat de institutorul I. 

e $ eral săracă, fiind 
nvers proporțională cu extensiunea articolelor, şi con- 


ține atit nume comune cît şi nume pro rii (d - 
lități ale domeniului). Scurta şi Spa def spe aa 
tică care deschide aproape fiecare articol e urmată 
de interminabile digresiuni enciclopedice ; la abecedar 
de exemplu, ni se expune pe larg organizarea materiei 
din manual conform programei analitice, metodica pre- 
dării el etc.; la educaţie, principiile fundamentale de 
educaţie, educaţia în familie, în școală etc. Pentru noţiu- 
nile mai importante ale domeniului s-a folosit chiari 
„cumulul“ de definiţii propriu-zise, citate după diverse 
personalităţi celebre (la educaţie s-au reprodus pe rînd! 
definițiile lui Socrate, Platon, Aristotel, Erasm Mon- 
taigne, Spencer, Kant ş. a.). La cuvintele polisemantice 
diversele accepţiuni se află concentrate într-o enumerare 
unică, adesea cam eterogenă (absolvirea este potrivit 
„acestui „procedeu, „dezlegarea sau desfacerea cu totul de 
9) datorie oarecare, de o culpă sau obligație morală pre- 
cum și terminarea cursului unui învăţămînt“) Intere- 
santă ni se pare hotărîrea autorilor de a indica “în fina- 
lul articolelor principale, izvoarele de bază din care a 
fost culeasă documentarea. 

La lucrarea de mai sus se adaugă două dicţionare fi- 
lozofice din multe puncte de vedere înrudite între ele- 
este vorba de Enciclopedia filozofică a lui I. C. Pîrîianu | 
(Craiova, circa 1930) şi de Dicţionarul filozofiei (Înţelesu- 
Ale a 1 300 de termeni) al lui Al. Duţulescu-Fanu (Craiova 
1945), Net deosebite doar ca proporţii ale listei de cuvinte 
(în favoarea lui Duţulescu), cele două dicționare au o 
structură aproape identică. Ele cuprind nu numai termeni 

strict filozofici, ci şi cuvinte aparţinînd psihologiei şi lo- 
gicii, biologiei şi fiziologiei, religiei şi sociologiei. Amîn- 
două sînt înzestrate cu definiţii lingvistice stricte urmate 
și completate de numeroase şi variate date enciclopedice. 
Unele definiţii sînt citate ca atare după izvoarele de 
specialitate, iar cînd conceptul se schimbă la diverse 
școli filozofice, la diverși filozofi sau în diverse ramuri 
ale ştiinţei, nuanțele semantice se enumeră, toate, îm- 
preună cu autorii lor. Astfel, la cuvîntul bine apar, după 
definiţia proprie, acelea formulate de B. P. Hasdeu, Ze- 
non, Epicur, Cicero, Goethe, Th. Jouffroy ș. a. (Pîriianu), 
iar la regresiune accepţiunile pe care termenul le are în 
logică, psihologie, sociologie, biologie (Duţulescu). Infor- 
maţia enciclopedică cuprinde în ambele dicționare date 
istorice, diverse clasificaţii, categorii, personalităţi. Ati- 
tudinea autorilor față de material este în general neutră, 
fapt mai degrabă lăudabil dacă ţinem seamă de epoca în 
care lucrările au fost elaborate. Chiar dacă nu mai co- 
respund astăzi, cele două dicționare pot fi consultate cu 
folos ca izvoare- de informare brutăl. l 

e) Cu excepția muzicii, arta și literatura sînt slab re- 
prezentate în lexicografia română de terminologii spe- 
ciale. Astfel, lucrarea lui T. Papahagi, Din Mic dicționar 
folcloric, Bucureşti, 1947, reprezintă doar un proiect în 
care cele două mostre redactate (cornul de animal gi nunta 
în lumea animală) sînt concepute ca nişte studii mono- 
grafice de folclor comparat şi nu ca articole de dicționar. 
Aşa-numitul Dicționar pentru note de balet (Bucureşti, 
1947) al Valentinei Gheorghiu-Decusac cuprinde în rea- 
litate (în franceză și română) un tabel sumar de semne 
convenționale legate de arta baletului, fără explicații 
propriu-zise (şi cu penibile erori de scriere, în partea 
franceză). Rezultate notabile în domeniul folclorului ni 
se pare a fi obținut doar G. T. Niculescu-Varone, cerce- 


1 Să amintim aici și de Dicționarul pedagogic sovietic în două 
volume, lucrare colectivă tradusă în limba română şi publicată 
la Bucureşti, în anii 1963—1964, precum și de Micul dicționar 
filozofic al lui M. Rosental şi P. ludin, publicat în două tiraje 
româneşti, în 1954 şi 1955, tot la Bucureşti. De curînd a apărut un 
remarcabil Mic dicționar filozofic original (București, 1969), operă 
datorată unui larg colectiv de specialiști. 

tător cu preocupări stăruitoare legate de terminologia 
dansurilor populare românești. Din numeroasele izvoare 
dar mai cu seamă din informarea personală pe teren el 
a adunat un imens material terminologic, pe care "L-a 
organizat alfabetic, în două lucrări preliminare : Jocuri 
româneşti necunoscute, București, 1930 și Alte jocuri ro- 
mânești necunoscute, București, 1931. Opera sa de sin- 
teză, Dicţionarul jocurilor românești, București, 1931 
„reunește un număr de 2 367 de nume de dansuri popu- 
lare, de circulaţie naţională, regională ori strict locală 
însoţite de un aparat ştiinţific impresionant. Autorul in- 
dică, alături de cuvîntul-titlu, sinonimul sau sinonimele 
sale, apoi tipul general de dans în care se încadrează 
(horă, sîrbă, brîu etc.), regiunea unde el este cunoscut şi 
toate izvoarele în care a fost semnalat. Din păcate, sec- 
ţiunea explicativă fiind de obicei redusă doar la arătarea 
genului proxim („joc de briu“, „nume de horă“. învîr- 
tită ), nu ne oferă decit orientări semantice generale nu 
om propriu-zise. De aceea, și lucrarea aici în discutie 
iza a la limita dintre nomenclator şi dicționar ex- 

Onoarea domeniului apare însă salvată. de cîteva re- 
marcabile dicționare de terminologie muzicală. 

Primul, în ordine cronologică, este marele Dicționar 
de muzică. Voci și instrumente, biserică, concert, teatru 
compoziţie și istorie, elaborat de Titus Cerne. Început în 
anul 1892, primul volum al dicționarului apare la Iași 
în 1898, iar al doilea (mergînd pînă la litera L) în anul 
următor, lucrarea rămînînd neterminată. Nu atît lista de 
cuvinte, în general bogată!, constituie caracteristica aces- 
tei opere, cît întinderea articolelor înregistrate. Ni se 
pare elocvent să arătăm că, la o listă de cuvinte aprozi- 
mativ egală, dicţionarul lui Cerne se întinde pe un spa- 


țiu de circa zece ori mai mare decît acela din dicţionarul . 


muzical imediat următor, al lui T. Popovici. În lucrarea 
lui Cerne se află incluşi numeroşi termeni de specialitate 
neintegraţi (italienești, franţuzeșşti și germani), apar ade- 
sea indicaţii asupra originii lor, precum și unele ilustraţii 
la cuvintele concrete ale domeniului. Secţiunea explica- 


1 Numai la litera A am numărat 303 articole-titlu. 


172 


tivă cuprinde două părți bine distincte: una, care de 
obicei o deschide, formează definiția propriu-zisă, aproape- 
fără excepție excelentă - pentru publicul larg; alta, 
de natură enciclopedică, apare încărcată de numeroase 
și amănunțite date informative; spre a da un singur 
exemplu, de la instrumentul muzical puţin cunoscut ane- 
mocord, observăm că autorul arată cine și cînd l-a con- 
struit, cine și cînd a vrut să cumpere primul exemplar 
fabricat, impresia produsă de sunetele sale asupra lui 
Beaumarchais ett. Notabil ni se pare faptul că autorul 
a insistat, pe baza informațiilor culese prin cercetări per- 
sonale, asupra realităţilor românești. În jurul anului 
1930 dicţionarul lui Cerne avea să fie republicat într-un 
nou tiraj, care, cu excepţia prefeţei (care a fost supri- 
mată), nu aduce absolut nici o modificare versiunii ini- 
tiale. Lucrarea a servit ca izvor dicţionarelor muzicale 
ulterioare. 

Primul dicţionar muzical complet aparţine lui Timotet 
Popovici ; se intitulează Dicţionar de muzică și a apărut 
la Sibiu, în 1905. Plecînd de la intenţia de a satisface 
nevoi practice imediate, de natură didactică, autorul a 
elaborat o lucrare sumară, axată pe programele şcolare 
atunci în vigoare şi strîns legată de realităţile naţionale. 
Cu o listă de cuvinte destul de bogată (239 de articole- 
titlu la litera A), cu secţiunea explicativă predominant 
lingvistică, foarte clar expusă, cu multe asociaţii, core- 
laţii şi trimiteri, cu numeroase sintagme ale specialităţii, 
dicţionarul lui T. Popovici poate servi și astăzi pentru 
informarea elementară. Sensurile cuvintelor poliseman- 
tice sînt organizate sub cifre, iar multe articole-titlu au 
indicate şi corespondentele din franceză, italiană și ger- 
mană. Semnalăm, în sfîrșit, cele cîteva ilustraţii care 
completează lucrarea. 

Un loc intermediar, ca proporții, între cele două opere 
lexicografice prezentate mai sus îl ocupă Dicţionarul mu- 
zical ilustrat al lui A. L. Ivela, apărut la București, în 
jurul anului 1927. Autorul, profesor orb, şi-a consacrat 
aproape întreaga viaţă în scopul realizării dicționarului, 
care are. merite incontestabile. Cu o listă de cuvinte 
aproape egală cu aceea din lucrarea predecesorului (228 
de articole-titlu la litera A), dar cu explicaţii mai ample, 

opera lui Ivela se deosebeşte de ambii antecesori prin 
numărul evident mai mare de ilustraţii reproduse, dar 
mai ales prin introducerea numelor proprii (de creatori 
şi de opere). Definiţiile, exacte, echilibrate, sînt comple- 
tate cu multe date și fapte, cu precădere românești. În 


informaţia enciclopedică universală autorul dovedește : 
însă mai puţină siguranță şi trebuie folosit cu prudenţă . ; 


(celebrul Rossini, de exemplu, este considerat „compozi- 
tor francez“), F 

n anii din urmă a mai servit ca izvor de informație 
elementară în specialitate și Micul dicționar muzical al 
muzicologului sovietic A. Doljanski (București, 1960), 
tradus în limba română şi prelucrat de George De- 
riețeanu. 

În sfîrşit, trebuie pomenit aici și un dicţionar mu- 
zical românesc consacrat exclusiv numelor de personali- 
tăţi naționale; se intitulează Compozitori și muzicologi 
români. Mic lexicon, şi a apărut la București, în anul 1965, 
sub redacţia lui Viorel Cosma. Materialul, organizat în 
ordinea alfabetică a numelor, este alcătuit din scurte 
prezentări unitare consacrate vieţii şi activităţii unor 
personalităţi din viaţa muzicală românească, urmate pe 
alocuri și de indicaţii bibliografice. 

f) Unele rezultate lexicografice au fost obţinute şi în 
domeniul bibliologiei. Ele se datorează în primul rînd 
activităţii neobosite a profesorului N. Georgescu-Tistu, 
excelent cunoscător al disciplinei, care a iniţiat, în anul 
1954, în cadrul Bibliotecii Academiei, elaborarea unui 
Vocabular de bibliologie. Iniţiativa sa a dus mai întîi la 
publicarea, în revista de specialitate Călăuza biblioteca- 
rului, a unor articole de probă, iar apoi la apariţia Voca- 
bularului de bibliologie însuşi (București, 19651), rod 
colectiv al colaborării dintre bibliologi, filologi şi lexico- 
grafi. Lucrarea condusă de N. Georgescu-Tistu cuprinde 
aproape 1700 de cuvinte și de sintagme, privind tehnica 
și istoria cărţilor, bibliologia și biblioteconomia, docu- 
meniarea prin carte, scrisul şi materialele de scris, ti- 
parul, legatul, editura, librăria, anticariatul etc. Cu ex- 
cepția cîtorva noţiuni fundamentale, prezentate cu unele 


1 Cu un nou tiraj, îmbunătăţit, în 1966. 


174 


dezvoltări enciclopedice (v. bibliografie), vocabularul 
este conceput strict. lingvistic, ca dicționarele explica- 
tive obişnuite. Sensurile apar izolate sub cifre, sintag- 
mele sînt subsumate la cuvîntul-,cheie“ de care depind, 
numeroase sinonime, asociaţii și corelaţii completează 
informarea din definiţia propriu-zisă. Vocabularul publi- 
cat în 1965 a fost considerat de autorii lui doar o ediţie 
provizorie, de probă, care, beneficiind de lectura și ob- 
servațiile tuturor celor interesați, să poată fi definitivat. 
prin corectare şi completare și dublat, în noua ediţie, de 
o secţiune în care să se indice corespondentele din cîteva 
limbi străine de mare circulaţie ale termenilor româ- 
nești. 3 a, 

g) Istoria lexicografiei române cunoaşte cîteva dicțio- 
nare din domeniul religiei și al mitologiei. Astfel, lucra- 
rea Mic dicționar al Noului testament, București, 1929, 
a lui C. Dincescu, s-a născut din necesitatea de a explica 
diverse nume de instituţii, personaje și localităţi care 
apar în unul dintre textele religioase fundamentale ale 
creștinismului. Cu o listă de termeni foarte săracă (nu- 
mărînd abia 72 de cuvinte-titlu) şi formată în marea ei 
majoritate din nume proprii, opera este concepută cu 
apreciabile dezvoltări enciclopedice, iar explicaţiile trimit 
exact la locul din text în care apare cuvîntul respectiv. 

Lucrarea citată mai sus a fost însă precedată de una 
cu mult mai întinsă, dar circumscrisă la biografia sfin- 
ților creştini; este vorba de Dicţionarul aghiografic al 
lui Gh. Timuș, publicat la București, în 1898. 

Cît despre Glosarul Psaltirei scheiene elaborat de 
Gh. Ghibănescu şi publicat la Iași, în 1902, nu avem a 
face cu un dicţionar propriu-zis, ci doar cu un indice al 
cuvintelor vechi care se găsesc în celebrul text românesc 
din secolul al XVI-lea. i 

Primul dintre cele două dicționare mitologice pe care 
le cunoaştem. aparține transilvăneanului Gavril Pop, se 
intitulează Dicţionar mitologic conţinător de diferite nu- 
miri de persoane şi lucruri din vechea mitologie greacă 
și latină şi a apărut la Blaj, în anul 1901. Modestă ca 
proporții, lucrarea cuprinde totuşi termenii fundamen- 
tali ai domeniului, în primul rînd numele de personaje. 
Cu o structură enciclopedică moderată, dicționarul lui 

Pop are secţiunea explicativă în general clar şi sobri 
redactată, cu numeroase elemente de corelaţie înt 
articole. 

Foarte apropiat de acesta, dar evident mai bogat î 
lista de cuvinte și în volumul informaţiei, ne apare Mic 
dicţionar mitologic greco-roman elaborat de Anca Bal 
și publicat la București, în 19661. Autoarea şi-a fixa 
principii ferme în problema atît de controversată a scrie: 
rii numelor proprii mitologice, principii care, accepta- 
bile sau nu, sînt aplicate cu consecvență în lucrare; a 
introdus numeroase variante ale formei considerate prin- 
cipale ; a ţinut seamă ca din lista sa de cuvinte să nu 
lipsească termenii domeniului care se întîlnesc în tex- 
tele de cultură ; s-a străduit şi a izbutit să noteze sis- 
tematic relaţiile existente între articolele înrudite, care 
completează în mod fericit informaţia ; în sfîrşit, a oferit 
nespecialistului, în dicţionarul său, toate datele strict 
necesare pentru o informare elementară indispensabilă. 
Faţă de lucrarea precedentă, noua operă lexicografică 
aduce ca element inedit o serie de ilustraţii reprezen- 
tind personaje mitologice, așa cum au fost ele înfăţişate 
în artele plastice. 

h) În domeniul geografiei avem a face cu o bogăţie 
de dicţionare. de-a dreptul excepţională. Producţia neo- 
bișnuită (cel puţin din punct de vedere cantitativ), axată 
în jurul unor idei conducătoare, constituie, credem, o; 
probă de ceea ce poate însemna munca organizată şi 
susținută sub egida unei instituţii. 

În anul 1875 luase ființă în România Societatea geo-. 
grajică română, care îşi propunea ca ţel principal al ac- 
tivităţii sale realizarea unui mare dicţionar geografic al; 
României. Exista, e drept, la acea dată, excelentul Dic- , 
fionar topografic și statistic al României, al lui D. Frun- 
zescu, apărut în 1872, la București; cu o listă de peste . 
20 000 de nume proprii, cuprinzînd principalele forme 
de relief, apele, unităţile administrative și așezările ome- ; 
nești, nume de cetăţi, de mănăstiri, de locuri istorice 
etc., date de geografie fizică, economică, politică, de de-; 
mografie și chiar de istorie, dicţionarul lui Frunzescu era 


1 De curînd a apărut și a doua ediție a lucrării. 

totuşi departe de a fi putut cuprinde, cantitativ şi în 
adincime, ceea ce noua instituţie rîvnea, într-o operă 


“monumentală, dacă nu exhaustivă. De aceea, ea întoc- 


mește un plan de lucru vast şi unitar, care începe cu tri- 
miterea de chestionare către intelectuali din toate re- 
giunile ţării, pe baza cărora să poată fi alcătuite, într-o 
primă fază de lucru, dicţionare geografice comunale și 
orăşeneşti. Rezultatele obţinute prin aport voluntar se 
dovedesc însă mai mult decît nesatisfăcătoare, fapt ce 
determină societatea să instituie concursuri anuale cu 
premii pentru cele mai bune dicţionare geografice ju- 
dețene elaborate. Pentru obţinerea unor date unitare, se 
comunică și un punctaj obligatoriu : dicționarele trebu- 
iau să cuprindă numele actual (la acea dată) şi cele 
vechi ale așezărilor, situația lor naturală, populaţia şi 
etnografia locală, producţia agricolă, starea comerţului, 
meșteșugurilor și a industriei, instituţiile de cultură și 
de cult, obiectivele istorice, plășile, ocolurile, plaiurile, 
apele etc. etc. Metoda concursurilor este foarte fructu- 
oasă ; în circa un deceniu de la instituirea lor, între anii 
1887 și 1897, se elaborează și se tipăresc dicționarele 
geografice ale tuturor judeţelor din vechea Românie, 
după cum urmează : P. Condrea, Dicţionar geografic al 
judeţului Tutova, București, 1887; C. Chiriţă, Dicţionar 
geografic al județului Iaşi, București, 1888; G. I. Laho- 
vari, Dicţionar geografic al județului Argeș, București, 
1888; D. Rotta, Dicţionar geografic, topografic și statis- 
tic al judeţului Putna, Focșani, 1888; C. Chiriţă, Dic- 
ționar geografic al judeţului Vaslui, Bucureşti, 1889; 
C. I. Locusteanu, Dicţionar geografic al judeţului Roma- 
nafti, București, 1889; P. S. Antonescu-Remuși, Dicţio- 
nar geografic al judeţului Vlașca, București, 1890; 
D. P. Condurăţeanu, Dicționar geografic al județului 
Dîmbovița, București, 1890; P. Condrea, Dicționar geo- 
grafic al județului Roman, București, 1891; N. Filipescu- 
Dubu, Dicționar geografic al județului Dorohoi. Întocmit 
şi prelucrat în formă lexiconică de C. Chiriţă, Iași, 1891; 
C. Alessandrescu, Dicționar geografic al județului Ilfov, 
București, 1892; B. Iorgulescu, Dicționar geografic, sta- 
tistic, economic şi istoric al județului Buzău, București, 
1892; M. Pacu, Dicționar geografic şi statistic al jude- 

țului Covurlui, Galaţi, 1892; I. Vasiliu-Năsturel, Dicţio- 


nar geografic al judeţului Gorj, București, 1892 ; C. Ales- 


sandrescu, Dicţionar geografic al județului Vilcea, | 


București, 1893; C. Alessandrescu, Dicţionar geografic al 
judeţului Muscel, București, 1893; C. Chiriţă, Dicţionar 
geografic al judeţului Fălciu, Iaşi, 1893 ; I. Delescu, B. De- 
metrescu-Oprea și N. Th. Vilcu, Dicţionar geografic al 
județului Brăila, București, 1894; S. Ionescu, Dicţionar 
geografic al judeţului Suceava, București, 1894; N.D. Spi- 
neanu, Dicţionar geografic al județului Mehedinţi, Bu- 
curești, 1894; C. Alessandrescu şi I. G. Sfințescu, Dic- 
țianar geografic al județului Olt, București, 1895; 
C. D. Gheorghiu, Dicţionar geografic al județului Neamţu, 
București, 1895; V. Nedejde și I. Tiţu, Dicţionar geogra- 
fic al judeţului Botoșani, București, 1895; O. Racoviţă, 
Dicţionar geografic al judeţului Bacău, București, 1895; 
A. Cumbary, M. Manoil, M. Canianu și A. Candrea, Dic- 
ționar geografic al judeţului Doljiu, București, 1896; 
Gr. Gr. Dănescu, Dicţionarul geografic, statistic şi isto- 
ric al județului Rîmnicu Sărat, București, 189%; 
Gr. Gr. Dănescu, Dicţionarul geografic, statistic şi is- 
toric al județului Tulcea, București, 1896; P. Brătescu, 
I. Moruzi și C. Alessandrescu, Dicţionar geografic al ju- 
dețului Prahova, Tîrgovişte, 1897 ; M. Canianu şi A. Can- 


drea, Dicţionar geografic al judeţului Putna, București, 
1897; Th. N. Ciuntu, Dicţionarul geografic, statistic şi 


istoric al judeţului Tecuci, București, 1897; Gr. Gr. Dă- 
nescu, Dicţionar geografic, statistic, economie şi istoric 
al județului Constanța, București, 1897; P. Georgescu, 
Dicţionarul geografic, statistic, economie şi istoric al ju- 
dețului Teleorman, București, 1897; I. I. Provianu, Dic- 
Hionar geografic al judeţului Ialomița, Tîrgovişte, 1897. 

Deşi planul de structură lansat de Societatea geogra- 
fică română a fost în general respectat în aceste dicţio- 
nare geografice judeţene, șochează totuși diferenţele de 
volum al informaţiei dintre lucrările elaborate. Reali- 
zate în mare parte de amatori, ele s-au mulțumit adesea 
să înregistreze numai datele obţinute prin autorităţile 
administrative locale şi de la unii învăţători binevoitori, 


date neverificate şi necompletate prin cercetări perso- | 


nale, pe teren. Se mai adaugă și faptul, nerecomandabil, 

că în multe cazuri autorii nici nu cunoșteau regiunea din 
care colectaseră numele proprii. Oricum, aceste dicţio- 
nare au izbutit să adune un material informativ consi- 
derabil, care, prelucrat, unificat și pe alocuri completat, 
se transformă, începînd din anul 1698, în Marele dicţio- 
nar geografic al României, sub îngrijirea lui G. I. Laho- 
vari, C. I. Brătianu şi Gr. Tocilescu. Cu o regularitate de 
apariţie matematică, cele cinci volume monumentale ale 
lucrării se tipăresc la București, între anii 1898 și 1902. 
Opera cuprinde circa 30 000 de nume proprii geografice 
românești de tot felul, prezentate monografic, cu o bo- 
găţie de date şi de fapte adesea impresionantă. Cu toate 
inegalităţile şi lacunele existente în dicționarele parţiale 
pe care s-a întemeiat Marele dicţionar geografic al Ro- 
mâniei, cu toate reformele administrative şi modificările 
demografice, economice etc. survenite de la apariţia sa, 
lucrarea rămîne fundamentală în istoria disciplinei. 

De la începutul secolului nostru încoace nu mai cu- 
noaștem decît un singur nou dicţionar geografic jude- 
tean : este vorba de Dicţionarul geografic, istoric și to- 
pografic al judeţului Mehedinţi (Turnu Severin, 1947), 
iscălit de profesorul C. Pajură, care, mergînd pe schema 
lucrărilor similare anterioare, actualizează numai datele 
statistice. 

În schimb, în primele decenii ale secolului nostru, în 
provinciile românești nealipite ori abia alipite se nasc 
mai multe iniţiative întrucîtva similare, elaborîndu-se 
cîteva dicționare geografice ale acestor unităţi terito- 
riale. 

Primul, în ordine cronologică, Dicţionarul geografic al 
Bucovinei, patronat tot de Societatea geografică română, 
a fost redactat de cunoscutul profesor bucovinean 
Em. Grigorovitza și a apărut la București, în anul 1908. 
Ca și dicționarele județene, lucrarea lui Grigorovitza 
adună nume de așezări, de districte și ocoluri, de moșii, 
de monumente istorice, de ape şi forme de relief, într-o 
Organizare ceva mai sumară, dar cu rezultate cantitative 
şi volum de informare întru totul lăudabile, în pofida 
criticilor ce i-au fost adusel. 


1 Vezi Recenzia lui VI. Mironescu din Arhiva, XX (1909), 
P. 175—183, 204—217, 258—272, 306—317, 361—368, 398—406, 
455—460. 

De un deosebit succes s-a bucurat Dicţionarul numi- ş 
rilor de localităţi cu poporațiune română din Ungaria, al ] 
lui S. Moldovan şi N. Togan, apărut în trei ediţii : prima, ; 
la Sibiu, în 1909; a doua, la București, în 1915; a treia,: 
din nou la Sibiu, în 1919 (cu titlul actualizat, Dicţionarul $ 
numirilor de localități cu poporațiune română din Tran- ; 
silvania, Banat, Crişana și Maramureș). Lucrarea are j 
o structură elementară : ea indică numele românesc alj 
localității, urmat de cel maghiar (și, pentru localităţile 4 
mai mari sau cu populaţie săsească, de cel german), co-j 
mitatul şi cercul unde se află localitatea, numărul de lo- 4 
cuitori și numărul de români din total, numărul paro-! 
hiilor, dă indicaţii asupra „stabilimentelor“ poștale, asu- j 
pra însuşirilor balneare sau climaterice. La caracterul! 
elementar al informaţiei se adaugă faptul că din listaj 
de cuvinte a dicționarului lipsesc cu  desăvirșire alte; 
nume proprii geografice decît acelea de localităţi. Pe: 
de altă parte, datele statistice și mișcările survenite în; 
organizarea administrativă nefiind aduse la zi în nici 
o ediţie ulterioară, lucrarea celor doi transilvăneni apare! 
depăşită de la ediția a doua, dacă nu cumva se născuse į 
deja învechită, de vreme ce folosise ca izvor fundamen- 4 
tal de informare pentru datele statistice o lucrare de la; 
1862 (Consemnaţiunea comunităţilor din Marele princi-j 
pat al Transilvaniei ..., Sibiu, 1862). 

Direct legat de izvorul lui S. Moldovan și N. Togani 
se află Dicţionarul Transilvaniei, elaborat de C. Marti- 
novici și N. Istrati şi apărut la Cluj, în 1921. Avînd o} 
organizare foarte asemănătoare cu aceea a predecesorilor, 
noua lucrare se dovedește totuși superioară, atît prin fap-! 
tul că înregistrează date statistice şi de. administraţiej 
extrem de recente, cît şi prin faptul că lărgește în mod 
simţitor volumul și calitatea de ansamblu a informaţiei.i 

Dicţionarul istoric al localităților din Transilvania, 
elaborat de Coriolan Suciu, din care pînă la data termi- 
nării cărții de față apăruse primul dintre cele douăi 
volume proiectate (București 1967 1), cuprinde lista alfa-! 


1 În anul 1968 a văzut lumina tiparului, după moartea auto- 
rului, şi volumul al doilea al lucrării. 

betică a așezărilor existente sau dispărute ale provin- 
ciei, alcătuită pe baza izvoarelor documentare ce urcă 
pînă în secolul al XI-lea. Autorul pleacă de la numele 
actual al localității, alături de care indică numele lui ro- 
mâneşti anterioare, corespondentele ungurești (mai rar 
şi cele germane); localitatea este fixată în spațiu pe 
baza încadrării în unitatea administrativă. Prețioasă şi 
originală ni se pare a doua secțiune a articolelor din dic- 
ționar, în care se urmăreşte, pe bază de izvoare bogate, 
existența istorică a fiecărei așezări în parte, din cele mai 
vechi timpuri pînă în epoca modernă. 

Un loc oarecum izolat printre operele lexicografice ale 
domeniului îl ocupă Dicţionarul geografic al săteanului 
român (București, 1909), iscălit de Gh. Băduleșteanu. 
Depășind, prin materialul selectat, limitele dicţionarelor 
judeţene sau pe provincii istorice, lucrarea se referă la 
întregul teritoriu al României, din care nu reţine însă 
decît elementele fundamentale: numele de provin- 
cii, de judeţe și de capitale de judeţe, principalele forme 
de relief și apele mai cunoscute, unele monumente și 
locuri istorice importante. Prezentînd materialul fără 
mari digresiuni, într-o formă accesibilă, cu intenţia clară 
de a populariza în mediul rural datele geografice, opera 
lui Băduleşteanu poate fi socotită un fel de compendiu 
al Marelui dicționar geografic al României, de care şi 
pare a se fi servit într-o oarecare măsură. 

Din întreaga epocă cunoaștem un singur dicţionar 
geografic de nume comune : se numește Lexicon topo- 
nimic („ediţie provizorie“), aparţine lui Petre V. Rotaru 
și George A. Oprescu şi a apărut la București, în anul 
1943. Destinată în primul rînd specialiştilor cartografi, 
lucrarea cuprinde cuvinte comune legate (direct sau in- 
direct) de relief, de faună și floră, de bogăţiile subpă- 
mintene, de aşezări omenești (de exemplu, padină, pa- 
jiște, palancă, pantă, papură, parchet, păcură, pădure etc.). 
În lista de cuvinte abundă regionalismele şi arhaismele. 
(dag, derea, deresi, marghilă, merea, moceră, mocșandă). 
Autorii au introdus în multe cazuri și indicaţii asupra 
originii, asupra ariei de circulaţie şi chiar asupra izvoa- 
relor din care termenii au fost culeşi. Organizarea mate- 

rialului, strict lingvistică, cuprinde două secţiuni prin- 
cipale : cuvîntul-titlu (lipsit de accent şi de indicarea 
categoriei morfologice), urmat de variantele lexicale și, 
uneori, de derivatele sale directe ; secțiunea explicativă, 
cu definiţii scurte dar explicite, completate de nume- 
roase sinonime. S-a înregistrat o surprinzătoare bogă- 
ție polisemantică, fără izolări speciale de ordin tehnic 
(spinare : „partea superioară a unui deal lungăreţ..., ro- 


tunjit. Ridicătură lată şi lungăreață“), dar adesea cu nu- 


anţe despicate în mod excesiv (smidă: „pădure tînără 
crescută în locul unei păduri nimicite prin foc. Luminiş 
mic-cu tuferiş crescut între copaci. Pădure deasă și tînără 
crescută în locul pădurii arse. Pădure joasă care 


nu închide cerul... Pădure de tuferiș. Hăţiș tînăr...%). În ` 
ansamblu, deşi de proporţii reduse, avem a face cu o 


lucrare interesantă, unul dintre puţinele dicţionare de 
terminologie specială conceput strict lingvistic. 

La operele amintite se pot adăuga mai multe indi- 
catoare şi  nomenclatoare geografice (de localități), 


organizate alfabetic şi cuprinzînd adesea indicaţii expli- * 
cative sumare. Cel mai întins dintre ele pare a fij 
Dicţionarul statistic al României întocmit pe baza rezulta- 4 


telor definitive ale recensămîntului general al popula- 


țiunii din 19 decembrie 1912 (Bucureşti, două volume, 


1914—1915). 


i) Un loc aparte în lexicografia românească de ter- j 


minologii speciale ocupă Dicţionarul istoric, arheologic şi 
geografic al României, publicat de O. G. Lecca în 1937, 
la București. După cum rezultă şi din titlu, lucrarea „cu- 


mulează“ mai multe domenii, situîndu-se la limita dintre ! 
enciclopedie şi dicţionar de terminologie specială. Ea a 
fost concepută ca o operă de informare elementară pen- ; 


tru trecutul românesc şi pentru aspectele geografice cu- 
rente, şi prin urmare destinată publicului larg. Cuprinde 
nume de oraşe, de tîrguri și de sate vechi, de mănăstiri 


şi biserici, de instituţii, domnitori și demnitari, termeni | 
de diplomatică, heraldică şi numismatică, noţiuni de | 


geografie fizică (în total, aproape 6 000 de cuvinte-titlu). 


Contemporanii şi faptele strict contemporane autorului 
n-au fost acceptate în dicţionar. Articolele, în general ; 

reduse, dar suficient de bogate în date esenţiale, sînt 
prea adesea pline de inexactităţi, şi concurează din 
acest punct de vedere, lucrarea enciclopedică deja ana- 
lizată a lui Gh. Adamescu (Alexandru Ioan Cuza, de 
exemplu, este considerat domn al României între anii 
1856 şi 1866; Academia Română, socotită a se fi numit 
Societatea Literară Română pînă în 1879, își schimbase 
în realitate, numele, în Societatea Academică Română, 
încă din anul 1867). De aceea, dicţionarul nu constituie 
o sursă de informare sigură şi poate fi folosit numai cu 
multă precauţie, dublat de alte izvoare documentare. 

3) Domeniul științelor naturii este reprezentat în le- 
xicografia românească mai întîi prin remarcabila perso- 
nalitate a botaniştului transilvănean Zach. C. Panţu 
După studii strălucite, și înainte de a fi împlinit vîrsta 
de 30 de „ani, Panţu fusese solicitat să colaboreze la 
Enciclopedia Română, în trei volume, de la Sibiu. la care 
a redactat majoritatea articolelor de botanică sistema- 
tică. Îndeplinind aproape întreaga viață modesta funcţie 
de conservator al colecţiilor Institutului botanic (viitoarea 
Grădină botanică), el s-a izbit de la începutul acti- 
vităţii de numeroasele inexactităţi existente în dicţio- 
nare ori în lucrări speciale cu privire la denumirea plan- 
telor. Pornind deci de la situaţia existentă, precum și 
de la faptul că nomenclatura botanică românească se afla 
în multe cazuri insuficient fixată, Panţu începe, de la 
1890 înainte, o serioasă campanie de adunare a mate- 
rialului, din surse foarte diferite : tratate (sau alte iz- 
voare scrise), chestionare, anchete personale, pe teren. 
Primul rod, puţin cunoscut astăzi, al acestor strădanii 
îl constituie micul Vocabular botanic cuprinzînd numirile 
scientifice şi populare ale plantelor, tipărit la Bucu- 
rești, în 1902 (după ce apăruse, în anii 1901—1902, în 
Buletinul ierbarului Institutului botanic). Limitele canti- 
tative ale lucrării sînt enorm amplificate în versiunea ur- 
mătoare a lucrării, Plantele cunoscute de poporul român. 
Vocabular botanic cuprinzînd numirile române, franceze, 
germane și științifice, București, 1906. Noua operă lexi- 
cografică cuprinde circa 3 600 de nume de plante, expli- 
cate mai degrabă de pe poziţia unui lingvist decît de pe 

aceea a botanistului. Într-adevăr, organizarea materia- 
lului este predominant lingvistică. O primă operație 
efectuată de autor a urmărit să stabilească (după criterii 
obiective sau subiective) o ierarhie între numeroasele 
sinonime existente în domeniul botanicii; din seria si- 
nonimică s-a ales un singur reprezentant principal, la 
care a fost deplasată explicația, ceilalți membri ai seriei 
devenind simple trimiteri către sinonimul considerat 
principal. Hotărîrea pare a se fi dovedit plină de conse- 
cințe practice, cel puțin în lumea specialiştilor, căci au- 
torul a reuşit să impună astfel o terminologie botanică 
de bază, formată prin excelență din - cuvinte populare. 
La sinonimul principal, Panţu a subsumat, imediat după 
cuvîntul-titlu, întreaga serie sinonimică. În serie intră 
adesea şi termeni strict regionali, culeşi personal de pe 
teren sau comunicaţi dintr-o parte. ori alta a teritoriului 
dacoromân, cu: indicaţiile de rigoare. Urmează corespon- 
dentele franceze și germane ale numelor de plante ro- 
mânești, introduse din necesităţi practice ușor de înţeles, 
precum și numele lor științific. Un semn. convenţional 
care precedă secțiunea explicativă propriu-zisă arată 
dacă planta este anuală, bianuală sau perenă, lemnoasă 
sau erbacee. Definiţia este alcătuită din scheme unitare 
riguros respectate, care cuprind : încadrarea în familie, 
caracterizarea tulpinii, a frunzelor, a florilor, a fructelor, 
indicarea locului de creștere şi a perioadei de dezvoltare ; 
adesea aceste date sînt însoţite de altele (de natură en- 
ciclopedică) privind folosirea plantelor, reţete medicale 
legate de ele, credințe populare. Semnalăm, în sfîrşit, 
că, din motive practice, fiecare sens al numelor de plante 
polisemantice figurează în lucrare ca articol independent. 
Dicţionarul propriu-zis este urmat de trei indici alfa- 
betici — al numelor științifice şi al  corespondentelor 
franceze și germane —, care trimit la cuvîntul românesc. 
Avem a face, așadar, în fond, cu un dicţionar unilingv 
special dublat de trei dicţionare bilingve speciale. Ediţia 
a treia a lucrării, apărută la București, în anul 1929, cu 
titlu neschimbat, aduce, față de ediția anterioară, în pri- 
mul rînd un mare spor în lista de cuvinte; prin infor- 
maţii suplimentare obţinute în timp, autorul a adăugat 

peste 1 000 de nume noi de plante, cele mai multe regio- 
nale (aiuș, albei, albinele, aldan, amărătăciune, anaperi 
etc.). Cu toate progresele înregistrate în ultimele patru 
decenii în precizarea terminologiei botanice, vocabularul 
lui Panţu rămîne şi astăzi o lucrare de informare fun- 
damentală, în felul ei încă incomparabilă. 

Mult mai slab sînt reprezentate științele naturii prin 
cel de-al doilea mare domeniu al lor, zoologia. De fapt, 
în acest domeniu știința românească nici nu dispune încă 
de o lucrare lexicografică propriu-zisă. Micul Lexicon 
zoologic al lui Odiseu Apostol (Cluj, 1926) este, în rea- 
litate, un dublu nomenclator alfabetic, fără explicaţii, 
în care se indică, pe de-o parte, corespondentul româ- 
nesc al numelor științifice, pe de alta, numele științific 
al unor termeni zoologici românești. Asemenea nomen- 
clatoare, mult mai bogate şi mai precise, ne oferă și 
M. Băcescu (în Peștii, așa cum îi vede ţăranul român... 
București, 1947, dar mai ales în Indexul numelor popu- 
lare... din lucrarea Păsările în nomenclatura şi viața 
poporului român, București, 1961), foarte interesante ca 
terminologie brută, dar neîndeplinind totuşi condiţiile 
de operă lexicografică propriu-zisă 

Științele naturii în totalitatea lor au constituit însă 
obiectul unei opere monumentale, în cinci volume : este 
vorba de Marea enciclopedie agricolă, apărută la Bucu- 
rești, între anii 1937 şi 1943, şi avînd ca redactor coor- 
donator pe C. Filipescu. Cu eforturi morale şi materiale 
de nedescris, acesta inițiază lucrarea încă din anul 1925 ; 
mai multe tentative succesive eșuează pe rînd; dar în 
cele din urmă echipa de lucru, formată din mari perso- 
nalități (române și străine) ale domeniului, se încheagă 
și oferă primele roade. Apărut la început în fascicule ȘI 
apoi în volume, noul dicţionar închide între paginile 
sale termeni din cele mai variate ramuri ale speciali. 
tății : știința solului şi a subsolului, botanică și zoologie, 
horticultură, viticultură, zootehnie, sericicultură, pisci- 
cultură, mașini agricole, economie agrară şi industrie ali- 
mentară, instituţii agricole, medicină veterinară, meteo- 
rologie etc. Avem a face cu o operă prin excelenţă de 
nume comune, destul de liberă ca structură, în care fie- 

care articol de oarecare întindere apare iscălit, ca do- 
vadă a răspunderii personale. Caracterul enciclopedic al 
dicționarului se vădește atît în cantitatea și adîncimea 
informaţiei, adesea excepţionale, cît și în modul de se- 
lectare a termenilor ; în lista de cuvinte nu figurează de 
regulă decît un membru al familiei lexicale, acela care 
reprezintă mai bine noţiunea. Oricum, această listă de 
cuvinte rămîne impresionantă prin bogăţia ei, bine aleasă 
și bine delimitată de a disciplinelor înrudite. Articolele 
se deschid în secţiunea explicativă cu indicaţia de dome- 
niu, urmată de sinonimele cuvîntului-titlu și (la numele 
de plante şi de animale) de denumirea ştiinţifică a spe- 
ciei. Aproape fără excepţie, prezentarea enciclopedică 
este precedată de o definiţie de tip lingvistic (suficientă 
pentru toți aceia care nu doresc să cunoască alte amă- 
nunte despre cuvîntul-titlu), formulată în termeni ex- 
trem de accesibili. Diversele sensuri ale cuvintelor nu se 
izolează însă ferm între ele, fapt care dă uneori artico- 
lelor un caracter eterogen, chiar dacă procedeul ajută 
astfel să se dea părţii enciclopedice o dezvoltare unică. 
Numeroase ilustraţii, tabele și planșe, excelent realizate, 
completează în mod fericit această operă fundamentală, 
care poate mulțumi și astăzi pe specialist sau pe citito- 
rul obișnuit, în măsura în care progresele disciplinei nu 
au învechit unele date cuprinse în eat, 

j) Medicina numără în istoria lexicografiei mai mulţi 
reprezentanţi notorii. Observăm, ca o trăsătură generală, 
că dicționarele medicale elaborate în perioada contem- 
porană nu sînt destinate în primul rînd specialiștilor, 
ci publicului larg, căruia încearcă să-i ofere, în lipsa doc- 
torului sau pînă la venirea lui, indicaţiile necesare pen- 
tru identificarea și tratarea unor boli. Așa se și explică 
marele lor succes (manifestat în reeditările succesive), 
precum şi modul popular de prezentare a materialului. 

A devenit aproape celebră lucrarea medicului militar 
Vasile Bianu, Doctorul de casă sau Dicţionarul sănătăţii, 
apărută la Buzău, în 1910, într-o ediţie impunătoare ca 


1 Încercări de culegeri terminologice şi de sistematizări lexi- 
cografice în domeniul botanicii au mai făcut îndeosebi Al. Borza 
şi M. Băcescu. Vezi mai ales Al. Borza, Dicţionar etnobotanic, 
București, 1968. 

volumi!. Autorul afirmă foarte explicit, în prefaţă, că a 
urmărit să facă din opera sa un „doctor de casă pentru 
oricare familie“ (p. V). Lista de cuvinte are în vedere 
numele bolilor şi al tratamentelor, al medicamentelor şi 
plantelor medicinale, alimentaţia şi igiena socială, bal- 
neologia, climatologia şi gimnastica medicală, numele, 
structura și funcţiile organelor, noțiuni de biologie și de 
biochimie generală. În campania de adunare a materialu- 
lui, Bianu a depus eforturi considerabile ; el s-a străduit 
să includă deopotrivă în lucrare terminologia medicală 
cultă și populară, dar a explicat de obicei noţiunea doar 
la sinonimul cult, neologistic. Dicţionarul are trei trepte 
de cuvinte-titlu : un nucleu larg, format din termenii de 
bază ai domeniului, care sînt urmaţi de partea explica- 
tivă ; grupul sinonimelor subordonate, care apar la locul 
lor alfabetic doar ca trimiteri către sinonimul considerat 
principal (ex. „coagul — caută la cheag“ ; „cori — caută 
la pojar“); în sfîrşit, grupul termenilor asociativi, de la 
periferia domeniului, care sînt înregistraţi fără explicaţii 
independente şi trimişi la cuvîntul sau cuvintele unde 
apar pomeniţi (şi adesea explicaţi) în definiţie (,„,cremo- - 
metru — caută la lapte“).  Cuvîntulctitlu este în mod 
frecvent însoţit de explicaţii etimologice de tip enciclo- 
pedic, adică de corespondentele originare, greceşti ori 
latine. Alături de sinonimul principal se află înregistrate 
și sinonimele subordonate, de o bogăţie și exactitate, 
fără exagerare, excepţională (abdomen: „burtă, foale, 
pîntece, vintre“ ; catar : „cataroi, guturai, troahnă“ ; mi- 
tră : „matcă, zgău, uter“ etc. etc.). Secţiunea explicativă 
propriu-zisă nu are o structură fermă, închisă, dar, fapt 
lăudabil, ea se deschide cu scurte şi explicite definiţii de 
tip lingvistic. Urmează de obicei numeroase elemente 
privind istoricul noţiunii, ramificaţiile sale, relaţiile cu 
alte noţiuni înrudite. Principalele noţiuni concrete sînt 
însoţite de ilustraţii. Cel mai mare merit al acestei lucrări 


1 Cît despre titlul lucrării, el se inspiră clar din Nouveau 
dictionnaire de la santé publicat la Paris, la începutul secolu- 
lui nostru, de P. Bonami, probabil și de lucrarea Medicul de 
casă sau tratamentul elementar al diferitelor boale, a lui D. Ni- 
colaide, care abia apăruse, la Buzău. 

mi arme vote za „N imi, pacat, hc fa oi a ta i ti cinei re. m 


ni se pare caracterul ei extrem de accesibil, care a con- 
tribuit la răspîndirea cunoştinţelor disciplinei în masele 
largi. 

A doua ediţie a dicționarului, „revizuită şi mărită“, 
a fost realizată în colaborare cu doctorul loan Glăvan şi 
a apărut la Cluj, în anul 1929. Lucrarea nu și-a schimbat 
în nici un fel structura, iar volumul de modificări, ex- 
trem de redus, a fost determinat de observaţiile critice 
făcute de specialiști la prima ediţie, precum şi de pro- 
gresele disciplinei. Apare evident doar adaosul de cu- 
vinte (ex. abazie, ablefarie, abulie, acetonemie, aceto- 
nurie, acefal etc.), pe care îl putem considera principala 
îmbunătăţire a ediţiei. Următoarele două ediţii ale dic- 
ţionarului apar la București, în anii 1942 şi 1946 (ultima, 
după moartea autorului iniţial), cu modificări neînsem- 
nate, determinate doar de progresele ştiinţelor medicale. 

Un an după tipărirea primei ediţii a dicționarului lui 
Bianu avea să apară, la București, o altă operă lexico- 
grafică consacrată terminologiei medicale : ea aparține 
lui Aurel Scurtu şi se numește Dicţionar științijic pen- 
tru termenii tehnici în medicină (1911). Lista de cuvinte, 
neaşteptat de bogată față de proporţiile medii ale lucră- 
rii (504 cuvinte-titlu la litera A), este totuși inferioară 
cantitativ şi structural diferită în comparaţie cu a ante- 
cesorului pomenit. Noul autor a fost preocupat să rețină 
în opera sa doar terminologia ştiinţifică a domeniului, 
nu si cea populară. Faptul se explică prin modelul ex- 
tern folosit. Lista de cuvinte, şi în mare parte chiar con- 
ținutul dicționarului, sînt transportate ca atare din cele- 
brul izvor francez Dictionnaire des termes techniques de 
médecine al lui M. Garnier și V. Delamare, care înre- 
gistra, de la începutul secolului nostru, ediție după ediţie 
(în 1952, el va ajunge la a 15-a ediţie). Articolele sînt în 
general alcătuite din trei părţi distincte : cuvîntul-titlu, 
elementele etimologice originare și definiţia. Definiţiile, 
de obicei sumare, sînt adesea însoţite de scurte note 
enciclopedice esenţiale. Preţioasă ni se pare și bogata sino- 
nimie neologistică înregistrată, cu toate că şi aici meri- 
tele sînt mai degrabă ale modelului decît ale prelucră- 
rii românești. 

O îndelungată și rodnică activitate în domeniul expli- 
cării și popularizării terminologiei medicale românești 
a avut cunoscutul doctor Ygrec, pseudonim sub care se 
ascunde I. Glicsman. Începînd de la populara lucrare 
1001 consultaţii medico-chirurgicale. Dicţionar medical 
(București, f. a.) şi continuînd cu aproape celebrul Me- 
dicul nostru. Dicţionar enciclopedic medical, din care. cu- 
noaștem patru ediţii (prima a apărut la București, prin 
1931), harnicul medic a făcut un real serviciu publicului 
celui mai larg prin dicționarele sale speciale elementare 
și foarte accesibile. Reduse la terminologia fundamentală 
a domeniului (cea mai bogată ediţie nu trece de 1 500 de 
cuvinte-titlu), cu o sinonimie (neologistică şi populară) 
relativ întinsă, cu definiţii libere, elaborate cu talent și 
cuprinzînd toate datele strict necesare, operele lexicogra- 
fice ale doctorului Ygrec au avut o mare circulaţie. Să 


. amintim, în sfîrşit, că la elaborare autorul principal a 


avut și concursul cîtorva somităţi ale domeniului, printre 
care G. Marinescu, G. Banu și M. Nasta. 

Cel mai recent dicţionar medical românesc a fost ela- 
borat de un colectiv de 15 autori, sub redacţia lui 
Th. Burghele : este vorba de ABC-ul sănătăţii. Enciclo- 
pedie medicală populară, care a apărut la București, în 
anul 1964. Proiectată de asemenea pentru publicul larg, 
căruia se străduiește să-i ofere „un număr cît mai mare 
de cunoştinţe medicale“ într-un limbaj accesibil (v. p. 6), 
cu o listă de cuvinte de proporţii medii, dar bine selec- 
tată și delimitată de terminologiile înrudite, cu noţiuni 
suplimentare de istoria medicinii (și, în consecinţă, cu 
articole închinate unor personalităţi), cu numeroase și 
izbutite ilustraţii, lucrarea izbîndește în primul rînd prin 
secţiunea sa explicativă, mai la obiect și net superioară 
predecesorilor, cu toate că, din păcate, în ea s-a renun- 
tat aproape cu totul la indicarea sinonimiei. Articolele 
se deschid cu definiţii lingvistice sobre, explicite dar de 
înaltă ţinută științifică, completate, la toate noțiunile 
mai importante, de date enciclopedice. Susţinute pe o ex- 
celentă documentaţie la zi, originale, aceste definiții pot 
servi ca izvor de încredere la elaborarea dicţionarelor 

explicative generale şi îndeplinesc mai ales un rol prac- 
tic evident, de informare a publicului larg într-un dome- 
niu în care acesta este deosebit de interesat. 

Dicţionarul medical publicat de M. şi V. Zavergiu- 
Theodoru (București, f. a.) este, în realitate, un dublu 
nomenclator alfabetic : în primul ni se oferă, în ordine, 
numele bolilor (abces, absintism, achilie, acidoză, acnee 
etc.), însoţite, pe coloana alăturată, de numele medicamen- 
telor recomandabile ; în al doilea, numele medicamen- 
telor, însoţite de bolile la care ele se recomandă. Bogă- 
ţia terminologică din această lucrare este remarcabilă şi 
poate servi ca punct de plecare pentru un mare dicţionar 
medical explicativ. 

k) Din domeniul farmaciei cunoaștem o singură operă 
lexicografică românească, modestă şi neterminată : Dic- 
ționarul de pharmacologie, chimie şi therapie al lui 
Dem. Voulf Ioaniu, publicat la București, în 1887. El 
constituie o prelucrare „după mai mulţi autori străini“, 
mai ales după izvoare franceze, și conţine în lista sa de 
cuvinte numele unor substanţe chimice farmaceutice, al 
unor medicamente şi plante medicinale. În multe cazuri, 
definiţia propriu-zisă lipseşte, fiind substituită de folo- 
sirea farmaceutică a substanţei ; dimpotrivă, în alte cazuri 
partea explicativă conține mari dezvoltări enciclo- 
pedice. Lucrarea, care s-a întrerupt către sfîrşitul lite- 
rei B, reprezintă astăzi doar un interes pur documentar. 

l) În anii din urmă, se ştie, chimia a luat o dezvol- 
tare excepțională; descoperirea unor substanţe și a 
unor metode noi, folosirea acestor substanţe și metode 
în numeroase ramuri ale economiei, relațiile noi statornicite 
între chimie și alte discipline înrudite, toate au dus la di- 
versificarea științei, la îmbogățirea rapidă a terminolo- 
giei ei, precum şi la necesitatea explicării acestei termi- 
nologii, care tinde să devină în mare măsură populară. 
Nevoii mai sus-pomenite încearcă să-i răspundă recen- 
tul Dicţionar de chimie redactat de un colectiv larg, sub 
conducerea lui Gr. Bălănescu (București, 1964). Lucrarea 
conţine circa 10 000 de cuvinte și sintagme-titlu din do- 
meniul chimiei teoretice şi aplicate (elemente chimice, 
compuşi chimici, produse industriale cu caracter chimic, 
fenomene, legi, reguli, reacţii, operaţii, unităţi de mă- 

sură, instrumente şi aparate ale domeniului), precum şi 
din domenii care au contingenţă cu chimia. Autorii și-au 
fixat principii unitare de tratare a cuvintelor în partea 
explicativă, formată din două secţiuni distincte: o de- 
finiţie lingvistică, descriptivă, şi o parte enciclopedică 
(privind fabricaţia, folosirea, relaţiile cu alte elemente). 
Impresionează în mod deosebit bogata sinonimie strînsă 
în finalul articolelor înregistrate. 

m) Încă din anul 1927, un colectiv format din G. Fili- 
pescu, A. G. Ioachimescu, I. Ionescu, Tr. Lalescu și G. Ti- 
feica publica (în formă șapirografiată) un Proiect de dic- 
fionar de nomenclatură și notații matematice. Proiectul, 
care cuprindea doar o listă de cuvinte — aproape 2 000 
de termeni ai domeniului —, a fost trimis specialiștilor, 
cu scopul clar de a sonda părerea acestora şi de a co- 
lecta, eventual, de la ei, observaţii pentru ameliorarea 
nomenclatorului. Doi ani mai tîrziu, aceiași autori tipă- 
resc un mic Vocabular matematic (Bucureşti, 1923), titlu 
derutant, căci lucrarea nu este în primul rînd explicativă. 
Şi de această dată ţinta ei principală, declarată, era de 
a stabili şi unifica (prin „neaoșizare“) terminologia ma- 
tematică. Doar în cazuri relativ puţine (și după criterii 
subiective), de altfel mereu împuţinate pe măsură ce îna- 
intăm în lucrare, termenul matematic este urmat de o 
scurtă definiție. Așadar, pînă la urmă domeniul nu ne-a 
putut oferi un dicționar explicativ propriu-zis. 

n) Domeniul poligrafiei este dominat în lexicografia 
românească de numele lui Virgil Molin : între anii 1923 
şi 1940 el ne-a dat trei ediții succesive, mereu amplifi- 
cate, dintr-un Vocabular al tipografului român. Pornind 
de la poziția cam puristă că terminologia poligrafică este 
„încă... încărcată de străinisme“, autorul încearcă nu nu- 
mai să înregistreze lexicul domeniului, dar şi să substituie, 
in unele cazuri, termenul străin prin cel neaoș (real sau 
„fabricat“), operaţie pînă la urmă practic nereușită. În toate 
ediţiile sale, lucrarea se dovedește prin excelenţă lingvis- 
tică ; cu o terminologie a domeniului foarte bine delimi- 
tată, cu definiţii concentrate și clare (calandru : „maşină 
specială pentru stereotipie, cu ajutorul căreia se pre- 
sează matrițele“; corp: „unitatea cu care se măsoară 

gradaţia literelor“), cu unele ilustraţii, ea ne apare însă j 
în prima ediţie destul de săracă în lista de cuvinte. La 


ediția a II-a (Craiova, 19281, cu titlul schimbat: Voca- 
bularul tipografului), eforturile autorului s-au îndreptat 


E 


mai ales spre îmbogățirea acestei liste și s-au încheiat: 
prin masive completări lexicale (abc, abonament, acci- | 


dențar, agendă, antet, anunţ, artă grafică, autor etc.). 
Folosită în toate școlile profesionale de ucenici tipografi, 


lucrarea a contribuit la unificarea terminologiei poligra- 4 


fice. Ediţia a IH-a a vocabularului (București, 1940) 
aduce schimbări neînsemnate faţă de aceea anterioară, 


amplificarea listei de cuvinte fiind din nou ameliorarea | 


ei principală ?. 


0) Cea mai importantă operă lexicografică românească . 
de terminologie specială din secolul nostru este, fără în- i 


doială, Lexiconul tehnic român. Lucrarea, mai ales în a 
doua sa versiune, demonstrează, ca și cu alte prilejuri deja 
semnalate, rezultatele remarcabile la care se poate ajunge 


prin efortul conjugat al specialiștilor, sub egida unei in- 4 


stituţii. Încă din toamna anului 1947, Asociaţia ştiinţifică 


a tehnicienilor, de curînd înființată, a iniţiat elaborarea | 
unui dicţionar explicativ destinat specialiștilor, care să re- | 


unească terminologia tuturor ramurilor științelor tehnice. 
Un colectiv imens (de aproape 400 de colaboratori) condus 
de R. Răduleţ, Șt. Bălan şi C. Neumann, a pornit la lucru în 


cadrul a 19 secţii de specialitate, reușind, într-o perioadă ; 
de 8 ani (1949-1956), să publice cele 7 volume ale operei. | 


Lista de cuvinte (cuprinzînd 48 763 de termeni și sintagme) 
pare apreciabilă, dar ea nu corespunde nici pe departe 
realităţii, deoarece a fost încărcată enorm prin procedeul! 


autorilor de a înregistra fiecare accepţiune a cuvintelor i 


datează această ediţie în 1927, an care nu 


corespunde însă cu 
acela de pe foaia de titlu a lucrării. 


? La Biblioteca Academiei, secţia manuscrise, sub cota 220,. 


1 În Limba română, XIV (1965), nr. 2, p. 254, autorul însuși ! 


s-a păstrat prima încercare de vocabular tipografic românesc: į 
aparţine lui P. Ispirescu, se numește Adunare de principalele; 


ziceri tehnice întrebuințate în tipografie, datează din jurul anu- 


lui 1870 şi numără 118 cuvinte-titlu. Vezi şi Virgil Molin,; 
română, XIV ; 


Încercări de lexicografie tipografică, în Limba 
(1965), nr. 2, p. 251—261, nr. 3, p. 317—327. 

Li 
unice şi fiecare sintagmă a lor drept cuvinte-titlu inde- 
pendente. La fiecare termen și sintagmă în parte, secțiunea 
explicativă este precedată de indicarea corespondentelor 
din cinci limbi străine (rusă, franceză, engleză, ma- 
ghiară și germană), ceea ce face ca în dicţionarul explica- 


„tiv să fie inclus şi un dicţionar tehnic poliglot. Deşi cu 


profil enciclopedic, lucrarea și-a propus să deschidă sec- 
țiunea explicativă cu scurte definiţii lingvistice, după care, 
urmează de obicei date complexe asupra structurii, spe- 


` ciilor, obţinerii, utilizării etc. Iese în evidenţă efortul au- 


torilor de a folosi în definiţii şi în informarea enciclope- 
dică limba literară curentă, deşi pe alocuri nu s-au putut 
evita termenii de strictă specialitate. La sfîrşitul fiecărui 
articol-titlu se indică sinonimele sale, considerate din 
punctul de vedere al specialistului. Lexiconul nu este bo- 
gat atit în cuvinte noi, în comparaţie cu dicționarele expli- 
cative generale existente (caba, cablier, caboșon, cabrerit, 
cacodie, cadalină, cadaverină, cadmie etc.), cît mai ales: în 
noi accepţiuni speciale, caracteristice unui domeniu teh- 
nic sau altuia. Numeroase ilustraţii (în primul rînd, scheme) 
însoțesc partea evplicativă a dicționarului și o completează. 
Trebuie subliniat în sfîrșit faptul, de mare importanţă, 
că lucrarea reprezintă în întregimea ei rodul unei 
munci originale, și nu prelucrarea, fie şi creatoare, a unor 
modele străine. 

Net superioară şi mult amplificată se prezintă noua 
elaborare a Leziconului tehnic român, în 18 volume 
(Bucureşti, 1957-1966). Realizată de peste 400 de specialiști, 
sub conducerea unică a lui R. Răduleţ, noua versiune a 
fost cerută de epuizarea celei anterioare, de dezvoltarea 
unor ramuri tehnice noi, de nevoia completării, adîncirii $i 
actualizării cunoştinţelor de specialitate. Dublarea volumu- 
lui din prima versiune ne arată că, de fapt, ne aflăm în fața 
unei opere lexicografice de sine stătătoare. Deși autorii 
au concentrat sub articole unice numeroase accepţiuni 
care, în versiunea anterioară, figurau pe nedrept ca arti- 
cole independente, lucrarea nouă numără 68 550 de cu- 
vinte-titlu, cu circa 20 000 mai multe în comparaţie cu 
Prima variantă. Deoarece între timp apăruseră dicţionare 

tehnice poliglote, a fost suprimată din lexicon traducerea 


cuvintelor românești în cele cinci limbi străine. Pentru |! 


prima oară, în această versiune se introduc unele indicaţii 


de ordin morfologic — în speţă pluralul substantivelor — - 


extrem de utile dacă ţinem seamă că în multe cazuri 
formele gramaticale ale cuvintelor tehnice se abat de la 
norma generală. S-au înmulţit enorm figurile și diagra- 
mele care ilustrează materialul lexical, iar în ceea ce pri- 
vește secţiunea explicativă se fixează, pe baza unei ample 
expuneri de motive publicate în prefaţă, norme ferme 
pentru individualizarea termenilor prin genul proxim, di- 
ferența specifică și prin numeroase date suplimentare 
aferente. În această versiune s-a accentuat, prin amplifi- 


carea sensibilă a expunerii, caracterul enciclopedic al lu- ; 
crării. Ca realizare globală, noua elaborare a Leziconului 4 
tehnic român constituie o mare izbîndă a lexicografiei ro- 


mâne de terminologii speciale. 


Prin amploarea şi nivelul datelor sale, Lexiconul teh- | 


nic român rămîne totuși o lucrare pretențioasă, greu acce- 


sibilă tuturor specialiștilor din domeniul științelor tehnice. ` 


Conștienți de acest fapt, autorii lexiconului au încercat să 
elaboreze, pe baza lui, opere considerabil simplificate, atît 
prin reducerea listei de cuvinte cît și prin concentrarea 
părţii explicative. S-a ajuns astfel la desprinderea din 
versiunea mare a trei tipuri de dicţionare tehnice, diferite 
ca volum și nivel de cunoștințe. 

Tipul cel mai simplificat este reprezentat de Micul 


dicționar tehnic, lucrare colectivă apărută la București, în | 


anul 1950. Cuprinzînd circa 7 500 de articole-titlul, din do- 
meniul științelor aplicate, al tehnicii propriu-zise, precum 
şi din terminologia economică și agrară, lucrarea reţine 
de fapt terminologia fundamentală, pe care o explică în 
definiții de tip lingvistic. Se dau în mod sistematic indicaţii 
de domeniu, sinonimele, iar la cuvintele poliseman- 
tice organizarea materialului se face pe sensuri numero- 
tate. Simplificarea excesivă a dus însă pe alocuri la rezul- 
tate vulgarizatoare. 


1 Cifra de 10000 de termeni_titlu, estimată de autori în pre- ` 


fața lucrării, nu corespunde realităţii. 

De aceea, În anul 1953, la București, o echipă de spe- 
cialiști formată din P. Bunescu, Z. Karniol, R. Tițeica şi 
M. Solomon publică o operă lexicografică ceva mai întinsă, 
deşi pe o structură asemănătoare cu aceea a versiunii an- 
terioare. Lucrarea, intitulată Dicționar tehnic, oferă în 
lista de cuvinte nume de materiale folosite în procesul de 
fabricație, piese, dispozitive, mecanisme, maşini şi aparate, 
procedee tehnologice, noțiuni generale din domeniul şti- 
ințelor pozitive și unele din științele sociale, cu scurte de- 
finiții accesibile, adresate tehnicienilor începători sau cu 
mai puține cunoștințe, unor profesioniști din afara dome- 
niului, elevilor și studenților. 

Cel mai cuprinzător dintre dicționarele tehnice într-un 
singur volum desprinse din marele lexicon este cunos- 
cutul Dicționar politehnic, elaborat de un colectiv condus 
de Z. Karniol, C. Neumann şi R. Tiţeica şi publicat la 
Bucureşti, în 1957. Acesta conservă şi el structura gene- 
rală a predecesorilor, dar îmbogățește lista de cuvinte, 
lărgeşte definițiile, adăugînd chiar un apendice alfabetic 
de nume proprii care cuprinde tehnicieni iluştri. Orga- 
nizarea clară a materialului și proporţiile sale, mai potri- 
vite faţă de bogăţia terminologică a domeniului, au de- 
terminat succesul acestui dicționar, cel mai apreciat din 
seria celor într-un volum. 


x 


Datele de mai sus, fără pretenţia de a fi exhaustive, 
ne dau totuşi o imagine cantitativă suficient de bogată. 
Dar, cu toate progresele din ultimele decenii, lexicografia 
explicativă de terminologii speciale este încă departe de a 
satisface fiecare domeniu în parte. Numeroase sectoare 
de activitate își așteaptă de acum înainte dicționarele 
adecvate, căci, chiar acolo unde există începuturi, ele au 
fost repede depășite de progresele disciplinei. Cuprinzînd 
partea cea mai mobilă a vocabularului, în continuă trans- 
formare (prin îmbogăţire ca şi prin eliminare), dicţiona- 
rele terminologice trebuie aduse mereu la zi, în ediţii opera- 
tive şi în variante dintre cele mai diverse. Dacă publicul 
larg va fi întotdeauna interesat de dicționarele explica- 

tive generale pentru orientarea sa cultural-știinţifică de 


ansamblu, nu e mai puțin adevărat că viitorul este deopo- 


trivă rezervat lexicografiei specializate, axată prin exce- 


lență spre informarea profesională a membrilor comuni- : 


tății lingvistice. Încă deficitară, aceasta din urmă va trebui 


să facă mari eforturi pentru a ajunge în ansamblu f 


la nivelul dorit şi a rivaliza astfel, în sensul cel mai bun 
al cuvîntului, cu lexicografia explicativă generală, în pre- 
zent cu mult mai evoluată. 

VI. DICȚIONARELE ŞI GLOSARELE DE CUVINTE REGIONALE 


De peste un secol, interesul viu pentru cu- 
vintele regionale a îmbrăcat forme dintre cele mai variate. 
Acest interes a fost legat la început mai ales de ideea că 
limba română literară modernă trebuie întemeiată pe apor- 
tul echilibrat al tuturor graiurilor dacoromâne. I. Heliade- 
Rădulescu, C. Negruzzi şi alţi scriitori de frunte de pe 
la mijlocul veacului al XIX-lea considerau că prin selec- 
tarea celor mai reprezentative elemente din fiecare grai 


„se poate ajunge la unanim dorita limbă literară unică și 


evoluată. „Multe au bune moldovenii, multe au bune un- 
gurenii, bănăţenii, bucovinenii, multe au bune muntenii 
— afirma Heliade — ; dar multe au toţi şi rele. Să lă- 
pădăm ce e rău, să îmbrăţișăm ce e bun de la toți“ 1. Ne- 
gruzzi primește laudele filologului muntean tocmai pen- 
tru faptul de a fi izbutit să realizeze în operele sale 
„un amestec fericit“ de elemente lingvistice selectate „și 
din Țara Românească şi din Moldova... ; pot zice... mulţi 
moldoveni — adaugă Heliade — că domnia ta în multe 
locuri  rumânești [=— muntenizezi], şi mulţi rumâni 
[= munteni] cum că moldovenești, dar acela e rumân 
și moldovean adevărat care totdeodată e și rumân și mol- 
dovean“ 2. În numeroase locuri, în epocă, se ridică pro- 
blema depistării elementelor lexicale regionale ce urmau 
să fie deplasate, ca elemente reprezentative, în româna 
literară unică ; același Heliade scria cu alt prilej că limba 
română literară visată trebuie să fie „o alegere și o cu- 
legere de tot ce este mai frumos și mai clasic în deose- 
bitele dialecte“, ba filologul muntean redactează chiar 


1 Curierul românesc, X (1839), nr. 128, p. 445—446. 
2 Vezi Prefaţa la Din operile lui Victor Hugo. Maria Tu- 
dor, Bucureşti, 1837, p. II—IV. 

un asemenea text-mostră în limba dorită!. Ideea nu 


putea fi totuşi susținută multă vreme, întrucît devenea 


tot mai evident faptul că limba literară unică ce se im- 
punea definitiv avea la bază graiul muntenesc. Mai stabil 


decît celelalte graiuri şi exercitînd, încă din secolul al | 


XVI-lea, o puternică presiune culturală asupra acestora, 
graiul muntenesc a fost adoptat încetul cu încetul ca limbă 
literară unică, curînd după jumătatea veacului trecut, de 
scriitorii şi cărturarii tuturor provinciilor românești, cu 
unele abateri neesenţiale?, 


Flacăra interesului pentru cuvintele regionale crește 4 
din nou la înfiinţarea Academiei Române, în 1866: cum 


în statutele societăţii se prevedea, la loc de frunte, „com- 


punerea unui Dicţionariu român“, urmau să fie trimise pe $ 
teren adevărate „misiuni lexicografice“ care să adune în- 
tregul tezaur lexical ascuns în graiurile dacoromâne. Dar ` 


pînă la urmă redactarea lucrării a revenit, după cum se 


ştie, unor latiniști, puţin interesaţi să înregistreze toate: 
regionalismele, foarte multe nelatinești, iar ideea colec- . 


tării efective de material lexical regional a fost părăsită, 
Abia cînd lucrarea academică trece în seama lui Hasdeu, 
acesta întreprinde prima campanie de proporţii naţionale, 
prin anchete, prin strîngerea regionalismelor, cu rezultate 
cantitative excepționale, dar numai în mică parte exploa- 
tate în dicţionarul rămas abia început. Reluarea lucră- 
rilor sub conducerea lui Sextil Puşcariu dă un nou impuls 
culegătorilor de material lexical regional. Datorită mai 
ales lui Pușcariu se publică, în colecţiile Academiei Ro- 
mâne, numeroase glosare regionale, sau monografii și cu- 
legeri folclorice care au anexate bogate glosare regionale, 
toate folosite de dicţionarul academic. Lingvistul clujean 
inițiază de asemenea operaţia de adunare a materialului 
lexical regional în Atlasul lingvistic român. Așadar, la 
sfîrșitul secolului trecut și la începutul secolului nostru, 
campania de culegere a materialului lexical regional este 


în mare parte axată pe interesul autorilor dicționarului 


1 Vezi întreaga discuţie în Curierul românesc, X (1839), | 


nr. 34. 35, p. 133—136, 137—140, 141—143. 

? Luiza și Mircea Seche, Contribuţii la problema uni- 
ficării limbii române literare în secolul al XIX-lea, în Limba 
română, X (1961), nr. 2, p. 156 şi urm. 

-academic de a reprezenta cît mai complet în opera lor gra- 


iurile dacoromâne. 

În aceeaşi perioadă există însă şi inițiative individuale 
locale, nelegate strict de nevoile dicționarului amintit : 
numeroşi intelectuali, cunoscători şi iubitori ai graiului 
natal, depun eforturi pentru a demonstra, prin culegeri 
speciale, bogăția şi individualitatea lexicală a graiului lor. 
Există chiar o anumită ostentație în această demonstrație, 
căci ea încearcă de obicei să convingă, prin afirmații ex- 
plicite sau implicite, de superioritatea graiului local asu- 
pra limbii literare. Patriotismul local manifest se explică şi 
prin amănuntul semnificativ că autorii dicționarelor de eu- 
vinte regionale sînt, în majoritate, filologi amatori, domi- 
nați mai mult de sentiment decît de rigorile științei. 

În zilele noastre, culegerea materialului lexical regio- 
nal a devenit tot mai mult o preocupare a lingvistului 
profesionist. Chiar cînd ea se mai face cu amatori, vorbi- 
tori sau cunoscători ai unor graiuri locale, materialul cu- 
les de ei este filtrat de profesionist, după criterii pe cît 
posibil riguroase. Interesul actual pentru lexicul specific 
al graiurilor regionale şi-a schimbat, pe de altă parte, con- 
tinutul, căpătînd, dacă se poate spune astfel, un caracter 
documentar. Prin creşterea enormă a prestigiului limbii 
literare, datorită unor condiții cunoscute, graiurile regio- 
nale încep, cel puțin din punct de vedere lexical, să-şi 
piardă tot mai mult individualitatea, granițele specifice. 
În aceste împrejurări, lingvistul este chemat să înregis- 
treze cît mai operativ și mai complet situația lexicală spe- 
cifică existentă în prezent în diverse graiuri, căci în inte- 
riorul lor putem prevedea, într-un viitor mai mult sau 
mai puțin apropiat, apariția unor modificări esențiale. De 
aceea am și vorbit mai sus despre caracterul documentar - 
al acțiunii ce trebuie întreprinse în epoca strict contem- 
porană. 

Scoțînd, pentru motive lesne de înțeles, din discuția 
noastră dicționarele explicative generale (care, în mod fi- 
resc, înglobează şi regionalismele), constatăm că avem a 
face cu patru tipuri de surse principale în care se află 
adunate cuvintele regionale : 

a) Numeroase glosare regionale (de obicei cu întindere 
mică şi mijlocie) apar risipite prin paginile unor reviste 


199 


românești cu profil folcloric, filologic, lingvistic, istoric 
sau beletristic cult. Pot fi citate, în acest sens, Convor-: 
birile literare, Tribuna din Sibiu, Arhiva din Iaşi, Noua 


revistă română din Bucureşti, Șezătoarea din Fălticeni, . 


Ion Creangă din Birlad, Revista critică-literară din Iași, 


Țara Oltului din Făgăraș, Junimea literară din Cernăuţi, ! 
Comoara satelor din Blaj, Arhivele Olteniei din Craiova, 
Grai și suflet, Cum vorbim şi Limba română, toate din: 
București, titluri ce constituie doar exemple reprezenta- 


tive dintr-o listă de periodice care ar putea fi încă serios 
augmentată. Printre culegătorii notabili de lexic regional 


care și-au tipărit în publicaţiile periodice rezultatele i 


muncii lor amintim, de asemenea cu omisiuni numeroase, 


pe I. B. Brebenel, I. Bugnariu, Iorgu Iordan, Gr. Sima, 


V. Vaida, V. Vîrcol. 


b) Alte glosare sînt anexate la sfîrșitul unor culegeri | 


de folclor sau al unor studii monografice de graiuri locale, 
şi au adesea proporțiile unor adevărate dicționare. Dintre 
folcloriștii şi dialectologii români sau străini, autori ai 
unor astfel de dicţionare-anexă, trebuie citate aici nume 
ca J. Urban-Jarnik, C. Rădulescu-Codin, V. Păcală, 
I. A. Candrea, O. Densusianu, S. Liuba, A. Iana, T. Pam- 
file, N. Păsculescu, T. Papahagi, G.F. Ciauşanu, V. Vîrcol, 
T. Teaha și alţii. 

c) Sursa cea mai importantă o formează fără îndoială 
dicționarele și glosarele regionale de sine stătătoare (sau 
extrasele, care au avut circulaţie de opere independente). 
Asupra lor se va îndrepta în special atenţia noastră. În 
ordine alfabetică, sînt de citat aici autori ca I. Bo- 
ceanu, B. Cazacu, G. F. Ciaușanu, P. Coman, L. Costin, 
V. Gherasim şi E. Herzog, E. Novacoviciu, Șt. Paşca, 
C. Rădulescu-Codin, R. Todoran, M. Tomescu, D. Udrescu, 
A. Viciu și alții. 

d) În epoca strict contemporană, se manifestă tot mai 
mult tendința adunării laolaltă, în colecții, a mai multor 
glosare regionale de sine stătătoare ; în această categorie 


intră cele două volume de Lexic regional (București, | 


1960 și 1967), precum și volumul Materiale şi cercetări 
dialectale (București, 1960), în care glosarele individuale 
sint adesea precedate şi de scurte studii introductive. În 

fond, numai organizare materialului lexical deosebește 
aceste culegeri de unele dicționare regionale citate la 
punctul anterior : în timp ce în acelea cuvintele provenite 
din diverse regiuni și de la diverşi informatori erau de- 
plasate într-o organizare alfabetică unică, cu precizările 
necesare de arie lingvistică, în culegerile recente fiecare 
glosar apare ca un capitol independent al lucrării, cu 
ordinea alfabetică reluată. Dacă pentru glosarele regionale 
precedate de studii procedeul poate fi apărat, în cazul 
absenței studiilor preliminare el ni se pare nerecomanda- 
bil, căci reduce imaginea de ansamblu la mai multe imagini 
particulare, fragmentare, şi, pe deasupra, repetă o bună 
parte din materialul lexical la fiecare glosar parţial, ru- 
pînd astfel și imaginea ariei reale de circulaţie. 

Deosebirile de structură și de calitate între cele patru 
tipuri de surse lexicale regionale principale arătate nu 
sint însă tranşante. Realizarea de ansamblu a depins 
aproape întotdeauna de pregătirea şi de intenţiile autori- 
lor, iar nu de modul în care aceste dicționare și glosare au 
fost publicate. Există cel puţin două categorii de autori, 
filologii amatori și lingviștii de profesie — cu numeroase 
trepte intermediare —, în raport cu care variază valoarea 
lucrărilor, statornic în favoarea profesioniştilor. În unele 
reviste folclorice, de exemplu în Șezătoarea, Ion Creangă, 
foarte deschise la orice colaborări pe această linie, ma- 
terialul lexical regional publicat este adesea încă extrem 
de „crud“, de primitiv organizat, cu identificări seman- 
tice aproximative sau greșite, cu indicaţii eronate de ca- 
tegorie morfologică, cu reproducerea după principii sui- 
generis a formelor întilnite. Acest material poate fi cu 
greu exploatat în lucrările dialectologice şi lexicografice 
ulterioare. Dar, în general, avem a face cu o mare bogă- 
ție de material, ceea ce arată interesul pentru lexicul 
graiurilor dacoromâne. 

Din punctul de vedere al ariei lingvistice pe care şi-au 
fixat-o drept obiectiv, dicționarele și glosarele regionale 
pot fi împărţite, de asemenea, în mai multe categorii: 

a) Avem, mai întîi, a face cu opere lexicografice con- 
sacrate vocabularului specific al unei singure localităţi, 
de obicei sat sau comună. În această categorie intră prin 

excelență scurtele glosare apărute în periodice și în care 
autorii comunică, de obicei ca vorbitori ai graiului strict 
local, „curiozităţile“ lexicale ale acestui grai; aceste 
„curiozităţi“ se dovedesc întemeiate sau nu, după cum au- 
torul a avut în vedere, ca etalon de comparaţie, numai 
limba literară sau și graiurile regionale. Cel mai întins din- 
tre glosarele regionale consacrate unui singur punct geo- 
grafic ni se pare a fi Glosarul dialectului mărginean (al 
comunei Marginea, de lîngă Rădăuţi), publicat de 
E. Herzog şi V. Gherasim mai întîi în revista Codrul Cos- 
minului, I-VII, şi apoi în patru fascicule independente 
(1924-1932). Tot din această categorie fac parte multe 
dintre glosarele parțiale publicate în culegerile recente 
din Materiale și cercetări dialectale, vol. I, cit. (redactori 
responsabili R. Todoran şi V. Breban)?, Lexic regional, 
vol. I, cit. (redactor coordonator Gh. Bulgăr) şi Lexic 
regional, vol. al II-lea, cit. (redactor coordonator 
L. Mareş). 

b) Într-o a doua categorie intră dicționarele și glo- 
sarele care au în vedere un grup de localități ce formează 
împreună, pe teren, o arie lingvistică. Ele au apărut fie 
ca anexe la o serie de monografii dialectale (de exemplu, 
O. Densusianu, Graiul din Țara Hațegului, București, 
1915 sau T. Teaha, Graiul din Valea Crișului Negru, 
București, 1961 4), fie în sumarul unor ziare şi reviste (de 
pildă, I. B. Brebenel, Graiul popular în jurul ocupaţiilor 
şi obiceiurilor ţăranului român de pe vatra Oltului în 
Transilvania, în Țara Oltului, 1907, nr. 25-30 şi 1909, nr. 
12 și urm., Iorgu Iordan, Lexicul graiului din sudul 
Moldovei, în Arhiva din Iaşi, 1921), fie, în sfîrşit, sub 
forma unor extrase sau a unor lucrări de sine stătătoare 
(cum ar fi I. A. Candrea, Graiul din Țara Oașului, 
Bucureşti, 1907, ori Glosarul regional, București, 1961, 
publicat de V. Arvinte, D. Ursu şi M. Bordeianu care 

1 Îl abreviem în analiza care va urma: HERZOG-GHE- 
RASIM. 

2 Le abreviem: MAT. DIALECT. I. 

3 Le abreviem: LEXIC REG. I și IIL 

1 Îl abreviem: TEAHA. 

5 Îl abreviem: GLOS. REG. 

a adunat material lexical din regiunea situată la nordul 
Carpaţilor Răsăriteni). 

c) Relativ numeroase sînt dicționarele și glosarele 
regionale consacrate lexicului specific al unui judeţ (ca 
unitate administrativ-teritorială din trecut) sau, mai re- 
cent, al unei regiuni administrativ-teritoriale. Aici pot fi 

citați mai ales lexicografi cu lucrări de sine stătătoare (C. 
Rădulescu-Codin, O seamă de cuvinte din Muscel, Cîmpu- 
lung, 19011, I. Boceanu, Glosar de cuvinte din județul Me- 
hedinţi, București, 1913, G. F. Ciașanu, Glosar de cu- 
vinte din județul Vilcea, Bucureşti, 19312, M. Tomescu, 
Glosar din județul Olt, Slatina, 1944:, D. T]drescu, Glosar 
regional Argeş, București, 19675), dar şi unele glosare ane- 
xate la culegeri folclorice sau la monografii dialectale (V. 
Vîrcol, Graiul din Vilcea, București, 1910, G. F. Ciaușanu, 
G. Fira şi C. M. Popescu, Culegere de folclor din județul 
Vîlcea..., Bucureşti, 1928). 

d) Alte dicţionare și glosare regionale se referă la 
una sau la mai multe provincii istorice, extinzîndu-și 
astfel aria de investigaţie, dar fără intenția de a epuiza 
materialul lexical specific cuprins între aceste limite ; 
s-au bucurat de atenţia culegătorilor mai ales Transilvania 
(A. Viciu, Glosariu de cuvinte dialectale din graiul viu 
al poporului român, Blaj, 1899, idem, Glosar de cuvinte 
dialectale din graiul viu al poporului român din Ardeal, 
București, 19066, idem, Suplement la Glosar de cuvinte 
dialectale din graiul viu al poporului român din Ardeal, 
București, 1925), Banatul (E. Novacoviciu, Cuvinte bănă- 
fene, 2 părţi, Oraviţa, 1924-19267, L. Costin, Graiul bă- 
năţean, vol. I-II, Timișoara şi Turnu Severin, 1926—19348) 
şi Oltenia (C. S. Nicolăescu-Plopșor, Vorbe oltenești — ex- 
tras —, București 19229, C. Pajură, Lexicon oltenesc, 


1 îl abreviem : RĂDULESCU- CODIN. 
2 abreviem : BOCEANU. 

3 Îl abreviem: CIAUȘANU. 

1 Îl abreviem: TOMESCU. 

5 Îl abreviem : UDRESCU. 

€ Îl abreviem: VICIU. 

1 îl abreviem: NOVACOVICIU. 

8 Îl abreviem : COSTIN. 

°? [l abreviem: PLOPŞOR. 

Turnu Severin, 19251, B. Cazacu ș. a., Glosar dialectal 
Oltenia, București, 19672). 

e) În sfîrșit, unele dicționare și glosare adună cuvinte 
regionale aproximativ din toate părțile țării, prin metoda 
informatorilor multipli. Un asemenea profil au, de exem- 
plu, Glosarul dialectal al lui Șt. Pașca (Bucureşti, 1928, 
precum și Glosarul dialectal al lui P. Coman (București, 
1939), ambele acordind totuşi un interes preponderent 
regiunii natale a coordonatorilor. 

În pofida numărului lor ridicat, dicționarele și glosarele 
de cuvinte regionale nu reprezintă în egală măsură, după 
cum s-a văzut deja în treacăt, teritoriul dacoromânesc ; 
Muntenia şi Dobrogea, de pildă, s-au bucurat de mai 
puţin interes decît celelalte provincii. În ceea ce privește 
Muntenia, ea nu a devenit obiect de cercetare lexicală 
mai stăruitoare şi datorită părerii — în parte justifi- 
cate — că vocabularul de aici s-ar diferenţia în mică 
măsură de acela din limba literară. 

Între dicționarele și glosarele pomenite există nete 
deosebiri în privinţa limitelor cantitative : aceste limite 
variază de la cîteva sute de cuvinte înregistrate (BO- 
CEANU, PAJURA, PLOPȘOR, TODORAN, TOMESCU) 
pînă la cîteva mii (COSTIN, UDRESCU), chiar în culegeri 
consacrate unor arii lingvistice aproximativ egale. 
Parcurgerea lucrărilor ne arată însă cu evidenţă că selec- 
tarea materialului lexical s-a făcut adesea după criterii 
empirice, subiective. În ciuda unor afirmaţii de principiu 
just orientate, în practică autorii au aplicat de obicei drept 
unic criteriu selectiv acela ca termenii înregistrați să 
nu aparţină limbii literare. Mai orice cuvînt, sens, unitate 
frazeologică sau formă care erau (sau păreau a fi) din 
exteriorul limbii literare și-au găsit loc în aceste culegeri. 
Se ştie însă că nu poate fi considerat regional tot ceea ce 
se dovedește neliterar ; în afara limitelor limbii literare 
se situează și elementele populare, arhaice, argotice etc. 
Recunoscînd în mod greșit o unică opoziţie fundamentală, 


1 |! abreviem: PAJURĂ. 

2 Îl abreviem: GLOS. OLT. 
3 Îl abreviem: PASCA. 

4 Îl abreviem : COMAN. 

între literar și neliterar, mulţi lexicografi au inclus în 
lista de cuvinte „regionale“ elemente lexicale care au, în 
realitate, în ansamblul vocabularului, o situaţie cu totul 
diferită. Un penibil exemplu elocvent ne oferă din acest 
punct de vedere voluminosul izvor UDRESCU, recent apă- 
rut, care trece printre regionalismele specifice regiunii Ar- 
geș mase întregi de cuvinte curente pe un teritoriu mult mai 
larg, literare, populare, familiare, argotice sau cu accepţi- 
uni figurate (baftos „norocos“, baldiră „femeie mare. grasă 
mătăhăloasă“, băgăcios „care se bagă fără rost unde nu-i 
fierbe oala“, bălța „a se îmbrăca în haine cu culori ţipă- 
toare“, bîrfă „btrfeală“, biziit „care plînge mereu“, a uda 
„a face cinste... cu ocazia unei împrejurări fericite“, uitu- 
cilă „calificativ dat unui om care uită repede“, urător „cel 
care zice oraţiile la nuntă“, vacs interj. etc.). 

În prezent s-a ajuns totuși, cel puţin teoretic, la un 
consens în privinţa criteriilor de selecționare a materialu- 
lui lexical din dicționarele și glosarele regionale ; la baza 
acestor criterii complexe stă ideea că sînt apte de a intra 
în asemenea dicţionare și glosare cuvintele, formele, sen- 
surile și îmbinările de cuvinte nesemnalate încă de izvoare 
pentru regiunea respectivă și care, pe de altă parte, au o 
circulaţie ce nu depășește limitele unor arii regionale. Se 
supun în mare parte exigenţelor pomenite mai ales cule- 
gerile actuale (LEXIC REG. I și II, MAT. DIALECT. I, 
GLOS. REG. și GLOS. OLT.), dovada dezvoltării ascen- 
dente a acestei ramuri a lexicografiei naționale. ' 

Vom urmări, pe scurt, în paginile care urmează, struc- 
tura dicționarelor şi a glosarelor regionale românești !. 

Cuvîntul-titlu apare de obicei, în aceste culegeri, în 
formă literarizată şi la cazul ori modul-tip (nominativul, 
la substantive, adjective ete., infinitivul scurt, la verbe) ; 
doar cîteva izvoare se abat de la regulă, căci indică (prin 
semne diacritice suplimentare) pronunțarea exactă a ter- 
menului (HERZOG-GHERASIM, COMAN, TODORAN, 
TEAHA, GLOS. OLT.), numărul lui de silabe (GLOS. 


1 Distincția dintre cele două tipuri de lucrări, dicționare 
și glosare, este, într-un fel, în lucrarea de față, convențională : 
am considerat drept dicționare culegerile mai ample și cu o 
structură mai complexă. 

OLT.) sau exclusiv forma sub care el a fost înregistrat 
pe teren, chiar dacă ea nu este forma-tip (GLOS. OLT.). 
Accentuarea cuvintului-titlu, atît de necesară măcar în 
cazurile cînd ea diferă de aceea a limbii literare, apare 
indicată în mod consecvent în unele izvoare (BOCEANU, 
PAȘCA, MAT. DIALECT. I, GLOS. REG., UDRESCU, 
GLOS. OLT.), inconsecvent în altele (VICIU, CIAUŞANU, 
COMAN, TOMESCU), sau ea lipseşte cu desăvîrşire (RĂ- 
DULESCU-CODIN, PAJURA, PLOPȘŞOR, NOVACOVI- 
CIU, COSTIN, TODORAN). Cu destule excepţii, dicţiona- 
rele şi glosarele regionale precizează categoria gramaticală 
a cuvintelor înregistrate, uneori (de exemplu, HERZOG- 
GHERASIM, CIAUŞANU, MAT. DIALECT. I, LEXIC 
REG. I-II, UDRESCU) și principalele lor forme gramaticale 
(pluralul substantivelor şi al adjectivelor, prezentul indi- 
cativ al verbelor etc.). În afara formei considerate prin- 
cipale și dată, ca atare, drept termen-tttlu, numeroși cu- 
legători au adăugat serii bogate de variante lexicale (VI- 
CIU, PAJURA, HERZOG-GHERASIM, PAȘCA, CO- 
MAN, MAT. DIALECT. I, GLOS. REG., UDRESCU), pro- 
cedeu ce constituie unul dintre meritele de seamă ale 
lucrărilor în discuție. 

Secțiunea explicativă din aceste opere lexicografice, 
prin excelență de tip lingvistic, prezintă o mare diversi- 
tate. Diversitatea poate fi surprinsă deopotrivă cînd ana- 
lizăm fiecare glosar și dicționar în parte sau cînd com- 
parăm între ele glosare şi dicționare independente. Ast- 
fel, definițiile propriu-zise, prin perifrază, alternează în 
una şi aceeaşi lucrare cu explicația semantică prin sino- 
nim sau prin cumul de sinonime, iar adesea cele două 
procedee principale, perifraza explicativă şi sinonimia, 
sînt folosite înmănuncheate. Această diversitate se explică, 
din păcate, numai în parte prin strădania conştientă şi 
sistematică a lexicografilor de a prezenta diferențiat, 
după criterii ferme, situația semantică a materialului în- 
registrat ; în cele mai multe cazuri, autorii n-au avut o 
concepție prealabilă de ansamblu și, în consecință, pro- 
cedînd mai mult intuitiv, au creat diferențieri de tratare 
semantică nejustificate. Dacă, pe de altă parte, confrun- 
tăm între ele secțiunile explicative ale diverselor dicțio- 
nare și glosare de cuvinte regionale existente, observăm 

că autorii lor trădează totuşi unele preferinţe indivi- 
duale specifice : la unii predomină sinonimul unic (NO- 
VACOVICIU : posadă „prăjitură“; pohoduri „nărave“ ; 
pîngială „păstrare“ ; COSTIN : galetcă „colivie“ ; găgi „a 
gîndi“ ; giep „știulete“ ; gîrcian „Bitlej“), la alţii asocie- 
rea de sinonime (PAȘCA : fific „sfătos, deştept“), peri- 
fraza explicativă (RĂDULESCU-CODIN : ster „un fel de 
albie de scînduri pe care se dă drumul apei cînd nu mai 
trebuie la moară“ ; v. și VICIU, HERZOG-GHERASIM, 
COMAN, GLOS. OLT.) sau perifraza însoţită de sinonime 
(CIAUȘANU : înviola „a se 'mînia, a se înfuria grozav, a 
ieşi din sărite (pepeni), a spumega de minie, a fi 
turbat de mînie“ ; v. și LEXIC REG. I, UDRESCU). Ju- 
decînd lucrurile în ansamblu, se poate spune, cu regret, 
că în secţiunea explicativă a acestor opere lexicografice 
(cu puţine excepţii) calităţile sînt prea adesea covîrşite de 
defecte. Constatăm mai întîi în această secțiune ciocnirea 
a două tendinţe excesive extreme : concentrarea exage- 
rată şi întinderea nejustificată. Definirea termenilor re- 
gionali printr-un sinonim literar unic nu poate fi consi- 
derată, în principiu, metodă semantică de concentrare ex- 
cesivă, dacă pentru termenul regional se găseşte un 
corespondent  neechivoc; ba, într-un fel, este chiar de 
dorit explicaţia opoziţională  neliterar/sinonim literar, 
foarte pregnantă, precisă şi care, pe deasupra, realizează 
o ierarhizare sinonimică. Dar cum în foarte multe ca- 
zuri concrete sinonimul unic prin care s-a explicat ter- 
menul regional este polisemantic (RĂDULESCU-CODIN : 
scălîmba „a se strîimba“ ; BOCEANU : jigniță „magazie“ ; 
COSTIN : găgi „a gîndi“; NOVACOVICIU : posadă „Pră- 
jină“ ; LEXIC REG. I: prigori „a prinde“ etc.), identi- 
ficarea semantică rămîne, în fapt, nerezolvată. Este ade- 
vărat, echivocul apare uneori înlăturat sau micşorat cu 
ajutorul citatelor ilustrative pe care mulţi lexicografi le 
adaugă, în completare, la definiţie, dar în general 
insuficiența  explicaţiei rămîne vădită.  Echivocul se 
adîncește atunci cînd autorii glosează termenul regional 
printr-un sinonim de asemenea regional (PAŞCA : acor- 
dureţ „acordionet“ ; boghiuţă „furcitură“ ; COMAN : 
mesărniţă „căsăpie“ ; sărănaie „curcubetă“), uneori şi po- 
lisemantic, deoarece explicația necesită să fie, la rîndul ej, 

glosată. La extrema cealaltă se află tipul de explicaţie cu 


"elemente „redundante“, în care, adică, se reiau în mod 


inutil perifraze cu același conţinut semantic, se aglome- 
rează inform grupuri întregi de elemente sinonimice 
(literare și neliterare), ducînd la ample explicaţii excres- 
cente. CIAUŞANU și UDRESCU excelează mai ales în 
asemenea explicaţii (CIAUŞANU : înșona „a se întrema, 
a.se împicioroga, a se pune pe picioare, a se împuternici, 
a se restabili după o boală, a se înciocăla“ ; îsmeni „a se 
preface, a se fuduli, a se fasoli, a se da drept ce nu este, 
a fi nenatural (afectat), a face pe  farmazonul, a face 
pe-al dracului“ ; UDRESCU : vrașoli „a răscoli, a scor- 
moni, a arunca lucrurile claie peste grămadă; a răs- 
turna...“ etc.). La cele spuse mai sus se adaugă faptul, de 
asemenea nerecomandabil, că multe cuvinte regionale 
sînt definite prin expresii, iar nu prin perifraze explica- 
tive propriu-zise, „neutre“ (v. chiar exemplele de mai 
sus). O circumstanță agravantă în fizionomia secţiunii ex- 
plicative se datorește atitudinii pasive a autorilor în faţa 
materialului brut pe care l-au obţinut pe teren. Deși în 
cele mai multe cazuri vorbitori ei-înșiși ai graiului din 
care au cules și au explicat materialul lexical, și deci 
buni cunoscători ai accepţiunilor cuvintelor regionale 
specifice, acești autori au prelucrat în mod insuficient 
definiţia, care adesea pare reprodusă cu posibilităţile de 
explicare şi exprimare ale unor subiecte locale simple, în 
termeni regionali, stîngaci sau echivoci (NOVACOVICIU : 
tragăn „un fluture care spînzură“ ; ponievos „nu vede 
bine, miop“; RĂDULESCU-CODIN : bicheriu „ciobanul, 
care se ridică a fi ortac cu stăpînul, căci are şi el 100—200 
de oi şi ciobanii săi“ ;  CIAUȘANU : chirnov „cam bolnav, 


mecit, bolește pe picioare, tiromeşte“). Multe dintre cuvin- 


tele (sau accepţiunile) strict regionale folosite în definiţii 
nici nu figurează în lucrare la locul alfabetic respectiv, cu 
explicaţia de rigoare (v. mai ales VICIU și CIAUȘANU). 
În limitele definiţiilor unice ne întîmpină adesea, chiar 
la culegători specialiști, nuanţe semantice disparate, ete- 
rogene (PASCA : fîrfăit „avar,  necomunicativ,  răută- 
cios“ ; haboca „violenţă, forță, îndrăzneală, dușmănie“ ; 
LEXIC REG. I: orbete „milog, prostovan“), care des- 

cumpănesc, pe bună dreptate, pe cititor, dindu-i impre- 
sia (adesea, se pare, întemeiată) că are a face mai de- 
grabă cu glosări aproximative, de la periferia semantică 
a cuvîntului de definit, și nu cu nuanţe semantice reale. 
Aproximativitatea glosărilor . constituie. de altfel una din- 
tre marile scăderi ale dicţionarelor și glosarelor de regio- 
nalisme, iar așa-numita sinonimie trebuie privită în con- 
secinţă cu destulă circumspecţie. Cu toate excepţiile po- 
zitive existente, tot mai numeroase în zilele noastre, le- 
xicografia consacrată graiurilor regionale dacoromâne se 
află evident sub nivelul dicţionarelor explicative gene- 
rale în ceea ce privește secţiunea explicativă. Impasul 
semnalat se explică, credem, nu numai prin amatorismul 
pînă de curînd dominant din acest domeniu, ci şi prin 
faptul că aici nu s-au ales încă metodele  lexicografice 
cele mai adecvate, deosebite măcar în parte de acelea 
folosite în dicționarele explicative generale. În esenţă, ni 
se pare că secțiunea explicativă a dicţionarelor aici în 
discuţie ar trebui să ţină seamă în mod consecvent, cu 
consecinţele” practice de rigoare, de cele două situaţii 
fundamentale existente : în prima situaţie, cînd cuvîntul 
regional are un corespondent sinonimic neechivoc în 
limba literară, trebuie definit exclusiv prin acesta sau, 
dacă acesta este polisemantic, printr-un cumul de sino- 
nime literare (la care se pot adăuga eventual scurte com- 
pletări de identificare semantică) ; în al doilea caz, cînd 
regionalismul nu poate fi „tradus“ printr-unul sau mai 
multe sinonime literare, cuvîntul trebuie definit foarte 
explicit, am spune chiar mai explicit decît în dicționarele 
generale (și desigur, tot în termeni literari), întrucît izvo- 
rul respectiv rămîne, în principiu, unica sursă de infor- 
mare pentru specialiști și nespecialiști, sursă care nu are 
cu ce să fie confruntată şi confirmată de cititor și care 
trebuie să se verse ca atare în dicționarele generale. 

-Numeroase indicații explicative aferente sînt adău- 
gate, în dicționarele și glosarele de cuvinte regionale, la - 
definiția propriu-zisă. Unele arată subiectul sau com- 
plementul specific, altele circumstanţele speciale în care 
apare cuvîntul (cribdă „îl întrebuințează numai copiii la 
joc“ — TOMESCU), circulaţia sa în regiune (HERZOG- 
GHERASIM, de exemplu, notează cu o cruce prelimi- 

nară regionalismele învechite), situaţia lui stilistică (flea- 
ură „(ironic)“ — MAT. DIALECT. I), diverși termeni co- 
relativi (ciurdă „cireadă de vaci (cea de boi se numește 
ciopor)“ — PAȘCA), serii semantice și sinonime parţiale 
(TEAHA, GLOS. REG.) sau, în sfîrşit, trimit la izvoare 
lexicografice în care se află cuvinte, forme ori sensuri 
înrudite (VICIU, PLOPȘOR). 

Organizarea materialului lexical s-a impus și în aceste 
opere lexicografice caracterizate, adesea, printr-o bogată 
polisemie!. În cele mai multe dicționare şi glosare, sen- 
surile diferite ale cuvintelor sînt izolate cu ajutorul mij- 
loacelor tehnice curente : cifre arabe (RĂDULESCU-CO- 
DIN, BOCEANU,  HERZOG-GHERASIM, MAT. DIA- 
LECT. I, LEXIC REG. I-II, GLOS. REG, UDRESCU, 
GLOS. OLT.) și romane (VICIU), bare (TEAHA) etc. ; în 
unele cazuri sînt combinate mai multe procedee tehnice 
de izolare : cifrele arabe şi barele (CIAUȘANU), cifrele 
arabe și punctul și virgula (TOMESCU) sau cifrele arabe, 
punctul şi virgula şi virgula (PAJURĂ), aplicate în împre- 
jurări nu întotdeauna clar. diferite. Mai puţin tranşantă 
apare izolarea semantică cu punct (PAȘCA), şi net nere- 
comandabil procedeul de a grupa într-o enumerare unică 
toate nuanțele semantice ale unui cuvînt, oricît de di- 
verse ar fi ele (PLOPȘOR : opăcit „zăpăcit, uluit..., pocit, 
schilod“ ; NOVACOVICIU : toanie „afunzime de apă, in- 
digestie în urma mîncării“ ; TODORAN : golomoț „ames- 
tecătură făcută de tot felul de zdrobituri..., om de statură 
mică, rotund“). Criteriul fundamental în filiaţia seman- 
tică a fost legat în mod obișnuit de forța de circulaţie lo- 
cală a. sensurilor, iar nu de situaţia etimologică a ter- 
menului ; cu alte cuvinte, sensul mai cunoscut a fost pla- 
sat înaintea celor mai puţin cunoscute. 

Adesea definițiile sînt urmate de contexte ilustra- 
tive. Aceste contexte au în dicționarele şi glosarele re- 
gionale un dublu rol principal: de a explicita definiţia 
dată și de a demonstra existenţa sensului înregistrat. De 


1 Numai în ampla culegere a lui COSTIN observâm ten- 
dința, surprinzătoare, a autorului, de a opta la fiecare termen 
înregistrat pentru un singur sens, după criterii selective neex- 
plicate. 

obicei literarizate (sau semiliterarizate), citatele pot fi 
împărţite, după conţinut, în două tipuri fundamentale : 
unele (cele mai numeroase) sînt alcătuite chiar de cule-. 
gător, ca vorbitor al graiului natal local, sau reproduse 
ca atare de la comunicant ori de la subiectul anchetat, și 
au un caracter așa-zicînd „neutru“ ; altele aparţin stilului 
beletristic popular, în speţă poeziei populare locale, de 
obicei în varianta orală. În cele mai multe culegeri (VI- 
CIU, BOCEANU, PLOPŞOR, PAJURA, COSTIN, CIAU- 
SANU, COMAN, LEXIC REG. I-II, UDRESCU șa.) s-au 
folosit ambele tipuri de contexte, cu deosebiri cantita- 
tive nete de la un izvor la altul, atît din punct de vedere 
global, cît şi din acela al proporţiei între citatele redac- 
ționale și cele literare populare ; alte culegeri (HERZOG- 
GHERASIM,  NOVACOVICIU,  PAȘCA, TOMESCU, 
GLOS. REG., TEAHA, GLOS. OLT.) înregistrează numai 
contexte ilustrative „neutre“, personale sau comuni- 
cate. Preţioase în general, mai ales în rolul de explicitare 
a definiţiilor, contextele amintite nu îşi îndeplinesc totuşi 
în multe cazuri funcțiunea. Uneori ele sînt inutil de ample, 
formate din fraze consecutive şi parafrazînd definiția 
(v. chiar în GLOS. OLT., altfel excelent izvor, exemple 
ca acesta : țurlă „claie de coceni. Turla să numește aceea 
care-o facem cu coceni car-i-aducem du pe cîmp. Ba- 
tem uo păleaţă îm pămînt, de vro șasă, șapte metri, și de 
jur împrejuru iei punem cuoceni așa la rînd, ruată pe lîngă 
țurlă pîn-ajungem la vîrfu îi“); alteori, dimpotrivă, ex- 
cesiv de scurte, neajungînd să alcătuiască contexte pro- 
priu-zise (v. COMAN, citate ca „m-am strit“, la strit 
»„Strivit“); observăm, în sfîrşit, că în prea multe cazuri 
citatele pun sub semnul îndoielii definiția dată, pe care 
mai degrabă o infirmă decît o confirmă (v. de exemplu 
NOVACOVICIU, citatul „Eşti cu toanie, Ioane“, care 
vrea să ilustreze sensul „baltă, apă afundă“ al cuvîntului 
toanie) ; în acest din urmă tip de caz, lipsa de corespon- 
denţă între citat şi definiţie arată mai degrabă că formu- 
larea definiției este greșită. 

Autorii dicţionarelor și glosarelor de cuvinte regio- 
nale au introdus în mod frecvent, în lucrările lor, indi- 
cafii asupra ariei de circulație a cuvintelor înregistrate. 
Inutile în cazul culegerilor lexicale aparținînd unui sin- 

gur punct geografic, dar necesare în toate celelalte si- | 
tuaţii, aceste indicaţii devin absolut indispensabile pentru : 
"dicționarele și glosarele care string cuvinte din regiuni - 
diverse, aparținînd unor arii lingvistice deosebite. De : 
altfel, și în practică, cerinţele de principiu se confirmă : 4 


cu cît culegerea vizează o regiune mai întinsă, cu atît 


indicaţiile de arie teritorială apar mai sistematic ; excep- j 
tiile (NOVACOVICIU, CIAUȘANU) sînt cu totul necon- ; 
cludente. Există, din punct de vedere al limitelor geo- 4 
grafice, trei tipuri de indicaţii concrete la cuvintele re- . 
gionale : cele mai restrînse arată comuna, eventual ora- . 
şul (și judeţul, comitatul etc.) în care a fost înregistrat : 
cuvîntul, forma ori sensul (indicaţii sistematice de acest ; 
tip ne oferă VICIU, PLOPȘOR, COSTIN, PAȘCA, CO- ; 


MAN, TODORAN, GLOS. REG., TEAHA,  UDRESCU, 


GLOS. OLT.); la extrema cealaltă se află  precizările ; 


care arată că elementul regional respectiv circulă pe 
întregul teritoriu vizat de culegere (COSTIN: harmi- 


giu... „în tot Banatul“), iar între cele două tipuri de in- 

dicaţii extreme se plasează acelea care delimitează circu- ; 

laţia  regionalismului pe arii intermediare (PASCA:. 
P > 


alcan „„...Valea Someșului“ ; băscăcăra „„...Gorj“). Semna- 


lăm, în sfîrșit, că de obicei se indică (explicit sau prin | 
abrevieri „traduse“ în corpul lucrării) și numele comuni- | 


canţilor ori al subiectelor anchetate, fapt care dă auten- 
ticitate ştiinţifică culegerilor aici în discuţie. 
În afara cuvintelor regionale specifice, autorii au 


avut în vedere şi consemnarea unităţilor frazeologice cu | 


circulație locală. Ca şi inexistente în unele dicţionare și 
glosare (NOVACOVICIU, COSTIN), extrem de rare (RĂ- 


DULESCU-CODIN, VICIU, BOCEANU, PAȘCA) sau re- | 
lativ rare în altele (PLOPȘOR, PAJURA, COMAN, TO-. 
MESCU, TODORAN, GLOS. REG.), unităţile frazeolo- ; 


gice abundă în cîteva izvoare (HERZOG-GHERASIM, 
CIAUȘANU, UDRESCU), dînd chiar pe alocuri impresia 
de „exces. Astfel, la CIAUȘANU majoritatea articolelor 


înregistrate sînt formate din locuţiuni și expresii, nu din } 
cuvinte unice, iar UDRESCU a adunat și subsumat la: 
diverse cuvinte-titlu unice enorme cantități de unităţi ; 
frazeologice. Efortul ar trebui salutat cu căldură, dacă | 
în categoria îmbinărilor stabile de cuvinte cu caracter i 

regional autorii n-ar fi împins prea adesea elemente de 
circulaţie comună (v. zor-nevoie să mă duc, n-are de nici 
unele, veni-ți-ar numele, de ochii lumii, la CIAUSANU, 
sau a se strica cu cineva, a fi cu buzele umflate, a avea 
orbul găinilor etc., la UDRESCU), ori, mai grav, dacă 
n-ar fi considerat că fac parte din această categorie îm- 
binări de cuvinte în realitate  întîmplătoare, nestabile 
(pentru CIAUŞANU, de exemplu, e și femeia asta o 
poamă sau nu mă rabd neras ar fi... expresii, şi tot ast- 
fel, la UDRESCU, a pune în pămînt „a semăna“ etc.). În 
orice: caz, în măsura în care se justifică, unitățile frazeo- 
logice sînt binevenite în dicționarele și glosarele de cu- 
vinte regionale, căci îmbogăţesc simţitor fizionomia le- 
xicală a graiului prezentat. 

Autorii de dicţionare și de glosare regionale se stră- 
duiesc pe alocuri să explice originea cuvintelor înregis- 
trate. Rară și inconsecventă în unele izvoare (VICIU, 
BOCEANU, PAJURĂ, CIAUȘANU, COSTIN, COMAN), 
dar destul de sistematic prezentă în altele (PASCA, TO- 
DORAN, GLOS. REG.), secţiunea etimologică se justi- 
fică la termenii care n-au fost înregistrați sau explicați 
(corect) de dicționarele unilingve generale; pe de altă 
parte, cînd autorii culegerilor sînt și vorbitori ai graiu- 
lui din care au adunat cuvintele, se presupune că ade- 
sea ei pot cu mai multă uşurinţă, cunoscînd împrejură- 
rile concrete, să lege aceste cuvinte de un etimon cert. 
Rezultatele globale în acest sector se dovedesc însă des- 
tul de modeste și trădează, în multe cazuri, amatorismul 
culegătorului. 


* 


Din cele arătate pînă acum rezultă că dicționarele și 
glosarele explicative de cuvinte regionale se află sub ni- 
velul dicționarelor explicative generale, găsindu-şi cu 
destulă greutate, și abia în ultima vreme, profilul adec- 
vat. Încercarea de a aduna tot acest material lexical (îm- 
preună cu acela furnizat de atlasele lingvistice române) 
într-un Dicţionar regional general al dialectului dacorv- 
mân, iniţiată cu peste un deceniu în urmă la Institutul 
de lingvistică din Cluj, avea în vedere nu numai concen- 
trarea materialului specific, ci şi unificarea prezentării 

lui. Din păcate, proiectul a fost abandonat pînă după | 


elaborarea marelui dicţionar academic, deși rămîne să 
ne întrebăm dacă atunci lucrarea îşi va menţine oportu- 
nitatea, de vreme ce întregul material lexical existent 
se varsă în prezent în dicționarul academic general. 


x 


În afară de dicționarele și de glosarele semnalate, 
lexicografia românească mai dispune de două tipuri de 
lucrări strîns legate de obiectivele acestora. Din prima 
categorie face parte Micul dicționar pentru explicarea 
provincialismelor şi a altor cuvinte din limba română 
(Oradea, f. a.), elaborat de Dumitru Oneţ, care adună, pe 
lîngă numeroase regionalisme (specific transilvănene), 
și termeni care depășesc sfera regională dar care, din 
punctul de vedere al autorului, meritau să fie explicaţi 
datorită „rarităţii“ lor; dicţionarul de regionalisme de- 
vine astfel şi un hibrid dicționar de arhaisme și neolo- 
gisme. Din a doua categorie fac parte mai multe studii 
preocupate să adune terminologia regională și populară 
specifică unuia sau mai multor domenii de activitate ; 
avem a face, în acest caz, cu o terminologie locală spe- 
cializată. Se pot cita în această ordine de idei lucrări ca 
Incercare de terminologie poporană română, București, 
1898, a lui Fr. Dame (concentrată mai ales pe adunarea 
termenilor locali privind părţile casei, ale carului, ale 
războiul de ţesut etc.), Terminologia agrară în limba 
română a lui Al. Bocăneţu (apărută în revista Codrul 
Cosminului, II-III, 1925-1926, și apoi în extras), Termi- 
nologia întrebuințată la plutăria lemnelor pe Bistrița, de 
I. Ciupală (publicată în Revista pădurilor, XXVII, 1913, 
august-septembrie), dar mai ales Terminologia exploa: 
tării lemnului și a plutăritului a lui V. Arvinte (în Studii 
şi cercetări științifice. Filologie, Iaşi, VIII, 1957, fasci- 
cula 1), aceasta organizînd materialul strict lexicografic 
și oferindu-ne definiţii lingvistice preţioase. În toate lu- 
crările amintite, materialul lexical regional nu este însă 
izolat de cel popular. Oricum, ele conţin liste relativ bo- 
gate, care pot fi exploatate în diverse studii și în dicţio- 
narele explicative generale. 


Da 
EA 


VII. DICŢIONARE ŞI GLOSARE EXPLICATIVE 
ALE DIALECTELOR ROMÂNE SUD-DUNARENE 


Considerăm întemeiat punctul de vedere al lingvis- 
ticii române tradiţionale — și acceptat încă de majori- 
tatea specialiștilor contemporani — potrivit căruia limba 
română are patru ramificații dialectale principale: da- 
coromâna, aromâna, meglenoromâna și istroromâna. Am 
făcut această precizare preliminară pentru a justifica in- 
cluderea, în lucrarea noastră, a lexicografiei dialectale 
sud-dunărene, deocamdată, în capitolul de faţă, a dicţio- 
narelor cu caracter explicativ. Deoarece dintre toate dia- 
lectele române numai cel dacoromân a devenit limbă na- 
țională. și literară, ni se pare firesc să subsumăm aces- 
tuia toate celelalte dialecte românești. Între limba ro- 
mână literară şi variantele sale teritoriale se stabilesc 
astfel două serii de relaţii: pe de-o parte, în interiorul 
dacoromânei, între varianta literară și graiurile regio- 
nale, raporturi ce au fost expuse pe plan lexicografic în 
capitolul anterior ; pe de alta, între româna literară și 
dialectele sud-dunărene, relaţii ce vor fi cuprinse în ca- 
pitolul de față. 

Deși necomparabilă nici din punct de vedere cantita- 
tiv şi nici ca nivel ştiinţific general cu lexicografia ex- 
plicativă dacoromână, cea dialectală sud-dunăreană dis- 
pune totuși, pentru fiecare dialect în parte, de mai multe 
dicţionare şi glosare, dintre care cel puţin unul satisfă- 
cător. 

a) Cel mai bine reprezentat ne apare dialectul aro- 
mîn, de altfel şi cel mai răspîndit dintre dialectele ro- 
mâne sud-dunărene. O trăsătură evidentă a lexicografiei 
explicative aromâne o constituie faptul că ea a fost rea- 
lizată, cu puţine excepţii, chiar de vorbitori prin obiîrşie 
ai dialectului. 

Primul dicţionar aromân explicativ tipărit din istoria 
lexicografiei române aparţine lui Șt. Mihăileanu : se inti- 
tulează Dicţionar macedoromân şi a apărut la București, 
în 1901, după moartea autorului! Ca mai toate celelalte 
dicționare aromâneşti, lucrarea nu oglindește. dialectul 
în întregimea lui, ci mai ales graiurile familiare lexico- 
grafului, în cazul lui Mihăileanu cele din regiunea Cru- 
șova, din Albania şi din Serbia. Dicţionarul face parte din 
categoria celor dialectale relativ bogate, avînd o listă de 
circa 10 000 de cuvinte-titlu. S-a reproșat însă autorului 
că a încărcat această listă cu forme inexistente în aro- 
mână, precum și cu termeni dacoromâni?. Mihăileanu are 
meritul incontestabil de a fi inaugurat un tip de dicționar 
dialectal explicativ ce va fi folosit drept model structural 
pentru multe dintre operele lexicografice dialectale ulteri- 
oare. Ca mai toţi lexicografii următori, el a redat în tran- 
scriere fonetică sunetele specifice ale cuvintelor aromâne, 
servindu-se în acest scop de un sistem minimal de semne 
diacritice. Sub raport gramatical, aparatul ştiinţific al lu- 
crării ne apare destul de complex: se indică sistematic 
categoria morfologică a cuvintelor înregistrate, nume- 
roase forme-tip la verbe, pluralele neregulate sau rare 
la substantive, desinenţa feminină la adjective. Concep- 
ţia de bază a secţiunii explicative este foarte înrudită cu 
aceea adoptată la dicționarele şi glosarele dacoromâne 
de termeni regionali : cuvîntul dialectal se glosează prin 
elemente ale limbii române literare; se foloseşte, după 
caz, cînd sinonimul literar unic dacoromân (chirao „doam- 


1 Dinaintea acestuia (probabil din a doua jumătate a seco- 
lului al XIX-lea) datează însă manuscrisul în patru volume al 
lui Ioan Murnu, Dicţionar macedoromân, foarte modest ca 
realizare, păstrat la Biblioteca Academiei, secția manuscrise, sub 
cotele 4822—4825. Cît despre Th. Cavollioti (v. şi vol. I al acestei 
cărţi, p. 16, amintit sub numele de Calioti) şi Daniil Moscopo- 
leanul, citați adesea și astăzi ca deschizători de drumuri în lexi- 
cografia aromână, ei nu-și justifică totuși pe deplin calitatea 
ce le-a fost acordată : primul ne-a dat doar un sumar vocabular- 
anexă trilingv (grec-aromân-albanez) la un fel de abecedar gre- 
cesc, Protopiria, tipărit la Veneţia, în 1770 ; al doilea, un manual 
de conversaţie în patru limbi (greacă, albaneză, aromână, și bul- 
gară), Lezikon tetraglosson, anexat la cartea de lectură Eisa- 
gogiki didaskalia, apărută la Veneţia, în 1794. 

2 P. Papahagi, Graie aromâne, Bucureşti, 1905, p. 2. 

na“), cînd cumulul de sinonime (calp „falș, contrafă- 


cut“), cînd, în sfîrşit, perifraza explicativă, atunci cînd 
n-au fost găsite în româna literară corespondente sino- 
nimice (călimchiară „broboadă de pînză de bumbac cu 
flori de jur-împrejur“). Cum însă în lucrare n-a fost adu- 
nat doar materialul lexical exclusiv specific al dialectu- 
lui, inexistent în dacoromână, ci și cuvinte comune cu 
aceasta, foarte adesea termenii aromâneşti apar explicaţi 
prin corespondente dacoromâne identice (duduirea „du- 
duirea“ ; pruncu „prunc“), deosebindu-se astfel de dic- 
ționarele și glosarele de termeni regionali. Diversele 
accepţiuni ale cuvintelor apar, din păcate, într-o enume- 
rare unică, continuativă, adesea excesiv de eterogenă 
(căidisirea „convorbirea, încîntarea“ ; caică „caic, luntre, 
sanie“). Dicţionarul conţine extrem de numeroase con- 
texte ilustrative personale, însoţite de versiunea dacoro- 
mână (cîarchia : „dă-mi nihiâmă ciarchia, dă-mi puţin 
briceagul“), precum și unele unităţi frazeologice, expli- 
cate de asemenea în termeni dacoromânești (,,li își dúklu, 
a murit“). Opera lexicografică a lui Şt. Mihăileanu este 
lipsită de indicaţii etimologice şi în general săracă în 
variante lexicale. 

Curînd după dicţionarul pomenit, adică în 1906, la 
București, apărea Dicţionarul  macedoromân al lui 
I. Dalametra, institutor din Caraferia (în apropiere de 
Salonic). În ciuda dorinţei autorului ca lucrarea sa „să 
cuprindă aproape toate cuvintele acestui dialect“ (p. III), 
ea reprezintă în realitate prin excelenţă lexicul din re- 
giunea Veriei, și nu dialectul în ansamblu. 

Cu o listă de cuvinte mai redusă decît a predecesoru- 
rului (circa 7000 de articole), dar cu o structură foarte 
înrudită cu a sa, opera posedă unele însuşiri suplimen- 
tare ce ne îndreptăţesc să o considerăm superioară ace- 
leia a lui Şt. Mihăileanu. Autorul a introdus în lucrare 
și neologismele (în măsura în care ele depăşesc o circu- 
laţie strict locală), iar, pe de altă parte, a eliminat pe cît 
posibil din ea rarităţile lexicale și dacoromânismele. Spre 
deosebire de antecesor, Dalametra indică sistematic accen- 
tul cuvintelor-titlu (transcrise de asemenea cu un sistem 
simplificat de semne diacritice), înregistrează un număr 


_ mult mai mare de variante lexicale și de forme gramaticale. 

Explicaţiile semantice, exprimate prin mijlocirea dacorc. 
mânei literare, sînt şi ele ceva mai insistente : pred 
mină identificarea semantică- prin cumul de sinonime 
(cîjtori „a căuta, a cere, a cerceta“ ; cihtisit „smintit, ne 
bun“), procedeu mai explicit în cazul cînd  sinonimel 
sint polisemantice. Organizarea sensurilor la cuvintel 
polisemantice se dovedește și ea mai fericită : deși nu s- 
renunţat cu totul la concentrarea într-o enumerare unică 
a unor accepțiuni diferite, autorul a introdus totuşi î 
numeroase cazuri izolări mai ferme, cu cifre (acîţari sl: 


kis glossis. (Dicționarul etimologic al aromânei, 

1909), al profesorului grec de origine aromână Con 
Nicolaidi. În pofida titlului său, care ne-ar putea în- 
demna să credem că avem a face cu un dicţionar exclu- 
siv etimologic, lucrarea are și caracter explicativ, motiv 
pentru care am încadrat-o în capitolul de față. Autorul 
înregistrează cuvintele aromâne cu alfabet grecesc și în 
transcriere latină. La cele 6657 cuvinte-titlui se adaugă. 
și unele variante lexicale, dar mai ales lungi serii de 
forme gramaticale, fără precedent în lexicografia dia- 
lectului. Cuvîntul aromân este explicat prin greacă şi 
prin dacoromânå literară (de obicei prin sinonime sau’ 


1 Cifra exactă ne-o furnizează Th. Capidan în Réponse 
critique au Dictionnaire d'étymologie koutzovalaque de Constan- 
tin Nicolaidi, Salonic, 1909, p. 6. E 

cumul de sinonime), după care urmează, ca în dicționa- 
rele anterioare, contexte ilustrative (personale). De alt- 
fel, observăm că dicționarele lui Mihăileanu şi Dalame- 
tra au fost puse serios. la contribuție de Nicolaidi, fără 
ca lucrarea sa să fie o simplă „compilaţie“ a acestor 
izvoare, cum considera Th. Capidan!. Inovația cea mai 
importantă față de antecesori o constituie introducerea 
indicaţiilor etimologice. Autorul nu se limitează însă la ară- 
tarea originii cuvintelor aromâne : punînd faţă în față 
etimonul termenului aromân și al corespondentului daco- 
român, el încearcă să stabilească diferenţele lexicale spe- 
cifice dintre cele două dialecte în privinţa originilor. Re- 
zultă, de exemplu, din această confruntare, că în dia- 
lectul aromân 2605 cuvinte ar fi de origine latină, 3460 
de origine greacă, 185 de origine slavă etc., în timp ce în 
dacoromână 3562 de cuvinte ar proveni din latină, 1165 
din slavă, 685 din greacă etc.2. Există însă, în confruntarea 
întreprinsă, un viciu de principiu fundamental : autorul 
n-a ţinut seamă că limitele lexicului dacoromân nu se 
suprapun peste cele ale lexicului aromân; pentru nu- 
meroase cuvinte aromâne, dacoromâna dispune de cores- 
pondente sinonimice multiple, de origini diferite, din care 
în dicționar n-a fost solicitat de obicei decît unul, la în- 
tîmplare (de exemplu, tinie s-a explicat prin „onoare, nu şi 
prin „cinste“). Pe de altă parte, dacoromâna, în varianta ei 
literară, ca limbă de cultură evoluată, are un ansamblu lexi- 
cal cu mult mai bogat decît aromâna, adică numeroşi ter- 
meni fără corespondent în dialectul sud-dunărean (mai ales 
neologismele tehnico-știinţifice), care, în consecință, n-au 
putut fi „prinşi“ în dicţionarul dialectal. La viciul amintit 
se adaugă și altele, importante, care afectează serios re- 
zultatele statistice globale obţinute : ni se pare suficient 
să amintim că peste 1000 de termeni de origine turcă 
din dialectul aromân sînt trecuţi ca provenind din greacă, 
că multe cuvinte de origine necunoscută se explică în 
mod forţat prin greacă sau latină, că mai toate neologis- 
mele romanice din dacoromână se consideră latinești, în 


1 Th. Capidan, Aromânii. Dialectul aromân, București, 
1932, p. 124. , 
2 Vezi Th. Gapidan, Réponse critique 


aa cit, p. 7 

mm zare nl re ci itzi ei 


sfîrșit, că pentru elementele slave se preiau fără ezitare 
soluţiile lui Cihac, izvor mediocru la acest capitol. Ca şi 
Cihac, Nicolaidi era străin de cunoașterea legilor fone- 
tice care acţionează în diverse etape ale dezvoltării limbii 
sau la trecerea unui cuvînt dintr-o limbă în alta prin 
împrumut ; considerînd că asemănarea formală cît de 
aproximativă este singură suficientă, lexicograful a putut 
explica pe alina dintr-un termen latinesc ad-levo, pe 
adaru dintr-un latinesc ad-halo etc. Concluziile ni se 
pare că se impun de la 'sine: dicționarul lui Nicolaidi, 


satisfăcător în secțiunea sa explicativă, rămîne un izvor `; 


nesigur în secţiunea etimologică, depășită chiar de la 
apariţia lucrării. 

Seria dicţionarelor explicative propriu-zise ale dialec- 
tului aromân se încheie cu o operă de proporţii monu- 
mentale : este vorba de Dicţionarul dialectului aromân, 
general și etimologic (București, 1963) al binecunoscutului 
cercetător aromân Tache Papahagi. Avem a face cu cea 
mai întinsă operă lexicografică închinată unui dialect 
român sud-dunărean şi singura care poate rivaliza din 
multe puncte de vedere cu cele mai bune dicţionare si- 
milare dacoromâne. Lucrarea reprezintă rezultatul unei 
munci de aproape patru decenii, duse cu o perseverenţă 
greu de comparat. Autorul a atins, prin ea, întîia oară 
pentru dialectul aromân, două obiective de mare impor- 
tanţă : a reunit un material lexical provenind din aproape 
toate graiurile aromâne și din toate epocile de scris (adică 
din secolul al XVIII-lea încoace). În consecinţă, de aseme- 
nea pentru întîia dată, el a plecat de la texte și a excerptat 
în mod exhaustiv izvoare variate, începînd de la Caval- 
lioti și Codex Dimonie și ajungînd pînă în secolul nostru. 
La materialul din izvoare se adaugă unul tot atît de pre- 
tios, cules prin anchete personale efectuate în mai multe 
graiuri ale dialectului aromân. Nu pare de mirare, în 
aceste condiţii, că lista de cuvinte a dicționarului se do- 
vedeşte de două ori mai bogată decit a celui mai bogat 
dicţionar aromânesc de pînă la el (al lui Mihăileanu), 
ajungînd la circa 20 000 de articole. Este însă adevărat 
că procedeul autorului de a face din numeroase variante 
lexicale cuvinte de sine stătătoare (adică înregistrate și 
prezentate independent)  grevează asupra aprecierii 

noastre cantitative globale, dar, oricum, lista de “cuvinte 
rămîne și așa impunătoare. Cît despre obiecţia ce s-a fă- 
cut lexicografului de a fi înregistrat în opera sa prea 
multe rarităţi lexicale ori chiar unele „dacoromânisme'“ 
întîlnite în textele aromâne!, ea nu ni se pare justificată 
pentru un dicţionar care se declară general și care, în 
consecinţă, are nu numai dreptul, dar şi datoria de a 
cuprinde cît mai multe elemente ale vocabularului ; în 
ceea ce privește cazul special al dacoromânismelor, de 
vreme ce au fost depistate în texte aromâne autentice 
ele nu pot fi considerate dinafara dialectului sud-dună- 
rean care, cum se știe, n-a scăpat de influenţa dacoro- 
mânei, pătrunsă mai ales prin intermediul școlii. Autorul 
a aplicat un sistem de transcriere de o consecvență irepro- 
șabilă, a indicat fără excepţie accentul cuvintelor-titlu poli-: 
silabice, a înregistrat o mare bogăţie de variante lexicale 
(alături de cuvîntul-titlu sau, cum am spus deja, ca ar- 
ticole independente) și extrem de numeroase forme gra- 
maticale. Secţiunea explicativă a fost concepută în da- 
coromâna literară şi în franceză, pentru ca lucrarea să fie 
în mai mare măsură accesibilă cercetătorilor străini. Se 
poate reproşa totuși lexicografului faptul că în explicaţia 
dacoromânească s-a arătat adesea excesiv de sintetic, „tra- 
ducînd“ printr-un corespondent unic termeni aromâni 
ale căror limite semantice depăşeau în realitate acest co- 
respondent. Astfel,. aromânul gură se explică exclusiv 
prin dacoromânul gură, deși termenul aromân avea sen- 
suri suplimentare faţă de corespondent, cum ne dovedesc 
indicaţiile semantice franceze, mai analitice, care ur- 
mează (,„prâtexte“, „rapport“, „médire“ etc.). Ca nivel 
general, secțiunea explicativă întrece însă în mod evident 
tot ce s-a produs în lexicografia dialectului. Foarte pre- 
țioase ni se par și sinonimele aromâne ale cuvîntului- 
titlu, care încheie partea explicativă a lucrării (longie : 
„Sinonime : larmă, lavă, loscut“ ; parmen: „Sinonim : 
loat“). Urmează indicarea tuturor izvoarelor lexicografice 
(dicţionare și glosare) în care a fost înregistrat cuvîntul- 
1 Vezi Matilda Caragiu-Marioţeanu, [recenzia] 
Tache Papahagi, Dicţionarul dialectului aromân, general şi etimo- 
logic..., în Limba română, XII (1963), nr. 4, p. 375 și urm. 

titlu sau variantele sale, precum și bogate citate ilustra- 
tive ce demonstrează existenţa sensurilor consemnate. 
Spre deosebire de predecesori, care se limitau la contexte 
proprii (aşa-numitele citate „redacţionale“) sau cel mult 
la unele obţinute de la comunicanţi, T. Papahagi pune 
pentru prima dată din plin la contribuţie citate extrase 
din izvoare scrise, cu trimiterea exactă la texte. La cu- 
vintele polisemantice, citatele nu sînt legate direct de 
fiecare sens în parte, ci urmează după enumerarea tutu- 
ror sensurilor, izolate, ca şi acestea, cu cifre corespunză- 
toare (de exemplu, la cuvîntul loc, după indicarea în 
limba franceză a 13 corespondente semantice, ni se oferă 
contexte pentru fiecare nuanţă semantică în parte). Pro- 
cedeul mai fusese folosit la noi de A. Philippide, în dic- 
ționarul academic abandonat. Citatele sînt la rîndul lor 
urmate de numeroase proverbe și expresii. Atît citatele 
cît şi unităţile frazeologice aromâne apar reformulate 
în termeni dacoromâni. Punctul forte al dicționarului îl 
constituie secţiunea etimologică. Autorul s-a întemeiat 
aici pe o documentare impresionantă, ţinînd seamă în lua- 
rea unor decizii de tot ce s-a spus despre originea cuvin- 
telor respective, apelînd la numeroase paralele balcanice 
și romanice, împingînd documentarea existentă pînă la 
cercetarea personală şi dovedind o siguranţă care nu pare 
„întrecută decît de un spirit de prudență justificat. Nu 
lipseşte din această secţiune nici posibilitatea etimologiei 
„multiple și nici indicarea mai multor soluţii etimologice, 
internă și externă. În numeroase cazuri concrete, materia- 
lul informativ adunat de T. Papahagi în secțiunea etimo- 
logică poate servi ca model şi izvor dicţionarelor dacoro- 
mâne corespunzătoare. 

În afară de dicționarele explicative aromâne citate, dia- 
lectul mai dispune de cîteva glosare-anexă, de valori și 
întinderi variate. Cel mai cuprinzător este inclus în cu- 
legerea de texte a lui P. Papahagi, Basme aromâne și 
glosar, București, 1905. Organizat pe structura dicţiona- 
relor explicative aromâne din primul deceniu al secolului 
nostru, glosarul amintit explică termenii dialectali prin 
corespondentul dacoromân, grupează sub cifre sensurile 
cuvintelor polisemantice, intercalează printre cele 6 000 


222 


de cuvinte-titlu şi nume proprii (de persoane şi de așe- 
zări), oferă numeroase citate şi expresii metaforice, tri- 
mite la pagina textului popular unde se găsește cuvîntul, 
în sfîrşit introduce ici şi colo indicaţii etimologice sumare. 

Mult mai redus se dovedește glosarul aceluiaşi filolog 
anexat la a treia ediţie a Gramaticii române sau macedo- 
române a lui Mihail G. Boiagi, București, 1915 (cuprinde 
abia 2 000 de cuvinte-titlu), şi, de asemenea, glosarul lui 
G. Weigand la al doilea volum al monografiei sale Die 
Aromunen, Leipzig, 1894, care însă trebuie încadrat mai 
degrabă printre dicționarele bilingve, de vreme ce ne dă 
numai corespondentul german al termenilor aromâni, nu 
și cel dacoromânt. 

b) Mai slab reprezentată din punct de vedere cantitativ 
ne apare lexicografia dialectului meglenoromân, domeniu în 
care se impune în primul rînd personalitatea lui Th. Ca- 
pidan. Volumul al III-lea al  remarcabilei sale mono- 
grafii Meglenoromânii cuprinde în exclusivitate un Dic- 


` fionar meglenoromân (București, 1936), posedind cali- 


tăţi puţin obişnuite, care vădesc îndelungata experiență 
de lexicograf a autorului la elaborarea dicționarului 
academic al limbii române condus de S, Puşcariu. Lista 
de cuvinte a lucrării (circa 10 000 de elemente lexicale) 
este similară cu aceea cuprinsă în dicționarul aromân 
amintit al lui Şt. Mihăileanu, și rezultă din patru surse 
principale : din textele culese de autor și publicate în al 
doilea volum al monografiei sale ; din lucrarea anonimă 
meglenită Cum si cată bubili („Cum se cultivă viermii de 
mătase“), apărută la Salonic, în 1907; din numeroase 
comunicări adunate de la vorbitori ai dialectului megle- 
nit; în sfîrşit, din materialul cules pentru Atlasul lingvis- ` 
tic român în urma anchetelor făcute, împreună cu Sever 
Pop, printre megleniţii din Cadrilater. Opera consti- 
tuie un model de organizare fermă, unitară, cu multe 
trăsături care ne amintesc, la scară redusă, de marele 
dicţionar academic românesc la care Capidan lucra efec- 
tiv de circa trei decenii. De aici a fost preluată, de exem- 
Ta 


1 Cît despre G. Pascu şi Chr. Geagea, ei vor fi amintiţi ca 
lexicograți ai dialectului în capitolul consacrat dicționarelor eti- 
mologice românești. 

DE Teceu EE a ra 


= Zoia 


plu, metoda „cuiburilor“ lexicale, potrivit căreia deriva 


tele se află grupate împreună cu termenul-mamă ; au fos 
eliminate însă excesele modelului în această privință 


în „cuibul“ lexical fiind acceptate doar derivatele pro 
priu-zise, interne, ale cuvîntului-titlu, iar, pe de alti 
parte, din nou spre deosebire de lucrarea amintită, deri; 
vatele subsumate apar aproape fără excepţie cu definiţii 
independente. Tot de la predecesorul academic provi 
grija de a strînge cît mai multe variante lexicale, dar mai 
cu seamă ramificarea migăloasă pe sensuri și pe subseni 
suri a cuvintelor polisemantice ; avem a face cu cel ma 


complex dicţionar dialectal din punctul de vedere al sec 


ţiunii explicative (dar vb. „l. Durez (cu înţelesul de) zi; 
desc, clădesc, fabric, fac... 2. (Despre bucate) Prepar, gă 
tesc. 3. (refl.) Devin... //Devin cum eram înainte, ocup 
locul de mai înainte. 4. (refl.) Mă îmbrac“; tiăpărașcă 
„(La uneltele de plug) Țăpoiul cu care se strînge fînul.; 
//(La oi) Semn la ureche în formă de furculiță“). Stră 
duindu-se să formuleze definiţii cît mai explicite, auto 

apelează în mai mare măsură decît ceilalți lexicografi a 
dialectelor sud-dunărene la cumulul de sinonime, la peris 
frază și mai ales la termenii asociativi (bardză : „„Numă 
de capră, cf. neagra, rusa, siva etc.“). O altă caraci 
teristică a operei lexicografice amintite o constituie nu 
mărul mare de izvoare ce susțin definiția dată, precur 
şi înlocuirea citatelor redacționale, personale, cu unelg 
extrase din texte sau provenite de la comunicanţi loca 

citați ca atare. Ca și lucrarea de mai mari proporții a lui 
T. Papahagi, pentru dialectul aromân, dicţionarul meglei 
noromân al lui Th. Capidan este în egală măsură etimoi 
logic. Deşi în general sumară, secţiunea etimologică & 
operei ne apare de o mare exactitate, rivalizînd cu cele 
mai bune dicționare similare dacoromâne. În sfîrşit, au: 
torul a năzuit să ne ofere în opera sa și paralelele aro 
mâne ; ori de cîte ori acestea au fost găsite, ca simple vas 
riante lexicale sau ca termeni cu totul independenți de cel 
meglenoromâni, ele apar inserate în încheierea fiecărui 
articol. Dicționarul lui Capidan rămîne și astăzi o operă 
de referință fundamentală ; singurul regret ce se poat 
exprima în legătură cu el este faptul că n-a reușit să 

reprezinte în mai mare măsură din punct de vedere can- 
titativ dialectul sud-dunărean. 

La limita dintre glosarele-anexă -şi dicționarele dia- 
lectale propriu-zise se află două opere lexicografice me- 
glenoromâne avînd ca autori pe P. Papahagi şi, respec- 
tiv, pe I. A. Candrea, foarte asemănătoare între ele prin 
mai multe caracteristici esențiale ; este vorba de vocabula- 
rul publicat de P. Papahagi în partea a doua a lucrării sale 
Meglenoromânii, Bucureşti, 1902, şi de Glosarul megle- 
moromân al lui I. A. Candrea, apărut în revista Grai şi 
suflet, III, VI și VII (1927, 1934, 1937). Ambele lucrări 
au o listă de cuvinte aproximativ egală (circa 4 000) ; în 
ambele, această listă cuprinde nu numai termenii aflaţi 
în textele culese și tipărite de autori, ci și cuvinte, forme 


- și sensuri din alte izvoare meglenoromâne, publicate sau 


comunicate. Explicaţia prin sinonime unice primează 
(PAPAHAGI : „curmat bucată“; CANDREA : „Curban 
jertfă“), iar nuanțele cuvintelor polisemantice megleno- 
române se despart prin punct şi virgulă (PAPAHAGI : 
cuviciu fierar ; numele insectei răgace ; cărăbuş“ ; CAN- 
DREA : „curdisiri a se pune, a se aşeza; a se fuduli“) 
sau. chiar prin cifre (CANDREA : „cupă 1. baniţă... 
2. măsură de 1/2 oca... 3. cupa ciobanului“). Numărul de 
citate este redus-în ambele opere lexicografice (căci iz- 
voarele trimit de obicei la pagina textului publicat). O 
ultimă trăsătură comună o constituie procedeul de a in- 
dica, ici și colo, cînd se consideră necesar, coresponden- 
tele aromâne. Ceea ce deosebeşte în schimb pe Candrea 
de predecesor este prezenţa numelor proprii în lista de 
cuvinte o lucrării sale, formele gramaticale și variantele 
lexicale cu mult mai numeroase, folosirea unui sistem 
de transcriere mai complex şi introducerea indicaţiilor 
etimologice pentru cuvintele meglenoromâne de origine 
bulgară și turcă, ce-l interesau în mod deosebit pe autor, 

Evident mai redus, dar conceput pe o structură ase- 
mănătoare cu lucrările mai sus-pomenite, se prezintă 
glosarul anexat de P. Papahagi la culegerea de texte 
dialectale intitulată Românii din Meglenia (București, 
1900). Cuprinzînd circa 1600 de cuvinte-titlu, glosarul 
are în plus, față de versiunea din anul 1902, unele indi- 
cații etimologice care arată limba de origine (la cuvintele 

moștenite şi împrumutate) sau cuvîntul-bază (la deriva- 
tele interne). 

c) După încercări de mică importanţă şi neîncheiatei, 
dialectul istroromân debutează propriu-zis în istoria 
lexicografiei române prin Ioan Maiorescu. Maiorescu este 
unul dintre primii dacoromâni care întreprinde o călăto- 
rie de studii în Istria, încheiată între altele cu elaborarea 
unui Vocabular istriano-român. La moartea profesorului, 
întîmplată în 1864, vocabularul nu era întru totul finisat, 
dar el va fi publicat astfel, doar cu rectificări de ortogra- 
fie, de către fiul decedatului, Titu Maiorescu, mai întîi 
în revista Convorbiri literare (începînd din 1872), apoi 
în volum (Ioan Maiorescu, Itinerar în Istria și Vocabular 
istriano-român, Iaşi, 1874, retipărit în 1900). Deși elabo- 
rată de un filolog diletant și cu o listă de cuvinte redusă 
la abia 1399 de articole-titlus, opera lexicografică are o 
serie de calităţi demne de subliniat. Impresionează mai 
întîi mulţimea variantelor şi a formelor gramaticale în- 
registrate, precum şi indicaţiile sistematice asupra cir- 
culaţiei termenilor în interiorul dialectului (invărt : „în 
Jeiune“ ; bisaje : „e uzitat mai mult în Schitazza“). Ex- 
Plicaţiile semantice, în dacoromâna literară, sînt ceva 
mai insistente decît în alte dicționare dialectale similare 
şi adesea însoţite de sinonime ale dialectului (bevandă : 
„se mai zice juntă şi scaveţ“ ; calteţă : „tot una cu bici- 
vele“) ori de precizări lexicale suplimentare extrem de 
utile (bojitele : „crăciun. Numirea crăciun nu le e cunos- 
cută“ ; chiar: „limpede, chiar, însă niciodată ca adverb, 
în loc de togmai“). În multe cazuri, se arată și limba de 
origine a cuvintelor istroromâne, dar cunoștințele auto- 
rului sînt aici “extrem de limitate. Titu Maiorescu a 
adăugat corespondentului dacoromân din original şi pe 
cel german, cu scopul declarat de a face din acest vocabu- 


1 Vezi semnalările lui S. Pușcariu din Studii istroromâne, 
vol. al III-lea, București, 1929, p. 5 şi urm. 

2 Cronologic acest vocabular îşi avea locul în primul volum 
al Schiţei noastre. dar am preferat, pentru unitatea prezentării 
lexicografiei dialectale, să-l deplasăm aici. 

3 I. Popovici, Dialectele române. IX. Dialectele române 
din Istria. Partea a 2-a, Halle, 1919. p. X. afirmă, în mod greșit, 
că ar fi numărat în vocabularul lui I. Maiorescu 1215 cuvinte. 

lar un izvor de mai mare utilitate pentru specialiştii stră- 
ini. S-a imputat, pe bună dreptate, lui I. Maiorescu, fap- 
tul de a fi remodelat, în sens latinist, formele istroromâne 
culese de pe teren și de a fi dacoromânizat mule variante 
lexicale specifice ale dialectului sud-dunăreani. Din punct 
de vedere istoric, lucrarea sa are totuşi o valoare incon- 
testabilă. 

Ea este urmată de altele, de mică întindere, aparţi- 
nînd lui Fr. Miklosich, A. Ive, Th. Gartner, G. Weigand, 
St. Nanu ș. a.? Dar prima lucrare lexicografică fundamen- 
tală, neîntrecută nici astăzi, asupra dialectului istroromân 
aparține lui Arthur Byhan : se cheamă Istrorumânisches 
Glosar şi a apărut la Leipzig, în 1899, în al șaselea volum 
al cunoscutei publicații Jahresbericht des Instituts fir 
rumänische Sprache. Lista de cuvinte a glosarului (2476 
de articole-titlu) este în continuare net inferioară dicţi- 
onarelor consacrate celorlalte dialecte române, dar lu- 
crarea, explicativă, comparativă şi etimologică totodată, 
prezintă un mare interes. Autorul a exploatat în ea mai 
toate textele şi listele de cuvinte istroromâne apărute pînă 
atunci. Termenul-titlu se reproduce cu un sistem simplifi-. 
cat de semne diacritice, însoţit de numeroase forme gra- 
maticale, cu indicarea izvoarelor şi adesea chiar a punctului 
geografic de unde provine. Urmează șiraguri întregi de 
exemple contextuale, glosarul fiind, din acest punct de ve- 
dere, unul dintre cele mai bogate izvoare lexicografice 
pentru dialectele române sud-dunărene. Explicaţia de 
bază se dă în limba germană (adesea excesiv de sintetic), 
dar întrucît Byhan adaugă la ea și corespondentele ro- 
mânești din celelalte dialecte (în primul rînd din daco- 
română), opera sa poate fi încadrată în rîndul celor ex- 
plicative. Aparatul ştiinţific al dicționarului este pur și 
simplu impunător, cu citarea exactă a nenumărate izvoare 
documentare. Remarcabilă se dovedeşte în general şi 
secţiunea etimologică, îndeosebi prin identificarea ori- 
ginii cuvintelor împrumutate din slavă; mai puţin 
exactă pare însă această secţiune în privința neologisme- 
lor romanice. 


1 S. Puşcariu, Studii istroromâne, cit., p. 27 şi urm. 
2 Ibidem, p. 46 și urm. 

i siriacă DR Pai te te agreat tie Io aval ggl 2 ini e cec - ateu aci 


Un dicţionar al dialectului istroromân — cuprinzînd 


de asemenea paralelele din celelalte dialecte românești ð 
— a început și M. Bartoli, în primul deceniu al secolului 


nostru ; conceput ca o completare a glosarului lui Byhan, 
el n-a putut fi dus la bun sfîrșiti. 

O încercare similară, dar încheiată, aparţine lui I. Po- 
povici : în partea a 2-a a lucrării sale Dialectele române. 
IX. Dialectele române din Istria (Texte și glosar), Halle, 
1909, autorul introduce un vocabular istroromân de 2515 
cuvinte (la care adaugă și un supliment de 98 cuvinte publi- 
cat în primul volum, apărut ulterior, în 1914, la Halle). În 
ciuda aparenţelor, nu avema face cu un glosar al textelor 
reproduse în volum, ci cu o operă lexicografică indepen- 


dentă ca structură, în care autorul își propune să-l corec- . 


teze şi să-l completeze pe Byhan, și care totodată se re- 
zumă la lexicul strict contemporan al dialectului. S-a 
demonstrat însă că în realitate vocabularul lui I. Popo- 
vici rămîne inferior operei lui Byhan, fiind, în esenţă, 
un plagiat simplificat al ei?. Deşi net defavorabil lui 
Byhan, Popovici își construiește lucrarea pe a celui cri- 
ticat, dovedindu-se mult mai inconsecvent decît antece- 
sorul în transcrierea formelor dialectale, eliminînd va- 
riantele lexicale şi citatele acestuia, alegînd, adesea în 
mod eronat, o singură explicaţie etimologică din opera 
predecesorului, apelînd de prea multe ori în secţiunea 
explicativă la corespondente regionale (bănăţenești), dînd 
traduceri inexacte în germană și, mai grav, necontrolînd 
pe teren, cum afirmase, cuvintele înregistrate de vocabu-: 
larul lui Byhan, adică trădînd o lipsă de probitate ştiin- 
țifică inadmisibilă. 

La operele de mai sus se adaugă mai tîrziu o serie de 
dicţionare-anexă, printre care acela publicat de S. Puş- 
cariu în Studii istroromâne, cit., p. -301 și urm., dar mai 
ales glosarul care încheie culegerea de Texte istroromâne 
publicată la București, în 1959, de Traian Cantemir, foarte 
sumar ca structură, dar neașteptat de bogat prin lista 
lui de cuvinte (cuprinde circa 2 000 de articole-titlu). 


1 Ibidem, p. 97 și urm. 
> Ibidem, p. 143 şi urm. 

Să pomenim, cu regret, şi de intenţia lui Sextil Puș- 
cariu (exprimată în Studii îstroromâne, cit., p. 3) de a ne 
oferi, ca al patrulea volum al Studiilor istroromâne, un 
cuprinzător dar nerealizat Dicţionar istroromân. 

În sfîrșit, ni se pare util să prezentăm aici pe scurt acti- 
vitatea lexicografică a istrianului Andrei Glavina. După 
studii făcute în şcolile din România, Glavina se întoarce, 
la începutul secolului nostru, în mijlocul compatrioţilor 
săi şi adună, la îndemnul dacoromânului A. Viciu, un 
bogat material dialectal. El elaborează şi publică, între 
altele, în gazeta blăjeană Unirea (din 1904), un Glosar 
româno-istrian de 593 de cuvinte; lucrarea este unică 
în felul său, întrucît pleacă de la dacoromâna literară 
spre dialect. Extrem de sumar, fără nici un aparat ştiin- 
tific, glosarul alătură doar termenului dacoromân cores- 
pondentul istroromân (urmat, pe alocuri, de cîte un con- 
text ilustrativ). În partea istroromână, Glavina se lasă 
adesea influenţat, conștient sau nu, de româna literară, 
și consideră drept istroromânisme cuvinte care, în reali- 
tate, sînt forme dacoromâneşti. Lexicograful a încercat 
ulterior să elaboreze, după o schemă identică, şi un Glo- - 
sar îstroromân-dacoromân, pe care n-a izbutit să-l ducă 
la bun sfîrșit, lucrarea fiind publicată, cu goluri serioase 
şi după moartea autorului, de S. Pușcariu (în Studii istro- 
române, cit., p. 200 și urm.). í 


* 


Lexicografia românească dialectală sud-dunăreană are 
o deosebită valoare documentară în condițiile actuale, 
cînd cele trei dialecte sud-dunărene tind să se piardă tot 
mai mult în masa limbilor înconjurătoare. Concepute și 
realizate pe baza unui material adunat cu decenii în ur- 
mă, dicționarele și glosarele dialectale nu au putut cu- 
prinde lexicul sud-dunărean în totalitatea lui, iar, pe de 
altă parte, ele nu mai reflectă astăzi situaţia reală de pe 
teren. În aceste condiţii, ni se pare că elaborarea în vii- 
torul apropiat a unui dicţionar unic, cît mai complet, al 
celor trei dialecte sud-dunărene ar constitui un act de 
cultură extrem de necesar. 

VIII. DICŢIONARELE ENCICLOPEDICE 


Unele aspecte legate de lexicografia enciclopedică ro- 
mânească au fost deja atinse în mai multe capitole ante- j 
rioare ale volumului de faţă, cu prilejul prezentării dic- 
ționarele elaborate de [. Şăineanu (v. p. 92 şiurm.), I. A 3 


Candrea — Gh. Adamescu (v. p. 120 şi urm.), precum și a 
dicţionarelor de terminologii speciale (v.p. 161 şi urm.). 
În primele două cazuri citate, ne-am văzut obligați să 
urmărim activitatea lexicografică enciclopedică în afara 
acestui capitol pentru motivul că ea s-a concretizat doar 
în anexe ataşate unor dicționare explicative prin exce- 
lență lingvistice și, de aceea, nu ni s-a părut potrivit să 
rupem partea de tot. Cît despre dicționarele explicative 
de terminologii speciale, dat fiind structura lor adesea 


eterogenă, lingvistică şi enciclopedică totodată, pe de-o ] 


parte, şi faptul că se limitează la domenii circumscrise 
de activitate (unice sau înrudite), pe de alta, ele justi- 


ficau, credem, izolarea într-un capitol de sine stătător al 


lucrării. 


Am rezervat aşadar capitolul de față operelor lexico- Í 
grafice independente în care materialul este prezentat de 4 


la un capăt la celălalt noțional și care - depăşesc, prin 


obiectivul lor, limitele unui anumit domeniu de activitate. : 
Se vorbește în mod curent în lexicografia enciclope- 3 


dică despre două tipuri de opere: dicționarele enciclo- 


pedice și enciclopediile propriu-zise. Distincția, deși nu 4 
suficient de clară, se poate totuşi susține ; ea se bazează 4 
pe ideea fundamentală că în enciclopediile propriu-zise | 
expunerea faptelor, organizată lexicografic, se desfă- 


şoară pe spații ample, cu un spor de amănunte, de ana- 
lize, de ramificații. Acceptînd în general această distinc- 
ție, rămîne să ne întrebăm dacă lingvistica românească 


dispune pînă acum de o asemenea operă. Răspunsul ni se ` 

pare a fi negativ. Am putea să luăm eventual în conside- 
ratie Enciclopedia României, începută în al patrulea de- 
ceniu al secolului nostru de un mare colectiv, avînd ca 
responsabil pe sociologul D. „Gusti. Dar în cele patru 
volume tipărite ale lucrării (din şase, cîte fuseseră pro- . 
iectate), apărute la București, între anii 1938 şi 1943, şi 
consacrate organizării statale, istoriei şi economiei naţio- 
nale, imensul material de fapte nu este orînduit alfabetic 
nici măcar în jurul unor noţiuni fundamentale și nici tratat 
cu instrumente lexicografice. Avem a face doar cu o în- 
șiruire de studii monografice pe o temă dată, dispuse 
cap la cap potrivit unui sumar. De aceea, considerăm că 
Enciclopedia României, altfel foarte bogată în date şi 
fapte, trebuie scoasă cu totul din rîndul operelor lexico- 
grafice. s | o Be 

În schimb, dacă luăm în consideraţie şi încercările 
neterminate, constatăm că recolta de dicționare enciclo- 
pedice româneşti este relativ bogată şi că ea înregistrează 
chiar unele rezultate calitative notabile, în mai multe di- 
recții. Lexicografia românească dispune de patru tipuri 
de dicționare enciclopedice : dicționare enciclopedice cu 
caracter general şi universal, cu caracter general şi na- 
tional, de personalități universale şi de personalități 
naționale. 


x 


Primul dicţionar enciclopedic cu caracter general și 
universal terminat din istoria lexicografiei române este 
cunoscuta Enciclopedie română, publicată, după cum se 
știe, în trei volume, la Sibiu, între anii 1898 și 1904. Lu- 
crarea a fost inițiată de Asociațiunea pentru literatura 
română şi cultura poporului român şi condusă de o per- 
sonalitate puțin cunoscută astăzi, C. Diaconovich, căreia 
disciplina îi datorează însă o mare izbîndă. Merită să 
urmărim, pe scurt, istoricul acestei remarcabile opere 
lexicografice, căci el ni se pare din multe puncte de ve- 
dere pilduitor prin spiritul de organizare exemplară, de 
stăruință și abnegație ce îl patronează. Lucrările prelimi- 
nare de elaborare a dicționarului au început în anul 1895, 
prin întocmirea listei de cuvinte. „Biroul enciclopediei“, 
cu concursul colaboratorilor externi, a alcătuit un glosar 

maximal, format din aproape 60000 de termeni-titlu. 
Pentru cuvintele de uz internaţional, autorii s-au servit 
în alcătuirea glosarului de izvoare lexicografice străine 
(Meyer's Konversationslexikon şi Larousse), în timp ce 
pentru realităţile românești s-au compus liste pe specia- 
lități -rezultînd dintr-o minuțioasă analiză originală. Din 
lista iniţială, conducerea lucrării a selectat un număr de 
37622 de articole-titlu, încercînd însă să sacrifice mai 
puţin din materialul naţional. Reîmpărţit pe specialităţi, 
glosarul general astfel selectat a fost înaintat pentru aviza- 
re şi elaborare specialiștilor din toate domeniile cunoaşte- 
rii. Enciclopedia română este prima operă lexicografică 
națională alcătuită prin colaborarea unui mare număr de 
specialiști ; ea numără 172 de colaboratori mai statornici, 
cei mai mulţi voluntari, din toate provinciile româneşti, 
printre care pot fi citate numeroase nume ce fac cinste 
culturii naţionale : Gr. Antipa, T. Antonescu, V. Babeş, 
T. Burada, O. Densusianu, D. Evolceanu, T. Maiorescu, 
S. Minovici, G. Murgoci-Munteanu, C. Rădulescu-Motru, 
D. Onciul, Z. Panţu, A. D. Xenopol ș. a. Responsabilul 
întreprinderii a vădit un surprinzător spirit de orientare 
în alegerea colaboratorilor, mulţi la începutul carierii lor 
și prin urmare pe atunci abia cunoscuți. 

Concepută iniţial în două volume (și în lireitele a 120 
de coli de tipar), lucrarea va ieși pînă la urmă în trei 
tomuri voluminoase (ce însumează 200 de coli), închein- 
du-se după aproape un deceniu de muncă efectivă, în 
anul 1904. Amplificarea dicționarului, în timpul elaboră- 
rii lui, se explică prin două împrejurări principale : 
prin interesul sporit acordat realităților românești, precum 
şi prin lărgirea limitelor articolelor aparținînd unor ramuri 
ştiinţifice de însemnătate practică largă (medicina, agricul- 
tura etc.) ; ambele aceste tipuri de cuvinte au adesea în 


„economia lucrării proporţiile unor articole de enciclo- 


pedie propriu-zisă. S-a lăsat autorilor o libertate aproape 
deplină în elaborarea materialului informativ, de aceea 


lucrarea rămîne inegal proporţionată nu numai între do- ` 


menii, ci chiar între cuvinte de același tip, ale unui do- 
meniu unic. Redactorul responsabil al lucrării nu și-a 
permis să intervină în structura articolelor, ci s-a limitat 


doar, în cele șapte revizii ale materialului, să elimine 

unele contradicții de conţinut, unele neclarități, sau să! 
atenueze unele trăsături regionale de exprimare şi să 
lege mai bine între ele articolele înrudite. Revizia limi- 
tată a lui C. Diaconovich se explică nu numai prin impo- 
sibilitatea sa de a aborda atîtea domenii ale cunoașterii, 
ci și (sau poate mai ales) prin împrejurarea că articolele 
ce reprezintă contribuţii personale, foarte numeroase, 
poartă iscălitura celor care le-au elaborat şi care, prin 
urmare, răspund în întregime de conţinutul lor. Patru 
însușiri ale lucrării impresionează în mod deosebit : am- 
ploarea listei de cuvinte, neatinsă vreme de şase decenii 
de nici un alt dicţionar românesc; o bogăţie deosebită 
(Și în general exactă) a informaţiei ; locul însemnat ocu- 
pat în ea de realităţile româneşti, ce constituie partea 
originală și cea mai valoroasă a dicționarului ; în sfîrşit, 
accesibilitatea prezentării. La Expoziţia științifică ce a 
avut loc la Bucureşti, în anul 1903, lucrarea a fost dis- 
tinsă cu Medalia de aur. 

Care sînt, în linii mari, structura și conţinutul lu- 
crării ? 

În lista de cuvinte, numele comune şi cele proprii 
sînt dispuse într-o organizare alfabetică unică; numele 
comune sînt alese pe criterii noţionale din familia lexi- 
cală şi, în consecinţă, fiecare termen reprezintă o întreagă 
familie lexicală, iar cuvintele nelegate de noţiuni tehnico- 
științifice (în sens larg) nu sînt reprezentate în lucrare. Cu 
alte cuvinte, avem a face cu un dicţionar general de nume 
proprii şi cu unul circumscris de nume comune, cuprinzînd 
terminologia specifică a principalelor domenii de acti- 
vitate. Deşi nu sînt înregistraţi independent în lucrare, 
membrii familiei lexicale sînt totuși adesea pomeniţi la 
cuvintul care reprezintă această familie (de exemplu, la 
articolul despre arhondar se arată că în „mănăstirile fe- 
meieşti“ funcţia arhondarului este îndeplinită de „o arhon- 
dăreasă“ și că „arhondăria se numește... locul din mă- 
năstire rezervat oaspeţilor“). Cu un asemenea mod de 
organizare, numărul de cuvinte explicate în dicţionar 
este în realitate cu mult mai mare decît acela pe care îl 
obţinem prin însumarea articolelor-titlu. Spiritul enci- 
clopedic este însă împins mai departe, prin gruparea, 
într-un articol-titlu, în jurul unei noţiuni de bază, a mai 

multor noţiuni înrudite din familii lexicale deosebite ; 
sub noţiunea car, de exemplu, se definesc, cu indicarea 
deosebirilor specifice de rigoare, căruța, telega, poștalio- 
nul, camionul şi suianele. În economia generală a dic- 
ționarului se mai observă că, din punct de vedere cantita- 
tiv (ca număr şi ca volum), numele proprii covîrşesc pe 
cele comune, constituind cu evidenţă obiectivul principal 
al autorilor. 

Autorii s-au străduit să înregistreze cuvintele sub 

forma lor mai cunoscută, adăugînd însă la aceasta atît 
variantele concurente cît şi termenii sinonimi. La numele 
comune apar adesea indicaţii etimologice originare, puţin 
etile de vreme ce ele nu explică de obicei și sensul ele- 
mentelor lexicale primare. Prima parte a secţiunii 
explicative conţine de regulă prezentarea generală a 
noțiunii, cu genul proxim și diferența specifică, care, așa 
cum am mai spus, este concepută în termeni foarte acce- 
sibili, dar fără concesii vulgarizatoare. Urmează amănun- 
tele de natură enciclopedică, foarte diverse, destul de 
bogate, bine selectate și în general utile. În multe cazuri 
(şi, spre lauda autorilor, mai ales la termenii privitori 
la realităţile românești), faptele şi datele expuse alcătuiesc 
adevărate studii comprimate, rezultate prin investigaţii 
personale, originale. O strînsă reţea de trimiteri de la un 
articol la altele completează structura enciclopedică a 
prezentării, realizind legăturile noţionale strict necesare. 
La cuvintele polisemantice accepțiunile diferite sînt net 
izolate, după cifre sau cu paragrafe ; pentru economia de 
spaţiu, numele proprii omonime au fost şi ele grupate ade- 
sea sub un articol unic, dar despărțite după cifre, întocmai 
ca sensurile cuvintelor polisemantice. Autorii au adăugat 
și subsumat sensurilor principale extrem de numeroase 
unităţi frazeologice din domeniul tehnico-știinţific (în 
sens larg), definite ca atare (de exemplu, ni se oferă nouă 
tipuri de cadențe muzicale, douăsprezece feluri de ani, 
șase feluri de calendare etc.). 

Ca rezultat global, prin volumul şi nivelul informaţiei 
conţinute, Enciclopedia română condusă de C. Diaconovich 
constituie o remarcabilă realizare a lexicografiei naţio- 
nale. În afară de proporţionarea cam subiectivă a artico- 
lelor și a domeniilor, ceea ce se poate imputa astăzi în 

primul rînd lucrării transilvănene este marea sărăcie a 
ilustraţiilor, cu mult sub nivelul necesităţilor şi mereu 
împuţinate de la un volum la altul. f n 
Transilvaniei îi datorăm şi cel de-al doilea dicționar 
enciclopedic românesc cu caracter general și universal 
conceput ca operă independentă : este vorba de lucrarea 
Minerva. Enciclopedie română, apărută la Cluj, în 1929, 
în elaborarea unui comitet de redacţie restrîns care avea 
ca preşedinte pe Alexandru Pteancu. Cei 13 redactori ai 
operei şi-au împărţit între ei domeniile cunoașterii, elabo- 
rînd şi coordonînd terminologia specifică ce le-a fost E 
credinţată. Dar cum numărul domeniilor depășea în mod 
evident pe acela al autorilor, aceştia s-au văzut nevoiţi 
să răspundă şi de sectoare din afara specialităţii lor. Pen- 
tru a da un singur exemplu semnificativ, amintim că 
lingvistul Sever Pop a avut în grija sa nu numai lingvis- 
tica, ci și... artele plastice. Situația arătată n-a rămas fără 
consecințe pentru nivelul lucrării, căci în mod firesc arti- 
colele elaborate sau coordonate de nespecialişti se dove- 
desc inferioare celorlalte, cu toate izvoarele documentare 
folosite. În schimb, numărul redus de autori dă lucrării o 
unitate pregnantă, superioară antecesorilor. i 
Concepută într-un singur volum şi pentru un p 
mai larg, lista de cuvinte a noului dicționar este în mo 
firesc mai săracă în comparație cu aceea pe care ne-o 
dăruise Enciclopedia română: ea numără sub _30 000 de 
articole-titlu. În realitate, numărul de cuvinte înregistrat 
este mai redus, de vreme ce autorii au transformat în arti- 
cole independente sensuri mai îndepărtate al unor cuvinte 
comune unice (de exemplu, combustie „ardere și com- 
bustie „arsură“), şi mai ales unităţi frazeologice de fapt 
dependente (de exemplu, consiliu de familie apare izolat 
de consiliu, conservator de muzică de conservator, comedie 
bufă de comedie, în articole de sine stătătoare). La numele 
proprii, constatăm o tendință opusă, de concentrare ex- 
cesivă : numeroase omonime apar grupate ca la predece- l 
sori, în articole unice (dar izolate în cadrul lor prin diverse 
mijloace tehnice). Structura generală a listei de cuvinte 
se deosebește în bună parte de aceea întîlnită în Enciclo- 
pedia română, prin efortul mult sporit de a reprezenta mai 
cuprinzător noțiunile denumite prin nume comune; nu- 

mărul cuvintelor comune nu mai este covirşit de acela 


al numelor. proprii, doar prezentarea lor devine mai 


sumară. Se remarcă de asemenea grija deosebită a auto- 
rilor de a furniza un bogat material informativ național. 
Adesea acest material aparține realitățlor imediate, strict 
contemporane cu perioada în care a fost elaborată lucra- 
rea ; astfel, numărul personalităţilor româneşti în viaţă 
care au fost înregistrate în dicţionar ne apare surprin- 
zător de mare. Lucrarea a ținut seamă și de progresele 
tehnico-știinţifice universale de la începutul veacului 
nostru, incluzînd în lista ei de cuvinte numeroși termeni 
noi care ilustrează aceste progrese. Stăruinţa dicționarului 
de a reflecta prezentul constituie una dintre însuşirile 
lui fundamentale. 

Secţiunea explicativă este foarte explicită, cuprinzînd 
fapte şi date esenţiale, numeroase indicaţii bibliografice 
exacte, legături corelative. Factologia covîrșește însă în 
multe locuri tendința de interpretare şi ierarhizare a 
materialului, deși, din acest punct de vedere, lucrarea ni 
se înfățișează totuşi (în sens bun) mai puţin „neutră“ în 
comparaţie cu enciclopedia precedentă. Sensurile înrudite 
ale cuvintelor comune apar izolate clar în interiorul ar- 
ticolelor şi definite independent, pe cînd cele îndepărtate 
au fost transformate, aşa cum am arătat deja, în articole 
independente. Procedeul nu poate îi condamnat în prin- 
cipiu într-o lucrare cu profil enciclopedic, în care fiecare 
sens reprezintă în esenţă o noțiune de sine stătătoare. 

Indicaţiile etimologice date sînt accidentale și apelează 
de obicei la etimonul originar, pe care îl citează fără a-l 
explica, cum ar fi fost util. 

În sfîrșit, noua enciclopedie se caracterizează printr-un 
număr sporit de ilustraţii, de peste şase ori mai numeroase 
în raport cu lucrarea similară anterioară, dar realizate 
în condiții grafice mediocre. 

Se poate spune, în concluzie, că Enciclopedia Minerva 
a reprezentat o etapă importantă în istoria lexicografiei 
enciclopedice românești fiind, pînă astăzi, cel mai realizat 
dicţionar enciclopedic într-un singur volum și, prin pro- 
porţiile sale convenabile, unul dintre cele mai populare. 

În anul 1935 apărea, tot la Cluj, Dicţionarul enciclo- 
pedic administrativ al lui Gavril Ursu. În ciuda titlului 

său, care ne poate duce la ideea că avem a face cu o operă 
lexicografică strict specializată, lucrarea citată este în rea- 
litate concepută ca dicţionar enciclopedic general şi uni- 
versal, chiar dacă în economia lui noţiunile de drept, 
contabilitate, finanţe și comerţ ocupă un loc favorizat, 
preponderent. Astfel, alături de abrogare autorul a în- 
registrat cuvinte ca Abrud și Albania ; alături de alegeri, 
pe alcoolmetru şi altitudine, iar împreună cu alianţă, pe 
alfabet şi biserică. Cu toate acestea, lista de cuvinte ră- 
mine evident informă : dacă în privinţa terminologiei ad- 
ministrative lipsurile cantitative ne apar cu adevărat ne- 
insemnate, pentru celelalte domenii selectarea pare a se 
fi făcut la întîmplare, cu omisiuni fundamentale chiar 
pentru o lucrare elementară. De aceea, ca izvor practic 
de informare, dicţionarul lui Ursu n-a satisfăcut decît 
pentru domeniul administrativ. În cele circa 4 000 de arti- 
cole-titlu, sînt pe larg prezentate mai ales noţiunile juri- 
dice ; autorul nu se mulţumeşte doar cu definirea lor, ci 
trimite la articolele de lege corespunzătoare, dînd indicaţii 
de interpretare și de aplicare ; ba, în unele cazuri, definiţia 
propriu-zisă ne apare cu totul substituită prin asemenea 
indicaţii (hornărit : „este reglementat de Regulamentul 
publ. în Mon. Of. din 15 aprilie 1933“). Din sectorul 
numelor proprii au fost reţinute doar cuvintele care denu- 
mesc continente, state, teritorii, așezări şi instituţii, per- 
sonalităţile lipsind cu desăvîrşire din lucrare. Operă ine- 
gală și cu mari lipsuri cantitative, dicţionarul enciclopedic 
al lui Gavril Ursu nu are astăzi decît o valoare strict 
documentară. 

Ultima, în ordine cronologică, dintre operele enciclo- 
pedice cu profil general și universal este recentul Dicţionar 
enciclopedic român, în patru volume, apărut la București, 
între anii 1962 şi 1966. Această cea mai deplină realizare 
românească a domeniului enciclopedic s-a născut în plină 
revoluţie culturală, din necesitatea de a servi publicului 
larg ca instrument de orientare Științifică curentă în cele 
mai diverse domenii ale cunoaşterii. Un important număr 
de cuvinte tratează despre noţiuni de bază ale științelor 
naturii și tehnicii, ale ştiinţelor sociale, artei şi literaturii, 
despre evenimente istorice mai însemnate, despre con- 

tinente, ţări, aşezări şi despre factorii geografici, despre 
mari personalităţi politice şi culturale etc. Cuvintele 
comune ale limbii, precum şi termenii de prea îngustă 
specialitate nu-și au locul în dicționar; prin urmare, 
deși bogată, lucrarea nu și-a propus să înlocuiască nici 
dicționarele explicative generale și nici pe acelea de ter- 
minologie specială, fiind doar o fericită completare a 


lor. Prin cele peste 45 000 de articole-titlu pe care le con- “ | 


ține, noua operă lexicografică întrece net, din punct de 
vedere cantitativ, toate dicționarele enciclopedice româ- 
nești similare. Pentru a se asigura lucrării un nivel ştiin- 
tific corespunzător, realizarea ei a fost încredinţată 
forului suprem de cultură din ţara noastră, Academiei 
Republicii Socialiste România. În colectivele de elaborare, 
revizie şi coordonare pe specialități au lucrat numeroase 
personalități de frunte ale culturii și ştiinţei naţionale, 
alături de tineri oameni de știință în plină dezvoltare. 
Nici o altă lucrare similară nu a mobilizat atitea forţe 
şi energii : cei peste 400 de autori ai ei alcătuiesc cel mai 
mare colectiv care s-a ostenit vreodată la edificarea unei 
opere lexicografice. Folosind, pentru fiecare ramură și 
subramură în parte, pe cei mai cunoscuţi specialiști, 
dicționarul și-a cîștigat o personalitate, o ţinută științifică 
și chiar o originalitate rareori întîlnite în opere de ase- 
menea factură, prin excelenţă de compilaţie. Cu un colec- 
tiv de autori atit de bogat, lucrarea punea serioase 
probleme preliminare legate de unitatea sa de ansamblu. 
Această unitate a fost în cea mai mare parte realizată cu 
ajutorul lexicografilor. Pentru prima dată într-un dic- 
ționar enciclopedic românesc, sarcina elaborării principiilor 
de lucru, a iniţierii lingvistice a specialiștilor și a coordo- 
nării materialului a fost încredințată unor lexicografi de 
profesie, coordonatorul principal al lucrării, D. Macrea, 
fiind el însuși o personalitate a domeniului. Elaborarea 
a început după ce s-au stabilit în prealabil listele de 
cuvinte pe specialităţi şi au fost proporţionate domeniile, 
după ce s-a efectuat estimarea cantitativă a fiecărui articoi 
în parte, potrivit cu importanţa lui în ansamblu, şi după 
ce, pe baza unor principii de lucru cît mai complete, 
redactorii tuturor specialităților şi-au însuşit o tehnică 
lexicografică satisfăcătoare. Întoarcerea cu fața spre pre- 

zent, bogăția şi varietatea datelor înregistrate, îmbinarea 
criteriului strict ştiinţific cu efortul accesibilității în pre- 
zentarea materialului, strădania de caracterizare şi ierarhi- 
zare valorică a acestui material, iată principalele însuşiri 
ale dicționarului. Faţă de Enciclopedia română, condusă 
de C. Diaconovich, în noua lucrare se constată şi o de- 
plasare structurală în lista de cuvinte ; terminologia co- 
mună aparținînd diverselor domenii ştiinţifice, datorită 
marilor progrese înregistrate de ele în secolul nostru, 
ocupă un loc dominant în economia dicționarului, adică 
două treimi din numărul cuvintelor înregistrate : ebulio- 
scopie, ecartament, echimoză, echipotenţial, eclator, ecli- 
metru, ecluză, econometrie, ecosistem, ecran, ecruisaj, efe- 
drină, egrenare, einsteiniu, ejector, elastomer etc. ete., de 
exemplu, prezente în Dicţionarul enciclopedic român, lip- 
sesc (am zice, în mod fatal) din lista predecesorului citat. 
În numeroase asemenea cazuri, atît la cuvinte comune cît 
și la nume proprii, autorii au avut de ales dintre mai 
multe variante existente pe cea recomandabilă, contribuind ` 
astfel la stabilirea şi consacrarea terminologiei de specia- 
litate, îndeosebi pe linia românizării moderate. S-au in- 
trodus sistematic indicaţii de pronunțare acolo unde forma 
scrisă a cuvintelor nu este identică cu pronunţarea ei. În 
filiaţia semantică a cuvintelor polisemantice se începe de 
obicei cu accepțiunea cea mai largă spre cele speciale, 
adică se ţine seamă de uz. Ori de cîte ori s-a considerat 
că indicaţiile etimologice (primare) pot contribui la lăr- 
girea orizontului semantic al cuvîntului românesc, ele 
au fost date ca atare, cu explicarea etimonului, măcar 
la „capul“ familiei lexicale. Caracterul factologic, domi- 
nant în majoritatea operelor enciclopedice de asemenea 
proporţii, a fost corelat, pe cît posibil, în cea pe care o 
discutăm aici, cu interpretări, cu atitudini, cu judecăţi 
de valoare. Oricare ar fi proporţiile articolelor, ele se 
deschid cu o definiţie sintetică de dicţionar explicativ 
obișnuit, care identifică sumar noţiunea. Cititorul nein- 
teresat de amănunte se poate opri la această explicaţie 
preliminară fundamentală, după care urmează date de 
natură istorică, ramificații şi relaţii, interpretări. Ceea 
ce deosebește de asemenea net Dicţionarul enciclopedic 
român de predecesorul său cel mai important este canti- 

tatea și valoarea ilustraţiilor. Aproape 6 000 de ilustraţii, 


planșe, hărţi, grafice și tabele, executate la nivelul teh- 
nicii poligrafice moderne, contribuie în mod hotăriîtor la 
completarea explicării noțiunilor. Pentru o lucrare cu 


profil enciclopedic, tirajul atins de recentul dicţionar — ; 


peste 100 000 de exemplare — nu are precedent și poate, 
el singur, demonstra că avem a face cu una dintre cele 
mai populare opere lexicografice româneşti. În aceste îm- 
prejurări, sîntem îndreptăţiţi să credem că lucrarea și-a 
atins principalul ţel propus, de a servi ca instrument de 


informare pentru un public cît mai larg. 
Ca orice operă similară, Dicţionarul enciclopedic ro- 


mân este încă perfectibil, din mai multe puncte de ve- ` 


dere : lista de cuvinte ar putea fi îmbogăţită cu noi ter- 
meni necesari şi totodată curățată de alţii ce depăşesc 
limitele sale actuale (de exemplu, de cuvinte comune ca 
bomboană, brânză, caș); unele definiţii tehniciste ar tre- 


bui reformulate pentru a putea sluji cu adevărat citito- | 


rului din afara specialității; realitățile româneşti din 
trecut ar merita desigur un loc mai substanțial în ansam- 
blul unei viitoare ediții noi etc. Oricum, opera lexicogra- 
fică aici în discuție constituie în esență o realizare de 
înalt nivel științific și ocupă, pe bună dreptate, un loc 
de frunte în cultura naţională. 

Pe la începutul secolului nostru, o „comisiune de spe- 
cialişti“ aflată sub conducerea lui R. Seișanu avea inten- 
ţia de a elabora o enciclopedie generală cu profil naţio- 
nal, prima din istoria lingvisticii române. Proiectată în 
fascicule cu apariţie lunară şi eșalonată pe o perioadă de 
circa doi ani, lucrarea urma să cuprindă terminologia 
tehnico-știinţifică (în sens larg), precum şi nume geogra- 
fice, istorice şi de personalităţi românești, vechi şi con- 


temporane. O primă și ultimă fasciculă s-a tipărit, în | 


anul 1910, la București, sub titlul Dicţionar enciclopedic 
român. Faţă de limitele propuse, lista de cuvinte a ope- 
rei pare destul de bogată, iar numele comune şi cele 
proprii sînt înregistrate laolaltă, într-o enumerare alfa- 
betică. unică. Articolele, de dimensiune medie, se deschid 
şi aici de obicei cu scurte definiții lingvistice. Di- 


versele accepțiuni ale cuvintelor apar în paragrafe in- 


dependente şi conțin numeroase sintagme subsumate 

(la acid, de exemplu, am numărat 22 de unități frazeolo- 
gice). Indicaţiile etimologice (directe sau originare) sînt 
inconsecvente şi- poartă în multe cazuri pecetea ama- 
toristă. 

Abia începută, opera condusă de R. Seişanu prezintă 
în istoria lexicografiei române doar un interes docu- 
mentar. 


* 


Lucrările enciclopedice cele mai numeroase sînt însă 
acelea consacrate exclusiv sau prin excelență numelor 
de personalități. Dintre ele, numai una se ocupă de per- 
sonalități universale, celelalte limitîndu-se la cadrul 
național. Excepţia amintită o constituie dicționarul lui 
N. T. Leontescu intitulat Biografiile oamenilor iluştri şi 
apărut la București, în 1938. Avem a face cu o operă de 
mici proporţii și cu o listă de cuvinte extrem de săracă 
(am zice, „antologică“). Cantitatea redusă de cuvinte se 
explică prin aceea că autorul și-a propus să reţină în 
opera sa doar „geniile“ recunoscute, universale și naţio- 
nale ; în consecinţă, la litera A au trecut cu succes exa- 
menul... genialităţii doar 16 personalităţi, la litera B doar 
22, la litera C numai 31.' Printre românii fericiţi cu acest 
epitet se numără Alecsandri, Caragiale, Creangă şi Mihai 
Viteazul, dar altora cam de aceeași valoare li se refuză 
dreptul de a intra în lista de cuvinte. Criteriile de se- 
lectare se dovedesc bineînţeles neserioase și inspiră de' 
la început suspiciuni cu privire la valoarea întreprinderii. 
În schimb, pentru personajele înregistrate se face o inu- 
tilă risipă de amănunte privind etapele vieţii, cadrul fa- 
milial, studiile, însușirile, opiniile altora despre ele etc. ; 
aflăm, de exemplu, că Ampere s-a născut „într-o casă 
cu mai multe caturi din Lyon“, că Bach a cunoscut 
„joarda“ unui frate mai vîrstnic care îl bătea „ori de 
cite ori i se năzărea“, Şi judecăţile de valoare, prea cate- 
gorice şi absolute, supără prin uniformitate (Poe ar fi 
„cel mai genial poet al Americii“, Ceaikovski „cel mai 
genial compozitor al Rusiei“ etc.). Din cele spuse rezultă, 
credem, cu ușurință, că încercarea lui N. T. Leontescnu 
rămîne întru totul mediocră. 

Primul dintre dicționarele enciclopedice închinate per- 
sonalităților românești a fost elaborat de D. R. Rosetti: 
se numeşte Dicţionarul contimporanilor şi a apărut la 
Bucureşti, în 18981. Autorul și-a început opera în 1896, 
printr-un apel adresat contemporanilor, cărora le era 
solicitat material biografic și mai ales autobiografic ; dar 
rezultatele apelului fiind extrem de puţin fructuoase, 
D. R. Rosetti s-a apucat să-și adune singur informarea, 
redusă strict la personalităţile româneşti ale secolului 
al XIX-lea. În lista de cuvinte relativ săracă (163 de 
nume proprii, la literele A şi B) intră oameni de ştiinţă 
din toate domeniile cunoașterii, scriitori și publicişti, 
militari și artiști, juriști, profesori și feţe bisericești. 
Schema articolelor, destul de sumară, cuprinde totuși 
elemente esenţiale pentru caracterizarea factologică a 
personalităţilor : data şi locul nașterii, studiile, dome- 
niile de activitate, data și locul morţii, opere. Indicaţiile 
bibliografice asupra operelor, destul de sigure, consti- 
tuie partea cea mai prețioasă a lucrării și fac din ea 
pînă astăzi un util izvor de informare. 

O remarcabilă operă întrucîtva similară prin obiec- 
tive, dar cu mult mai întinsă, promitea să fie dicţionarul 
biografic al lui Th. Cornel intitulat Figuri contimporane 
„din România. Proiectată în trei mari părţi independente 
(I. Societatea, politica, corpul avocaţilor, magistratura, 
științele și artele, învățămîntul... II. Clerul, diplomaţia, 
armata, presa, instituții publice și Particulare, societăţile, 
cluburile, finanțele. III. Industria și comerțuli. delimitate 
cam arbitrar şi cu ordinea alfabetică reluată, lucrarea 
n-a fost dusă la bun sfîrșit; din ea nu cunoaștem decît 
primele două litere ale părţii întîi (apărute la București, 
între anii 1909 și 1911), precum și un fragment disparat 
al aceleiași părți (apărut în anul 1912, în colaborare cu 
Marc-A. Jeanjaquet). În porțiunile tipărite figurează ex- 
clusiv nume de personalități românești, din perioada cir- 
cumscrisă la secolul al XIX-lea și la începutul celui ur- 
mător. Expunerile autorului sînt foarte amănunțite şi 
cuprind atît date biografice (numeroase și exacte), cît 


! Data „1897 de pe foaia de titlu a lucrării indică probabil 
momentul începerii tipăririi, nu al terminării ei. 

şi judecăţi de valoare întemeiate (personale sau citate 
după alte izvoare), analize și interpretări, fragmente din 
lucrările beletristice analizate sau reproduceri de artă 
(la artiștii plastici). Excepţional de preţios se dovedeşte 
mai cu seamă paragraful final al fiecărui articol, în care 
sint enumerate, în ordine cronologică strictă şi cu foarte 
puţine omisiuni, operele. personalităţii studiate. Textul 
românesc este dublat, pe coloana alăturată, de versiunea 
în limba franceză. Multe şi izbutite ilustraţii completează 
în mod fericit lucrarea, apărută în condiţii grafice fără 
precedent pentru operele enciclopedice. Faţă de aceste 
constatări, ni se pare îndreptăţit regretul că dicţionarul 
n-a putut fi continuat : ca operă de informare generală, 
el n-ar fi avut probabil nici astăzi rival în sectorul îm- 
brăţișat. 

Tot un dicţionar despre personalităţile românești (dar, 
de această dată, strict contemporane) a vrut să fie şi 
Enciclopedia română. Ilustrații. Biografii. Istoric, elabo- 
rată de L. Scărlătescu şi apărută la București, în 1913, în 
fascicule care din păcate reiau mereu ordinea alfabetică. 
Domeniul personalităţilor a fost, pe de altă parte, limi- 
tat aproape exclusiv la comerţ și industrie, iar lucrarea 
în ansamblu pare a îndeplini mai degrabă rolul de propa- 
gandist publicitar, de a prezenta şi recomanda (după cri- 
terii nu totdeauna obiective) o serie de proprietari de 
instituții economice, de întreprinderi industriale și de 
magazine. Datele informative sînt destul de bogate, dar 
opera poate fi cu greu acceptată printre cele propriu-zis 
lexicografice, datorită atmosferei de reclamă care o 
domină. 

În anul 1934 apărea, la Satu Mare, sub semnătura 
ungurilor transilvăneni Aladár Várady şi Geza Berey, 
Monografia ardeleană (Erdélyi monografia), dicţionar enci- 
clopedic censacrat numelor de personalităţi strict con- 
temporane ale provinciei (din toate domeniile de activi- 
tate) şi, în mult mai mică măsură, numelor de organi- 
zaţii, instituţii şi întreprinderi transilvănene. Avem a 
face cu o operă de informare elementară, cu suficiente 
date informative, în care meritul cel mai mare pare a-l 

avea bogata listă de cuvinte, poate excesiv de „deschisă“, 
dar utilă tocmai prin prezența în ea a personalităţilor 
mai modeste, de neaflat în alte izvoare similare. 

Lista dicţionarelor de personalităţi românești se în- 
cheie cu o lucrare remarcabilă : este vorba de Enciclo- 
pedia Cugetarea. Material românesc. Oameni şi înfăp- 
tuiri, elaborată de Lucian Predescu şi publicată la Bucu- 
rești, în anul 1940. În afara numelor de persoane, din 
toate domeniile și epocile, care constituie marea masă a 
dicționarului, autorul a inclus în lista de cuvinte pseudo- 
nimele, abrevierile şi inițialele sub care acestea apar în 
scris, titluri de opere şi de periodice, unele instituţii și 
fundații, locuri şi așezări de importanţă istorică, ba chiar 
și cîteva nume comune. Prin cele circa 25 000 de cuvinte 
înregistrate, lucrarea nu are precedent în istoria lexico- 
grafiei române printre dicționarele de nume proprii. Să 
notăm, de exemplu, că peste 7 000 de articole sînt con- 
sacrate personalităţilor în viaţă, şi un număr aproape 
dublu se ocupă de cele din trecut. Din păcate, volumul arti- 
colelor nu este direct proporţional cu valoarea personali- 
tăţii prezentate, mai cu seamă în cazul contemporanilor. 
Situaţia se explică mai ales prin împrejurarea că perso- 
nalităţile contemporane și-au alcătuit ele-însele articolele, 
pe baza unui chestionar întocmit de lexicograf și care 
cuprindea, fără diferențieri ierarhice de valoare, date 
amănunțite asupra nașterii, studiilor, funcţiilor și a dem- 
nităţilor, debutului, colaborărilor, activităţii profesionale, 
operelor etc. În aceste scheme autorul pare a fi inter- 
venit destul de rar, iar aprecierile sale de valoare și ca- 
racterizările trădează pe alocuri concepţii extremiste de 
dreapta. În orice caz, marea bogăţie a datelor trebuie lău- 
dată în lucrare, iar indicaţiile bibliografice, pe cît posibil 
exhaustive, constituie şi în cazul de faţă partea cea mai 
prețioasă a operei, o sursă de informaţie și în prezent utilă. 
Ilustraţiile adăugate la text sînt puţine și slab executate, 
deservind mai degrabă lucrarea. Dintre dicționarele nu- 
melor de personalităţi care au fost terminate, cel semnat 

de L. Predescu este fără îndoială nu numai cel mai bo- 
gat, dar şi cel mai bine realizat, cu toate scăderile sem- 
nalate. 


* 


Se simte în prezent nevoia alcătuirii unui dicţionar în 
care să fie adunată atît informaţia enciclopedică cît și 
lexicul comun curent al limbii române. Încercările ante- 
rioare, ale lui L. Şăineanu și I. A. Candrea — Gh. Ada- 
mescu, foarte lăudabile pentru cuvintele comune, au fost 
de mult depășite în ceea ce privește volumul și valoarea 
informaţiei enciclopedice. Noua lucrare ar avea misiunea 
să echilibreze în mod armonios cele două obiective, 
lingvistic şi enciclopedic, astfel încît să poată oferi pu- 
blicului un izvor suficient de cuprinzător pentru ambele 
domenii, indispensabil în informarea curentă generală. 

4 


IX. ALTE DICŢIONARE UNILINGVE 


1. Dintre numeroasele încercări individuale sau co- 
lective de a elabora un dicționar al sinonimelor românești, 
cunoaștem una singură din epoca contemporană care a 
putut fi dusă, într-un fel, pînă la capăt. C. I. V. Severin, 
filolog necunoscut, publica, în anal 1923, la Iași, lucrarea 
Synonimele limbii române cu radicali diferiţi, în raport 
mai cu seamă la lucrurile divine, la cult și la terminolo- 

„ gia seclesiastică. Avem a face totuşi doar cu o operă pre- 
liminară, căci autorul avea intenţia, mărturisită, ca, după 
un al doilea volum ce trebuia să stringă sinonimele cu „ra- 
dicali identici“, să ne ofere în final „un dicţionar com- 
plect de synonime române“ (Prefaţa, p. II). În practică, 
intenţiile n-au mai fost concretizate şi astfel istoria lexi- 
cografiei române este nevoită să consemneze astăzi doar 
prima parte din triptic. Organizarea materialului din 
opera apărută s-a făcut prin alegerea, din masa sinoni- 
melor, a unor așa-numite „capete“ de serii, devenite cu- 
vinte-titlu. Sub cele 254 de cuvinte-titlu (considerate 
„sinonimele principale“), Severin concentrează seriile 
sinonimice, relativ bogate (abstinenţă : „temperanţă, con- 
tinenţă, cumpătare, sobrietate, frînare, nelăcomie“), dar 
care pe alocuri depășesc în mod evident limitele identi- 
tății semantice (anahoret, pustnic, eremit, solitar, ascet, 
sihastru, schimnic, de exemplu, figurează în aceeaşi serie 
sinonimică cu monah şi călugăr). După enumerarea 
brută, autorul reia fiecare termen din serie în parte, îi 
arată etimologia (de obicei originară), sfera semantică și 
folosirea într-un context ilustrativ (proverb, expresie 
sau citat personal). Efortul de a sublinia deosebirile se- 
mantice dintre sinonime (de exemplu, temperanța se re- 
feră la pasiuni, continența la plăcerile sexuale, cumpă- 
tarea e legată de mîncare şi băutură etc.) ne amintește 

de concepţiile lexicografiei franceze care, în lucrările si- 
milare cele mai reprezentative, își propune să dovedească 
mai degrabă că nu există cuvinte ale căror sensuri să se 
acopere perfect. Lucrarea lui Severin, global săracă şi 
circumscrisă, nu poate satisface astăzi, cînd se așteaptă 
un dicţionar de sinonime al limbii române în întregimea 
ei ori măcar la nivelul limbii literare. 

2. Există în lingvistică două concepţii principale în le- 
gătură cu omonimia lexicală. Una, se pare cea mai răs- 
pîndită, consideră că sînt omonime cuvintele identice ca 
formă (şi pronunțare) dar deosebite ca origine şi, impli- 
cit, ca sens ; alta, care susţine că originea diferită nu este 
obligatorie în apariția omonimiei : este suficient ca două 
forme lexicale identice, de aceeași origine sau nu, să 
poarte conţinuturi semantice net deosebite, pentru a le 
putea considera omonime. Prima poziţie reflectă punctul 
de vedere istoric, cea de a doua stabilește drept criteriu 
exclusiv situaţia semantică a formelor identice. Din 
aceste concepţii diferite rezultă, în practică, două situaţii 
extreme : în primul caz se constată că, într-o limbă dată, 
omonimele lexicale sînt în general puţine ; în al doilea, 
dimpotrivă, că ele sînt foarte numeroase. Nu este de mi- 
rare, în aceste condiţii, că Gh. Bulgăr şi Al. Popescu-Mihă- 
eşti au îmbrățișat al doilea punct de vedere în Dicţio- 
narul de omonime pe care l-au publicat la București, în 
anul 1966. Pe baza criteriului amintit, autorii au strîns 
în opera lor aproape 1200 de dublete și triplete omoni- 
mice, provenite, în cea mai mare parte, din izolarea în 
articole de sine stătătoare a unor sensuri deosebite ale 
cuvintelor polisemantice. Pentru depistarea omonimelor, 
în sensul adoptat de ei, cei doi autori au parcurs Dicţio- 
narul limbii române. moderne din 1958 : ori de cîte ori 
li s-a părut aici că între două sensuri sau grupuri de sen- 
suri veriga de legătură lipsea, lexicografii au transformat 
cuvîntul polisemantic unic în serie de omonime, definind 
fiecare omonim cu explicaţii reproduse de obicei ca atare 
din izvorul fundamental folosit. Deși soldată, cum am mai 
spus, cu rezultate cantitative destul de bogate, încer- 
carea nu ni se pare întru totul convingătoare. Autorii 
înșiși recunosc de altfel (v. Prefaţa, p. 2) că ruperea: sau 
menţinerea cuvîntului polisemantic s-a făcut după cri- 

terii fatal subiective. În prea multe cazuri s-au trans- 
format în omonime sensuri evident înrudite ale unui cu- 
vînt unic (de exemplu, acustica „ramură a fizicii...“ şi 
acustica „calitatea de a propaga sunetele...“) ; în alte 
cazuri, şi mai numeroase, sensurile figurate ale cuvîntu- 
lui polisemantic s-au tăiat de cele proprii (acreală „în- 
suşirea de a fi acru“ de acreală „atitudine ursuză, supă- 
răcioasă“) procedeu inacceptibil, căci între cele două ti- 
puri de sensuri nu s-a pierdut nici o verigă semantică, ci 
s-a schimbat doar planul stilistic. Secţionarea în omonime 
a cuvintelor polisemantice a dus pe alocuri chiar la elimi- 
narea unor sensuri „neconvenabile“, care făceau puntea 
de legătură între mai multe sensuri altfel foarte deose- 
bite: la adunare, de exemplu, s-a eliminat sensul de 
„grup de oameni....“, spre a se putea împărţi cuvîntul în 
trei omonime mai convingătoare, „operaţie aritmetică“, 
„concentrare, strîngere la un loc a unor fiinţe, lucruri 
etc.“ și „organ reprezentativ“. Se mai adaugă şi faptul 
că în lucrare omonimele etimologice n-au fost diferen- 
țiate în vreun fel de cele exclusiv semantice şi astfel 
cele două tipuri de forme lexicale nu pot fi identificate 
în lista de cuvinte. Dar altul este, după părerea noastră, 
viciul de bază al lucrării. Într-un dicționar de omonime 
conceput pe criteriul diferenţierilor semantice, pentru a 
putea stabili exact cazurile în care s-au pierdut veri- 
gile de legătură din interiorul cuvintelor polisemantice, 
autorii ar fi trebuit să cunoască mai întîi toate sen- 
surile acestor cuvinte, nu numai pe cele oferite de 
Dicţionarul limbii române moderne, după care s-au 
orientat. Pierzînd din vedere că folosesc un izvor care 
înregistrează doar selectiv situaţia semantică a cuvinte- 
lor polisemantice, cea de la nivelul limbii literare, au- 
torii au creat numeroase omonimii nejustificate chiar 
față de propriul lor punct de vedere, adică în cazuri cînd, 
în realitate, verigile semantice nu erau pierdute, ci doar 
neînregistrate de izvorul (se pare, unic) folosit. 

3 În anul 1938 a apărut, la București, Dicţionarul 
analogic românesc al lui Ștefan Florescu. Pornind de 
la ideea că „pentru a reda gîndirea în toate aspectele şi 
nuanțele ei complexe“ vorbitorul (și scriitorul, în sensul 
cel mai larg) are nevoie de „un vocabular abundent şi 

variat“ (p. 3), autorul constată, pe bună dreptate, că me- 
canismul memoriei nu ne pune întotdeauna la dispoziţie, 
în momentul oportun, cuvîntul cel mai adecvat ; adesea 
termenul banal, inexpresiv sau impropriu ia locul, în 
vorbirea şi în scrisul nostru, cuvîntului potrivit ; așa se 
explică, de exemplu, de ce cuvinte ca apt, excelent sau 
avantajos sînt adesea exprimate prin bun, calificativ 
generic, nenuanţat, sau de ce spunem că vedem fenome- 
nele (pe care, de fapt, le observăm). Dacă în comunica- 
rea orală, curentă, cerinţele de exprimare sînt mai puţin 
pretenţioase, în scris însă, unde se operează cu nuanţe 
precise, obligaţiile noastre cresc în mod evident. Efortul 
de a găsi în scris termenul potrivit poate stînjeni sau 
chiar curma şirul raţionamentului, avîntul inspiraţiei. 
Dicţionarul lui Florescu, un dicţionar al cuvintelor „re- 
calcitrante“, s-a născut așadar din dorința de a servi 
scriitorilor ca instrument de lucru imediat, de depistare 
operativă a termenului dorit. Practica ne arată că în ge- 
neral putem găsi repede termenul ce constituie apro- 
ximarea grosolană a ideii legate de cuvintul care ne 
scapă, adică un sinonim parţial sau măcar un element le- 
xical analogic. Pentru a ajunge de la aceștia la termenul 
căutat, autorul a despărțit ansamblul cuvintelor uzuale 
în mari grupuri lexicale ce gravitează, fiecare, în jurul 
unei idei. El și-a ales 373 de aşa-numite „cuvinte cen- 
trale“, purtătoare ale ideii, sub care a grupat, în ordine 
alfabetică, peste 17 000 de termeni analogici și de sino- 
nime parțiale (de exemplu, sub calitate apar abil, activ, 
adevărat, afabil, ager, agreabil, amabil etc., toți termeni 
asociativi, iar sub înlătura se înșiră a alunga, a concedia, 
a curăți, a deplasa, a depărta ete., sinonime perfecte și 
parțiale). Parcurgerea seriilor astfel organizate indică 
sau sugerează cuvîntul necesar într-un caz dat. Intere- 
sant și relativ bogat, dicționarul lui Florescu suferă to- 
tuși de un evident neajuns: neţinînd seamă de situația 
cuvintelor polisemantice, el înregistrează laolaltă serii 
semantice eterogene, aparţinînd mai multor sensuri di- 
ferite ale acestor cuvinte, deși fiecare sens își avea, în 
realitate, seria analogică și sinonimică proprie, adesea 
foarte diferită. Şi numărul „cuvintelor centrale“ este cu 
mult mai redus decît ne-am aștepta, dacă avem în ve- 

dere multitudinea şi varietatea ideilor generale ce pot fi 
stabilite în limbă. 

4. Dicţionarul onomastic românesc al lui N. A. Con- 
stantinescu a apărut la București, în anul 1963, Avem å 
face cu o lucrare lingvistică realizată de un istoric, cu 
toate avantajele şi limitele ce decurg din aceasta 1. Me- 
ritul fundamental al autorului este de a-și fi construit 
dicționarul pe baza a numeroase surse documentare ve- 
chi şi de a ne fi oferit o mare bogăţie de informaţii . 


istorice. Din păcate, nu se poate spune același lucru < 
despre informaţia lingvistică, domeniu în care se con- . 


stată lipsuri bibliografice esenţiale, precum şi folosirea 
unor izvoare de mult depășite de progresele disciplinei. 
Deși cu o listă de nume proprii de persoane extrem de 


bogată (în care, pe nedrept, au fost acceptate chiar cu- ; 


vinte romane și trace neexistente în limba română), 
lucrarea neglijează totuşi aproape cu desăvirşire pe cele | 
frecvente actuale ; afirmaţia autorului că nu l-au interesat 
numele proprii de .persoane actuale nu poate consti- | 
tui singură o justificare a hiatusului conştient. Tot nejus- ; 
tificată rămîne împărțirea materialului în trei mari sec- 
țiuni (nume calendaristice ; nume laice ; nume rare), după 
criterii neclare şi care se află pe planuri diferite. În ca- 
drul celor trei secţiuni, cu ordinea alfabetică reluată, - 
cuvintele sînt grupate pe „cuiburi“ lexicale, derivatele 


figurînd alături de cuvîntul-titlu și, de asemenea, ca tri- “i 


miteri la locul alfabetic. Atît cuvintele-titlu cît și deri- 
vatele au indicaţia etimologică, cu traducerea sensului eti- 
monului, de cîte ori este cazul. În partea etimologică 
însă autorul vădeşte lacune serioase, mai ales în explica- 
rea evoluţiilor fonetice şi a formării derivatelor. Ur- 
mează izvoarele în care apare cuvîntul înregistrat, în 
ordinea lor istorică ; ele constituie, după cum am mai 
spus, partea forte a dicționarului și contribuţia cu ade- 
vărat remarcabilă a autorului la dezvoltarea domeniu- 
lui. Izvoarele sînt însoţite de numeroase precizări de na- 
tură istorică ori semantică, generatoare de sugestii. Și 
așa foarte util, dicţionarul lui N. A. Constantinescu ar fi 


1 Vezi recenzia lui Al. Graur din 


i € Studii şi cercetări 
lingvistice, 1966, nr. 3, p. 355—359. Er ; 

putut probabil deveni o lucrare global remarcabilă, dacă 
la edificarea lui autorul şi-ar fi asociat un lingvist. 

5. Interesul pentru studierea cantitativă a vocabula- 

rului a crescut enorm în secolul nostru, mai ales în de- 
ceniile din urmă. Acest interes este legat de obiective 
multiple : printre ele, stabilirea unor vocabulare esen- 
țiale bazate pe ierarhizarea statistică a cuvintelor după 
uz (şi foarte utile pentru învățarea limbilor străine şi 
chiar a limbii materne); studiul stilurilor funcţionale 
și individuale ; perfecţionarea sistemelor de coduri ne- 
cesare în cibernetică, mai ales pentru mașinile de tra- 
dus. Frequency Dictionary of Rumanian woords (Dicțio- 
narul de frecvență al cuvintelor româneşti), apărut în 
1965, la Londra, Haga şi Paris, în elaborarea lui A. Juil- 
land, I. Juilland și P. M. H. Edwards, urmăreşte, în 
esență, primul dintre scopurile amintite, delimitarea vo- 
cabularului de bază al limbii române. Autorii (dintre 
care. primii doi sînt români) și-au construit lucrarea pe 
baza a circa 500 000 de cuvinte-text, extrase din cinci 
domenii ale scrisului : literatura dramatică; nuvele și 
romane ; literatura eseistică ; literatura tehnică ; publi- 
cistică. S-au parcurs, în acest scop, 85 de izvoare con- 
temporane, la care se adaugă un număr cu mult mai 
mare de texte sondate. Datele statistice obţinute au 
fost grupate în două secţiuni distincte ale dicționarului. 
În prima s-au înregistrat, în ordine alfabetică, cuvintele 
care s-au dovedit a avea frecvenţa, dispersia (adică re- 
partiția pe texte) şi circulația (în cele cinci domenii de- 
limitate) cea mai ridicată, în total 4893 de termeni ; 
elementele lexicale figurează în această listă atît în forma- 
tip cît şi în formele gramaticale (flexionare) existente 
în texte, şi sînt însoțite de indici numerici care arată 
situația cantitativă a circulației, frecvenței și dispersiei 
lor ; indicele de frecvenţă globală este, la rîndul lui, îm- 
părţit, pentru fiecare cuvînt în parte, pe cele cinci dome- 
nii ale scrisului amintite mai sus. În a doua secţiune, 
autorii ne oferă trei liste paralele de cuvinte în care ter-- 
menii se află dispuşi în ordinea descrescîndă a celor trei 
indici de bază (circulaţie, frecvență, dispersie); aici s-a 
făcut așadar ierarhizarea cantitativă a vocabularului 
esenţial extras din texte. Impunătoare la prima vedere 

prin bogăţia materialului sortat (cu mijloace mecanizate), ` 
lucrarea este fundamental viciată de unele erori şi in-4 


suficiențe de metodă, pe bună dreptate aspru criticate 1, 


Chiar împărţirea iniţială pe domenii a textelor se dove- A 


deşte precară : făcînd din literatura dramatică şi din proza 
artistică două manifestări deosebite ale scrisului, creînd 
un domeniu eseistic independent nejustificat, repartizînd 
în mod paradoxal pe domenii unele izvoare 3, reprezen- 
tind insuficient prin texte literatura tehnică și cea pu- 


blicistică, autorii au creat false relații cantitative între ` 


domenii. Mai grav apare faptul că adesea criteriul frec- 


venţei, suprem în statistica lexicală, este sacrificat în j 
favoarea criteriului, în realitate subordonat, al disper- { 


siei : cuvintele care nu întrunesc dispersia 3 (adică nu 
apar măcar în trei din cele cinci domenii stabilite) au 
fost înlăturate din listele dicționarului, independent de 


frecvenţa lor (uneori apreciabilă) în domeniile în care 


există înregistrate. Așa se explică, probabil, absenţa din 


dicţionarul de frecvenţă a unor termeni ca aţă, băț, bubă, d 
ctocan, cu (prepoziţia !), femeie, fluier, lene, mijloc, suge, i 
ud, vulpe, vîna, care fac parte din fondul lexical princi- î 


pal al limbii române 3. La aceste aspecte se adaugă unele 
serioase erori în indicii numerici calculaţi 4, fapt care pune 
sub semnul îndoielii chiar rezultatele matematice obţi- 
nute. În aceste condiţii, se poate spune că lingvistica ro- 
mânească își așteaptă încă dicţionarul de frecvență 
adecvat, aşa cum a fost el preconizat în coloanele unor 
reviste5. Deocamdată, cercetătorii români întreprind doar 
studii parţiale de statistică lexicală, consacrate unor sti- 
luri, unor scriitori sau unor texte unice. 

6. Am pomenit în primul volum al Schiţei noastre 
(p. 98) încercarea lui Gh. Asachi de a elabora, probabil pen- 


tru nevoi strict personale, un dicționar de rime al limbii 


1 Vezi recenzia lui Gh. Bolocan din Limba română, XV 
(1966), nr. 2, p. 200 şi urm. 

2 O istorie a dreptului apare înglobată, de exemplu, la lite- 
ratura tehnică, iar o istorie a României la eseistică. 

3 Vezi Al. Graur, Incercare asupra fondului principal 
lexical al limbii române, Bucureşti, 1954, p. 48 și urm. 

1 Vezi Gh. Bolocan, recenzia citată, p. 208—299. 

5 Vezi Limba română, XV (1966), nr. 4, p. 339 și urm. 

române. O iniţiativă similară înregistrăm şi la Mihail 
Eminescu : de la el ne-a rămas un număr de cinci caiete 
(astăzi aflate în posesia Bibliotecii Academiei Române) 
în care au fost adunate — și în parte organizate după 
ordinea alfabetică a terminaţiei — numeroase cuvinte 
româneşti, folosite ca atare în poezia sa. Şi în cazul de 
faţă avem a face cu un instrument de lucru personal, 
iar nu cu o operă destinată tiparului. Materialul emines- 
cian din aceste caiete a fost inclus, mult mai tîrziu, de 
N. Șerban, în Dicţionarul de rime pe care l-a publicat 
la București, în 1948. 

Dar între aceste două lucrări, lexicografia românească 
mai cunoaşte în timp alte două întreprinderi similare, 
ambele tipărite. În 1890 apărea, tot la București, un mic 
Dicţionar de rime semnat de Brochet și Senea, pseudo- 
nime în spatele cărora pare a se ascunde un autor unic, 
I. A. Candrea, cel puţin dacă luăm drept întemeiate in- 
formaţiile de care dispunem t. Subtitlul comercial al dic- 
ționarului (care arată că lucrarea ar conţine „toate cu- 
vintele româneşti, așezate după rimă și accent“) este in- 
firmat de material, organizat într-o listă ce nu depășește 
2 500 de termeni. Aceştia apar înregistraţi în ordinea 
alfabetică a unor tipuri de terminaţie fixate convenţio- 
nal (de exemplu, sub terminația -aică figurează, în 
ordine, braică, daradaică, jamaică, maică, șaică), şi atît 
sub formele tip (de nominativ singular, de infinitiv) cît 
şi în cele flexionare (sub terminația -gale, apar, de 
exemplu, formele agale, bengale, conjugale, dangale, 
egale...). Pentru delimitarea listei de cuvinte autorul s-a 
condus după un dicţionar bilingv, cel român-german al 
lui L. Şăineanu care abia apăruse (în 1889), iar scopul 
exclusiv al lucrării a fost acela de a înlesni „pe oricine 
în compunerea poeziilor“ (p. 5). 

Din aceeaşi perioadă datează Dicţionarul complect de 
rime apărut la Galaţi, fără indicaţia anului și sub semnă- 
tura lui Noel Omit, pseudonim al editorului, scriitorului 
și filologului T. Nebunelli. Avînd o organizare întru to- 
tul similară cu a contemporanului amintit, lucrarea lui 


1 Vezi Gh. Adamescu, Contribuţiune la bibliografia ro- 
mânească, III, Bucureşti, 1928, p. 240. 

Nebunelli diferă de aceasta doar prin listele ceva mai bo- | 
gate de cuvinte înregistrate. 
Opera deja amintită a lui N. Serban întrece însă net 


y 


toate întreprinderile similare anterioare, atît prin am- ? 


ploarea materialului înregistrat, cît și prin rigurozitatea 
organizării lui. Pentru prima dată în istoria lingvisticii 
române, autorul întrevede utilitatea mai complexă a unei 
astfel de opere : dacă, pe bună dreptate, ea serveşte în 
primul rînd poeţilor, lingviștii pot, la rîndul lor, să o 
exploateze în studiile închinate flexiunii și formării 


cuvintelor, de vreme ce viața cea mai intensă a cuvinte- . 
lor se petrece în terminația lor. În inventarul dicţiona- 

.rului figurează laolaltă cuvinte comune (uzuale, tehnico- j 
ştiinţifice, regionale şi chiar arhaice, dacă ele s-au folosit ; 


de către poeţi), nume proprii (geografice și istorice), for- 
mele-tip și cele flexionare. Ordinea alfabetică inversă ! 
este absolută, adică ţine seamă de fiecare element al ter- 


minaţiei : în cadrul terminaţiei -a, de exemplu, cuvin- ` 


tele cu finalele -ba, -ca, -da, -ea, -fa, -ga etc. figurează, j 
în această ordine, în grupe independente. Împingînd însă 
prea departe analiza și despărțind în ramificații aparte } 
(cu terminația mereu reluată alfabetic) rimele monosi- 


labice, bisilabice, trisilabice ete., finalele verbale de cele : 


nominale, autorul ajunge în cele din urmă să ne ofere o 
lucrare complicată, greu de consultat. 

Deficiențele predecesorului au fost înlăturate de Dicţio- 
narul invers publicat, în 1957, de un colectiv de lingviști 
condus de Al. Graur. În noua operă lexicografică, apărută 
la București, ne întîmpină o aşezare unică a cuvintelor 
în ordine alfabetică inversă, adică pornind de la finalul 
cuvintelor ; toate cuvintele cu aceeași terminaţie, inde- ] 
pendent de numărul silabelor lor și chiar de accent, apar ` 
adunate la un loc. De astă dată, lucrarea a fost elabo- 
rată în primul rînd pentru nevoile lingvișştilor, ca instru- 
ment profesional de lucru pentru un viitor tratat de 
formare a cuvintelor în limba română. Modelul folosit 
la noul dicţionar este un dicţionar similar elaborat pen- 
tru limba latină de Otto Gradenwitz și publicat la 
Leipzig, în 1904. Cât pentru lista de cuvinte, s-au utilizat 
manuscrisele dicționarului academic: ele au furnizat: 

autorilor peste 135 000 de cuvinte şi variante lexicale, 
în forma flexionară tip, cifră ce depăşeşte cu mult limi- 
tele cantitative ale predecesorilor. Să mai subliniem în 
această lucrare faptul că la toate cuvintele înregistrate 
autorii au arătat categoria gramaticală, iar la cele mai 
puţin cunoscute au indicat și accentul. 

7. Fiecare reformă ortografică a limbii române din 
secolul nostru a fost urmată de apariţia unor așa-numite 
dicţionare ortografice 1. 

“Mai toate aceste dicționare sînt alcătuite din două 
părţi distincte, dintre care prima, în care se explică prin- 
cipiile, nu are în realitate nimic a face cu lexicografia, 
în timp ce a doua, care oferă liste de cuvinte așezate în 
ordine alfabetică și în forma recomandată de principii, 
constituie indicatoare lexicografice valoroase prin folosul 
lor practic imediat, dar care, nici ele, nu pot fi conside- 
rate dicționare propriu-zise. Prin urmare, ni se pare jus- 
tificat faptul ca lucrarea de față să nu insiste mai mult 
asupra acestor indicatoare. 

8. Am avut şi pînă aici, în repetate rînduri, prilejul 
să arătăm că dicționarele explicative unilingv= cele mai 
prețioase au înregistrat (şi de obicei au defir.it) ru numai 
cuvinte izolate, ci şi unități frazeologice subsumate : 
numeroase sintagme, locuţiuni, expresii, proverbe și zică- 
tori, cu un cuvînt contextele împietrite cu valoare se- 
mantică specifică, mai cunoscute, și-au aflat locul în 
aceste lucrări. Există însă şi dicţionare (sau, mai bine zis, 
opere lexicografice) consacrate exclusiv unităţilor frazeo- 


1 Iată doar cîteva dintre ele, ceva mai întinse: N. Stoia, 
Dicţionarul ortografic al limbii române, Timişoara, 1926 ; 
S. Puşcariu şi T. Naum, Indreptar şi vocabular ortogra- 
fic, Bucureşti, 1932 (cu mai multe ediţii revizuite și completate ; 
ultima, a V-a, din 1946); Şt. Pop, Dicţionarul ortografic al lim- 
bii române, București, 1932 (a treia ediţie, în 1944); Fischer- 
Galaţi. Index alfabetic al tuturor cuvintelor exemplificrte în 
regulile ortografice, Bucureşti, 1932; I. Tolan, Noul dicționar 
ortografic al limbii române, Arad, 1932; D. Teodorescu- 
Craiova. Îndreptar ortografic, Craiova, 1934 (apărut în mai 
multe ediții nedatate); Mie dicţionar ortografic (lucrare colec- 
tivă), București, 1953 (ediţia a II-a, în 1955); Indreptar orto- 
grafic. ortoepic şi de punctuație (lucrare colectivă), București, 
1960 (ediţia a II-a, în 1963).' 

logice : unele şi-au propus să înregistreze cu precădere 


tezaurul popular (proverbe, zicători, expresii), altele pe 
cel cult (maxime, sentinţe, aforisme) ; în unele materialul 
frazeologic este organizat strict alfabetic, în ordinea ele- 
mentelor componente, în altele, cele mai numeroase, în 


ordinea alfabetică a cuvintelor-cheie conţinute în unităţile. ! 
înregistrate ; de obicei sensul acestor contexte expresive ` 


sau moralizatoare este explicat în definiţii propriu-zise, 
ca în dicționarele obișnuite. 


În fruntea tuturor operelor lexicografice frazeologice : 


se află, fără îndoială, celebra culegere în zece volume a 


lui Iuliu A. Zanne, Proverbele românilor din România, 


Basarabia, Bucovina, Ungaria, Istria și Macedonia, apă- 
rută la București, între anii 1895 şi 1903. Pornind de la 
o bibliografie impresionantă, exploatînd un imens mate- 
rial obţinut de la sute de corespondenţi din toate regiu- 
nile ţării şi din toate dialectele române, precum și acela 
adunat, în veacul trecut, de vornicul Iordache Golescu, 
Zanne a izbutit să ne ofere una dintre cele mai bogate 
liste de unităţi frazeologice pe care o cunoaștem în vreo 
limbă anume, circa 50 000. Gruparea după conţinut s-a 
făcut pe baza unor teme mari („omul şi organele sale“, 
„despre viaţa fizică“, „despre viața socială“, „credinţe, 
obiceiuri, eresuri“ etc.), în cadrul cărora unitățile frazeo- 


logice au fost repartizate în ordinea alfabetică a cuvin- j 


telor-cheie. Autorul încearcă să facă, ajutat de unele 
semne convenționale, ierarhizarea acestor unități după 
circulație şi natură, identificînd materialul de circulaţie 
populară generală, cel regional, cel care apare în scrisul 
cult, precum şi materialul dubios. După ce înregistrează 
unitatea frazeologică (împreună cu toate variantele sale), 
Zanne indică izvoarele din care ea a fost culeasă, o explică, 
adesea cu numeroase referiri istorice concrete, şi ci- 
tează exemple analoge din diverse limbi străine. Un bo- 
gat sistem de corelaţii leagă între ele cuvintele-cheie 
care adună contexte similare. Titlul principal al lucrării 
(Proverbele românilor) derutează totuşi, căci opera nu 
conţine, cum s-ar crede, exclusiv proverbe ; subtilul (Pro- 
verbe, zicători, povăţuiri, cuvinte adevărate, asemănări, 
idiotisme şi cimilituri), mult mai cuprinzător, nu arată 
nici el explicit că această culegere este, cel puţin în al 

doilea rînd, şi un dicționar de expresii ; într-adevăr, a da 
pe brînci, a sta cu braţele încrucișate, a sta cu burta la 
soare, a rămîne cu buzele umflate, a-și linge buzele, și 
mii de alte asemenea îmbinări lexicale înregistrate aici, 
trebuie trecute în categoria expresiilor, iar şi noi am fost 
copii, n-are ochi să mă vadă etc., în categoria idiotismelor 
(în sensul cel mai larg al cuvîntului). Depăşirea limitelor 
enunțate trebuie în acest caz mai degrabă lăudată la au- 
tor, care ne-a transmis astfel o monumentală culegere a 
unităţilor frazeologice românești, neîntrecută pînă a 
pentru domeniul paremiologic. Toate operele similare ul- 
terioare, mult mai reduse, se limitează de obicei la selec- 
tarea după uz a materialului adunat de Zanne, cu adao- 
suri şi schimbări de structură neînsemnate a 

Pentru dialectul aromân dispunem de dicționarul fra- 
zeologic al lui P. Papahagi, Graie aromâne, apărut la 
București, în anul 1905. Lucrarea înmănunchează şi gru- 
pează după cuvîntul-cheie, în ordine alfabetică, 1822 de 
unităţi frazeologice specifice dialectului românesc sud-du- 
nărean, prin excelență proverbe şi expresii. Cînd unita- 
tea frazeologică aromânească are în dacoromână un 
corespondent înrudit de formă şi conţinut, acesta se înre- 
gistrează ca atare („Zorea ti nveaţă. Nevoia te învață“), 
ținînd totodată şi locul explicaţiei ; cînd un asemenea 
corespondent nu există, transpunerea în dacoromână se 
face „literal“, fiind urmată de tilcuirea propriu-zisă, pe 
cît posibil exprimată printr-o. altă unitate _frazeologică 
(„Nu adukaște di zbor. Nu pricepe de vorbă. A fi greu 
de cap“). Culegerea lui P. Papahagi ni se pare interesantă 


1 Vezi între altele I. A. Candrea, Dicţionar de proverbe şi 
zicători, Bucureşti, 1912, care reduce la minimum şi nomar 
explicațiilor; Gh. D. Mugur și V. Vo icu le scu, Prover A 
Bucureşti, 1928; M. Rahmil, Ghicitori şi proverbe, vol. F b» 
Bucureşti, 1957; C. Bărbulescu şi Gh. Ghiţă, Din “perene 
ciunea poporului, Bucureşti, 1957 ; Apa trece, pietrele rămân. n 
verbe româneşti, ediţie îngrijită de G. Munte a n, Ei: 
1966, reapărută, în 1967, cu titlul schimbat Prover be Ale ei 
Să mai adăugăm, la acestea, două culegeri antologice din fe ecţia 
lui Zanne, apărute în anii 1907 şi 1959, precum și e tel tat 
a lui S. Teodorescu-Kirileanu, Proverbe agrico e, aie 
rești, 1923, care reține 733 de proverbe „legate prin excelenţă 
viaţa rurală şi mai ales de practica agricolă. 

prin faptul că arată măsura în care dialectul aromân s-a 


dezvoltat în mod specific în direcție expresivă. i 
ă de tranziție de la materialu 


apărut în prima sa ediţie la București, în anul 1923. Au- 


torul a adunat între filele lucrării un material eterogen : i 


torilor români culţi. Contextele, grupate în ordinea alfa- 


betică absolută, sînt însoţite de indicarea autorului, a : 
operei. ŞI ici-colo de explicaţii de natură semantică sau i 
istorică. În ediția a Il-a („revizuită şi adăugită“), publi- | 
cată în 1927, la București, lista unităţilor frazeologice s-a ` 
ales cu expresii pro- : 


îmbogăţit în mod simţitor, mai 

Priu-zise, iar indicaţiile explicativ i i 
e au devenit c 

numeroase. ae fa 


ces în epocă Glosarul de aforisme al lui S. ici 
(București, 1 897), prima operă de acest tip în pi a 
l ; înregistrat aparţine ce ă i 
INSUȘI ; pe o temă dată, devenită ale aere 
în ordine alfabetică, lexicograful face consideraţii afo- 
ristice glumeţe sau ironice, adesea pline de spirit (acul 
ar fi, de exemplu, „epigramistul cel mai înțepător“ iar 
șoarecul „vrăjmașul scrierilor lui Iacob Negruzzi“) Tva- 
DOvICI și-a republicat în două rînduri (cu titlu schimbat) 
mica culegere, modificînd în mod radical în ediţiile ur- 
mătoare lista de cuvinte-cheie și contextele aforistice 

po cult poate fi considerată cu- | 
noscutul Dicţionar de citate românești al lui B Marian i 
i m: 


P: 


(v. S. Ivanovici, Dicționar, București, 1898 şi idem, Dic- 
ționarul intelectualilor, Bucureşti, 1904). Cel mai mare 
succes de public dintre culegerile lexicografice de unități 
frazeologice livrești l-a avut însă Dicţionarul de citate și 
locuţiuni străine (București, ante 1916) al lui B. Marian, 
din care, în decurs de numai un deceniu, au apărut nu 
mai puţin de cinci ediţii, mereu îmbogăţite. Autorul a 
grupat unităţile frazeologice pe limbi (latină, greacă ve- 
che, franceză, germană, italiană, engleză), iar în cadrul 
limbilor în ordine alfabetică absolută. Fiecare context 
este reprodus în original și în traducerea românească li- 
terală, după care urmează, ori de cîte ori este cazul, 
interpretarea semnificativă, explicaţia istorică etc. Se 
citează, de asemenea, izvoarele din care au fost extrase 
unităţile frazeologice. În seria dicționarelor de maxime, 
sentinţe şi aforisme universale mai poate fi citată lucra- 
rea lui B. Königstädtler, Dicţionarul. de aur al înțelep- 
ciunii în viaţă (Sf. Gheorghe, 1926), o traducere pre- 
lucrată după limba germană efectuată de G. Buda, dar 
mai ales Dicţionarul de maxime comentat al lui Tudor 
Vianu (București, 1962). În acesta din urmă autorul a 
grupat alfabetic, sub 251 de cuvinte şi sintagme-titlu 
(„cheie“), gînduri ale filozofilor, scriitorilor și savanților 
orientali, latini, greci și moderni, în care s-au cristalizat 
pregnant concluzii ale experienţei generale. Lucrarea se 
înrudește structural cu aceea mai sus citată a lui B. Ma- 
rian, deosebirea dintre cele două izvoare fiind totuși pe 
alocuri evidentă ; Vianu înregistrează mai întîi contex- 
tul tradus și apoi ne oferă corespondentul original, apa- 
ratul său ştiinţific e mai bogat, iar explicarea maximelor 
mai insistentă. l 
* 


Ceea ce se aşteaptă în primul rînd de la lexicografia 
frazeologică românească viitoare ni se pare a fi un dicțio- 
nar de expresii populare cît mai bogat și mai bine deli- 
mitat, care să însumeze imensul material în prezent 
risipit în diverse culegeri sau în dicționarele explicative, 
şi care totodată să explice cît mai exact unitățile frazeo- 
logice înregistrate. 

mi mea: 


ip mA e aie m iamar 


zmei 
E 


X. DICȚIONARELE ETIMOLOGICE 


De la Cihac încoace, în curs de aproape un secol, pre- 
ocupările etimologice aplicate la limba română s-au în- 


mulțit enorm. Ele se găsesc astăzi dispersate în mai multe : 
tipuri de izvoare : în dicționare etimologice propriu-zise, 4 
în dicționare explicative cu indicații etimologice, în sfir- ; 
şit în studii și contribuții lexicografice (apărute în studii . 
de specialitate sau chiar în volum) care își propun să sta- . 
bilească sau să rectifice etimologia unor cuvinte izolate | 
din sistemul lexical. Aceste studiit, adesea foarte valo- | 
roase, depășesc totuși limitele propuse de Schița noastră, ; 
care are în vedere dicționarele propriu-zise ; cît despre 4 


dicționarele explicative cu indicații etimologice, ele au 


fost evaluate = şi din punct de vedere al acestor indi- j 
cații — în mai multe capitole anterioare ale volumului 4 


de faţă. 


Rămâne așadar să urmărim, mai jos, numai dicționa- t 
rele etimologice propriu-zise, generale şi speciale, de alt- ` 


fel cu mult mai numeroase decît s-ar părea la prima 
vedere, dacă judecăm exclusiv după titlul lor nu întot- 


deauna elocvent ; căci, trebuie s-o spunem în mod anti- 


cipat, multe dicţionare etimologice se ascund în spatele 
unor titluri derutante, justificate doar în parte prin 
conţinutul lor predominant. Şi afirmația noastră din pri- 
mul volum al Schiței, potrivit căreia lucrarea lui Cihac 
„reprezintă pînă astăzi singurul dicţionar etimologic care 
ia în consideraţie toate elementele constitutive principale 
ale lexicului limbii române“ (p. 104), adevărată în mo- 
mentul formulării ei, necesită în prezent o fericită 
rectificare ; căci între timp a fost încheiată tipărirea, pe 


1 Cele mai multe se află răs îndite î siste i 
din Cluj şi Arhiva din Iași. j AE A ER 


260 


fascicule, a celui de-al doilea dicționar etimologic general 
al limbii române : este vorba de Diccionario etimológico 
rumeno (La Laguna, 1958—1966), elaborat de Alexandru 
Ciorănescu, cu care își şi propune să înceapă prezentarea 
la obiect din capitolul de faţă. 


+ 


Profesor la universitatea spaniolă din La Laguna, 
localitate situată în insula Tenerife din Arhipelagul Ca- 
narelor, lingvistul român Alexandru Ciorănescu s-a 
consacrat un lung şir de ani adunării izvoarelor, elabo- 
rării şi publicării masivului său dicţionar. Ideea unei ase- 
menea lucrări i-a răsărit încă din anul 1948, fiind repede 
urmată de depistarea şi colectarea informării ; redacta- 
rea efectivă, începută în 1955, s-a făcut după un plan 
nepreconceput, care se va contura însă cu fermitate pe 
parcursul muncii, pentru a da naştere unui dicţionar de 
o exemplară unitate. Structura şi limitele noii opere 
lexicografice se înrudesc prea puţin cu dicţionarul lui 
Cihac, cum şi era de conceput pentru o lucrare apărută 
la aproape un secol după acesta. Dacă, de pildă, lexi- 
cograful contemporan a acceptat să grupeze cuvintele 
tot pe „cuiburi“ lexicale eterogene, în care s-au adunat 
laolaltă derivate propriu-zise şi cuvinte împrumutate in- 
dependent (vezi manie, sub mînie ; manișcă, sub manșon ; 
ceainic, sub ceai ; remarca şi remarcabil, sub marcă etc.), 
în schimb el a renunţat la secţionarea pe origini a ma- 
terialului, folosită de predecesor, dînd cuvintelor-titlu 
principale o enumerare alfabetică unică, mai firească și 
mai practică. Mult mai puţin circumspect decît Cihac în 
privinţa neologismelor, Ciorănescu include în lista de cu- 
vinte a dicționarului. său mii de împrumuturi recente de 
oarecare circulaţie !, şi mărește astfel pînă la peste 25 000 
de cuvinte repertoriul lucrării, cu circa 8 000 mai multe 
decît ne oferise Cihac. Avem a face astfel cu cel mai 
bogat dicţionar etimologic general al limbii române. Ia- 
răşi spre deosebire de predecesor, Ciorănescu pune din 


1 Unele lipsuri ni se par totuşi nejustificate chiar faţă de 
criteriile selective impuse de autor: în lucrare figurează neo- 
logisme rare ca maca, machiavelic, maculă, manicură, dar lip- 
sesc altele frecvente ca macera, machia, macrocosm, maltrata etc. 

plin la contribuţie dialectele române sud-dunărene, in- 


troduce noțiunile de „etimologie necunoscută“, „origine; 


dubioasă“ și „formaţie expresivă“ (onomatopeică), înmul- 


țește în mod justificat sursele de provenienţă, analizează | 
slave concrete și cea] 


influenţa lexicală slavă pe limbi 
greacă pe cele trei straturi furnizoare, înlocuiește indi- 


caţiile etimologice „în bloc“ de la „cuiburile“  lexi-. 


cale prin precizări etimologice pentru fiecare cuvînt ro- 


mânesc în parte, apelează relativ frecvent la etimologia: 


multiplă şi la alternativa etimologică, invocă legile fone- 
tice cu o competenţă considerabil sporită, înlătură din 


lista de cuvinte toponimicele. Cîteva reproșuri importante 


care s-au adus lucrării trebuie totuși examinate cu se- 
riozitate. Ele sînt în număr de patru ! și, pe scurt, pot fi: 
astfel formulate : lipsuri fundamentale de informare bi- 


bliografică ; reducerea pînă la anulare a elementului dej 


substrat ; supraevaluarea sursei latine ; exagerarea crea-: 


ției spontane interne cu caracter expresiv (în care ar fij 


incluse numeroase cuvinte de origine necunoscută sau 
dubioasă). Cu prima dintre obiecţii nu putem fi în orice 
caz de acord : ceea ce impresionează de la început în dic-. 
ționarul lui Ciorănescu ni se pare a fi tocmai grija excep- 
țională a autorului de a epuiza citarea surselor posibile, 
de a face un adevărat istoric al explicaţiilor etimologice ;. 
lipsurile bibliografice semnalate rămîn în ansamblu ne- 
însemnate și ne apar inerente într-o asemenea operă de 
sinteză. Celelalte trei obiecţii ni se par cu adevărat justi- 
ficate, cu rezerva, într-un fe] esenţială, că pe baza lor nu: 
poate fi totuși anulată valoarea globală o dicționarului,- 
cum s-a făcut. Rămîne de aceea să vedem mai întîi în ce 


măsură frecvența erorilor semnalate afectează ansamblul | 


lucrării. În acest scop, pentru obținerea unor date sta- 3 


tistice cît mai obiective, am confruntat lucrarea lui Cio- ` 


rănescu cu. secțiunea etimologică a Dicționarului limbii 
române (serie nouă), al Academiei, elaborat în prezent 


de unele dintre cele mai autorizate forțe ale lingvisticii . 


noastre. Concluziile confruntării ni se par elocvente : în 
porțiunea m-mitră, cuprinzînd 400 de cuvinte-titlu prin- 


t Vezi E. Mihăescu, recenzia din Revue roumaine de 
linguistique, XII (1967), nr. 5, p. 454—456. 

cipale comune în cele două dicționare, 344 de a x 
etimologii identice ori foarte asemănătoare a ToS 
dar un procent de cel puțin 860% etimologii vala ie A 
dicţionarul lui Ciorănescu, indice care întrece eviden 
pe acela obţinut de Cihac! și care ne obligă să puea 
că lucrarea aici în discuție se dovedeşte extrem de utilă. 
Șochează totuși marele număr de cuvinte considerate 
creaţii expresive sau spontane (matahală, că: mega 
dan, măguli, măgură, mămăligă, mămărufă, men k ni 
teahnă, metehău, migăli etc.), deși ne putem între! acă 
măcar unele dintre ele (înregistrate pînă acum fără et mio 
logie cunoscută în dicționarele curente) nu şi-au sacii ae 
explicație mai adecvată în lucrarea lui i ia alia 
apoi nesiguranța lexicografului în privinţa la i ral 
originii latine a unor cuvinte, nu numai în sensu Eau 
de recenzenţi, al supraevaluării acestei surse (v. a i 
barză, buză, măgar, măi, mânie, sîmbure), în care au aa 
atraşi numeroşi termeni comuni cu albaneza, Sei a 2 
sul subevaluării ei : mai „lună“, măciucă, mărat, minune, 
miță, de exemplu, au primit în dicționarul lui ilie 
explicaţii nelatine. Faptele de mai sus, care ar pu e 
oricînd îmbogăţite, cu rezultate similare, conduc” x at 
cluzia că în privința sursei latine dicționarul lui Side 
nescu reprezintă un regres chiar în comparaţie a i a 
pe care însă îl întrece net în privința tuturor celor k e 
surse, chiar în privința sursei turceşti. Cît a ele- 
mentele de substrat, cele două opere lexicografice au o 
poziție comună, de diminuare a cuvintelor daco-geto-trace 
din limba română. Dar rațiunea care duce la același si 
zultat este foarte diferită ; Ciorănescu critică el 
lexical tradițional care rezolvă explicarea SA age avea e 
substrat exclusiv prin trimiterea la paralela albaneză 
(Prefaţa, p. VIII) şi susţine că această recunoaştere A 
munității nu este singură suficientă pentru a considera 
cuvîntul românesc de origine străveche ; de aici, prudenţa 
sa excesivă în privința posibilelor surse străvechi. ati 
Care este, în esenţă, structura dicționarului ela ora 
de Ciorănescu ? Cuvîntul-titlu principal poartă sistematic 


1 Vezi Mircea Seche, Schiţă de istorie a lezxicografiei 
române, I, Bucureşti, 1966, p. 119 şi urm. 

indicaţia normativă de accent și este urmat de formele 
flexionare (pluralul, la substantive ; femininul, la adjec- 
tive ; prezentul indicativ şi participiul, la verbe), de ca- 
tegoria gramaticală și de precizări asupra circulaţiei (în 
timp și spaţiu); în continuare s-a introdus o secțiune 
explicativă concentrată în limba spaniolă, fiecare sens al 
cuvîntului românesc fiind totuși izolat sub cifre indepen- 
dente ; numeroase variante lexicale completează fiziono- 
mia cuvîntului-titlu, urmate de formele paralele din dia- 
lectele românești sud-dunărene (cînd ele există). Sec- 
țiunea etimologică ne apare foarte extinsă căci, așa cum 
am mai spus, autorul ne oferă în ea nu numai propria 
opţiune, ci şi toate părerile etimologice, bune sau rele, ce 


s-au emis cu privire la cuvintul respectiv, însoţite de iz- 


voare și adesea de comentarii bogate (aproape inexistente 
la Cihac) ; în finalul acestei secţiuni se găsesc concen- 
trate numeroase paralele semnificative din diverse limbi 
străine, în primul rînd romanice şi balcanice. Urmează 
enumerarea derivatelor, mult mai bogată decît la Cihac 
pentru cuvintele nelatine, dar tot atît de eterogenă ; în 
cadrul „cuiburilor“ lexicale autorul introduce explicaţii 
semantice și etimologice numai la cuvintele împrumutate 
independent de termenul-titlu la care au fost subsumate, 
reduse şi ele la strictul necesar elementar. 

Fără a aduce contribuţii personale substanţiale în do- 
meniul etimologiei, dicţionarul lui Ciorănescu are totuși 
meritul esenţial de a fi pus la contribuţie mai toate iz- 
voarele domeniului, de la Cihac încoace, şi de a fi ales de 
cele mai multe ori soluţia potrivită. Ca lucrare de sinteză 
dicţionarul amintit reprezintă o treaptă superioară a dis- 
ciplinei în comparaţie cu opera similară a lui Cihac, chiar 
dacă cele mai bune dicţionare explicative românești ac- 
tuale îl întrec în general în explicarea originii cuvintelor. 


* 


Un colectiv de specialiști aflat sub conducerea luj 
Alexandru Graur elaborează în prezent un nou Dicționar 
etimologic al limbii române, pe baza unei concepții inte- 
resante : limitîndu-se să dea explicații etimologice certe 
dar sumare, noul dicționar își propune în schimb, ca punct 
forte al programului său, să adune între filele lui o 


264 


enormă cantitate de cuvinte, de toate tipurile și din toate 
epocile, care va întrece de mai multe ori lucrările simi- 
lare existente. 


+ 


Dialectul aromân dispune şi el de un dicţionar etimo- 
logic general : este vorba de lucrarea lui G. Pascu, Dic- 
tionnaire étimologique macédoroumain, în două volume 
{I. Les éléments latins et romans ; II. Les éléments grecs, 
turcs, slaves, albanais, germaniques, hongrois, néologis- 
mes, créations immediates, obscurs), apărută la Iaşi, în 
anul 1925. Organizarea pe origini a materialului şi chiar 
o bună parte din structura lucrării (între altele, concen- 
trarea pe „cuiburi“ lexicale, explicaţiile semantice în 
limba franceză) sînt inspirate din vechiul izvor al lui Ci- 
hac ; izolarea împreună a elementelor latine moștenite 
și a neologismelor romanice ne apare însă nejustificată 
de istoria dialectului ; mai mult, surprinde procedeul au- 
torului de a intercala în primul volum al lucrării, dedicat 
„elementelor latine și romanice“, cuvintele româneşti de 
origine tracă şi greacă veche. Avem a face cu o operă le- 
xicografică relativ bogată (6404 cuvinte-titlu principale, 
cărora le sînt subsumate numeroase derivate) şi complexă : 
după enunţarea cuvîntului-titlu și indicarea categoriei 
gramaticale, urmează variantele (foarte numeroase) pre- 
cum și izvoarele lexicale în care apar aceste forme; o 
sumară secțiune explicativă în limba franceză dă ima- 
ginea semantică globală a cuvîntului-titlu ; ea este con- 
tinuată de indicaţia etimologică, de formele paralele din 
dacoromână, din limbile balcanice şi romanice, în sfîrşit 
de familia lexicală. Eforturile lexicografului în edifica- 
rea operei sale ne apar evidente, dar nu sînt compensate 
de rezultate ştiinţifice corespunzătoare : toţi cei care au 
avut prilejul să folosească dicționarul au semnalat scăde- 
rile lui fundamentale chiar în funcţia de bază, a explica- 
țiilor etimologice ; abundă etimologiile abuzive (mai 
ales din latină), formele etimologice pe nedrept recon- 
struite, invocarea unor forme originare din care nu pu- 
teau rezulta în nici un caz cuvintele românești. În ge- 


265 


neral, imaginaţia autorului depășește de prea multe ori 
limitele extreme ale disciplinei, de aceea opera nu are 
astăzi decît o valoare documentară. 


x 


Lexicografia românească dispune în prezent şi de un 
dicționar etimologic al neologismelor din domeniul termi- 
nologiei științifice ; într-adevăr, întreg capitolul Indice 
de cuvinte și forme din lucrarea lui N. A. Ursu, Forma- 
rea terminologiei ştiinţifice românești, București, 1962 
(p. 139 şi urm.), are drept scop fundamental fixarea ori- 
ginii împrumuturilor românești din domeniul geografiei, 
științelor naturii, agronomiei, medicinii, fizicii, chimiei 
și matematicii, adică al terminologiei ştiinţifice (termen 
care nu acoperă totuși exact conţinutul, fiind mai larg 
decît el). În sectorul terminologiei neologice în general — 
și în cel al terminologiei științifice în special — textele 
românești ne permit aproape fără excepţie să urmărim 
viaţa cuvîntului împrumutat încă din momentul actului 
împrumutării. De aici rezultă pentru lexicografia ştiin- 
țifică două obligaţii specifice fundamentale : să recon- 
stituie căile de pătrundere a neologismelor în limba ro- 
mână (cu un cuvînt originea lor) pe baza izvoarelor 
scrise, iar nu pe calea ipotezelor, cum s-a făcut mereu 
pină în trecutul apropiat ; să fixeze, pe aceeaşi bază, fi- 
liaţia lor semantică exactă, cea mai veche atestare echi- 
valind, pentru neologismele polisemantice, cu sensul cel 
mai vechi. Parcurgînd un apreciabil număr de texte din 
perioada 1780—1860, deși fără pretenţia de a fi exhaus- 
tiv, N. A. Ursu şi-a propus să îndeplinească totuşi în mod 
exemplar prima dintre obligaţiile citate, adică să ne ofere 
momentul exact al intrării în limba română a neologis- 
melor din terminologia științifică, căile lor de pătrun- 
dere, formele lor succesive. Procedeul etimologic, preluat 
şi de seria nouă a dicționarului academic, confirmă o 
dată mai mult realitatea etimologiei multiple, chiar 
în proporţii mai mari decît s-a crezut. Se poate imputa 
totuşi lexicografului faptul că volumul insuficient al tex- 
telor parcurse nu i-au permis în multe cazuri să facă 


încă adevărata istorie a împrumuturilor înregistrate, iar .. 


uneori hiatusurile de datare ni se par de-a dreptul sur- 

prinzătoare, căci tind să compromită principiul, așa cum 
el a fost aplicat. Ni se pare suficient să amintim, în spri- 
jinul regretelor noastre, că parcurgerea fugitivă şi cu 
totul fragmentară a unui singur izvor dintre cele nefo- 
losite de autor (Amărunturi apărătoare și higienice 
pentru mizerere sau holeramorbus, traducere anonimă, 
București, 1831) ne furnizează numeroase datări ante- 
rioare sau chiar cuvinte neînregistrate de N. A. Ursu. 
Astiel, diagnostic (p. 5), endemie (p. 7), manganez (p. 19) 
ete. nu apar de loc la lexicograful citat, iar pentru adi- 
namic, bilios, endemic, enterit, peritonit, sifilis, tifus etc. 
(v. p. 9, respectiv 20, 7, 6, 6, 27, 9) datările lui Ursu sînt 
sensibil ulterioare. În pofida acestor lipsuri, contribuţia 
amintită nu are precedent în lexicografia românească. 


x 


Aproape fiecare sector al lexicului limbii române își 
are propriul său dicţionar etimologic special. Se cuvine să 
amintim în primul rînd cele două opere lexicografice 
consacrate elementului latin (moștenit) din limba ro- 
mână : Etimologisches Wörterbuch der rumänischen 
Sprache. I. Lateinisches Element, Heidelberg, 1905, al 
lui Sextil Pușcariu, şi Dicţionarul etimologic al limbii 
române. Elementele latine (primele patru fascicule, de 
la a la putea), București, 1907—1914, elaborat de 
I. A. Candrea şi O. Densusianu. Specialiştii au stabilit 
o ierarhie netă între aceste două izvoare, în favoarea 
celui din urmă, extrem de lăudat. Aprecierea nu ni se 
pare justificată decît în parte : ambele izvoare au o struc- 
tură aproape identică și cam aceleași însușiri și defecte. 
Pușcariu a adunat în dicţionarul său (premiat de Acade- 
mie) 1947 de cuvinte-titlu, iar Candrea și Densusianu 
1491 în porţiunea neterminată, ceea ce ne face să cre- 
dem că volumul de cuvinte ar fi fost aproximativ egal 
în cele două dicţionare, în condiţiile terminării celui 
de-al doilea. Deosebirea de volum există totuşi, dar nu- 
mai în interiorul „cuiburilor“ lexicale : aici Candrea și 
Densusianu au grupat un mare număr de derivate “pe 
teren românesc (16, la mamă ; 9, la minte), fapt care de- 
monstrează în mod convingător productivitatea cuvinte- 
lor moştenite ; dimpotrivă, la Pușcariu derivatele sînt 

. puține şi întîmplătoare. În amîndouă dicționarele s-au 
luat în consideraţie atît cuvintele moştenite din dacoro- 
mână cît şi cele din dialectele române sud-dunărene. 
Organizarea materialului este strict alfabetică în lucra- 
rea lui Puşcariu, în vreme ce Candrea şi Densusianu au 
sacrificat adesea această ordine spre a grupa cuvintele 
după temele latine comune sau înrudite i, pe baza unor 
criterii nu totdeauna convingătoare şi care, pe deasupra, 
îngreuiază evident 'consultarea operei, chiar dacă autorii 
au introdus de regulă trimiteri la locul alfabetic cores- 
punzător. Ordinea în care Puşcariu a grupat diversele 
elemente în cadrul articolelor este, în linii mari, urmă- 
toarea : cuvîntul-titlu (și variantele sale), categoria sa 
gramaticală, paralelele din dialectele române sud-dună- 
rene, explicaţia semantică (foarte concentrată) în limba 
germană, alineatul etimologic (adesea cu discuţii, argu- 
mentări, izvoare, precum și cu întreaga serie a parale- 
lelor romanice și balcanice), în sfîrşit, seria derivatelor. 
Această structură este îndeaproape urmată în dicţionarul 
lui Candrea şi Densusianu : explicaţia germană apare doar 
înlocuită de una sumară în limba franceză, iar seria deri- 
vatelor (însoţită şi ea de izvoare şi adesea de indicaţii se- 
mantice şi etimologice) se arată, așa cum am spus, cu 
mult mai bogată decît la predecesor, ocupînd cam jumă- 
tate din volumul total al articolelor. Izvorul introduce 
totuşi o inovaţie radicală, încercînd să indice, în finalul 
articolelor, în ce limbi străine a pătruns cuvîntul româ- 
nesc moștenit : aflăm astfel că substantivul fin a fost îm- 
prumutat de ucraineană, corb de neogreacă, furcă de bul- 
gară și neogreacă etc. Procedeul, foarte interesant, nu va 
îi regăsit în celelalte dicționare românești ; doar Sextil 
Pușcariu va apela din cînd în cînd la el în Dicţionarul 
limbii române, al Academiei, de obicei pentru a respinge 
o falsă etimologie. 

Publicat la 35 de ani după încercarea similară a lui 
Alexandru Cihac, dicţionarul lui Sextil Pușcariu se stră- 
duieşte să reflecte progresele înregistrate între timp în 
domeniul romanisticii şi să sintetizeze rezultatele cerce- 


1 Miazăzi, miazănoapte, meriza, jumătate şi mijloc, de exem: 
plu, figurează toate imediat după miez, fiind subsumate acestuia. 

tărilor etimologice de amănunt apărute pînă atunci. Au- 
torul însuși a adăugat numeroase contribuţii personale 
la cele existente ; lui îi datorăm, se pare, primele expli- 
caţii etimologice corecte (cele mai multe, din etimoane 
reconstituite) la cuvinte ca anina, arșiță, asmuța, aștepta, 


` caier, ceață, cumpăt, fraged, negură, niţel, scuipa, sub- 


fioară, vioară, zbiera etc. etc.; dar tot ela pus pe seama 
latinei numeroase cuvinte românești a căror etimologie 
nu a fost acceptată ca atare (de exemplu, bulz, căciulă, 
fulg, gheară, leagăn, naș, neghină, pisc, pînză, puchinos, 
pururea, reteza etc.). Dacă confruntăm explicaţiile pe 
care ni le oferă Pușcariu cu acelea din recentul Dicţionar 
al limbii române (serie nouă), obţinem o concluzie sub 


„așteptări de favorabilă pentru opera lingvistului clu- 


jean : din cele 131 de cuvinte româneşti de bază aflate 
în comun în cele două dicţionare la litera M, doar 98 
(adică sub 750/), au primit o etimologie identică ori ase- 
mănătoare. Se constată în primul rînd supraevaluarea 
sursei latine prin înglobarea în rîndul cuvintelor moşte-- 
nite a unor formaţii în realitate apărute în interiorul 
limbii române, ca derivate (măcel, măreț, măsai, măsă- 
riță, mâoară, molicel, muia, morar, merindă, mucigai, 
mucos, muget, muieros, mulsură, mulzare, muntos, mus- 
tăcioară, muţi), sau a unor împrumuturi din surse di- 
verse (mărgea, miînie, mintă, matur, mezin, murmura). 
Cu toate contribuţiile valoroase semnalate, dicționarul 
lui Pușcariu nu reprezintă aşadar un progres evident în 
comparaţie cu izvorul lui Cihac. Dar nici izvorul simi- 
lar al lui Candrea şi Densusianu nu ne oferă global o 
imagine prea diferită de cea a predecesorului imediat : 
compariînd lista sa de cuvinte de la litera M cu Dicţio- 
narul limbii române, amintit, constatăm că dintre cei 


„140 de termeni comuni în cele două lucrări doar 107 au 


explicații identice sau asemănătoare, ceea ce reprezintă 
un procent de circa 76%/, etimologii valabile. Noul izvor 
înlătură din lista precedentului termeni ca măcel, mă- 
sălar „august“, matur, mezin, minie, miântă, mânz, mur- 
mura, mușca etc., pe motivul, întemeiat, că ei nu provin 
din latină ; dimpotrivă, iarăși în mod justificat, autorii 
introduc în dicţionarul lor pe mesereare, meste, meriză, 
mingiia, mistreț, miţă, absenţi la Puşcariu. Dar supra- 

evaluarea elementului latin este pregnant prezentă și în 
noua operă lexicografică : mărunțel, mănunta, mărunţa, 
meriză, mior, moleaţă, mulsoare, mușchios, mustos, mus- 
tăreață, mutătură, mutător etc. (toţi absenți la Puşcariu, 
adică considerați de el elemente nemoştenite) apar la 
Candrea şi Densusianu, în mod greşit, printre cuvintele 
de obiîrșie latină. De aici rezultă că progresele înregistrate 
de dicționar în comparaţie cu predecesorul sînt neînsem- 
nate, iar procentul arătat de etimologii valabile indiscu- 
tabil pare să confirme afirmaţia noastră. , i 

Un viitor dicţionar al elementelor latine moștenite 
de limba română va avea ca sarcină primordială deli- 
mitarea formațiilor interne de cele real moștenite. 


+ 


În mod paradoxal, lexicografia etimologică pe ele- 
mente este foarte săracă în cel mai important sector al 
împrumuturilor vechi: în domeniul elementelor slave. 
Elaborarea unui dicţionar etimologic al împrumuturilor 
slave din limba română se preconizează abia de acum 
înainte 1. Deocamdată există doar încercări parţiale, cele 
mai multe neorganizate strict lexicografic şi prin urmare 
rămase în afara limitelor cărţii de faţă : printre acestea 
se cuvine să cităm totuși lucrarea Margaretei Ștefănescu, 
Elementele rusești-rutene din limba românească și vechi- 
mea lor (Iaşi, 1924), excelentul studiu al lui Gh. Mihăilă 
despre Împrumuturile vechi sud-slave în limba română 
(București, 1960), precum şi acela al lui Iorgu Iordan 
consacrat Influenţelor rusești asupra limbii române ( Bucu- 
rești, 1949), în care este însă vorba de importul lexical 
de dată foarte recentă ; la ele se adaugă două recente 
teze de doctorat (aparţinînd românului V. Vascenco, res- 
pectiv sovieticului S. V. Semkovski) închinate de aseme- 
nea elementelor lexicate rusești din limba română. Sin- 
gura contribuţie a domeniului organizată strict lexico- 
grafic pe care o cunoaștem este-aceea a lui H. Briiske, 
Die russichen und polnischen Elemente des Rumânischen, 
apărută în periodicul din Leipzig Jahresbericht des Insti- 


1 Vezi articolele lui Gh. Mihăilă din Romanoslavica, 
II (1958), p. 115 şi urm., IV (1960), p. 28, XII (1965), p. 34. 

tuts für rumänische Sprache, XXVI—XXIX (1921). Lu- 
crarea conține 395 de cuvinte-titlu, împrumuturi mai 
vechi şi populare, la care se adaugă un mic număr de de- 
rivate subsumate. Autorul nu deosebeşte de obicei ele- 
mentele ruseşti de cele polone şi ne lasă astfel să înțele- 
gem că termenii românești înregistrați de el provin, prin 
etimologie multiplă, din ambele limbi, ceea ce nu poate 
fi adevărat în cele mai multe cazuri. Dar viciul funda- 
mental al contribuției lui Briiske constă în confunda- 
rea filierelor slave : numeroase cuvinte intrate în limba 
română prin ucraineană (de exemplu, hrib, hrincă, hu- 
ceag, hulub, huscă, huște etc.) sînt considerate de lexico- 
graf drept împrumuturi ruso-polone. De aceea, lucrarea sa 
rămîne în esenţă nesigură din punct de vedere etimolo- 
gic, aspect la care se adaugă şi relativa sărăcie a mate- 
rialului adunat. | 


x 


Elementului 'grec din limba română îi sînt consacrate 
mai multe opere lexicografice. Spre deosebire de dicțio- 
narul lui Cihac, aceste opere se străduiesc să inventa- 
rieze împrumuturile greceşti pe straturi de influenţă, 
adică să delimiteze cele trei valuri succesive. Împrumu- 
turilor vechi grecești și mediogrecești li se acordă o 
importanţă preponderentă, dar rezultatele investigaţiilor 
sint aici invers proporţionale cu cantitatea lor, datorită 
mai ales concepţiei, eronate, că greaca din cele prime 
două straturi ar fi furnizat românei un bogat material le- 
xical ; această eroare apare alimentată de confundarea fi- 
lierelor directe cu cele indirecte. Astfel, G. G. Murnu, în 
Studiu asupra elementului grec antefanariot în limba 
română (București, 1894), deși consideră că marea majo- 
ritate a cuvintelor greceşti  antefanariote au intrat în 
limba română „pe cale indirectă“, „şi anume pe calea 
slavismului“ (p. X), include totuși în vocabularul său atît 
împrumuturile directe, singurele îndreptăţite, cît și pe 
cele indirecte, cu mult mai numeroase. Avem astfel un 
total de 196 de „cuiburi“ lexicale, susținute cu nume- 
roase izvoare, cu explicaţii semantice (în limba franceză), 
cu indicaţii etimologice (la etimonul grecesc adăugîn- 

du-se, de obicei, şi cel slav), dar cu puţine elemente le- 4 
xicale de origine real grecească. Să adăugăm, la cele ` 
arătate mai sus, faptul că printre cuvintele vechi greceşti “ 


` figurează şi unele (amăgi, farmec, mîngiia) pe care 
greaca le-a furnizat de fapt latinei, devenind prin 


aceasta cuvinte românești. În mod global, contribuţia lui : 


Murnu rămîne puțin valoroasă. Nici cele următoare 
(4. Philippide, Altgriechische Elemente im Rumänischen, 
în Bausteine zur romanischen Philologie. Festgabe für 


A. Mussafia, Halle, 1905; C. C. Diculescu, Elementele À 


vechi greceşti din limba română, în Dacoromania, IV, 
1924—1926, apoi în extras, sub titlul Dacia romană în 
„oglinda inscripțiilor și a limbei de azi. Elementele gre- 
cești, Cluj, 1926; G. Giuglea, Elementele vechi grecești în 
limba română, în Dacoromania, X2, 1943) nu reprezintă 
trepte superioare în acest domeniu al cercetării; cu o 
organizare lexicografică foarte aproximativă și fără a-şi 


propune nici pe departe să fie exhaustive, aceste studii j 


lărgesc totuși și mai mult exagerările antecesorilor, tre- 
cînd în rîndul cuvintelor grecești numeroşi termeni de 
origine latină (aiepta, spată, pupăză, la Diculescu ; arin, 
niţel, plai, sterp, teacă, la Giuglea), slavă (cadă, colac, 


miântă, streche) ori comuni cu albaneza (cursă, pălărie . 


etc.). Abia de curînd, dar într-o operă fără profil lexi- 


cografic (H. Mihăescu, Influenţa grecească asupra limbii 


române pînă în secolul al XV-lea, București, 1966), s-a 
încercat delimitarea şi identificarea științifică a primelor 
două valuri de influență grecească din limba română, 
reducîndu-se la 11 împrumuturile directe provenite din 
vechea greacă şi la 22 cele pătrunse din greaca bizantină 
(faţă de 254 de împrumuturi grecești indirecte, prin 
shavă). 

Elementelor neogreceşti fanariote din limba română îi 


este consacrată o singură operă lexicografică de sinteză, - 


din mai toate punctele de vedere remarcabilă : este vorba 
. de vocabularul anexat la studiul lui Ladislas Gâldi, Les 


mots d'origine n6o-grecque en roumain à lépoque des i 


phanariotes, Budapesta, 1939. La sfatul lui Carlo Taglia- 
vini, cercetătorul maghiar a atacat cu competenţă un do- 
meniu încă neexplorat ; el a parcurs un număr impresio- 


272 


nant de texte româneşti din perioada 1711-1821, încercînd 
să extragă din ele întregul material lexical de origine 
neogrecească. Fără pretenţia de a fi totuşi exhaustiv, 
autorul ne-a pus la dispoziţie o foarte bogată listă de 
cuvinte, organizată pe „cuiburi“ lexicale și însoţită de 
un temeinic aparat ştiinţific : glosarea în limba franceză 
a împrumuturilor ; ilustrarea lor cu numeroase izvoare 
(texte literare și istorice, tipărite și manuscrise, dicţionare 
etc.), în care predomină grija pentru prima datare ; în 
sfîrşit, secţiunea etimologică. Efortul de a delimita, din 
aasa împrumuturilor neogrecești, a celor strict fanariote, 
este în general încununat de succes t. Dar meritul cel mai 
mare al lexicografului trebuie fixat în siguranţa indica- 
țiilor sale etimologice : peste 900/, din aceste indicaţii au 
fost acceptate ca atare de izvoarele lingvistice ulterioare, 
iar rectificările, cîte există, merg mai ales pe linia com- 
pletării etimologiei unice cu una multiplă în care, din 
punct de vedere cronologic, greaca ocupă locul primordial. 
Contribuţia fundamentală a lui Gâldi în domeniul ele- 
mentelor neogreceşti ale limbii române poate fi comparată 
cu aceea adusă de Şăineanu pentru elementele turcești. 

Lexicografia românească mai dispune și de un dic- 
ționar al elementelor grecești din dialectul aromân : el 
aparține aromânului Chr. Geagea, se intitulează Elementul 
grec din dialectul aromân şi a apărut la Cernăuţi, în 1931 
(mai întîi în revista Codrul Cosminului, VII, apoi în ex- 
tras). Este cunoscut faptul că în aromână elementul grec 
are acelaşi rol pe care în dacoromână îl joacă elementul 
slav, cu deosebirea că vechimea lui în dialectul sud-du- 
nărean se dovedește în general mai redusă. Această situa- 
ție justifica întreprinderea autorului, care adună în vo- 
cabularul ce încheie studiul său un bogat material lexical, 
ferm organizat : cuvîntul-titlu apare explicat în dacoro- 
mâna literară și este însoţit de citate (traduse şi în daco- 


1 Progresele lexicografiei române au dus totuși pe alocuri 
la rectificarea datărilor autorului și chiar a apartenenţei împrumu- 
turilor : maranata şi mirodie, de exemplu, se găsesc în texte ante- 
fanariote, înainte de jumătatea sec. al XVII-lea, vezi Dicţionarul 
limbii române, serie nouă. 

română), de izvoare, de: indicaţia etimologică dezvoltată, 


în care figurează și: numeroase paralèle balcanice. Dacă 


însă comparăm secţiunea etimologică d Vocabulariliii: cu 
aceea pe care ne-o oferă T. Papahagi în dicționarul ge- 


neral al dialectului, analizat în alt capităl” al lucrării noas- 
tre, constatăm că meritele lui Geagea: rămîn în esenţă 
modeste și trădează amatorismul său filologie. 


De la 1880 încoace, ` istoria lexicâgităfiei noastre con- 


semnează trei opere notabile consăcrate elementelor ma- 
ghiare, fiecare dintre ele. reprezentînd trepte progresive 


ale disciplinei. Cea dintii; în ordine -cronolbgică, lucrarea: 


Magyar elemek az oláh nyelyben, dpăține filologului; 
şi folcloristului român G. Alexici si á" apărut la Buda- 
pesta, în 1888. Cele 1067 de cuvinte româneşti înregistrate; 
în ordine alfabetică, apar transcrise în* ortografie ma-i 
ghiară și sînt completate: 'de humerdase” variante: lexicale ;: 


urmează corespondentele etimologice? maghiare şi ‘unele’ 


explicații suplimentare, 'în ` latină: $i fianceză ; autorul! 
introduce apoi numeroase contexte-$i iZvodre care să :do- 
vedească existenţa cuvîntului în limiba-română. La cuvin- 
tele strict regionale” s-a indicat punetuf Beobrafic (comuna, 
comitatul) în care! ele au fost! înregistrate. S-a reproșat" 


lexicografului tendinţa . de afi- pus “pe: seama „maghiarei” 


prea multe" cuvinte românești şi 'de- a “fi Vărsat în. lucera-! 
rea sa numeăroase regionalisme! stricte. În anumite imite, 
ambele: reproșuri sint justificate : într-adevăr, unele: cu~ 
vinte cu origine nesigură sau necunoscută (băncută, bo- 
dîrlău, bonicăli, bordei etc.) au primit Ia '"Alexiti etimoane! 
maghiare neconvingătoare,! iar listă! lucfării este asaltată 
de termen} care trebuie consideraţi: mai" degrabă ungurești 
decît românești regionali, de vreme ce nu'reflectă nici 
o urmă de adaptare (bedergălău, bintătui, birtucuș, bi- 
tangăli, tituluș, todoman, toldaș, toltiș, tolvajșag, trucoș, 
tulșagoș). Cu toate acestea,’ opera tii: Aexici imarcliează 
un vădit progres în comparaţie cu -secitrieă corespunză- 
toare a dicționarului lui Cihac, căci pesteng? din etimo- 
logiile date de autor sînt acceptate:-des:cele :mai- bune 

apere. lexicografice actuale:::la litera B, :de exemplu, din- 
tre cele :50 de: cuvinte înregistrate, cu etimon maghiar, 
42 figurează ica atare. și în Dicţionarul limbii. române mo- 
derne.: : 

Lă Simeon : C:. Madre soia, Elementele imeni in 
limba.: română , Bucureşti, 1892, înregistrăm cîteva noi 
tendințe.: autorul' reduce proporţiile listei de cuvinte la 
778 de articole (mai :ales prin eliminarea unor regiona-. 
lisme) şi împarte vocabularul său în două părţi distincte, 
prima consacrată „provincialismelor“, iar cealaltă „cuvin- 
telor comune tuturor românilor din Dacia Traiană“. Ter-- 
menii românești, cu :numeroase. variante, sînt urmaţi de 
corespondentul etimólogic. maghiar, -de: o scurtă. explicaţie 
în limba română, :de. paralelele. române: sud-dunărene; de 
izvoare și indicaţii privitoare la circulaţie. Secţiunea eti- 
mologică, esenţială :în această lucrare, este excepțional 
realizată : pentru a oferi un singur: exemplu elocvent, 
amintim că toate explicaţiile etimologice date: de Mîn- 
drescu pentru cuvintele înregistrate la litera: M, se regă- 
sesc, întocmai sau în variante foarte: înrudite, în Dicțio- 
narul limbii. române . (serie nouă). Se 'observă totuşi- o 
prudenţă exagerată (de natură, „patriotică“) a lexicogra- 
fului față de împrumuturile maghiare, avînd gepe: con- 
secință sărăcirea listei de. cuvinte... . 

Lingvistului. ungur Lajos . Tamâs îi datorăm cea mai 
importantă contribuţie. privitoare la. elementul maghiar 
din lexicul, limbii, române : lucrarea. sa,: Etymologisch- 
historisches Wörterbuch der ungarischen . Elemente im 
nează prin proporțiile ei şi mai ales prin excepțional de 
bogatul material exploatat. Avem a face cu un izvor lexi- 
cografic care se vrea din. toate punctele de vedere ex- 
haustiv. Autorul ne oferă, în jurul fiecărui cuvînt 
înregistrat, o reţea de date și de fapte care duc la adevă- 
rate mici monografii lexicale. Cuvintele româneşti sînt 
explicate în germană şi franceză, sensurile diferite fiind 
izolate sub cifre, ca în dicționarele explicative. Urmează 


1 În. acest sens, "afirmaţia noastră din primul volum, al 
Schiţei, p. 125, după care Mindrescu ar avea tendinţe exhaustive, 
trebuie rectificată. 

lunga serie de izvoare și contexte ilustrative, de obicei 
organizate în ordine cronologică. Au fost puse la contri- 
buţie izvoare regionale dintre cele mai diverse, texte 
literare culte, vechi și moderne, documente, material re- 
zultat din anchete personale (mai ales la vorbitorii de 
limbă română din Ungaria), printre care se intercalează 
numeroase comentarii ale lexicografului. Cînd termenul 
circulă în mai multe variante lexicale, acestea se indică, 
toate, cu izvoarele în care au fost găsite. Se face apoi 
enumerarea derivatelor pe teren românesc ale împrumu- 
turilor maghiare, de asemenea cu explicații semantice 
și cu izvoare. Secţiunea etimologică, neobișnuit de întinsă, 
adună toate explicaţiile, bune sau rele, care s-au dat în 
timp împrumutului, adică are un evident caracter istoric ; 
bineînţeles, autorul insistă aici asupra etimonului pentru 
care a optat personal, cu o remarcabilă stăpînire a mij- 
loacelor și informaţiei. Lucrarea nu este totuşi lipsită 
de unele scăderi. Cea dintîi rezultă chiar din excesiva 
bogăție a listei de cuvinte : căci printre cei 2 800 de ter- 
meni pe care maghiara i-ar fi împrumutat românei figu- 
rează serii întregi de elemente lexicale neadaptate, înre- 
gistrate la românii din Ungaria sau la ungurii din Româ- 
nia ; să pomenim, în acest sens, pe maiușfa, malombirău, 
meltoșagoș, meșiaș („Mesia“), mezebirău, mindiar, mirgheș, 
mișă („mesă“), mohoș, exemple dintr-o listă care ar putea 
deveni oricînd interminabilă. A doua eroare principală 
ni se pare a fi aceea de a pune pe seama maghiarei o 
serie de cuvinte cu etimologie necunoscută (mădări, mă- 
gheruște, mălată, megheleu, mihalț), cu altă origine decît 
maghiara sau cu origine multiplă în care maghiara a pu- 
tut constitui doar. o sursă cu totul secundară, strict 
locală (marș interj., mintă, mântie, mişmaş, miîzgă). Su- 
Pracvaluarea sursei maghiare afectează destul de serios 
nivelul ştiinţific al lucrării în funcţia sa de bază, a expli- 
caţiilor etimologice : mai multe sondaje comparative ne 
arată că numai circa 80%% din explicaţiile lui Tamas sînt 
acceptate de cele mai bune dicţionare române contempo- 
rane. Astfel, în porțiunea m-moimă, din cele 84 de cu- 
vinte-titlu pe care lucrarea le are în comun cu Dicţionarul 
limbii române (serie nouă), doar 71 au explicaţii identice 

sau înrudite în cele două izvoare. În pofida acestor con- 
statări negative, dicționarul lui Tamás rămîne un izvor 
fundamental. . 


+ 


Domeniul turc al lexicului limbii noastre s-a bucurat, 
încă de pe la sfîrşitul secolului trecut, de o atenţie deo- 
sebită din partea cercetătorilor români și străini. După 
R. Roesler și A. Cihac, în decurs de numai trei ani (1884- 
1886), tot atîția lingviști au abordat, în chip diferit, do- 
meniul. Lucrarea lui Fr. Miklosich, Die türkischen Ele- 
mente în den siid-ost und: osteuropäischen Sprachen, apă- 
rută la Viena, în 1884, se bazează, în privința românei, 
aproape exclusiv pe materialul celor doi înaintași citați, 
şi prin urmare nu aduce noi elemente caracteristice ; la 
rîndul ei, comunicarea lui B. P. Hasdeu, Sur les éléments 
turcs dans la langue roumaine, Bucuresti, 1886, dezbate 
doar aspectele generale ale problemei, fără a ne furniza 
material sistematizat lexicografic. Între aceste două opere 
avea să apară însă contribuția fundamentală a lui L. Săi- 
neanu, Elemente turcești în limba română (București, 
1885), prima (şi încă nu cea mai izbutită) dintr-un trip- 
tic personal. Scopul mărturisit al autorului este dublu : 
de a îmbogăți materialul ture cunoscut din vocabularul 
românesc şi de a rectifica ori justifica mai temeinic unele 
etimologii deja formulate de alţii. Cercetătorul şi-a con- 
struit lucrarea pornind de la texte, numeroase şi foarte 
variate, tipărite ori manuscrise. În lista de bază el a iz- 
butit să strîngă 1445 de cuvinte-titlu principale, la care 
se adaugă cîteva sute subsumate (mai ales derivate pro- 
priu-zise), căci şi aici organizarea materialului s-a făcut 
pe „cuiburi“ lexicale. În aceste „cuiburi“ figurează nu- 
meroase variante lexicale ale cuvintelor înregistrate, 
explicarea cuvintelor în limba română, contexte ilustra- 
tive din izvoare (cu trimiterea exactă la ele), familia 
lexicală şi, în sfîrşit, secțiunea etimologică. În secţiunea 
etimologică, L. Săineanu a indicat atît etimonul turc al 
termenilor românești, cît și reflexul cuvintelor turceşti 
în diverse limbi balcanice sau chiar occidentale. Faţă de 
cele 1 250 de cuvinte româneşti de origine turcă, înregis- 
trate în dicţionarul lui Cihac, lucrarea lui Șăineanu ne 

oferă un spor cantitativ sensibil doar la termenii subsu- j 
maţi în cadrul. familiilor lexicale. Sub -raport calitativ | 


contribuţia amintită se dovedeşte remarcabilă, deși pró- 


gresele ei ne apar destul de puţin elocvente în compara- ; 
ţie cu dicţionarul lui Cihac, el-însuşi excelent în această i 


secțiune. Din confruntarea integrală a. cuvintelor înce- 


pătoare cu litera M eu porțiunea corespunzătoare a Dic- ; 


ționarului limbii române al Academiei (serie. nouă), ` con- 


la 106 termeni, din cei 119 în comun ; rezultă un procent 
de: aproape: 90% etimologii valabile, limită întru totul 


lăudabilă. Eroarea cea mai frecventă pe care o face lexi- . 


cograful este aceea de a confunda filiera turcă cu cea 
greacă (de. exemplu, la cuvinte ca magazie, marghiol, 


;masala, marolă, măcar etc.).: Contribuţia cercetătorului 


nu se va limita însă la acest studiu. De-a lungul anilor 
următori, el. își îmbogățește enorm bibliografia, extrăgînd 
din texte noi turcisme românești și eliminînd din lista 
de- cuvinte anterioară termeni de. dicţionar fără acoperire 


în-texte (acamac, aralic, arsîz, băhtisi, baloș, bent, bolbol 4 


etc.). Materialul adunat este organizat pe două secțiuni, 
a „vorbelor populare“ și a celor „istorice“, și dispus al- 
fabetic,: în cele două părţi independente care alcătuiesc 


asupra limbei și culturei române, București, 1900. Fără 


a schimba în esenţă structura versiunii din 1885, autorul : 


i-a dat în. schimb o amploare monumentală : a îmbogăţit 


mai întîi lista de cuvinte principale (2017 articole-titlu) 3 
şi mai ales cea de cuvinte subsumate, domeniul vorbelor -4 
„istorice“ (adică al: cuvintelor ce reprezintă nume de j 


instituții şi: de. obiecte dispărute) fiind îndeosebi favori- 
zat; a lărgit partea explicativă, dînd termenilor polise- 
mantici o .filiație istorică; a înmulţit enorm numărul 
izvoarelor. şi al contextelor ilustrative, pe drept cuvînt 
impresionant ; în sfîrşit — lucrul cel mai important — 
a amplificat și îmbunătăţit secțiunea etimologică, apru- 
piind-o de. ceea ce am putea numi, poate cu un termen 


prea. îndrăzneț, perfecțiunea științifică. Din versiunea 
anterioară au fost de exemplu eliminate cuvinte romaniee ; 


că berlant şi bezea, împrumuturi slave ca bahadîrcă, ceai, 


contes, lele, importuri maghiare ca ham, eoroi, pogace | 

„al doilea volum al celebrei sale opere, Influenţa orientală ` 


A 


statăm în cele două opere etimoane identice'-sau înrudite 4 


etc: Poate . operele; lexicografice ulterioare, fără excepţie, 
pornesc de la-luerareg:lui Șăineanu, pe care o folosesc cu 
o încredere. fără:sprecedent.; la litera H, de exemplu, 
bogată în elemente:-de- origine turcă, vechiul dicţionar 
at - Academiei- condus: de :S: Pușcariu respinge. numai în 
două--cazuri -etimoelogiile propuse. de Săineanu (la kasur 
și hat), adăugînd în alte cîteva (havră, havuz:. hici, hindi- 
chiu) pesibiliţatea” etimologiei. multiple, în care turca 
rămîne totuşi --sursa principală: de împrumut; Cu toate 
criticile (mai. mult subiective) eare i s-au adus, contribu- 
țiile- lui Lazăr. Șăineanu rezistă aproape. în întregime și 
astăzi, ca un adevărat model al domeniului. etimologic. 
Pentru cercetătorii: străini interesaţi, autorul a publicat 
și o versiune -comprimată, în limba franceză, a lucrării 
mai -sus citațe,. sub , titlul :: L'Influence orientale sur la 
langue et la civilisation roumaines. I. La langue. Leş élé- 
ments. orientaug en “roumain, Paris, 1902 (extrasă din 
revista Romania; XXX şi XXXI). 

În ultimul .deceriu al veacului al XIX-lea, doi lin- 
sviști străini au-'ridicat: și ei problema împrumuturilor 
turce din -lexicul.: limbii române. : Primul, în ordine cro- 
nologică, este .W. :Rudow, autor al studiului Neue Belege 
zu türkischen lsehhworten im : Rumânischen,- apărut în 
revista Zeitschrift -.fiir -romanische Philologie, XVII 
(1893), XVIII (1894) și XIX (1895). Ca şi Șăineanu, Rudow 
îşi caută materialul specific în texte, mai ales literare, 
de unde extrage-o listă lexicală relativ. bogată, dar infe- 
rioară canțitativ. aceleia din 1885 a predecesorului amin- 
tit. În- organizarea, elementară, a acestui material, s-a 
renunţat la metoda. „cuiburilor“ lexicale, fiecare termen 
înregistrat (inclusiv. derivatele pe teren românesc) figu- 
rînd ca articol-titiu. Cuvîntul-titlu, însoţit de explicarea 
lui în limba germană și de unele izvoare, nu are, din 
păcate, indicat în--multe cazuri etimonul concret, lipsă 
fundamentală într-o operă lexicografică cu caracter eti- 
mologie predominânt. Se mai observă apoi că în lista de 
cuvinte figurează..unele rarități neintegrate (arslan, ca- 
plan; .baibuh, -hiahiu):mai - degrabă turcești decît: româ- 
nești. Pe de altă;parte, lexicograful a comis eroarea de 
a îngloba printre elementele turceşti ale limbii noastre 
o serie de: neaglogisme romanice (magaziner,- mameluc, 

7 Aea rer sam vraci ara cere ee mea oaie e Te tim terta e 


mumie, musulman etc.), confundînd şi el filiera directă 
cu cele indirecte. L. Şăineanu a făcut numeroase obser- 


vații întemeiate pe marginea etimologiilor lui Rudow, în 


lucrarea sa din 1900; din ele rezultă nivelul modest al 
contribuției lui Rudow, datorită şi împrejurării că ea tre- 4 
buie judecată prin comparație cu excepționalul aport alj 
ilustrului său contemporan. 

Un obiectiv similar şi-a propus Theofil Löbel în lu-! 


crarea Elemente turcești, arăbeşti și persane în limbaş 


română, apărută la Constantinopol și Lipsca, în 1894. { 
Surprinde de la început faptul că autorul n-a utilizat în: 


întreprinderea sa contribuţiile anterioare ale lui Cihac | 


şi Șăineanu, pe considerentul că ele nu ar determina 4 
„nici o schimbare“ în conţinutul cercetărilor pe care le: 
face. Lâbel și-a cules materialul exclusiv din dicționarele 
românești (în primul rînd din acela al lui Laurian și Mas- 
sim) și din studiul amintit al lui F.-. Miklosich, depistîna 
un număr de 1266 de cuvinte-titlu (la care se adaugă / 
circa 300 de derivate subsumate). Titlul lucrării ne arată i 


că autorul admitea, în mod cu totul surprinzător, prove- j 
niența cu egală îndreptăţire în limba română a unor 4 
cuvinte persane și arabe; Săineanu a criticat pe bună ? 


dreptate această concepţie, susținînd că „limba noastră 
nu cunoaște nici o singură vorbă arabă sau persană, care : 


să nu fi trecut mai înainte prin filiera osmanlje“ (Influ- 4 


ența orientală asupra limbei și culturei române, cit., vol Í, j 


p. CCXLVII). Dar confundarea surselor directe cu cele 4 


indirecte nu se rezumă la cele arătate ; lexicograful pune . 


deopotrivă pe seama limbilor orientale numeroase îm- 4$ 


prumuturi românești din surse grecești (pastramă,. spa- 


nac), slave (boiar, bolovan, buimac, cloșcă, cocean) şi mai | 


ales romanice (admiral, alambic, alcov, calibru, camfor, 
caravană, cifră, elixir, fachir etc. etc.). Se mai adausă, 
în sfîrșit, totala necuneaştere din partea autorului, filo- 
log amator, a legilor fonetice care acţionează la trecerea 
unui cuvînt dintr-o limbă în alta, soldată cu explicaţii ` 
ctimologice rizibile (arababură ar proveni, de exemplu, 
din turcescul alak-bulak, azur dintr-un etimon laguverdi, 
iar chinovar din... zingifre !). În această lumină, se poate 
spune că scăderile contribuţiei lui Löbel covîrşesc şi 
sugrumă puţinele sale merite. Lexicograful a încercat să 

reia problema împrumuturilor turceşti în lucrarea Con- 
tribuțiuni la stabilirea originii orientale a unor cuvinte 
românești (București, 1908), concepută însă mai degrabă 
ca o recenzie şi completare răuvoitoare a operei lui Șăi- 
neanu din 1900 ; săracă şi viciată de aceleași erori, această 
nouă lucrare nu reprezintă un progres în activitatea au- 
torului ei. 

Cam pe aceeași linie merge și Gh. Popescu-Ciocănel 
în micul său dicţionar etimologic intitulat Quelques mots 
roumains d'origine arabe, turque, persane et hebraique, 
apărut la Paris, în anul 1907. Titlul însuşi al lucrării 
aminteşte pe predecesor, iar numărul redus de cuvinte 
înregistrate (159 termeni-titlu) se justifică prin intenția 
autorului de a nu reţine decît împrumuturile orientale 
nediscutate în contribuţiile similare anterioare. Şi aici se 
susţine ideea eronată a existenţei. unor cuvinte de origine 
arabă și persană primite „direct... în limba română“ 
(p. I). În mai mare măsură decît Löbel, Gh. Popescu-Cio- 
cănel introduce în lista împrumuturilor orientale serii de 
termeni care în realitate au statut de neologisme occi- 
dentale (alambic, alcali, alcool, alchimie, anilină, arsenic, 
arcadă, azot etc.). Opera sa rămîne în consecinţă o încer- 
care neizbutită, inferioară tuturor celor consacrate ace- 
luiaşi domeniu. 

Dimpotrivă, demnă de laude ni se pare Contribuţia 
la studiul elementelor orientale din limba română a lui 
V. Bogrea, apărută în revista Dacoromania, I (1920—1921), 
p. 272 şi urm. Din păcate, opera nu a fost concepută ca 
o lucrare de sinteză, ci doar ca un bun apendice de com- 
pletări şi rectificări la studiile lui Săineanu, recunoscut 
de altfel de Bogrea însuşi drept un maestru al domeniului. 

În sfîrşit, se mai poate cita aici recentul studiu al 
unui cercetător german, Heinz F. Wendt, Die türkischen 
Elemente im Rumänischen (Berlin, 1960), care își pro- 
pune drept scop principal acela de a fixa originea preos- 
manlie a unor cuvinte românești considerate pînă acum 
imprumuturi turceşti osmanlii. Mijloacele folosite în acest 
scop de autor nu se află însă nici pe departe la înălțimea 
dificultăţilor pe care o asemenea temă le ridica în mod 
firesc. De aceea, avem cu adevărat a face în ultimă in- 
stanță cu o carte „plină de iluzii“, cum a calificat-o un 

recenzenti ;: puţine, dintre cuvintele explicate (prin; pece- 
negă, cumană: ori tătară) își pot menţine etimonul-prepus 


-de Wendt, într-o lucrare în care organizarea: materialului . j 


este numai parţial, lexicografică. - SOOL TATUD zi 
: ik - -x n ra A ca a RS 


4 t i i . si N XR pa 

Domeniul elementelor germane din lexicul românese 
„s-a bucurat şi “el de interesul cîtorva cercetători: acest 
interes s-a concretizat în opere modeste, astăzi toate: de- 
pășite- de progresele: disciplinei în general. Primasdintre 
contribuţii, - Deutsche “Sprachelemente im Rumâănisehen, 
apârţine: lui Ion Borcia şi a apărut la Leipzig, în 1903 -(s-a 
republicat în Jahresbericht. des Instituts für Rumänische 
Sprache, X, 1904, p. 138 şi urm.). Vocabularul etimologic 
inclus în lucrare conține circa 800 de cuvinte, derivate 
şi variante, fiind organizat în mod. tradițional, pe metoda 
„cuiburilor“ lexicale.. Termenii. românești apar, însoţiţi 
de traducerea în germană (uneori. şi în franceză), de. nu- 
meroase citate şi izvoare, de indicaţii asupra circulaţiei ; 
în schimb, secţiunea de bază, etimologică, produce--nedu- 
meriri, căci. autorul n-a mai introdus în ea etimonul 
atunci cînd el coincide cu. termenul german folosit, în 
secțiunea explicativă, -drept corespondent -al cuvîntului 
românesc. Deşi destul de cuprinzătoare, lista de:cuvinte 
se dovedeşte totodată mai: bogată și mai săracă deett ar fi 
fost. de dorit : excesiv de bogată, prin reținerea. unor re- 
gionalisme stricte, neadaptate (ainmoct, bachendăl, -beţîr- 
cricter, blevais, crontaler, izănban, oberster) ; prea săracă, 
datorită respingerii unor neologisme culte (mangan; -mapă, 
marcasit, mareșal, margruf etc.). Numărul etimologiilor 
torecte nu este nici el suficient. de ridicat pentru :a face 
din lucrare un izvor demn de încredere. 

Puţine progrese față de predecesor înregistrează 
Simeon C. Mîndrescu în contribuția sa intitulată” -Influ- 
ența culturei germane asupra noastră. I. Influenţa: ger. 
mană asupra limbei române (lași, 1904). Cu o listă: de 
cuvinte ceva mai bogată: (aproape 1000 de termeni “îre- 
gistraţi), cu o secţiune explicativă (în limba română) “tai 


EV: Drimba, în Studii și cercetări lingvistice, XIV (1983). 
nr. 4, p. 514 și urm. în E, TE i . En Re 

explicită şi cu indicaţii sistematice asupra formelor eti- 
mologice, lucrarea are, în rest, cam aceleaşi însuşiri şi 
aceleași defecte ca aceea anterioară. Și ea trece în contul 
sursei germane prea multe elemente lexicale de alte pro- 
venienţe, dar pe de altă parte ne lipsește de majoritatea 
neologismelor real împrumutate din această sursă. 

În sfîrșit, poate fi amintită aici şi lucrarea cu profil 
istoric Die Gepiden (Halle, 1922) a lui C. C. Diculescu, 
care încearcă (v. p. 174 și urm.) să probeze, fără succes, 
existenţa în limba română a unor elemente de vocabular 
vechi germanice (de exemplu, butură, butuc, burduf, 
burtă, bîtcă, bulz etc.). 


* 


Din cele arătate mai sus rezultă, credem, progresele 
de ansamblu înregistrate de lexicografia etimologică ro- 
mânească contemporană. Chiar dacă nu în egală măsură 
dezvoltată în fiecare compartiment, ea a acumulat pînă 
în prezent toate datele esențiale. Viitorului îi rămîne în 
primul rînd sarcina să sintetizeze şi să completeze aceste 
date, descoperind adevărata origine a unor cuvinte (încă 
numeroase) în jurul cărora mai există dispute şi nedu- 
meriri. 


B. LEXICOGRAFIA BILINGVĂ 
ȘI POLIGLOTA 


I. DICŢIONARELE BILINGVE.. 


za? ` 1. Privire generală ~o oo 03 io. ag 


“Am afirmat, în introducerea volumului de faţă, că 
lexicperafia bilingvă românească contemporană ` înregis- 
ii 5ezăjimportante progrese, din ambele puncte de vedere : 
al Captităţii şi al calităţii. În această lumină, ar putea să 
pară. paradoxal faptul că îi vom consacra totuși un spaţiu 
redus “în economia lucrării. Citeva justificări. se dovedesc 
necesare. Mai. întîi, cantitatea însăşi a. dicţionarelor” bi- 
lingve ne împiedică. să le prezentăm, fie şi în treacăt, pe 
toate,. așa cum am încercat să procedăm în primul volum. 
Sperăm. să . cormpensăm pe, cît, posibil neajunsul „amintit 
prin lista bibliografică bogată ce va încheia capitolul. Nu 
trebuie să se! creadă însă că numai cantitatea .ne. împie- 
dică să, evaluăm fiecare dicţionar în. parte ; există cel pu- 
țin alte două motive, poate la fel de. întemeiate, care par 
să justifice atitudinea noastră. Primul este așa-zicînd de 
natură, corelativă : dacă progresele lexicografiei bilingve 
din; tiltimul secol nu pot fi puse la îndoială, cele ale lexi- 
cografiei unilingve (generale şi speciale) se manifestă 
cu. o infinit mai mare evidenţă, schimbînd “raportul de 
forţe anterior şi deplasînd pe planul al doilea iniportanţa 
științifică a dicţionarelor bilingve. Pe de altă parte, se 
produce, în interiorul; lexicografiei. bilingve, .o evidentă 
(şi întemeiată) șablonizare a operelor elaborate, pentru a 
răspunde cît mai îndeaproape fiecărui -tip: fundamental 
de .nevoie practică imediată. Privind lucrurile: de;jos în. 
sus,„de,: la aspectele . simple spre cele complexe; obser- 
văm „pe .rînd "existenţa a trei tipuri principale de opere 
lexicograjice. bilingve : dicționarele. de "dimensiuni mici, 
pe icare. le-am putea numi cu un: cuvînt. „turistice“, căci 
servest în primul rînd -trecătorului aflat: în ţară străină : 
dicţiorarele medii, prin: excelenţă didactice, care alcătu- 
iesc majoritatea din total ; dicționarele mari, îndeplinind 

mai ales rolul de auxiliare ale muncii de cercetare știin- : 
țifică. Fiecare dintre aceste tipuri fiind alcătuit în prin- 
cipiu pe scheme similare, face aproape inutilă analiza 
individuală a dicţionarelor, impunînd cel mult caracteri- 
zarea categoriei generale. lată deci cel de-al doilea motiv 
care ne obligă să nu pătrundem în amănunte. Cît despre 
lexicografii care sparg tiparele amintite și ne oferă opere 
neobişnuite ale domeniului (Fr. Dame, H. Tiktin), rămîne 
să le acordăm atenţia diferențiată cuvenită, într-un capi- 
tol special al lucrării de faţă. 

În prezentarea generală care urmează am luat în 
consideraţie atît dicționarele bilingve elaborate (de ró- 
mâni şi străini) pe teritoriul ţării noastre, cît şi acelea 
concepute şi publicate în afara lui, în măsura în care ele 
ne sînt cunoscute. 

Cauzele care determină cantitatea şi varietatea dicțio- 
narelor bilingve contemporane sînt doar în parte identice 
cu acelea semnalate pentru epocile anterioare. Desigur, 
primează şi acum nevoia practică imediată, dar structura, 
conţinutul acestei nevoi au devenit mai complexe. Faptul 
că cele mai multe dicționare bilingve conţin o limbă stră- 
ină vorbită pe teritoriul ţării noastre de o populaţie mi- 


noritară, ori una care se învaţă în școală ca limbă obli- 


gatorie, este comun cu epoca imediat anterioară. Ni se 
pare elocvent să amintim, în acest sens, de existența a 
peste 60 de vocabulare bilingve elaborate, între anii 1950 
și 1960, ca anexe independente la manualele elementare 
de învăţămînt pentru naţionalităţile conlocuitoare, şi pe 
care, datorită profilului lor modest, nici nu le-am mai in- 
clus în lista bibliografică dela sfîrşitul capitolului. Alte 
cauze determinante care acţionează în epoca contempo- 
rană nu se regăsesc însă în perioadele anterioare, în forma 
pe care ele o îmbracă acum : pe de-o parte, setea de cultură 
concretizată prin dorința de asimilarea limbilor străine a 
căpătat proporţii de masă, şi, prin urmare, o bună parte 
a publicului care consultă dicționarele o face. în afara 
școlii, deși cu obiective similare; pe de altă parte, în- 
mulţirea evidentă a dicţionarelor bilingve consacrate 
terminologiilor speciale (economiei, administraţiei, co- 
merțului, dreptului, tehnicii, milităriei etc.) ne arată că 


lexicografia bilingvă își asumă acum și rolul de instru- . 

sa de informare strict profesională, pe domenii delimi- 
ate. 


Progresele cantitative obținute de lexicografia bilingvă 


în perioada contemporană nu sînt direct proporționale cu 
numărul autorilor. Se observă cu ușurință că încetul cu 
încetul domeniul a fost preluat de un număr relativ redus 
de lexicografi „profesionalizaţi“, care, fiecare în parte 
a incercat să epuizeze, în sectorul ales, principalele va- 
riante posibile de dicționar bilingv. Cazul lui C. Săineanu 
pentru limba franceză, al lui M. W. Schroff sau M. [sbă- 
şescu pentru germană, al lui V. Cheresteșiu sau 
B. Kelemen pentru limba maghiară, al lui M. Schănkron 
pentru engleză etc. ni se pare elocvent : aproape fiecare 
dintre cei citați, şi nu numai ei, sînt totodată autori de 
dicționare bilingve mici, medii şi mari, în care, pe rînd 
limba română sau limba străină componentă apar ca 
limbi de bază. În bună parte, „profesionalizarea“ şi pro- 
lificitatea lexicografilor bilingvi a fost încurajată de legea 
cererii şi a ofertei ce acţiona în acest domeniu : cererea 
continuă i-a făcut pe lexicografi să persevereze şi să ex- 
ploateze o muncă şi o experienţă acumulate o dată pen- 
tru a transforma lucrarea inițial elaborată de ei în noi 
ediţii și variante, potrivit nevoilor curente. Dar raportul 
dintre cerere și ofertă a avut în domeniul lexicografiei 
bilingve două consecinţe opuse : una pozitivă, consacra- 
rea unor lexicografi de profesie, care nu o dată au îmbo- 
găţit disciplina cu noi opere remarcabile ; alta negativă, 
transformarea unor lexicografi în posesori de marfă cău- 
tată, care își desfac produsul pe piaţă în ambalaje diferite 
adesea fără a-l îmbunătăţi în timp. Cazul Dicţionarului 
latin-român „complect“ al lui Ioan Nădejde este, din 
acest punct de vedere, edificator : de-a lungul unei ju- 
mătăţi de secol, autorul și urmașii săi au oferit publicu- 
lui 19 tiraje neschimbate ale ediţiei inițiale, altfel ono- 
rabilă, dar evident perfectibilă. Aceluiasi spirit excesiv 
comercial îi datorăm faptul că numeroase dicționare s-au 
tipărit, pînă în trecutul apropiat, fără indicația datei de 
apariţie, spre a putea fi eventual oricînd considerate 
lucrări recente. Absența, în prea multe cazuri, a datării 
ne-a obligat de altfel să renunțăm la intenţia alcătuirii 
bibliografiei finale din acest capitol pe criterii cronologice, 

și să organizăm materialul în ordinea alfabetică a limbi- 
lor străine componente şi a autorilor. 

Prin ce se deosebeşte, în esenţă, lexicografia bilingvă 
contemporană de aceea creată în epocile anterioare ? 

Mai întîi, așa cum am spus deja în treacăt, prin canti- 
tate şi varietate. Ultimul secol de lexicografie a oferit ci- 
titorilor de trei ori mai multe dicţionare bilingve decit în- 
treaga perioadă istorică anterioară, întinsă pe trei veacuri. 
Din punctul de vedere al dimensiunilor fiecărei opere, în 
afară de cele trei tipuri principale semnalate (de volum 
mic sau „turistice“, de volum mediu sau „școlare“, de vo- 
lum mare sau „ştiinţifice“), există numeroase alte dicțio- 


nare intermediare, ca niște punți ce năzuiesc să răspundă. ” 


tuturor cerinţelor, practice sau ipotetice. Variația dimen- 
sională urcă de la o listă de numai 2 000—3 000 de cu- 
vinte-titlu (specifică prin excelenţă dicționarelor indepen- 
dente concepute ca anexe la manualele didactice) pînă 
la una de 140 000—150 000. de cuvinte-titlu (vezi exem- 
plul fericit al Dicţionarului  german-român elaborat sub 


conducerea lui M. Isbăşescu și M. Iliescu și apărut în. 


1966). În cazul dicţionarelor bilingve nu se poate vorbi de 
un raport determinant între dimensiune și calitate : orice 
lucrare, mare sau mică, adecvat concepută (și care, în 
consecinţă, își atinge scopul pentru care a fost concepută). 
poate fi considerată bună, pe trepte diverse ale ştiinţei lexi- 
cografice. Se observă însă cu uşurinţă efortul epocii con- 
temporane de a înmulţi dicționarele bilingve de mari di- 
mensiuni, de a crea pentru fiecare limbă componentă în 
parte măcar cîte o operă cît mai completă. Printre lucrările 
monumentale ale domeniului, datorită proporţiilor și com- 
plexităţii lor, se pot cita aici ca exemple de vîrf dicţiona- 
rele româno-engleze ale lui H. Lolliot, respectiv L. Leviţ- 
chi, cele francezo-române ale lui T. Codrescu, respectiv C. 
Şăineanu, cele româno-franceze ale lui F. Dame, respectiv 
L. E. Sinigaglia, cele germano-române ale lui T. Codrescu, 
respectiv M. Isbăşescu-M. Iliescu, cel român-german al lui 
H. Tiktin, cel român-maghiar (în două volume) elaborat 
sub conducerea lui B. Kelemen, cel rus-român (iarăși în 
două volume) elaborat sub conducerea lui Gh. Bolocan și 
T. Nicolescu (vezi lista bibliografică de la sfîrşitul capito- 
lului). În ultimele decenii, realizarea marilor dicţionare 

Demagoji T 


pà 


v, 
z 
Ay 
să 


bilingve a devenit tot mai mult rodul unor eforturi conju- 
gate, colective. 

Varietatea sporită a lexicografiei bilingve contempo- 
rane se manifestă şi prin enorma înmulțire a limbilor 
străine componente. Acum apar pentru întîia oară dic- 
ționare în care românei i se asociază bulgara, ceha, en- 
gleza, Japoneza, polona, sîrba, spaniola, ucraineana, spre 
a nu cita decît exemple ; tot acum, unele limbi străine 
abia reprezentate în lexicografia bilingvă din trecut (de 
pildă, rusa) figurează în numeroase opere ale domeniului. 

Varietatea  dicţionarelor bilingve contemporane tre- 
buie apoi subliniată prin poziţia pe care ele o adoptă față 
de vocabularul românesc : din acest punct de vedere, avem 
acum a face cu dicţionare care iau în consideraţie (cu se- 
lectările de rigoare) vocabularul în întregimea lui, cu dic- 
ționare consacrate unor terminologii profesionale (exis- 
tente doar prin excepție în trecut), în sfîrșit cu aşa-numi- 
tele dicţionare frazeologice bilingve (de locuţiuni, expre- 
sii, îmbinări lexicale), cu totul necunoscute în epocile 
anterioare. 

Faţă de epocile anterioare, în cea contemporană se 
mai observă tendinţa de echilibrare a lexicografiei bilin- 
gve avînd româna drept limbă de bază cu aceea în care 
primul loc în rîndul limbilor componente este ocupat de o 
limbă străină. Echilibrarea se produce în dublu sens : prin 
înmulțirea numărului de dicţionare bilingve cu limba de 
bază română, precum şi prin amplificarea acestor dicțio- 
nare la nivelul celor cu limba de bază străină. S-au creat 
astfel instrumente de valoare și amploare aproximativ 
egale pentru traducerea din și în limba străină. Progre- 
sele făcute de lexicografia bilingvă cu limba de bază ro- 
mână se explică în mare parte prin folosirea unor bune 
dicţionare explicative unilingve apărute în secolul nostru ; 
cel puţin în privinţa listei de cuvinte, acestea au putut 
constitui modele preţioase. 

Dar izbînda cea mai mare a lexicografiei bilingve con- 
temporane nu trebuie, credem, identificată în cantitatea, 
amploarea şi varietatea ei, caracteristici în fond exteri- 
oare, ci în structura ei internă, în conţinutul şi nivelul 
ei științific general. Ni se pare evident faptul că prăpas- 
tia care separa în trecut dicționarele bilingve remarcabile 

de cele mediocre a dispărut, prin dispariţia însăși a dic- 
ționarelor mediocre, iar, pe de altă parte, că nivelul dic- 


ționarelor bilingve remarcabile este el-însuşi mai înalt în 4 


prezent. De aici rezultă concluzia, foarte semnificativă, 
că s-a produs o creştere globală, pe întregul front, a ni- 
velului calitativ al lexicografiei bilingve, că piscurile nu 
mai sînt izolate. À 

Lexicografia bilingvă și-a precizat în prezent cu fer- 
mitate profilul, structura, atît în interiorul propriului ei 
domeniu, pe trepte diverse, cît şi faţă de lexicografia ex- 
plicativă unilingvă. Faptul că datorăm veacului nostru 
apariţia dicţionarelor unilingve așteptate a scutit încetul 
cu încetul lexicografia bilingvă să suplinească, prin ele- 
mente străine domeniului ei, absenţa îndelungată a ace- 
lor dicţionare. Lexicografia bilingvă a putut să restituie 
astfel celei unilingve aproape tot ce-i era datoare şi să se 
limiteze în general la sarcina sa esenţială : de a oferi ci- 


titorilor corespondente româneşti exacte pentru termenii 4 


străini înregistraţi, respectiv  corespondentele străine 
exacte ale termenilor românești. Calitatea coresponden- 


telor, siguranţa dovedită în alegerea lor constituie una : 


dintre însuşirile fundamentale ale lexicografiei bilingve 
contemporane. A doua principală însușire de structură 
internă a acestor dicţionare constă în fericita selectare a 
termenilor ce alcătuiesc listele de cuvinte, reprezentative 
pentru fiecare tip de dicţionar în parte: dacă în trecut 


aceste liste, chiar în dicționarele foarte bogate, erau ade- d 
sea întîmplătoare, reproducînd de regulă modele străine 


depăşite de realitatea concretă, în veacul nostru ele în- 
cep să rezulte dintr-o analiză personală creatoare, fiind 


lărgite, strîmtate, îmbogățite sau sărăcite în așa fel încît + 
să reflecte tipul lucrării şi epoca în care ea s-a elaborat. -4 


Ceea ce caracterizează în al treilea rînd, față de trecut, 
lexicografia bilingvă actuală, din punctul de vedere al 
structurii interne, este atenția sporită acordată polise- 
miei termenilor înregistrați; cu alte cuvinte, dacă sec- 
tțiunea explicativă a fost acum în general redusă ca vo- 
lum, prin eliminarea justificată a perifrazelor semantice, 


în schimb cuvintele apar traduse cu toate sensurile lor re- x 


prezentative, datorită aprofundării şi diversificării anali- 


zei semantice. În sfîrşit, îmbogățirea enormă a secţiunii 4 

frazeologice (alcătuită din locuţiuni, expresii, sintagme) 
constituie un mare progres al dicţionarelor bilingve con- 
temporane. 

A Cât despre structura internă generală a lucrărilor aici 
în discuţie, ea a fost simplificată : cuvîntul-titlu (adesea 
cu indicaţia de accent şi chiar de pronunțare), categoria 
gramaticală, corespondentele din a doua limbă compo- 
nentă, unitățile frazeologice şi corespondentele lor în cea 
de-a două limbă, iată în esență întreaga alcătuire a unui 
articol de dicționar bilingv contemporan. Au dispărut din 
aceste dicționare (cu excepții rarisime) datele enciclope- 
dice și numele proprii, perifrazele explicative, citatele 
şi indicaţiile etimologice etc. 


x 


i Faptele expuse mai sus ne arată că lexicografia bi- 
lingvă românească contemporană și-a aflat profilul ade- 
vărat și că, în continuu progres, ea corespunde tot mai 
deplin scopului pentru care s-a născut. 


2. Marile personalităţi: Fr. Damt şi H. Tiktin 


Prin structura lor aparte şi prin scopul căruia îi sînt 
destinate, două dintre dicționarele bilingve contemporane 
merită o atenţie deosebită : este vorba de Nouveau dic- 
tionnaire  roumain-francais, în 4 volume, redactat de 
Fr. Dame şi apărut la București, între anii 1893 şi 1895, 
dar mai ales de Dicţionarul român-german (Rumâănisch- 
deutschen Wörterbuch), în 3 volume (Bucureşti, 
1895—1925), al lui H. Tiktin. 

_Împrejurarea că ambii lexicografi au fost străini de 
origine şi că au învăţat relativ tîrziu limba moastră, pe 
care au iubit-o apoi cu o pasiune demnă de admiraţie, ni 
se pare în cazul de faţă extrem de semnificativă, căci ei 
îi datorăm de fapt aspectul, la prima vedere ciudat al 
amintitelor dicţionare. Amîndouă operele au fost concepu- 
te cu scopul primordial de a face cunoscut străinilor 
vocabularul limbii române, în lipsa, la vremea iniţierii 


d 
293 


lor, a unui dicţionar explicativ unilingv adecvat. Încer- 
cînd așadar să suplinească, pe cît posibil, încă inexisten- 
tul dicţionar explicativ, ele ajung să depăşească, din 
multe puncte de vedere (dar fiecare în chip diferit), pro- 
filul dicţionarelor bilingve, adică al propriului lor do- 
meniu. Dacă partea în limba străină ar fi fost redactată 
tot în română, am avea astăzi două dicţionare explicative 
indiscutabile, căci toate celelalte secţiuni s-ar încadra fără 
greutate noului profil ; faptul că în lista de cuvinte s-a 
acordat o mai mare atenţie arhaismelor și regionalismelor 
(adunate cu migală) decît împrumuturilor recente (selec- 
tate sever sau chiar respinse), că filiația sensurilor a fost 
concepută istoric și nu pe criteriul uzului, că s-au folosit 
numeroase şi variate citate ilustrative românești din iz- 
voare (la ambii lexicografi), că perifraza explicativă largă 
în limba străină a înlocuit sistemul corespondentelor 
simple, că s-a introdus indicaţia etimologică pentru cuvin- 
tele românești înregistrate (la Tiktin), pledează, credem, în 
mod convingător pentru caracterul predominant explica- 
tiv al acestor dicţionare bilingve. Așa se și explică, de 
altfel, faptul că cei mai mulţi cercetători le consultă și 
le citează exclusiv pentru limba română, încadrîndu-le, 
explicit ori implicit, printre dicționarele unilingve. Deşi 


hibride, căci încearcă să contopească (ca și alte lucrări ` 


similare din veacul trecut) două opere lexicografice de 
sine stătătoare într-o organizare unică, dicționarele amin- 
tite se înscriu ca date notabile în istoria lexicografiei 


noastre, prin calităţile lor ştiinţifice intrinseci. Valoarea $ 
lor prin comparare reciprocă este însă departe de a îi 


egală, balanța înclinînd categoric de partea lui H. Tiktin. 
Dacă începem totuşi prezentarea de mai jos cu Fr. Dame, 
o facem obligaţi de factorul cronologic : Dame este pre- 
decesorul lui Tiktin. 


+ 


Născut în Franţa, la 1849, Frederic Dame se stabilește i ; 


în România la vîrsta de 23 de ani, după ce începuse o ca- 


rieră strălucită în ţara sa natală. Tînărul intelectual fran- $ 


cez abia expatriat desfășoară la noi o bogată activitate .; 


de publicist, istoric, beletrist, profesor şi animator cultu- 

ral, dar devine cu adevărat cunoscut abia în domeniul 


lexicografiei. Dintre operele sale lexicografice, Nouveau 
dictionnaire roumain-français, în 4 volume, constituie fără 
îndoială cea mai deplină realizare. Această operă repre- 
zintă totodată două decenii de muncă din partea autoru- 
lui ei. Adunarea materialului a fost începută încă din jurul 
anului 1872 şi s-a făcut pe baza a 177 de izvoare variate, 
cam tot atitea cît avusese A. Philippide cînd pornise 
elaborarea dicționarului academic unilingv. Izvoarele, 
deşi bogate, nu reflectă în egală măsură toate epocile de 
scris românesc ; textele vechi sînt slab reprezentate şi nu 
servesc în suficientă măsură intenţiei autorului de a cu- 
lege cît mai multe arhaisme. Faţă de criteriile restrictive 
impuse la neologisme, anume sacrificarea celor mai puţin 
uzuale, lista de cuvinte românești a dicționarului (aproape 
40 000 de articole-titlu) ne apare remarcabilă pentru data 
cînd el a fost conceput. 

Cuvintul românesc s-a înregistrat fără indicaţia de 
accent şi cu puţine variante lexicale, dar este sistematic 
însoțit de numele categoriei gramaticale. O remarcabilă 
însușire a lucrării stă în rețeaua de indicaţii asupra circu- 
laţiei cuvintelor românești în timp și spaţiu, asupra do- 
meniului căruia îi aparţin, asupra situaţiei lor stilistice ; 
dar nu toate aceste indicaţii se dovedesc exacte, cele de 
circulaţie vădind îndeosebi lacunele autorului în dialec- 
tologia românească şi în istoria limbii române. 

„Deosebit de prețioasă ni se pare metoda de analiză 
minuțioasă, prin corespondentele franceze, a situaţiei se- 
mantice pe care o au cuvintele românești înregistrate ; 
nuanțele şi sensurile diferite au fost grupate indepen- 
dent, izolate cu cifre şi bare (înfiripare, de exemplu, apare 
cu două sensuri şi cu două subsensuri ; izvod, cu trei sen- 
suri, ca şi dulamă; chiti, cu cinci subsensuri etc.). hui 
Dame îi datorăm, aşadar, pentru lexicografia bilingvă, 
noţiunea de subsens, aşa cum pentru cea explicativă ea 
va fi inaugurată de Sextil Pușcariu. Din păcate, analiza 
semantică este pe alocuri împinsă dincolo de limitele îngă- 
duite : sensuri diferite ale aceluiași cuvînt au fost trans- 
formate în omonime, procedeu ce sparge în mod nejusti- 
ficat unitatea lexicală ; ni se oferă astfel patru substantive 
diferite colac, două colăcar, două verbe colăcări și două 
lega etc. 

Excepţional de bogată se dovedește secţiunea unităţilor 
îrazeologice : aceasta ocupă mai bine de jumătate din vo- 
lumul total al lucrării şi în ea mai ales a introdus Damé 
contexte ilustrative din izvoare. Dar şi aici se ivesc unele 
excese, căci nu toate îmbinările de cuvinte înregistrate 
sînt în realitate unităţi stabile cu sens specific (a se lega 
la mînă, a lega un bou cu o funie etc.). Oricum, meritele 
secţiunii rămîn majore, și chiar sporesc datorită efortu- 
rilor lexicografului de a găsi corespondentele franceze ale 
acestor idiotisme, în principiu greu de tradus. 

Paradoxal la prima vedere apare faptul că tocmai par- 
tea franceză a dicționarului este mai slab realizată ; cri- 
tica fulminantă făcută părţii franceze de  recenzentul 
Gh. Gheorghiu 1 deşi nu întru totul obiectivă, semnalează 
excesiv de multe erori (de formă şi conţinut) pentru un 
autor care stăpînea la perfecţie limba străină. Dacă unele 
dintre aceste erori, de conţinut, se pot explica mai de- 
grabă prin cunoașterea insuficientă a prototipului româ- 
nesc ce trebuia tradus, cele aproape 3 000 de scăpări gra- 
maticale ni se par de neconceput. 

Ultimul alineat al fiecărui articol este consacrat forme- 
lor gramaticale ale cuvîntului-titlu, bine şi bogat con- 
ceput. 

Concluzia pe care vrem s-o desprindem din cele spuse 
mai sus este aceea că dicţionarul lui Dame rămîne, cu 
toate lipsurile sale, o operă remarcabilă, și astăzi foarte 
utilă?. 

x 


Născut în Germania, la 1850, cu un an după Fr. Dame, 
H. Tiktin s-a stabilit în ţara noastră la vîrsta de 18 ani, 
fără să fi cunoscut, pînă la acea dată, limba română 3. 


1 Gh. Gheorghiu, Dicţionarul domnului F. Damă, în 
Arhiva din Iaşi, VIII (1897), p. 544 și urm. 

> Dicționarul „constituie una din cele mai însemnate lucrări 
ale lexicografiei nu numai române, dar chiar europene“ (Arhiva 
din. Iaşi, XVIII, 1907, nr. 5, p. 240) ; el ar fi o „capodoperă a 
lexicografiei noastre bilingve din secolul trecut“ (Petru Ko- 
vács, Frederic Dame. Activitatea sa culturală şi lezicografică, 
în Cercetări de lingvistică, Cluj, X (1965). nr. 2, p. 265). 

3 Vezi Precuvintarea lui I. A. Candrea la H. Tiktin, 
Gramatica română, ediţia a III-a, București, 1945, p. V. 

Fixat la Iaşi, tînărul filolog își însușește repede și în mod 
remarcabil limba de adopțiune, ba în curînd îşi îndreaptă 
chiar interesul spre studierea ei. Dar lipsa cea mai simți- 
toare ce l-a întîmpinat atunci a fost aceea a unui dicționar 
explicativ corespunzător. Silit de împrejurări, filologul a 
pornit să-și adune singur un bogat material lexical, mereu 
sporit, din texte și din vorbirea zilnică, pînă în ziua cînd 


„avea să se întrebe dacă pe baza acestui material n-ar pu- 


tea elabora el-însuși rîvnitul dicţionar. Momentul părea a fi 
prielnic, căci chiar atunci Ministerul Instrucțiunii inițiase 
și susținea realizarea unor opere lexicografice cu caracter 
primordial didactic. Oferta lui Tiktin fiind acceptată, le- 
xicograful porneşte la drum. Lucrarea se tipărește pe 
fascicule, începînd din 1895, dar lipsa de fonduri şi indi- 
ferența oficialităților stau mereu în calea terminării ei ; 
ultima fasciculă (a 29-a) avea să vadă lumina tiparului 
abia după 30 de ani de la prima, în 1925, spre a încheia o 
carieră lexicografică ce se înscrie cu litere de aur în is- 
toria lingvisticii române. Venind imediat după Etymolo- 
gicum magnum Romaniae al lui B. P. Hasdeu, dicţionarul 
lui Tiktin reprezintă din mai multe puncte de vedere o 
reacţie antihasdeiană. Autorul noului dicţionar arăta ex- 
plicit (vezi Introducerea la primul volum, p. V—VI) că 
obiectul propriu al cercetării sale îl formează, așa-zicînd, 
limba română „în sine“, iar nu măsura în care se oglin- 
desc în limbă credinţele, obiceiurile, activitatea, cu un cu- 
vînt spiritul poporului român, și că, pe de altă parte, 
atenţia sa principală se îndreaptă asupra aspectului literar 
al limbii, iar nu asupra celui popular. Este ușor de văzut 
că în ambele cazuri cel respins este Hasdeu. Din aseme- 
nea păreri rezultă, bineînţeles, consecinţe practice impor- 
tante pentru întreaga structură a lucrării, începînd cu 
lista de cuvinte. Criteriile, cel puţin iniţiale, după care 
s-a condus autorul în stabilirea listei de cuvinte încearcă 
să fie cît mai ferme. Călăuzit de dorința înregistrării unor 
date lexicale sigure în această privinţă, Tiktin privește cu 
prudenţă dicționarele anterioare existente și preia din ele 
în primul rînd termenii verificaţi în texte autentice. De 
vreme ce își propune să ofere cititorilor un dicţionar prin 
excelenţă al limbii literare, el se vede obligat, pe de-o 
parte, să introducă în lista de cuvinte neologismele uzu- 

ale (absente în principiu la Hasdeu), iar pe de alta să E 
facă operaţie de selectare în rîndul regionalismelor stricte - 4 
(vezi aceeași Introducere, p. VI—VII). Se observă însă și 
aici, ca în atîtea alte cazuri, că între teorie și practică ; 
există o flagrantă contradicție. Alarmat că nu-şi va putea `} 
încheia lucrarea în termenul iniţial hotărît, lexicograful 
renunță la neologisme, de la litera E înainte, dar în $ 
schimb se arată foarte primitor cu regionalismele și ma- í 
nifestă un interes deosebit pentru arhaisme. În cele din Ă 
urmă, așadar, lista de cuvinte a dicționarului ajunge să 4 
semene, spre regretul nostru, cu a predecesorului criticat. $ 
Absența împrumuturilor recente din cea mai mare parte S% 
a lucrării nu poate fi trecută cu vederea și ea impietează - 
în mod serios asupra proporţiilor listei de cuvinte ; fără 
această lipsă, lista de cuvinte ar fi putut fi calificată drept 
excepţională. Dar chiar în condiţiile arătate, ea rămîne 4 
destul de bogată. Un calcul statistic exact este greu de „4 
făcut, deoarece multe dintre cuvintele înregistrate (deri- +: 
vatele propriu-zise) se află subsumate termenutui-mamă, 
în cadrul „cuiburilor“ lexicale. Dispunem însă de numă- 
rătoarea parţială, după toate probabilitățile exactă, între-. 
prinsă de Sextil Puşcariu t, din care rezultă că dicţionarul 
lui Tiktin ar fi de peste două ori mai sărac în cuvinte 
decît vechiul dicţionar academic? ; lucrarea adună între 
filele sale circa 35 000 de elemente lexicale (cuvinte, varian- 
te şi derivate), indice ridicat pentru o operă lexicogra- 
fică lipsită de majoritatea  neologismelor. În orice caz, 
violenta critică făcută lucrării de A. Philippide pentru 
lista ei de cuvinte ? nu ni se pare întemeiată decît în mică 
măsură. 

Puţine dicţionare româneşti se pot mîndri pînă astăzi 
cu o bibliografie ca aceea pe care se întemeiază Tiktin în 
edificarea operei sale. Ne uimește încă enorma stăruință 
depusă de autor în parcurgerea unui mare număr de iz- $ 
voare de cele mai variate tipuri, vechi și moderne, culte 3 : 


1 Academia Română — Anale 
(1930—1931), Bucureşti, 1901, p. 203. $ 

> Literele A, B, F și G, medii ca întindere. ar cuprinde 
6 438 de termeni în total. 

3 A. Philippide, Specialistul român. Contribuţie la is- : 
toria culturii româneşti din sec. XIX, Iași, 1907 p. 11—17. SEA 


TAn 


[Dezbateri], tomul LI } 

şi populare, laice şi religioase, cărți și manuscrise, fun- 
damentale sau minore. Pornit la drum cu un material le- 
xical extras din peste 200 de texte, Tiktin adună mereu, 
în tot cursul elaborării lucrării, date noi şi termină între- 
prinderea înzestrîhd-o cu o bibliografie ce numără peste 
550 de titluri. Această extraordinară acţiune se datorește 
grijii lui de a aduce mereu şi oriunde în sprijin (la cu- 
vinte, la sensuri, la unităţi frazeologice, la forme) izvoare 
contextuale. Nici unul dintre dicționarele (explicative sau 
bilingve) elaborate în afara forului academic nu ne oferă 
o mai mare bogăţie de izvoare, cu trimiterea exactă la ele. 
Excelent selectate, contextele ilustrative își îndeplinesc 
rolul primordial ce le-a fost încredinţat, de a demonstra 
existenţa sensurilor definite. 

Cuvintele-titlu, ca şi cele subsumate, poartă indicaţia 
de accent și de categorie gramaticală ; în mod sistematic 
se notează pluralul substantivelor și prezentul indicativ 
al verbelor. În privinţa variantelor lexicale, opera nu are 
precedent printre cele similare şi constituie pînă astăzi 
un izvor de primă importanţă (s-au înregistrat, de exem- 
plu, 5 variante la silitră, 14 la păianjen, 4 la scripet etc.) ; 
demn de subliniat ni se pare și procedeul de a susține cu 
izvoare fiecare variantă în parte. Superioară lui Dame se 
dovedește de asemenea rețeaua de indicaţii privind situa- 
ţia cuvintelor în timp şi spaţiu (față de nivelul limbii li- 
terare), nu atît prin cantitatea, cît prin exactitatea lor 
sporită. 

Ca în orice dicţionar bilingv, situaţia semantică a cuvîn- 
tului se explică într-o limbă străină, în cazul de faţă ger- 
mana ; dar locul corespondentelor, al echivalenţelor simple 
este adesea luat, în dicţionarul lui Tiktin, de perifraza 
explicativă, ca în operele unilingve. Dacă procedeul de a 
explica într-o limbă străină sensul cuvintelor românești 
a îngreuiat (şi mai îngreuiază încă) folosirea. lucrării de 
către români, el a facilitat în schimb .răspîndirea operei 
dincolo de hotare, printre numeroșii străini interesaţi de 
limba română. Autorul a întreprins o foarte amănunţită 
analiză semantică a materialului, izolînd (cu cifre arabe și 
romane) sensurile diferite ale cuvintelor și grupîndu-le în- 
tr-o filiaţie istorică aproape fără cusur. Rareori ni se oferă 
într-o operă lexicografică o prezentare semantică atît de 

convingătoare ca aici. Aşa cum am spus deja, fiecare cu- 
vînt și sens apar ilustrate cu contexte, orînduite de obicei 
şi ele în ordine istorică. 

Secţiunea unităţilor frazeologice și a idiotismelor este 
neobișnuit de dezvoltată, dar în. general lipsită de exage- 
rările lui Dame, adică limitată la ceea ce îi aparţine în 
mod real : 7 unităţi frazeologice la stea, 10 la paști, 16 la 
piele etc., bine explicate, sînt doar cîteva exemple alese 
dintre atitea care se mai pot da. Iese în evidenţă efortul 
de a ilustra cît mai variat aceste îmbinări lexicale spe- 
cifice. 

În încheierea fiecărui articol autorul a introdus indi- 
caţiile etimologice. S-a format opinia că ele ar reprezenta 
partea cea mai nedeplină a lucrării. Afirmația se poate 
susţine numai cu o importantă precizare discriminatorie : 
scăderile secţiunii etimologice nu rezultă din indicaţiile 
care s-au dat, mai toate exacte, ci din mulţimea celor care 


„lipsesc. De o prudenţă exagerată, Tiktin s-a limitat aici 


să ne ofere doar achiziţiile certe, considerînd în toate ce- 
lelalte cazuri că avem a face cu etimoane necunoscute. 
Numai datorită acestei împrejurări nu putem aprecia la 
justa valoare secţiunea. 

Dintre toate dicționarele bilingve de care dispune lexi- 
cografia românească, opera lui Tiktin reprezintă fără în- 
doială izbînda cea mai mare. Lucrarea își arată şi astăzi 
utilitatea, poate în mai mare măsură ca dicționar expli- 
cativ și istoric decît ca dicționar bilingv, cum fusese con- 
ceput. 


3. Lista principalelor dicţionare bilingve tipărite 


Fără pretenţia de a fi exhaustivă, lista care urmează se 
străduieşte să fie însă cît mai bogată. În ea se află incluse 
dicţionare bilingve apărute de la 1870 încoace, dată de la 
care, în primul volum al Schiţei noastre, încetasem pre- 
zentarea amănunţită a acestor dicţionare. Operele lexi- 
cografice au fost grupate, din necesități metodologice, în 
ordinea alfabetică a limbii străine componente, iar în 

cadrul fiecărei limbi străine componente, în ordinea alfa- 
betică a autorilor; în sfîrşit, lucrările anonime precum 
și cele elaborate de colective mai mari apar în listă după 
dicționarele la care s-au indicat autorii. 


B 


ARBURE, ZAMFIR C. Bălgarsko-romănski recinik. Dicționarul 
bulgaro-român. Bucureşti, 1909, 420 p. 
ARNAUDOV, VALENTIN-LUCREȚIA MIŞU ş. a., Rumăno-bălgar- 
ski recinik. [Dicţionar român-bulgar]. [Sofia], [1954], 920 p. 
MARCINKOV, A., Pălen romăno-bălgarski recinik. Dicționar ro- 
mân-bulgar. Sofia, 1914. 846 p. + [2]. 
—. Dicționar militar româno-bulgar, f. l, f. a. 17 p. 


C 


KRECAN, ANTONIN-JIRI FELIX, Rumunsko-tesky a tesko-ru- 
munsky kapesni slovník. Dicţionar de buzunar român-ceh 
şi ceh-român. Praga, 1963, 717 p. 

KUDRNOVSKY, JAROSLAV, Rumunsko-iesky a tesko-rumunsky 
technicky slovník. Dicţionar tehnic român-ceh şi ceh-româri. 
Praga-București, 1962, 810 p. 

STACA, JIRI ș. a., Rumunsko-tesky slovník. | Dicţionar român-ceh]. 
Praga, 1961, 1033 p. + [1] + [4]. 

STATI, SORIN [redactor responsabil] ș. a., Dicţionar ceh-român. 
[București], [1967], XLIII + 560 p. 

—, Mic dicţionar român-chinez. [Pekin]. 1959, 162 p. 


E 


BECK. M., Vocabular analytic ebraico-romănesc la Pentateu:u! sau 
la cele cinci cărţi ale lui Moise. Bucureşti, 1882, VIII + 247 p. 
[Ediţia a II-a, 1893]. 

FAIBIŞ, DAVID, Dicţionar ebraic-român. Vol. I, Iași, 1929, [6 £f.) 
+ 24 + 114 p. | 

FAIBIȘ, DAVID, Dicţionar portativ ebra:c-ror:ân. Bucureşti, 1947, 
VIII + 380 p. 

LICHTIG, IOSEPH, Vocabular ebraico-românesc la cartea rugă- 
ciunilor pentru. israeliți. București, 1896, 68 p. 

MENDEL, P., Dicţionar ebraic-român. Piatra Neamţ, [1933], 3 f. 
+ 49 + 438 p. 
"MENDEL, P., Dicţionar român-ebraic. [Piatra Neamţ], [1932], [4 f.] 
+ 536 p. 4 
COMAN, G., Dicționar elino-român. București, 1928, 55 p. [Dată 4 
drept a Il-a ediție, probabil din motive comerciale]. k- 
ANDRONESCU, ŞERBAN, Dicționar de buzunar englez-român. 4 
[București], 1961, 246 p. [Ediția a Il-a, 1966]. 
ANDRONESCU, ȘERBAN, Dicționar de buzunar român-englez. 
[București], 1961, X + 287 p. [Ediţia a Il-a, 1966]. 
AXELRAD, P., Complete Roumanian-English Dictionary. Dicţio- 
nar complet român-englez. New-York, [1942], XXXVI + 
532 p. 
BANTAŞ, A., Dicționar englez-român. Bucureşti, 1968, 374 p. 
BANTAŞ, ANDREI, Mic dicționar englez-român. Bucureşti, 1965, 
731 p. 


BANTAŞ, ANDREI, Mic dicționar român-englez. Bucureşti, 1965, E i 


534 p. + [2]. 

BANTAS, ANDREI-ANDREEA GHEORGEIȚOIU-LEON LEVIŢ- 
CHI, Dicționar frazeologic român-englez. Bucureşti, 1966, 
398 p. K., 

BOGDAN, MIHAIL [redactor responsabil] ș. a., Dicţionar englez- `i 
român. București, 1965, 604 p. 

CALLIGARI, VALSAMACHI, English and Roumanian Dictionary. 

Ii. DICȚIONARELE POLIGLOTE 


În ultimele decenii ale secolului trecut, lexicografia 
plurilingvă românească dezvoltată pe linie tradiţională se 
afla într-un iremediabil declin, determinat de insuficienţa 
practică evidentă a operelor produse. Cumulînd mai multe 
dicţionare bilingve şi fiind în consecință greu de con- 
sultat, dicționarele poliglote s-au găsit părăsite, în favoa- 
rea celor bilingve propriu-zise. Aşa cum fusese ea con- 
cepută, ca sistem de echivalenţe în mai mult de două 
limbi la nivelul întregului vocabular, lexicografia pluri- 
lingvă încetează practic să mai producă ceva, de pe la 
1870 încoace. 

Dar, pe de altă parte, dezvoltarea fără precedent a 
ştiinţei şi tehnicii, îmbogățirea permanentă a terminolo- 
giilor speciale, dublate de nevoia lărgirii informării şi a 
cooperării internaţionale, au dus la nașterea unor dicţio- 
nare terminologice plurilingve avînd româna printre lim- 
bile componente. În perioada contemporană, întreaga lexi- 
cografie poliglotă este alcătuită din asemenea dicționare 
speciale, mai mari ori mai modeste, în mai multe sau mai 
puţine limbi, dar concepute pe o schemă unică. Avînd ca 
unic ţel redarea unor echivalenţe terminologice într-un 
număr oarecare de limbi străine (mai ales în cele de 
circulaţie internațională), dicționarele plurilingve din 
secolul nostru se reduc în fapt la punerea pe mai multe 
coloane a acestor echivalenţe. Toate au caracterul de anexe 
ale muncii profesionale și mai toate sînt lipsite de apara- 
tul lexicografic suplimentar. Unele și-au propus să îmbră- 
țișeze tehnica în întregimea ei (Virgil Gh. Coman, Dicţionar 
tehnic în cinci limbi : franceza, germana, italiana, engleza, 
româna. Vol. I-II. București, f. a.; opera colectivă Dic- 
fionar tehnic poliglot. Română, rusă, engleză, germană, 
franceză, maghiară, București, 1963, cu o ediție nouă): 

altele, mai numeroase, s-au roi pi op 
i tiințific delimitat (Șt. 1N. 4 A c 
pipa A pi a german-francez-român, ar 
m g z . . . C. 
1926 ; A. Ionescu și Şt. Sprangate, Dicţionar tehnic A s ă 
Român-francez-german- englez italian-ungar-rus, Pap aa 
ala i rol En- 
¿ 3 CĂ i, Dicţionar tehnic. Pe 
resti, 1936 ; P. Irinievict, € sc 
glez-român-rus, București, 1963 ; Gr. ei ia î 
science Dictionary [Dicţionar de ştiinţa so . b D 
french, german, rumanian, russian, Bucureș i, e $ a 
marinăresc Vocabular de termeni marinărești HE a 
limbi: română, engleză, franceză, A APR, i a 
ești ; aminti în sfîrşit n 
București, f. a,); se pot am: fi sere 
modeste} vocabulare plurilingve militare, pe care 
ai enumerăm aici. APR pe 
7 Fără a avea motive să i papa în vreun ză PES 
icți i omâneşti contemporane, 
dicționarelor poliglote r ) pei abil ea 
ă ini în î ierea acestui capitol c 
să subliniem în încheie « st 
ele se înmulţesc continuu, spre a răspunde nevoilor p 


fesionale despre care am vorbit. 


dicționare. 


ÎNCHEIERE 


Distinsul filolog şi lingvist contemporan Georges Matore 
remarca, într-un studiu recent asupra istoriei dicționare- 
lor franceze 1, situaţia delicată a lexicografului în an- 
samblul ştiinţei lingvistice : datorită specificului vocabu- 
larului, în continuă mișcare, lexicograful nu poate 
niciodată pretinde că muncește pentru eternitate. Într-a- 
devăr, oricît de izbutite, dicționarele se perimează relativ 
repede, ca produse ale unei anumite epoci ; mai mult, 
ele se nasc într-o oarecare măsură gata depășite, căci la 
data apariţiei lor vocabularul limbii respective se află 
deja cu un pas înainte. Nici un dicţionar n-a reușit vreo- 
dată să înregistreze exhaustiv lexicul unei limbi şi nici 
chiar toți termenii de oarecare circulaţie. 

Ar trebui oare să rezulte de aici că lexicografia con- 
stituie o disciplină insuficient de fructuoasă, de utilă ? 
Nicidecum. În măsura în care fiecare dicţionar își serveşte 
epoca, se poate considera că țelul lui a fost atins. Ca: 
obiecte de larg consum, produsele. lexicografice sînt soli- 
citate în prezent de un public tot mai numeros, mai ete- 
rogen, de la elevul claselor elementare și pînă la savant. 
Amplificarea şi diversificarea nevoilor practice cer mereu 
mai multe tipuri de dicţionare, generale și specializate, 
lingvistice şi enciclopedice, unilingve și plurilingve, mo- 
numentale și modeste. Unele dintre tipurile actuale nu 
mai corespund sau nu vor mai corespunde pe deplin ; ti- 
parele existente se dovedesc neîncăpătoare. 

Rămiîne în sarcina viitorului să găsească soluţiile con- 
crete. O revoluţie structurală în domeniul lexicografiei ni 
se pare în orice caz aproape iminentă, căci noile condiții 
şi cerinţe vor impune, fără îndoială, noi şi noi tipuri de 


1 G. Matoré, Histoire des dictionnaires 


français, Paris, 
1968, p. 268. 


319 


“e 
i 


INDICELE NUMELOR DE PERSOANE 


Aaron F. 37, 45, 46 

Aaron, P. P. 16, 68 

Abduraman, M. H. II 316 

Adamescu, Gh. 80, 85, 89, 98, 104— 
122, 183, 230, 245, 253 

Ahn, F. 38 

Albescu, V. II 310 

Albineţ, I. 77, 149 

Alecsandri, V. 99, 100, 110, 133, 
II 27, 28, 241 

Alembert v. D'Alembert 

Alessandrescu, C. II 177, 178 

Alesseanu, G. P. IE 164 i 

Alexandrescu, Gr. II 28 

Alexandrescu-Dorna, A. II 309 

Alexi, T. 39, 42, II 305, 306 

Alexici, G. II 274 

Ampère, A. II 241 

Andrâsi, T. II 312 

Andrianov, B. A. II 314 

Andronescu, $. II 302 

Anonymus Caransebesiensis 11, 12, 
184, II 28 

Anonymus Lugoshiensis v. Anony- 
mus Caransebesiensis 

Antim Ivireanul II 125 

Antipa, Gr. II 232 

Antonescu, G. M. 62, 86, 87, 88, 
89, 90, 91, 92, 93, 95, 96, II 303 

Antonescu, T. II 232 

Antonescu-Remuși, P. S. II 177 

Aristofan 59 


221 


Aoyama, K. II 310 
Apostol, O. II 185 
Arbure, Z. C. II 301 
Aristotel II 170 
Armeanca, E. 32 
Arnaudov, V. II 301 
Arvinte, V. II 202, 214 
Asachi, Gh. 23, 71, 77, 78, 98, II 63, 
252 
Auger, Y. II 44 
Axelrad, P. II 302 


Babeş, V. II 121, 232 

Bacaloglu, E. II 34 

Bach, J. S. II 241 

Baciu, P. 37 

Bakos, F. II 312 

Balaci, Al. II 310 

Balaci, Anca II 176 

Banea, G. H 310 

Bantaş, A. II 302 

Banu, G. II 189 

Banuș, M. II 137 

Baranga, A. II 137 

Barcianu, C. P. H 311 

Barcianu, D. P. II 306 

Barcianu, S. P. 42, 111, TI 306 

Bariț, G. 37, 40, 41, 56, 57, 62, 
66, 104, 133, 138, 139, 147, 159 

Bariț, O. 57 

Baronzi, G. 99, II 27, 303 

Bartoli, M. H 228 

Bassarabescu, I. A. II 112 


PAE 
ie a a 


Bauer 52 

Bauman, I. 86, 87, 88, 89, 90, 91, 
93, 95, 96, II 150, 151, 152 

Băcescu, M. 10, II 137, 185, 186 

Băduleşteanu, Gh. IL 181 

Bălan, Şt. II 192 

Bălănescu, Gr. II 190 

Bălășescu, N. 23, 46, 47, 48, 51, 
52, 54, 55, 69 

Bănescu, N. 58, 69 

Bărbulescu, C. II 257 

Bărbulescu, I. IL 109, 117: 

Beaumarchais, P. A. C. II 173 

Beauzée 84 

Beck, M. II 301 

Beldiman, Al. 110, II 27, 40 

Benedek, V. 22 

Beniuc, M. II 137 

Benkö, J. 16, 17, 18, 24, 66 

Beraru, M. II 303 

Berey, G. II 243 

Berînda, Pamvo 8, 14 

Bezviconi, G. 18 

Bianu, I. 15, II 25 

Bianu, V. II 186, 187, 188 

. Biji, M. II 165 
Biron II 86, 89 

Bizantios, Sc. 59 

Bîgescu, St. 89 

Bîrlea, P. II 112 

Bîrseanu, A. II 27, 34, 311 

Bledy, G. 11, 23, 30 

Bobb, I. 23, 28, 29, 30, 33, 68, 81 

Bocancea, O. II 306 

Bocănețu, Al. II 214 

Boceanu, I. II 200, 203, 204, 206, 
207, 210, 211, 212, 213 

Bodescu, D. II 163 

Bogdan, I. II 312 


Bogdan, M. II 302 

Bogrea, V. II 281 

Bogza, G. II 137 

Boiagi, M. G. II 223 

Boiste, P.C.V. 46 

Bolintineanu, D. II 62 

Bolliac, C. II 27 

Bolocan, Gh. II 252, 290, 314 

Bologa, V. 28 

Bonami, P. II 187 

Borcia, I. II 282 

Borda, E. II 164 

Bordeianu, M. II 202 

Borgia, St. 15 

Borza, Al. 18, 22, 25, 28, II 186 

Botez, A. A. II 166 

Botez, C. II 35 

Botez, I. II 35 

Botezat, S. 77, 78, 

Bottea, C. 55, 187 

Boudot 53 

Boureanu, R. II 137 

Brădățeanu, VI. II 306 

Brăescu, I. II 303 

Brătescu, P. II 178 

Brătescu-Voineşti, I. Al. II 112 

Brătianu, C. I. II 179 

Breban, V. II 202 

Brebenel, I. B. II 200, 202 

Brîncoveanu, C. 9, 10 

Brîncuș, Gh. 27 

Broughton 79 

Brüske, H. II 270, 271 

Bud, T. II 112 

Buda, G. II 259 

Budai-Deleanu, I. 25, 26, 32, 86, 
183, II 62 

Budiu, P. II 311 

Bugnariu, I. II 200 

Bulgăr, Gh. II 202, 247 


322 


Bunescu, P. II 195 
Burada, T. II 232 
Burghele, Th. II 189 
Byhan, A. II 227, 228 


Caliani, S. 16 

Caliga, G. II 168 

Calinic al III-lea 15 

Calioti v. Cavallioti 

Calligari, V. II 302 

Canarache, A. II 303 

Candrea, A. II 178 

Candrea, I. A. 92, 142, 189, II 
5, 32, 42, 48, 80, 85, 89, 94— 
98, 99, 104—122, 124, 125, 
126, 127, 128, 130, 131, 132, 
133, 145, 146, 200, 202, 225, 
230, 245, 253, 257, 267, 268, 
269, 270, 296 

Canella, C. 83, 84, 85, 187 

Canianu, M. II 178 

Cantacuzino, C. 9, 15, 16 

Cantemir, D. 12, 13, 24, 26, 27, 110, 
150, 155, II 18, 27, 28, 107 

Cantemir, Tr. II 228 

Cantemir, V. 63 

Cantera, J. II 79 

Cantuniari, Șt. N. II 318 


Capidan, Th. II 44, 218, 219,. 


223, 224 

Caragiale, I. L. II 93, 241 
Caragiu-Marioţeanu, M. II 221 
Cassian, N. II 137 

Cattarigh, I. 65 

Cavallioti, Th. 16, II 216, 220 
Cazacu, B. II 200, 204 
Călinescu, G. 133 
Ceaikovski, P. I. II 241 
Cerne, T. II 172, 173 
Cernovodeanu, N. 87 


323 


Chauteaubriand, Fr. R. de 44, 72 

Cheresteșiu, V. II 289, 312 

Chiriţă, C. II 177, 178 

Chiru-Nanov, I. II 125 

Ciachir, M. II 305, 314 

Ciaușanu, G. F. II 112, 209, 203, 
206, 207, 208, 210, 211, 212, 213 

Cicero, II 171 

Cihac, A. 48, 49, 102, 103—131, 
141, 146, 155, 170, 171, 177, 178, 
179, 180, 187, 188, II 23, 29 
30, 32, 70, 81, 92, 220, 260, 
261, 263, 264, 265, 268, 269, 
271, 274, 277, 278, 280 

Ciorănescu, Al. II 261, 262, 263, 
264 

Cipariu, T. 7, 24, 76, 133, 134, 
135, 157, II 40 

Ciuntu, Th. N. II 178 

Ciupală, I. H 214 

Cîmpeanu, P. 77 

Clemens, Andreas 27, 28, 35, 57 

Cocotailo, .Gh. II 316 

Codrescu, I. M. 97 

Codrescu, T. 45, 46, 50, 62, 67, 
111, II 258 290, 303, 306 

Coloşi, V. 23, 30, 31, 32, 62 

Coman, G. II 302, 306, 307 

Coman, P. II 200, 204, 205, 20%, 
207, 211, 212, 213 i 

Coman, V. Gh. II 317 

Conachi, C. 110 

Condeescu, N. N. II 304 

Condrea, P. II 177 

Condurăţeanu, D. P. H 177 

Constantinescu, N. A. II 250 
Corbea, T. 10, 11, 14 

Coresi 71, 110, 155, II 27, 28 
Corlăteanu, N. G. II 315 

Cornel, Th. H 242 


Corneli, I. 22, 31, 

Cosma, V. II 174 

Costin, L. II 200, 203, 204, 206, 
207, 210, 211, 212, 213 

Costin, M. II 81 

Costin, N. II 27 

Costinescu, I. 34, 48, 50, 73, 74, 
75, 77, 97, 187 

Coteanu, I. 5, 16, 17, 24, II 57,74 

Creangă, I. II 28, 86, 241 

Crețu, A. II 302 

Creţu, Gr. 5, 7, 8, 10, 11, 13, 14 

Cristea, Gh. T. II 163 

Crișan, I. II 312 

Crișan, Şt. 23, 24, 26, 29, 30 

Cumbary, A. II 178 

Cuza, I. Al. II 183 


62 


Dalametra, I. II 217, 218, 219 

D'Alembert 84 

Dame, Fr. II 214, 288, 290, 293— 
296, 299, 300, 304 

Dam, J. II 169 

Dan, D. 64 

Dani, M. 12 

Danielopolu, D. II 137 

Daniil Moscopoleanul Ii 216 

Daveluy 52 

David, Gh. II 313 

Dănescu, Gr. Gr. II 178 

Dejeu, P. II 313 

Delamare, V. II 188 

Delavrancea, B. II 27 

Delescu, I. II 178 

Demetrescu-Oprea, B. II 178 

Demetrius, V. II 112 

Densusianu, A. 24, 32 

Densusianu, O. 15, 156, 189, II 5, 
42, 80, 94—98, 104, 105, 108, 109, 
111, 112, 116, 117, 121, 200, 202, 
232, 267, 268, 269, 270 


Derieţeanu, Gr. II 174 

Deşliu, D. II 137 

Diaconovich, C. 19, II 93, 122, 231, 
233, 234, 239 

Diculescu, C. II 44, 272, 283 

Diderot 84 

Diez, Fr. 33, 111, 114 

Dimitriu, I. C. II 170 

Dimitriu-Dămieneşti, I, II 170 

Dincescu, C. II 175 

Dion 132 

Dobrescu, M. II 167 

Doljanski, A. II 174 

Donici, A. 27 

Dosoftei 71, 72, 155, II 27, 28, 107 

Dragomir, M. II 137 

Drăganu, N. 10, 12, 23, 29, II 44 

Drimba, V. II 282 

Droc, M. 67 

Drouhet, Ch. II 304 

Duda, L. II 313 

Dupin, A. M. J. J. 97 

Duțulescu-Fanu, Al. II 170, 171 


Edwards, P.M.H. HI 251 
Eminescu, M. 89, 131 II 65 
Epicur II 171 

Erasm II 170 


- Eschil 59 


Escuder6, G, II 316 
Eustațiu, G. 67 
Evolceanu, D. II 44, 232 
Evuţian, S. II 313 


Façon, N. H 310 
Faibiș, D. II 301 
Felix, J. II 301 
Fénelon 132 
Filipescu, C. II 185 


„Filipescu, G. II 191 


324 


y 


Filipescu-Dubău, N. II 177 
Filipovici, N. II 316 
Fira, G. II 203 

Firu, P. II 303 
Fischer-Galați II 255 
Flondor, R. II 310 
Flora, R. II 316 
Florescu, B. HI 304 
Florescu, C. G. 44, 72 
Florescu, Şt. II 248, 249 
Fodor, P. II 313 
Forcellini 52 

Foris, L. II 164 
Frențiu, I. T. II 316 
Freund 52 

Frollo, G. L. 62 
Frunzescu, D. II 176 
Furtună, D. II 112 
Fuss, M. 11! 


Galan, V. Em. II 137 

Gåldi, L. 18, 21, 30, 31, II 272, 273 

Gane, N. II 12 

Garnier, M. II 188 

Gartner, Th. II 227 

Gavra, A. 79, 80 

Gay-Lussac, J. II 130 

Gazier, A. II 123 

Geagea, Chr. II 223, 273, 274 

Georgescu, P. II 178 

Georgescu-Tistu, N. II 174 

Gheorghițoiu, A. II 302 

Gheorghiu, C. D. II 178 

Gheorghiu, Gh. II 19, -296 

Gheorghiu-Decusac, V. II 171 

Gherasim, A. H 313 

Gherasim, V. II 200, 202, 205, 206, 
207, 209, 210, 211, 212 

Gheţie, I. 26 

Gheţie, I. II 313 

Ghibănescu, Gh. II 175 


Ghica, A. 51 

Ghica, I. II 27, 

Ghiță, Gh. II 257 

Ghiil, W. II 307 

Girard 84 

Giuglea, G. II 272 

Giurgea, M. II 304 

Gîrleanu, E. II 112 

Glavina, A. II 229 

Glăvan, I. II 188 

Glicsman, I. II 189 

Glonț, V. II 304 

Goethe, W. II 171 

Golescu, D. II 28 

Golescu, 1. 35, 44, 58, 59, 69, 70, 71, 
74, 100, 185, II 256 

Gött, I. 37 

Gradenwitz, O. II 254 

Graur, Al. 173, II 74, 109, 117 137, 
250, 252, 254, 264 

Grigorovitza, Em. II 179, 307, 315 

Gross, I. II 313 

Grossmann, S$. J. II 307 

Guillotin, J. T. II 130 

Gusti, D. II 231 


125 


Hahn IHI 21 

Halici, M. 12 

Haneş, G. II 304 

Hasdeu, B. P. 5, 11, 14, 17, 18,61 
62, 104, 105, 106, 107, 110, 
111, 114, 116, 140, 156, 161, 180, 
189, II 5, 9—34, 35, 39, 42, 46, 
49, 52, 56, 58, 63, 68, 70, 81, 
88, 125, 138, 171, 198, 277, 297, 
298 

Hălăceanu, V. E. II 302 

Heliade-Rădulescu, I. 78, 79, 81, 
82, 83, 94, 133, 134, 136, 147, 
149, 150, II 62, 63, 197 

Heliodor 25 


325 


Helmurh 24 

Hernea, D. 56 

Herzog, E. II 200, 202, 205, 206, 
207, 209, 210, 211, 212 

Hill, G. 45, 46 

Hinkulov, I. 107 

Hodoș, E. II 159 

Hodoș, I. 133, 138, 147, 159 

Hristea, Th. II 146, 147 

Hugo, V. II 197 

Hunfalvy, P. 126 

Hurmuzachi, A. 133 


Iana, A. II 112, 200 

Ianovici, A. II 310 

Ianovici, N. 21 

Iarcu, D. 86, 87 

Ibrăileanu, G. II 35 

Iliescu, M. II 290, 306, 307 
Iliescu, VI. II 314 

Ioachimescu, A. G. H 191 
Ioanid, G. 59, 60, 69 
Ioanițescu, E. II 304 

Ioaniu, D. V. II 190 

Ionescu, A. II 318 

Ionescu, I. II 191 

Ionescu, M. II 310 

Ionescu, M. Gh. II 166 

Ionescu, N. 139 

Ionescu, N. II 34 

Ionescu, S. II 178 

Ionescu, T. II 315 

Ionică, Şt. II 155, 156 

Iordan, I. 5, 7, 87, 88, 90, 103, 
II 36, 44, 72, 73, 74, 109, 112, 
119, 124, 127, 134, 137, 139, 141, 
200, 202, 270 

Iordănescu, T. II 311 

Iorga, N. 5, 16, 18, 19, 20, 24, II 65 


326 


Iorgovici, P. 18, 19, 81, 148, 149, 
184 

Iorgulescu, B. II 177 

Iosif, Şt. II 311 

Iovescu, I. II 125 

Irinievici, P. II 318 

Isa, H. II 316 i 

Isbăşescu, M. II 289, 290, 306, 307 

Iser, A. 37, 39, 40 

Ispirescu, P. II 192 

Istrati, N. II 180 

Istrati, P. II 93 

Iudin, P. II 171 

Ivanovici, S. II 258, 259 

Ivașcu, G. II 142 

Ivănescu, G. 160, II 37 

Ive, A. II 227 


Ivela, A. L. II 173, 174 


Jarník, J. U. II 27, 34, 35, 86, 200 
Jeanjaquet, M. A. II 242 
Jouffroy, Th. II 171 

Juilland, A. II 251 

Juilland, I. II 251 


Kalinderu, I. II 36 
Katuzniacki, E. 7 

Kant, I. II 170 
Karagheorghevici, P. II 310 
Karniol, Z. II 195 
Kelemen, B. 182, II 289, 290, 313 
Kișinevski, I. II 315 
Klein, S. v. Micu, S: 
Kogălniceanu, C. 21 
Kogălniceanu, I. 21, II 28 
Kogălniceanu, M. 110 
Königstädtler, B. II 259 
Kopitar, B. 33 

Körösi, Şt. v. Crişan, Şt. / 
Koşula, A. 61 


Kotlear, L. E. II 314 
Kovács, P. II 296 
Kozlov, G. A. II 165 
Kraft 52 

Kräutner, S. 17 
Křečan, A. II 301 
Kreussler 52 
Krupoviatkin, K. II 315 
Kudrnovský, J. II 301 


Lacea, C. II 44 

Lahovari, G. I. II 177, 179 

Lalescu, Tr. II 191 

Landais, N. 74 

Larousse, P. 84 

Laurian, A. T. 29, 36, 102, 110, 
131—180, 187, II 5, 9, 12, 14, 
17, 20, 39, 48, 51, 59, 63, 80, 
130, 280 

Lazăr, Gh. II 63 

Lecca, O. G. II 182 

Leist, L. II 304, 307 

Leonte, L. 160 

Leontescu, N. T. II 241 

Levițchi, L. II 290, 302 

Lhomond, Ch. Fr. 55 

Licherdopol, Gh. II 89 


Lichtig, I. II 301 
Littré, M. E. II 49, 84 


Liuba, S. II 112, 200 
Livaditu, I. H. 53, 62 
Löbel, Th. II 280,. 281 
Locusteanu, C. I. II 177 
Lolliot, H. II 44, 290, 302 
Lupu, F. II 307 


Macarie 14 

Macrea, D. 5, 115, 130, 160, II 81, 
82, 108, 109, 117, 119, 136, 139, 
140, 142, 143, 145, 149, 238 

Maievschi, M. II 315 


Maior, Gr. 14, 16, 68 . 

Maior, P. 31, 62 

Maiorescu, I. 56, II 226, 227 
Maiorescu, T. 131, II 36, 63, 65, 


226, 232 

Maneca, C. 174, II 109, 154, 158 

Mangiuca, S. 104 ` 

Maniu, B. 89 

Maniu Montan, N. 27 

Manoil, M. II 178 

Manole, M. H. II 314 

Manoliu, E. II 311 

Marcinkov, A. II 301 

Marcu, A. II 310 

Marcu, F. 174, II 109, 154, 158 

Mardarie Cozianul 5, 7, 8, 13, 14 

Mareş, L. II 202 

Margela, Şt. 18 

Marian, B. II 258, 259 

Marian, S. FI. II 27, 35 

Marinescu, G. II 189 

Marmontel 79 ' 

Marsigli, L. F. 9, 10 

Martinescu-Asău, Th. II 304 

Martinovici, C. II 180 

Márton, I. 29 

Marțişevskaia, C. A. II 315 

Massim, I. C. 29, 36, 102, 110, 131— 
180, 187 II 5, 9, 12, 14, 17, 
20, 39, 48, 50, 51, 59, 63, 80, 
130, 280 

Matoré, G. II 319 

Maury, A. II 21 

Mavrodineanu, S. II 303 

Mendel, P. II 302 

Micu-Klein, S. 18, 21, 22, 23, 24, 
30, 31, 32, 33, 68 

Mihai Viteazul II 241 
Mihajlovič, U. II 310 

Mihalci, D. E. II 314 

Mihale, A. II 137 


327 


Mihăescu, H. II 262, 272 

Mihăescu, S. IT 304 

Mihăilă, Gh. 121, 123, 124, II 270 

Mihăileanu, Şt. IF 216, 217, 218, 
219, 220, 223 

Mihăilescu, S. II 315 

Miklosich, Fr. 111, 122, 123, 124, 
128, 171, II 40, 227, 277, 280 

Mindszenti, S. 79 

Minotto, F. 10, 15 

Minovici, S. II 232 

Mironescu, VI. II 180 

Misail! 13 

Mişu, L. II 301 

Mitrescu, F. II 31l 

Mitrofan, Gr. 15 

Miîndrescu, S. 125, II 275, 282 

Moise, I. 17 

Moldovan, S. II 180 

Moldovanu, I. M. 53, II 311 

Molin, V. II 191, 192 

Molnár, A. 10, 11, 29 

Molnar, I. 28, 35, 186 


. Molnar-Halitzki, I. 22 


Montaigne, M. E. II 170 
Moruzi, I. II 178 
Moţiu-Marcus, A. II 150 
Moxa II 28 

Mugur, Gh. D. II 257 
Muntean, A. 79 

Muntean, G. II 257 
Munteanu, G. 37, 133, II 12 
Murărașu, D. II 12 
Mureșanu, A. 37 
Murgoci-Munteanu, G. II 232 
Murnu, G. 129, 130, II 271, 272 
Murnu, I. II 216 

Musnai, L. 12 

Muste, N. H 27 


Nanu, St. II 227 i 
Nasody, A. A. P. 18 F 
Nasta, M. II 189 l 
Naum, T. II 44, 255 i 
Nădejde, I.- II 289, 311 i- 
Nădejde-Gesticone, A. II 311 

Nebunelli, T. II 253, 254 

Neculce, I. Ii 27, 28 

Nedejde, V. H 178 

Negruzzi, C. 100, 110, 132, II 28, 

197 
Negruzzi, I. II 258 
Negulici, I. D. 41, 86, 87, 88, 89, 

90, 91, 92, 93, 94, 95, 96 T 
Neumann, C. II 192, 195 Ei 
Neverov, S. II 315 | i 
Nica, N. C. II 163 Ei 
Nicolaide, D. II 187 
Nicolaidi, C. II 218, 219, 220 4 
Nicolau, Şt. S. II 137 
Nicolăescu-Plopşor, C. S. II 203, P îi 

204, 206, 210, 211, 212 „MI 
Nicolescu, A. 87 A 


Nicolescu, T. II 290, 314 A! 


Niculescu-Varone, G. T. H 171 
Novacoviciu, E. II 200, 203, 206, 

207, 208, 210, 211, 212 
Novicicov, E. II 315 


Obrejanu, Gr. II 318 
Ocheşanu, R. IF 311 
Odobescu, Al. I. 110, 137, 139 


Onciul, A. II 307 ES 


Onciul, DÐ. II 232 


Oneț, D. II 214 a, 


Oprescu, G. A. II 181 E] 
Orăşanu, N. T. 98, 99 i 
Orghidan, R. 37 


328 


Pacu, M. II 177 

Paicu, P. 64, 87 

Pajură, C. II 179, 203, 204, 206, 
210, 211, 212, 213 

Pamifile, T. II 200 

Panaitescu-Perpessicius, P. 59, 69, 
70 

Pann, A. 110, II 27, 28 

Panţu, Z. C. II 183, 184, 185, 232 

Papadopol, Gr. 64 

Papahagi, P. II 216, 222, 225, 257 

Papahagi, T. II 100, 171, 200, 226, 
221, 222, 224, 274 

Papazoglu, I. 132 

Parhon, C. I. II 141 

Páriz-Pápai, Fr. 14, 29 

Pascu, G. II 35, 36, 48, 223, 265 

Paşca, Şt. 15, II 44, 200, 204, 206, 
207, 208, 210, 211, 212, 213 

Paşcovici, N. II 307 

Păcală, V. II 112, 200 

Păsculescu, N. II 112, 200 

Pătrășcanu, I. V. II 307 

Perthes, H. II 311 

Perussi, C. II 310 

Pervuşin, S. P. II 165 

Petraşcu, N. II 13, 28 

Petre, 1. II 170 

Petri, S. 38, 41, 42 

Petronio, G. Ii 310 

Petrovici, E. II 314 

Philippide, A. II 5, 12, 30, 31, 
34—42, 43, 46, 48, 56, 62, 65, 
66, 68, 94, 95, 111, 112, 222, 
272, 295, 298 

Philippide, Al. A. II 37 

Pinteru Tr. A. II 313 

Piscupescu, Şt. V. 149 

Pisone, D. 44, 62, 65 

Pirfianu, I. C. IE 170, 171 

Platon II 170 

Pleşoianu, G. 132 


Ploetz, K. II 304 

Poe, E. II 241 

Poienaru, P. 45, 46, 47, 62 

Polizu, G. 40, 41, 42, 43, 56,62, 

186 

Poni, P. 163, II 65 ` 

Ponomarev, B. N. II 168 

Pontbriant, R. de 48, 49, 62, 79, . 
111, II 81, 85, 121 

Pop, E. 16 

Pop, G. II 175, 176 

Pop, Ghiţă II 307 

Pop, S. II 223, 235 

Pop, Şt. II 255 

Pop, Tr. II 313 

Popescu, C. M. II 203 

Popescu, V. 74, 86, 87, 88, 89, 

90, 91, 92, 93, 94, 95, 96 

Popescu-Ciocănel, Gh. II 281, 316 

Popescu-Mihăești, Al. II 247 

Popilianu, D. I. Li 311 

Popovici, I. II 166 

Popovici, I. II 226, 228 

Popovici, I. N. II 35. 


Popovici, T. II 172, 173 
Popovschi, N. II 315 


Porn, E. II 309, 310 

Pott II 21 

Preda, D. 53, 54 

Preda, M. II 137 

Predescu, L. II 244, 245 

Protopopescu, E. 74, 86, 87, 88, 
89, 90, 91, 92, 93, 94, 95, 96, 
186 

Provianu, 1. I. II 178 

Pteancu, A. II 235 

Pumnul, A. 110 

Puşcariu, S. 107, 152, 153, 161, 
165, 189, II 5, 12, 14, 19, 20, 
25, 26, 35, 37, 40, 41, 42—72, 73, 
74, 75, 76, 78, 92, 94, 106, 107, 


109, 110, 111, 112, 114, 117, 118, 
119, 121, 146, 198, 223, 226, 227, 
228, 229, 255, 267, 268, 269, 270, 
279, 295, 298 

Putnoky, M. II 313, 314 


Quicherat, L. 52 
Ouintescu, N. 136, 137, 170, II 36 


Racoviţă, O. IIL 178 

Radu, E. Il 169 

Rahmil, M. II 257 

Raţiu, V. II 169 

Rădulescu-Codin, C. II 200, 203, 
206, 207, 208, 210, 212 

Rădulescu-Motru, C. II 232 

Rădulescu-Pogoneanu, I. A. II 44 

Răduleţ, R. II 192, 193 

Resmeriță, Al. II 80, 98—104, 106, 
108, 125, 126, 129 

Rizo, J. II 304, 305 

Rîşcanu, A. II 308 

Rîureanu, I. M. II 258 

Roesler, R. 111, 126, 127, II. 33, 
277 

Roman, A. II 308 

Roman, Al.: 133 

Roques, M. 44 

Rosental, M. II 171 

Rosetti, Al. 130 

Rosetti, D. R. II 242 

Rossini, G. II 174 

Rotaru, P. V. II 181 

Rotta, D. II 177 

Roubeaud 84 

Rozmarin, Gh. II 315 

Rudow, W. II 279, 280 

Russev, E. M. II 315 

Russo, D. 11, 15 

Russu, I. I. 130 

Rusu, V. 67 


Sachs-Villatte If 1li 
Sadoveanu, M. II 112, 145 
Sandu-Aldea, C. II 112 
Sarafidi, H. 11, II 309 
Saraş, M. II 305 
Sădeanu, F. II 302 
Săghinescu, V. 108, 142, 146, 165, 
IL 85, 87, 89 
Săulescu, G. 71, 72, 77, 150 
Sbiera, I. G. 133 
Scalistira, Gh. A. 64 
Scărlătescu, L. IL 243 
Scheele, K. W. II 130 
Scheller 52 
Schinnagl, M. II 311 
Schönfelder, M. II 308 
Schönkron, M. IL 289, 303 
Schopenhauer, A. II 21 
Schroff, M. W. II 289, 303, 308 
Schuchardt, H. 158 
Scriban, A. II 5, 37, 42, 80, ł17, 
119, 122—134, 146 pir 
Scurtu, A. II 188 
Seche, L. IE 198 
Seişanu, R. II 240, 241 
Semkovski, S. V. II 270 
Serghievski, M. V. II 315 
Serranó Pérez, R. II 316 
Seulescu, G. v. Săulescu, G. 
Severin, C. I. V. II 246, 247 
Sfințescu, I. G. II 178 
Shakespeare, W. II 122 
Sigerus, P. 17, 24 
Silvestro, A. 10, 15 
Silzer, E. II 308 
Sima, Gr. II 200 
Simion Dascălul 25 
Simonescu, D. 32 
Sinigaglia, L. E. II 290, 305 
Sion, G. 133, 138, II 34 
Skarzyński, Z. II 314 


330 


Slavici, I. IE 125 


Snagovanu, J. 65, 66 r 


Soberhaim, I. E. 149 

Socrate II 170 

Solomon, M. II 195 

Spencer, H. Ii 170 

Spineanu, N. D. II 178 

Sprangate, Şt. II 318 

Staca, J. II 301 

Stahl, J. 38 

Stamati, T. 36, 37, 38, 62, 77, 
86, 87, 89, 90, 91, 92, 93, 94, 96 

Stati, S. II 301 

Stănceanu, M. II 152 

Stănescu, M. D. II 166 

Stăureanu, M. II 83, 311 

Steinberg, A. II 151, 152, 153, 160 

Sterescu, A. II 166 

Sterescu, P. P. II 166 

Stoia, N. II 255 

Strabon 59 

Străjescu, I. 133 

Strilbițki, M. 17, 18, 35, 64 

Strungaru, D. II 314 

Sturdza, D. A. 139, II 11, 36 

Sturdza, Gh. A. 20 

Suciu, C. 24, 29, II 180 

Susnek, R. II 312 


Şăineanu, C. II 81, 83, 93, 289 
290, 305, 308 

Şăineanu, L. 5, 26, 30, 100, 115, 
127, 128, 140, 142, 148, 164, 165, 
189, II 5, 29, 70, 81—93, 94, 
95, 96, 97, 98, 99, 100, 102, 
103, 104, 106, 108, 114, 118, 120, 
122, 123, 124, 133, 137, 146, 
148, 230, 245, 253, 273, 277, 279, 
280, 281, 308 


331 


Şăineanu, M. v. Şăineanu, C. 

Şcoleriu, T. 18, 35 

Şerban, N. II 253, 254 

Şiadbei, I. 5, 29, 33, 170 

Şincai, Gh. 16, 24, 25, 66, 68, 79, 
155, II 65 

Şotropa, C. II 308, 309 

Şpanier, L. I. JI 315 

Ştefănescu, M. II 270 

Şuţu, A. 80 

Şuţu, N. 80 


Tagliavini, C. 9, 10, 14, 11.272 

Tamás, L. II 275, 276, 277 

Teaha, T. LI 200, 202, 205, 210,211, 
212 

Temler 15 

Tempeanu, V. II 309 

Teodorescu, G. D. II 27 

Teodorescu, I. II 312 

Teodorescu-Craiova, D. II 255 

Teodorescu-Kirileanu, S. II 257 

‘Teodori, A. 31 

Teodorovici, I. 31 

Teofrast 59 

Thibaut, M. A. II 306 

Tiktin, H. 105, 142, 189, II 5, 


48, 49, 70, 121, 288, 290, 293, 


294, 296—300, 309 

Timuş, Gh. It 175 

Tițu, I. II 178 

Tîmpeanu, S. 132 

Tocilescu, Gr. 36, 179 

Todoran, D. 11 200, 202, 204, 205, 
206, 210, 212, 213 

Togan, N. II 180 

Tolan, I. II 255 

Tomescu, M. IL 200, 203, 204, 206, 
209, 210, 211, 212 

Toneanu, C. N. II 166 


Topljceanu, Tr. 19 
Torouţiu, I. E. II 309 
Trândafir, Gh. II 144 
Trebici, VI. II 315 
Trâster, J. 28 


Țichindeal, D. 155 
Țicu-Ştefănescu, C. II 166 
Țiţeica, G. II 191 
Ţiţeica, R. II 195 


Udrescu, D. 11 200, 203, 204, 205, 
206, 207, 208, 210, 211, 212, 213 


„ Ureche, Gr. II 27 


Urechea, V. A. v. Urechia, V. A. 
Urechia, V. A. 139, II 81, 305 
Ursu, D. II 155, 157, 202 

Ursu, G. II 236, 237 

Ursu, I. Il 315 

Ursu, N. A. 98, 154, 164, II 157, 
266, 267 


Vaida, C. II 309 


„Vaida, V. II 200 


Vaillant, J. A. 41, 43, 44, 62, 100 
Valentineanu, I. G. 89 
Valentiny A. II 312, 314 

Várady, A. II 243 

Varlaam 155, II 27, 28 
Vascenco, V. 17, II 270, 315 
Vasilescu, I. II 169 
Vasiliu-Năsturel, I. 
Văcărescu, A. Il 27 
Văcărescu, lenăchiță 20 


II 178 


ta 
ta 
n 


Velcu, A. D. II 309 

Veress, A. 27 

Veszelski, A. 17 

Vianu, T. IE 259 

Viciu, A. II 200, 203, 206, 207, 208, 
210, 211, 212, 213, 229, 312 

Vilcu, N. Th. II 178 

Vircol, V. II 200, 203 

Vlad Dracul II 56 

Vlahuță, Al. II 27 

Voiculescu, V. II 257 

Vornea, L. II 81, 82 

Voronțova, T. Ii 314 

Vulcan, S. 31 i 


Wally 52 

Weigand, G. II 9, 31, 33, 223, 
227 

Wendt, H. F. II 281, 282 

Wepper, C. II 303 


Xenopol, Adela II 125 
Xenopol, A. D. II 232 


Ygrec v. Glicsman, I. 


Zahareanu, A. II 303 
Zamfirescu, D. II 112 

Zanne, I. A. II 256, 257 
Zapolanski, I. II 306, 308 
Zavergiu-Theodoru, M. şi V. HI 190 
Zenon 59, II 171 

Zilot II 27, 28 


f 
i 
H 
t 


TABLA DE MATERII 


A. LEXICOGRAFIA UNILINGVĂ 


1. 


DICŢIONARELE EXPLICATIVE GENERALE ACADEMICE 
l. Activitatea lexicografică a lui B. P. Hasdeu 
2. Activitatea lexicografică a lui A. Philippide 
3. Activitatea lexicografică a lui Sextil Pușcariu 


4. Seria nouă a Dicţionarului academic general 


II. DICŢIONARELE EXPLICATIVE GENERALE DE UZ CURENT 


. DICŢIONARE ŞI 


1. Activitatea lexicografică a lui Lazăr Şăineanu 

2. Colaborarea lui O. Densusianu cu I. A. Candrea 
la Dicţionarul general al limbii române . 

3. Dicționarul „etimologico-semantic“ al limbii ro- 
mâne elaborat de Alexandru Resmeriță 


4. Dicționarul 
nească“ 


enciclopedic ilustrat „Cartea româ- 


5. Activitatea lexicografică a lui August Scriban 


. DICŢIONARELE EXPLICATIVE ALE LIMBII ROMÂNE LITERARE 
. DICȚIONARELE DE NEOLOGISME 
. DICŢIONARELE DE TERMINOLOGII SPECIALE 


„ DICŢIONARELE ŞI GLOSARELE DE CUVINTE REGIONALE . 


GLOSARE EXPLICATIVE ALE DIALECTELOR 
ROMÂNE  SUD-DUNĂRENE : . ` : 


. DICŢIONARELE  ENCICLOPEDICE 
. ALTE DICŢIONARE UNILINGVE 


„ DICŢIONARELE  ETIMOLOGICE 


333 


104 
122 


135 
148 
161 
197 


215 
230 
246 
260 


B. LEXICOGRAFIA BILINGVĂYȘI POLIGLOTĂ 


I. DICŢIONARELE BILINGVE 


1. Privire generală ; 


2. Marile personalități : Fr. Damé și H. Tiktin 


3. Lista principalelor dicționare bilingve tipărite 


II. DICȚIONARELE POLIGLOTE 


Încheiere se o i er ae 


Indicele numerelor de persoane 


Redactor responsabil: MARIAN’ BĂLATICA 
Tehnoredactor: ANA SABĂU 


+ 


Dat la cules 26.11.1968. Bun de tipar 12.05.1969. Apărut 1969. 
Tiraj 2500+140+30 ex. broşate. Hirtie tipar înair tip B 
de 63 gim?. Format !6/54X64. Coli editoriale 18,48. Coli 
tipar 21,00. A. 20.281/1968. Indici de clasificare zecimală : 
pentru bibliotecile mari 9:4—3, pentru bibliotecile mici 4 


$ Intreprinderea Poligrafică 
: „13 Decembrie 1918“, 
Str. Giigore Alexandrescu nr. 89—97, 
E București, 
Republica Socialistă România, 
Comanda nr. 2254 


